
Sfântul cuvios Dimitrie cel nou, Basarabov 
(27 octombrie) 


Biserica Ortodoxă sărbătoreşte la 27 octombrie pe Sfântul cuvios Dimitrie cel nou, 
ale cărui moaşte sunt la Patriarhia Română. Prezenţa sfintelor sale moaşte în 
Catedrala Patriarhală din Bucureşti este un mare dar dumnezeiesc. Credincioşii au 
unde alerga în vreme de necaz, călugării au în mijlocul lor un sfânt călugăr; 
bolnavii au un doctor minunat care vindecă atâtea boli fără de plată, iar locuitorii 
capitalei au un mare protector duhovnicesc, care se roagă în cer pentru ţară şi 
pentru poporul român binecuvântat. Şi este un lucru cu totul dumnezeiesc să ai un 
asemenea protector în cer. 

Evanghelia şi Apostolul zilei 


Evanghelia 


9. Eu sunt uşa: de va intra cineva prin Mine, se va mântui; şi va intra şi va ieşi şi 
păşune va afla. 

10. Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11. Eu Sunt păstorul cel bun. Păstorul cel bun îşi pune sufletul pentru oile sale. 
12. Iar cel plătit şi cel care nu este păstor, şi ale cărui oi nu Sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14. Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15. Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16. Am şi alte oi, care nu sunt din staulul acesta. Şi pe acelea trebuie să le aduc, 
şi vor auzi glasul Meu şi va fi o turmă şi un păstor. 


Apostol 


7. Iar fiecăruia dintre noi, i s-a dat harul după măsura darului lui Hristos. 

8. Pentru aceea zice: "'Suindu-Se la înălțime, a robit robime şi a dat daruri oa- 
menilor". 

9. Iar aceea că "S-a suit" - ce înseamnă decât că S-a pogorât în părţile cele mai 
de jos ale pământului? 

10. Cel ce S-a pogorât, Acela este Care S-a suit mai presus de toate cerurile, ca 
pe toate să le umple. 

11. Şi el a dat pe unii apostoli, pe alţii prooroci, pe alții evanghelişti, pe alții 
păstori şi învăţători, 

12. Spre desăvârşirea sfinţilor, la lucrul slujirii, la zidirea trupului lui Hristos, 
13. Până vom ajunge toţi la unitatea credinţei şi a cunoaşterii Fiului lui 
Dumnezeu, la starea bărbatului desăvârşit, la măsura vârstei deplinătăţii lui 
Hristos. 

Slujba prea cuviosului părintelui nostru Dimitrie cel nou din Basarabi 


Slujba prea cuviosului părintelui nostru Dimitrie, n-a fost în Mineiele bisericeşti, ci 
numai în osebita filadă. Iar pe vremea şi cu binecuvântarea Înalt Preasfinţitului 
mitropolit Meletie s-a pus după slujba Sfântului Nestor; că cei ce vor avea evlavie 
şi vor voi să poată să-i cânte slujba cu polieleu, după cum este cea de faţă, pentru 
sfintele lui moaşte ce se află la sfânta Patriarhie din Bucureşti. 


La Vecernie 


După obişnuitul Psalm, citim: Fericit bărbatul... Starea întâi. La Doamne, strigat- 
am... 


Stihirile pe 8, glasul al 4-lea: 

Podobie: Ca pe un viteaz... 

Nicidecum nu te-ai înşelat de dulceţile trupului, nici de mărirea veacului acestuia 
trecător nu te-ai amăgit cu ispitele, mărite Dimitrie; ci cu totul te-ai arătat, slugă 
bună Stăpânului, primind jugul cel prea bun şi sarcina cea uşoară a vieţii celei 


curate; pentru aceasta te fericim (de două ori). 


Ascultând pe Stăpânul tău, Cel ce zice prin rostul său, Cel ce voieşte a urma după 
mine, să lepede toată voia sa trupească şi Crucea să-şi ia şi să vină după mine. Din 


khkhkhkkhkhkrkhkkhkhkhkhhkhkhkihkikhikikyikyk 


Xp Xe Xe e e Xe Xe e e e Xe XP e e e e 2 De De e e e e e e e e 2 e e e Xe e X 


kkkkkkhkhkkhkhkkhkhkhkhkhkhkhkhkikhkikir ki 


Xp XP Xe e Xe XP XP e e Xe Xe XP e e Xe Xe Xe e e e Xe Xe Xe 2 e Xe Xe Xe e e eX eX 


pruncia ta ai urmat aceasta, lepădându-te de toată deşertăciunea lumească, prea 
cuvioase Dimitrie (de două ori). 


Pavel apostolul, vasul cel sfânt al alegerii zice: Pe cei slabi şi pe cei simpli i-a ales 
Domnul, ca să înfrunte pe cei tari ai lumii acesteia; ceea ce mărturisim pentru tine, 
cuvioase; că păstor fiind, simplu, şi slugă între oameni, ca un prunc fără prihană, 
cu fericire te-a prea mărit. 


Ostenelile trupului, înfrânarea poftelor şi privegherea de toate nopțile, smerenia 
cea către toți şi blândeţele, te-au prea mărit şi vestit te-a arătat tuturor cre- 
dincioşilor, o Dimitrie; dar ca cel ce ai mare îndrăzneală către Stăpânul, roagă-te ca 
ŞI noi toţi să ne mântuim. 


Ca o stea fund luminat de razele Soarelui celui înalt şi luminat lisus Hristos, 
luminează-ne sufletul celor ce suntem întunecaţi de norul ispitelor şi de rele 
supărări; ca să putem fi fui luminii prin candela aprinsă, ieşind spre întâmpinarea 
Mirelui şi Stăpânului. 


Pe noi care te fericim cu credinţă şi prăznuim prin glasuri de laudă pomenirea ta, 
de tot necazul şi patima, de boli năpraznice, din primejdii şi din nevoi izbăveşte-ne 
te rugăm; ca să prea mărim îndrăznirea ce ai către Stăpânul, ca slugă credincioasă, 
prea fericite Dimitrie. 


Slavă..., glasul al 2-lea 


Precum oarecând porumbelul a vestit lui Noe contenirea potopului şi înduplecarea 
Stăpânului, aşa şi sfintele tale moaşte fericite, ne-au pricinuit încetarea tuturor 
scârbelor şi nu numai vestitor de bucurie te-ai arătat, ci şi mijlocitor te-ai făcut 
către Domnul, pentru potolirea mâniei, celei cu dreptate pornite asupra noastră. 
Pentru aceasta toţi cu un glas te fericim şi cu credinţă alergăm la ajutorul tău; că 
prin rugăciunile tale cele bine primite lui Dumnezeu, să scăpăm de toată ispita şi să 
ne împărtăşim veşnicei împărăţii cereşti. 


Și acum......, d Născătoarei, asemenea 
Trecut-a umbra legii şi harul a venit; că precum rugul n-a ars fund aprins, aşa 


Fecioară ai născut şi Fecioară ai rămas. In locul stâlpului celui de foc, a răsărit 
Soarele dreptăţii; în locul lui Moise, Hristos, mântuirea sufletelor noastre. 

Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei şi citirile din Sfânta Scriptura (Caută în Minei ziua 14, pag. 174) 


De la înţelepciunea lui Solomon citire 
Cap. 3, vers 1: 


Sufletele drepţilor sunt în mâna lui Dumnezeu, şi nu se va atinge de dânsele 
munca. Părutu-s-a în ochii celor nepricepuţi a muri, şi s-a socotit pedepsire ieşirea 
lor, şi mergerea de la noi sfărâmare; iar ei sunt în pace. Că înaintea feţei oamenilor 
de vor lua şi muncă, nădejdea lor este plină de nemurire; şi puţin fiind pedepsiţi, cu 
mari faceri de bine se vor dărui; că Dumnezeu i-a ispitit pe dânşii şi i-a aflat luişi 
vrednici. Ca aurul în topitoare i-a lămurit pe ei, şi ca o jertfă de ardere întreagă i-a 
primit. Şi în vremea cercetării sale vor străluci, şi ca scânteile pe paie vor fugi. 
Judeca-vor limbi şi vor stăpâni popoare, şi va împărăţii într-înşii Domnul în veci. 
Cei ce nădăjduiesc spre Dânsul. Că dar şi milă este întru cuvioşii Lui, şi cercetarea 
întru aleşii Lui. 


De la înţelepciunea lui Solomon citire: 
Cap. 5, Vers 16. 


Drepţii în veci vor fi vu, şi întru Domnul plata lor, şi purtarea de grijă pentru dânşii 
de la Cel Preaînalt. Pentru aceasta vor lua împărăția podoabei, şi stema frumuseţii 
din mâna Domnului; că cu dreapta Sa va acoperi pe ei, şi cu braţul Său îi va apăra. 
Lua-va toată arma dragostea Lui, şi va într-arma făptura spre izbânda vrăjmaşilor. 
Îmbrăca-se-va în zaua dreptăţii, şi-şi va pune luişi coif judecata cea nefăţarnică. 
Lua-va pavăză nebiruită sfinţenia, şi va ascuţi cumplită mânie întru sabie, şi va da 
război împreună cu Dânsul lumea asupra celor fără de minte. Merge-vor drept 
nimeritoare săgețile fulgerelor, şi ca dintr-un arc bine încordat al norilor, la ţintă 
vor lovi. Şi din mânia cea zvârlitoare plină de pietre se vor arunca grindine, 
întărise-va asupra lor apa mării, şi râurile îi vor îneca de năprasnă. Sta-va împotriva 
lor Duhul puterii, şi ca un vifor va vântura pe ei, şi va pustii tot pământul 
fărădelegea, şi răutatea va răsturna scaunele puternicilor. Auziţi dar împărați şi 
înțelegeți, învăţați-vă judecătorii marginilor pământului, luaţi în urechi cei ce 
stăpâniți mulțimi, şi cei ce vă trufiţi întru popoarele neamurilor. Că de la Domnul 
s-a dat vouă stăpânirea, şi puterea de la Cel Preaînalt. 

De la înţelepciunea lui Solomon citire: 
Cap. 4, Vers 7. 


Dreptul de va ajunge să se sfârşească, întru odihnă va fi. Că bătrâneţile sunt cin- 
stite, nu cele de mulți ani, nici cele ce se numără cu numărul anilor. Şi cărunteţile 
sunt înţelepciunea oamenilor, şi vârsta bătrâneţilor viață nespurcată. Plăcut lui 
Dumnezeu făcându-se, l-a iubit, şi vieţuind între păcătoşi, s-a mutat. Răpitu-s-a ca 
să nu schimbe răutatea mintea lui. Sau înşelăciunea să înşele sufletul lui. Că râvna 
răutăţii întunecă cele bune, şi neînfrânarea poftei schimbă gândul cel fără răutate. 
Sfârşindu-se peste puţin, a plinit ani îndelungaţi; că plăcut era Domnului sufletul 
lui. Pentru aceea îl scoate pe dânsul din mijlocul răutăţii. Şi popoarele văzând, şi 
necunoscând, nici punând în gând una ca aceasta; că dar şi milă este întru cuvioşii 
Lui, şi cercetare întru aleşii Lui. 


La Litie 
Stihirile, glasul 1: 


Pe cel mai mic între sate şi nesocotit, Basarabovul, prin naşterea ta l-ai cinstit, cu 
creşterea ta l-ai prea mărit şi cu viaţa cea fără prihană prea cuvioase părinte, între 
cetăţile cele vestite l-ai înălțat; şi apa cea mică a Lomului, cu afundarea într-însa a 
sfintelor tale moaşte ai sfinţit-o şi tuturor izvor de tămăduiri ai arătat-o. lar acum 
oraşul acesta cel drept măritor cu darurile tale îl veseleşti; tămăduiri întru neputinţe 
dăruindu-ne şi apărându-ne de ispitele vrăjmaşului pe noi cei ce cu credinţă năzuim 
sub acoperământul tău. Roagă-te Domnului Dumnezeu, să ne dăruiască nouă ier- 
tare de păcate şi mare mulă. 


Glasul al 8-lea: Cu nebiruită vitejie, cuvioase părinte, şi cu prea înaltă înţelepciune, 
luptându-te împotriva patimilor şi toată deşertăciunea urând, nicidecum nu a putut 
vicleanul vrăjmaş să te înşele, ca oarecând pe strămoşi, prin gustarea celor oprite, 
sau cu ridicarea firii împotriva Ziditorului; ci cu amărăciunea înfrânării, ca cu o 
prea dulce desfătare petrecându-ţi toată viaţa, desăvârşită smerenie ai câştigat; şi 
nu numai în viaţă ai petrecut necunoscut, ci şi după moarte ţi-ai ascuns trupul în 
apa Lomului. Dar Domnul Cel ce prea măreşte pe slugile Sale, te-a descoperit ca o 
comoară izvorâtoare de tămăduiri, tuturor celor ce pătimesc. Roagă-te dar pentru 
sufletele noastre. 


Slavă..., glasul al 5-lea 

Cuvioase părinte, din pruncie faptelor celor bune urmând şi viaţă fără prihană prin 
muncă câştigând, vas ales te-ai arătat al Sfântului Duh şi de la EI învrednicindu-te 
de harul minunilor ai întărit pe oameni în frica Domnului. lar acum cu strălucirea 
dumnezeieştilor raze luminându-te, roagă-te lui Hristos Dumnezeu, să lumineze 
ochii noştri cei sufleteşti, ca să nu ne poticnim întru întunericul păcatelor, Părinte 
Dimitrie. 
Și acum..., a Născătoarei 
Biserică şi uşă eşti, palat şi scaun împărătesc, Fecioară cu totul cinstită, prin care 
Mântuitorul meu Hristos Domnul S-a arătat celor ce dormeau întru întuneric, 
Soarele dreptății fiind; vrând să lumineze pe cel ce i-a zidit după chipul Său cu 
mâna Sa. Pentru aceasta cu totul lăudată, ca ceea ce ai agonisit îndrăzneala ca o 
Maică către dânsul, roagă-te neîncetat să se mântuiască sufletele noastre. 

La Stihoavnă 
Stihirile, glasul 1: 
Podobie: Prea lăudaţilor mucenici... 
Părinte Dimitrie, de mic ţi-ai înfrânat poftele şi toată voia dulceţei trupului o ai 
lepădat, şi cu vitejie împotriva şarpelui te-ai luptat, prin post şi prin rugăciuni, până 
l-ai biruit; pentru aceasta cununa ostenelilor de la Domnul Dumnezeu ai primit. 
Stih: Cinstită este înaintea Domnului, moartea cuviosului Lui. 
Nu sânge, nici trup ai biruit de trei ori fericite, ci pe vrăjmaşul diavol, care a 
izgonit pe Adam, pe Eva şi pe noi pe toţi din Rai, cu sfatul cel viclean şi înşelător 
spre pomul cel oprit. Dar ca iarăşi toţi să câştigăm fericirea, roagă-te către Domnul. 
Stih: Fericit este omul, care se teme de Domnul... 
Pe noi cei de tot îngreuiați cu sarcina poftelor, şi cu ispitele bolilor; care nu 
cutezăm să ridicăm ochii spre mila Stăpânului, acopere-ne sfinte cu harul tău şi ne 


izbăveşte din nevoi prin mijlocirea ta, rugându-te către Domnul Dumnezeu. 


Slavă..., glasul al 6-lea 

Cuvioase părinte, glasul Evangheliei Domnului ascultând, lumea ai părăsit şi 
bogăția şi mărirea întru nimic le-ai socotit şi către toţi ai strigat: iubiţi pe 
Dumnezeu şi veţi afla har veşnic şi fără de sfârşit! Să nu cinstiți nimic mai mult 
decât dragostea Lui, ca întru slava Sa, când va veni, să aflați odihna sufletelor 
voastre, împreună cu toţi sfinții. Cu ale cărora rugăciuni, Hritoase, păzeşte şi mân- 
tuieşte sufletele noastre. 


Și acum..., a Născătoarei 


Născătoare de Dumnezeu, tu eşti viţa cea adevărată, care ai odrăslit rodul vieții; ţie 
ne rugăm: Roagă-te, Stăpână cu cuviosul Dimitrie şi cu toţi sfinții să se miluiască 
sufletele noastre. 


Tropar, glasul al 8-lea: Întru tine părinte, cu osârdie s-a mântuit cel după chip; că 
luând crucea ai urmat lui Hristos; şi lucrând ai învăţat să nu se uite la trup, că este 
trecător; ci să poarte grijă de suflet, de lucrul cel nemuritor. Pentru aceasta şi cu 
îngerii împreună se bucură, cuvioase Dimitrie, duhul tău. 


Slavă... Și acum... al Născătoarei 
Cela ce pentru noi Te-ai născut din Fecioară şi răstignire ai răbdat, Bunule, Care, 
cu moartea pe moarte ai prădat şi învierea ai arătat, ca un Dumnezeu, nu trece cu 
vederea pe cei ce i-ai zidit cu mâna Ta. Arată iubirea Ta de oameni, Milostive, 
primeşte pe Născătoarea de Dumnezeu, care Te-a născut şi se roagă pentru noi, şi 
mântuieşte, Mântuitorule, pe poporul cel deznădăjduit. 

La Utrenie 
La Dumnezeu este Domnul..., Troparul sfântului de două ori. 
Slavă... Şi acum... al Născătoarei. 
După întâia Stihologie, Sedealna, glasul 1: 
Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Invierea. Pe Tine Te 


mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 

Din boli, din nevoi, din dureri şi din patimi, scapă sfinte pe cei ce te cinstim; 
degrab ascultându-ne când strigăm cu osârdie: O, Dimitrie prea fericite şi bune, 
întinde-ţi mâinile către Stăpânul şi-L roagă, ca toţi să ne mântuim (de două ori). 


Slavă... Și acum..., a Născătoarei 


Pe noi cei ce am căzut în păcate grozave şi robi ne-am osândit tiraniei celei crude a 
şarpelui celui viclean şi pierzător neamului omenesc, prea milostivă Fecioară, nu 
ne părăsi, nici să ne treci cu vederea, că poţi a ne mântui. 


După a 2-a Stihologie, Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Ca un înger pe pământ, viaţa ta ţi-ai săvârşit în post şi în rugăciuni, ziua şi noaptea 
petrecând; ca să înfrângi pornirea ispitelor, cu care te-ai luptat, ca un ostaş adevărat 
al Domnului; a cărui voie ai împlinit din tinereţe Dimitrie, şi toate întru nimic le-ai 
socotit; pentru aceasta şi noi cu credinţă te lăudăm şi te prea mărim (de două ori). 


Slavă... Și acum......, a Născătoarei 


Iosif s-a spăimântat, în mintea sa luptându-se, cum Hristos S-a zămislit în pân- 
tecele tău cel sfânt, neispitită ştiindu-te de nuntă; iar dacă a gândit la cele vechi 
minuni, şi la rugul cel nears şi la toiagul cel odrăslit, s-a dezlegat mirarea sa şi a 
strigat prea lăudată Mireasă: Fecioara naşte şi după naştere iarăşi rămâne Fecioară. 


După Poleleu, Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 

Degrab izbăveşte-ne din necazuri, pe noi cei ce te-am câştigat folositor în nevoi, 
mărite Dimitrie; apără, mântuieşte de boli tot poporul; roagă-te îndelung şi îndu- 
plecă pe Stăpânul spre noi cei ce prăznuim sfântă pomenirea ta (de două ori). 


Slavă... Şi acum... a Născătoarei 


Spre tine am năzuit noi, toţi cei ce suntem cuprinşi de boli năpraznice, sufleteşti şi 
trupeşti, strigând cu osârdie: Maică prea fericită, apără, izbăveşte de nevoi şi de 
scârbe a ta moştenire, ne rugăm şi ne smerim noi nevrednicii. 


Apoi Antifonul întâi al glasului al 4-lea: 


Prochimen, glasul al 4-lea: Scumpă este înaintea Domnului, moartea cuviosului 
Lui. 


Stih: Ce voi răsplăti Domnului pentru toate care mi-a dat mie? 
Toată suflarea... 


Evanghelia de la Luca: În vremea aceea a stat lisus la loc şes... 


După Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă... glasul al 2-lea: 


Pentru rugăciunile cuviosului tău, Milostive, curăţeşte mulțimea greşalelor noa- 
stre. 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Apoi Stih: Miluieşte-mă Dumnezeule după mare mila ta şi după mulţimea îndu- 
rărilor Tale curăţeşte fărădelegea mea. glasul al 6-lea 


Cuvioase părinte, în tot pământul a ieşit vestirea isprăvilor tale; pentru aceasta în 
ceruri ai aflat plata ostenelilor tale; taberele diavoleşti ai pierdut, cetele îngereşti ai 
ajuns, a căror viaţă fără de prihană ai urmat. Îndrăznire având către Domnul, cere 
pace sufletelor noastre. 


Canoanele al Născătoarei de Dumnezeu, al Paraclisului cu Irmosul pe 6, al cuvio- 
sului pe 8. 


Canonul cuviosului 


Cântarea 1, glasul 1 

Irmos: Dreapta ta cea purtătoare de biruinţă, cu dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a 
zdrobit, israelitenilor prin adânc cale nouă făcându-le. 


Pururea fiind cu Dumnezeu, cu toiagul neadormitelor tale rugăciuni, pe faraon cel 
gânditor, cu toată oastea lui îneacă-l, rugămu-ne, părintele nostru; ca în laude să te 
mărim. 


Rod bun din părinţi binecredincioşi, născându-te, părinte Dimitrie, iar mai ales prin 
Sfântul Duh şi prin Botez renăscându-te, ai ajuns la măsura vârstei plinirui lui 
Hristos. 


Slavă... 


Edenul încă de aici l-ai dobândit cu blândeţe şi smerenie vieţuind; unde acum 
locuind şi îndulcindu-te de faţa Stăpânului stăruitor roagă-L pentru noi Sfinte 
Dimitrie. 


Și acum......; d Născătoarei 


David mai întâi strămoşul tău, Impărăteasă te-a numit şi munte închegat, în care 
bine a voit Dumnezeu a locui cu trup omenesc. Deci şi noi, curată, Născătoare de 
Dumnezeu, te vestim. 


Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei, 
bucurându-mă. 


Cântarea a 3-a 


Irmos: Însuţi Cel ce ştii neputinţa firii omeneşti şi după milostivire Te-ai închipuit 
într-însa, încinge-mă cu putere de sus, ca să strig Ţie: Sfântă este Biserica cea 
însufleţită a Slavei Tale celei nepovestite, lubitorule de oameni. 


Faptele tale pe pământ, pildă ne-au rămas, cuvioase părinte Dimitrie; că urmând 
ție, să slujim lui Dumnezeu şi cu tine să ne odihnim în pământul celor blânzi, în 
vecii vecilor. 

Moaştele tale nouă s-au făcut izvor pururea curgător, de multe minuni şi tămăduiri; 
că bolile năpraznice le alungă de la noi şi pe cei ce caută a ne pierde, îi dă pierzării, 
părinte cu harul tău. 


Slavă... 

Armă bine plăcută lui Dumnezeu, o părinte, ai aflat; că cu traiul tău cel simplu, 
biruind pe vechiul vrăjmaş, sub picioare ţi l-ai supus. Deci supune şi acum 
credinciosului nostru popor pe tot vrăjmaşul şi potrivnicul. 

Și acum......; d Născătoarei 

Treime nedespărțită, un Dumnezeu: Părinte, Fiule şi prea Sfinte Duhule, se roagă 
ție Preacurată Marie, cu cuviosul Dimitrie, miluieşte lumea ta, care cu dreaptă 
credinţă Te laudă. 

Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 


Sedealna, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Sărăcia Domnului ai iubit-o, urând bogăţia cea trecătoare; pentru aceea ai câştigat 
împărăția cea pururea veşnică (de două ori). 


Slavă... Și acum......, a Născătoarei 


La noianul milelor tale, Fecioară, năzuim cu îndrăzneală noi, robii tăi şi cerem 
iertare de relele cele ce am făcut, cu umilinţă rugându-ne pururea. 


Cântarea a 4-a 
Irmos: Munte umbrit cu harul cel dumnezeiesc, privindu-te Avacum, cu ochii cei 


de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 

Raiul cugetând în minte Dimitrie, ale lumii desfătări întru nimic le-ai socotit şi 
aicea în viaţa ta pe pământ în linişte petrecând, acum te îndulceşti de pomul vieţii. 


lisus Dumnezeu cu harul său umbrindu-te, El care a grăit prin prooroci, că aceia îi 
sunt iubiţi, adică cei blânzi: te-ai depărtat prin munţi şi prin peşteri, ridicând cu 
bucurie jugul Lui. 


lernând gol şi fără acoperământ ani mulți pe pământ, te încălzea cu harul său 
umbrirea Preasfântului Duh. lar acum te încălzeşte sânul lui Avraam, părinte 
Dimitrie. 


Slavă... 


Ceasul cel înfricoşat al judecății cugetând, întru suspinuri neîncetat ziua şi noaptea 
al petrecut; şi cu posturi şi privegheri trupul topindu-i Dimitrie, prin smerenie ai 
surpat sprânceana lui veliar. 


Și acum......; d Născătoarei 


Eva cu neascultare de pom atingându-se, moarte a adus lumii; iar prin ascultarea ta, 
iată roaba Domnului viaţă veşnică lumii ai odrăslit, născând Fecioară pe Hristos 
Dumnezeu. 


Catavasie: Sfatul cel neurmat şi dumnezeiesc al Întrupării Tale, celei de sus, celei 
din Fecioară, proorocul Avacum avându-l în minte, a strigat: Slavă Puterii Tale, 
Doamne. 


Cântarea a 5-a 


Irmos: Cel ce ai luminat cu luminarea venirii Tale, Hristoase şi ai făcut să stră- 
lucească cu Crucea Ta marginile lumii, luminează cu lumina cunoștinței Dumne- 
zeirii Tale inimile tuturor celor ce Te laudă cu dreaptă credință. 


Luceafăr luminat a toată lumea, părinte, te-ai arătat, căci după multe osteneli ale 
pustiei, ce ai săvârşit, har de minuni ai primit; toată boala tămăduieşti, de la toţi cei 
ce năzuiesc la tine cu credinţă. 


Minunată a fost viaţa ta înțelepte părinte, minunată s-a arătat încă şi mutarea ta; 
minunată a fost şi aflarea ta, ieşind din apele Lomului, ca o comoară de mult preţ. 

Arătatu-te-a după mulţi ani din ape Dumnezeu şi ai tămăduit pe cel cuprins de duh 
necurat, izvorând tămăduiri şi celor ce veneau la sfintele tale moaşte, spre slava lui 
Dumnezeu. 


Slavă... 


Ridicând din apă trupul tău cu cinste clerul Bisericii, tot poporul cu bucurie sălta 
veselindu-se şi cu cântări şi laude I-a pus în biserica Basarabov, ca un har primit lui 
Dumnezeu. 


Și acum......; d Născătoarei 


leşiţi şi staţi de faţă toţi ritorii şi cei cu multe învățături, de împletiți Fecioarei 
cununi frumoase de laudă; că stă de față acum slăvind pe cei ce cântă cu dreaptă 
credinţă minunile ci. 


Catavasia: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut Fiu 
pe Cel fără de ani, Cel ce dăruieşte pace tuturor celor ce te laudă pe tine. 


Cântarea a 6-a 

Irmos: Precum pe lona proorocul l-ai izbăvit din chit, Hristoase Dumnezeule şi pe 
mine dintru adâncul greşelilor scoate-mă şi mă miluieşte, Unule lubitorule de 
oameni. 

Laudă lui Dumnezeu să trimitem neîncetat, căci ne-a dat ocrotitor şi de bine făcător 
pe Dimitrie; părinte, doctor şi de minuni făcător! Auzi părinte pe fii tăi, care te 
roagă neîncetat; vezi necazurile lor, izbăvindu-i din nevoi; întâmpină nevoia, dând 
la toţi bogată mila ta. 


Slavă... 


Unime în trei Ipostasuri, Treime nedespărțită: Părinte, Fiule şi Sfinte Duhule cel 
drept, miluieşte-ne pe noi cei ce ne închinăm stăpânirii Tale. 


Și acum......; d Născătoarei 


Duhul Sfânt umbrindu-te, Fecioară Maica Domnului, ai născut fără ispită de bărbat 
pe Dumnezeu şi ai rămas fecioară după naştere ca şi mai înainte de naştere. 

Catavasie: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniți să batem din palme, slăvind pe 
Dumnezeu, Cel ce s-a născut dintr-Insa. 


Condac, glasul al 8-lea. Podobie: Apărătoare Doamnă, mulţumiri pentru biruinţă, 
izbăvindu-ne din nevoi aducem ţie, Născătoare de Dumnezeu, noi robii tăi. Ci ca 
ceea ce ai stăpânire nebiruită, slobozeşte-ne pe noi dintru toate nevoile, ca să 
strigăm ţie: Bucură-te Mireasă, purururea Fecioară! 


Apărător al său nebiruit şi neînfrânt, ca cel ce prin tine din nevoi s-a mântuit, te 
pune înainte oraşul tău, Dimitrie. Ci ca cela ce ai îndrăzneală către Dumnezeu, 
apără-l de toate nevoile; ca să strigăm ție: Bucură-te, făcătorule de minuni, Di- 
mitri€. 


Icos: Jugul Domnului cel uşor cu tot sufletul pe umere luându-l, Lui ai urmat, 
cuvioase, şi valurile lumeşti de tot aruncându-le, în peşteră, fericite, cu osârdie te- 
ai nevoit şi spre toate marginile ca un soare ai strălucit. Pentru aceasta cu credinţă 
strigăm către tine unele ca acestea: 

Bucură-te, lauda cea frumoasă a Basarabovului! 

Bucură-te, luminătorul cel strălucit al Daciei. 

Bucură-te, bună odraslă a peşteri! 

Bucură-te, al călugărilor îndreptător şi pravilă! 

Bucură-te, mângâlierea cea grabnică a celor bolnavi! 

Bucură-te, reazimul cel neclătinat al celor sănătoşi! 

Bucură-te, că în ceruri cu îngerii dănţuieşti! 

Bucură-te, că prin multă răbdare şi smerenie te-ai făcut vas ales al Sfântului Duh! 
Bucură-te, păzitorul dumnezeieştilor fapte cu adevărat! 

Bucură-te, izgonitorul tuturor patimilor! 

Bucură-te, folositorul nostru cel prea cald! 

Bucură-te, scăparea tuturor credincioşilor! 

Bucură-te, făcătorule de minuni Dimitrie! 


Sinaxar 


În această zi, se prăznuieşte prea cuviosul părintele nostru Dimitrie cel nou de la 
Basarabov. 


Stih: Ca un al doilea sicriu din apa Lomului ieşind. 
Și Basarabovul cu facerea de minuni mângâind; 
Mai pe urmă te-ai dat Valahiei voievod mare. 

Gonind pe păgâni, şi ciuma cu putere tare. 


Acest cuvios părinte, a fost pe vremea evlavioşilor împărați bulgari, dintr-un sat 
din Bulgaria ce se cheamă Basarabov, de pe marginea apei Lomului; şi întâi a fost 
păzitor de vite la numitul sat, apoi văzând că toate ale lumii sunt trecătoare, a ieşit 
din satul acela şi s-a dus într-o peşteră ce era aproape de Basarabov şi s-a făcut 
călugăr la o mănăstire ce era înăuntrul peşterii. Şi cine poate spune luptele ce a 
suferit? Postul, rugăciunea şi privegherile ce făcea! Încât şi de harul facerii de 
minuni s-a învrednicit; încă şi vremea ieşirii sufletului său din trup a cunoscut-o, 
pentru care intrând în mijlocul a două pietre, aşa şi-a dat prealuminatul său suflet în 
mâna lui Dumnezeu. Şi trecând multă vreme, a venit acea apă a Lomului mare de 
surpa lemnele şi pietrele de prinprejur. Atunci au căzut în apă şi cele două pietre ce 
erau în cuprinsul peşterii, dimpreună cu moaştele sfântului; şi mult timp au fost 
acolo. 


Deci vrând Dumnezeu să-l descopere, s-a arătat îngerul Domnului în vis la o copilă 
a unui credincios ce pătimea de duh necurat, zicându-i: De mă vor scoate părinţii 
tăi din apă, eu te voi tămădui; şi dacă s-a sculat copila dimineaţa, a spus visul ce a 
văzut la părinţii ei şi aşa adunându-se preoți şi oameni mulți, s-au dus la locul 
acela, unde de multe ori se arăta lumină şi cei ce vedeau socoteau a fi comoară şi 
au găsit pe sfântul, precum a zis îngerul, întreg şi luminat ca soarele şi luându-l |- 
au dus în sat şi mergând vestea în toate părțile de aflarea sfântului, a ajuns şi la 
urechile domnitorului de la Bucureşti, care îndată a şi trimis preoţi şi boieri, să 
aducă pe sfântul la biserica Curţii domneşti. Şi mergând trimişii aceia la 
Basarabov, au luat pe sfântul şi au purces să meargă la Bucureşti, şi sosind până 
aproape de Ruse, unde este o fântână, n-a vrut să meargă mai înainte. Deci văzând 
preoţii şi boierii acea minune şi neştiind ce să facă, s-au socotit cu sfat de obşte de 
au înjugat doi junci tineri neînvăţaţi, ca să vadă unde este voia sfântului să meargă 
ŞI aşa o minune! S-a întors îndată sfântul la Basarabov în mijlocul satului şi acolo a 
stătut. lar preoţii şi boierii întorcându-se la Bucureşti, au spus toate cele ce au 
văzut. Deci domnitorul a trimis boieri cu cheltuială de au făcut o biserică în numele 
Cuviosului Dimitrie la Basarabov, unde a şi fost aşezat sfântul. Şi multe minuni a 
lucrat acolo la cei ce cu credinţă au năzuit; şi măcar că fiind satul mic şi simplu şi 
lipsit de oameni de ştiinţă, nu s-au însemnat toate câte minuni s-au întâmplat, dar 
câte s-au scris de cei ce au văzut minunile sfântului, prin cucernici creştini le 
însemnăm: 


Două oarecare femei surori, Aspra şi Ecaterina, de la satul ce se numeşte 
Cernavodă, au făcut o biserică preafrumoasă, punându-i hramul Adormirea Prea- 
sfintei Născătoare de Dumnezeu şi pururea Fecioarei Maria şi au gândit întru sine, 

doară ar putea să ia vreo părticică din moaştele Sfântului Dimitrie şi să o aducă în 
biserica lor; că de a le lua cu totul, socoteau ele că nu va vrea sfântul, precum a şi 
fost. Deci venind prea cu smerenie şi cu evlavie şi închinându-se la sfântul, în taină 
au luat o mică părticică din moaştele lui şi vrând să se ducă, şezând în căruțele lor, 
nicidecum n-au putut a se urni caii din locul acela, măcar de-i şi bătea foarte 
vizitiii. lar ele cunoscând pricina şi din căruţe pogorându-se, cu lacrimi au alergat 
şi au căzut la sfântul şi punând părticica la locul ei, s-au rugat să le ierte greşeala, şi 
aşa s-au dus cu pace la satul lor. 


Altădată a venit preasfințitul mitropolitul Târnovului, anume Nichifor, cu sinodia 
lui, ca să se închine sfintelor moaşte ale Sfântului Dimitrie. Și închinându-se mai 
întâi mitropolitul şi sărutând sfintele moaşte şi depărtându-se a şezut pe un scaun; 
apoi pe rând mergând şi ceilalți ai sinodiei lui toți şi sărutând sfintele moaşte un 
oarecare monah anume Lavrentie, în vremea sărutării, ispitindu-se să rupă cu gura 
o mică părticică din sfintele moaşte ale sfântului, a rămas cu gura căscată şi toți 
căutând la dânsul şi văzându-l cu gura căscată, nu se pricepeau ce a pătimit. lar 
mitropolitul i-a poruncit să se dea înlături ca să se închine şi ceilalți. Iar el mut şi 
fără de glas fiind de-abia s-a depărtat puţin de la sicriul sfântului. lar după ce au 
ieşit toţi a căzut cu lacrimi rugându-se sfântului şi cerându-şi iertare şi aşa 1 s-a 
dezlegat limba şi a grăit ca mai înainte. După aceea a mers cu mitropolitul la gazdă 
ŞI 1-a spus toate cele ce a pătimit. lar el i-a zis: O, omule, cum n-ai socotit că de ar 
fi fost să se împartă moaştele la toţi câți vin spre închinarea lor, până acum n-ar fi 
rămas nimic. Ci de acum căieşte-te, că ai greşit lui Dumnezeu şi sfântului. 


Un iubitor de Dumnezeu, episcop al Preslaviei, anume Ioanichie, căzând într-o 
boală foarte grea, încât de patru inşi era purtat şi neputând să se vindece l-au adus 
la biserica Sfântului Dimitrie şi l-au pus cu aşternutul lui înăuntru în biserică şi 
slujindu-se Sfânta Liturghie, după trei ceasuri s-a sculat sănătos şi umbla pe 
picioarele sale, lăudând pe sfântul şi mulţumindu-i. Acestea şi alte minuni a făcut 
sfântul, care nu s-au scris după cum s-a zis, pentru neştiinţa locuitorilor. 


lar în anii o mie şapte sute şaizeci şi nouă, şi o mie şapte sute şaptezeci şi patru, 
fiind război între împărăţia Rusiei şi între Poarta Otomană şi cuprinzând muscalii 
amândouă ţările acestea şi trecând generalul Petru Salticov Dunărea, şi dând război 
Rusciucului, a călcat şi câteva sate de peste Dunăre, oraşul Cernavodă şi altele; 
între care a călcat şi satul Basarabov, unde se aflau moaştele sfântului pe care 
luându-le mai sus numitul general, vrea să le trimită în Rusia. lar un evlavios 
creştin anume Hagi Dimitrie, întâmplându-se într-acea vreme lângă general, a 
căzut la dânsul cu rugăminte, ca să nu înstrăineze sfintele moaşte, ci să le dăruiască 
ţării ca răsplată pentru prăzile şi jafurile care au pătimit din pricina războiului şi să 

o mângâie cu acest dar al sfintelor moaşte; şi plecându-se generalul, le-a dăruit 
țării. Pe care primându-le cu mare cinste şi evlavie tot poporul, le-au aşezat în 
biserica cea mare a sfintei Mitropolii a Ungrovlahiei, în zilele preasfinţitului 
mitropolit al ţării Chir Grigorie. Şi îndată a simţit tot poporul ocrotirea şi pătimirea 
sfântului; că nu numai războiul dintre muscali şi dintre turci l-a încetat, ci şi boala 
ciumei cea înfricoşată a contenit-o. Şi mult ajutor şi mare folos câştigă, toţi cei ce 
cu credință năzuiesc către sfântul. Pentru ale cărui rugăciuni, Dumnezeule, 
miluieşte-ne şi ne mântuieşte pe noi pe toţi, acum şi pururea şi în vecii vecilor. 
Amin. 


Chiar şi în timpurile noastre săvârşeşte Sfântul multe minuni. Arătăm cititorilor 
acestei sfinte cărți, ceea ce a spus duhovniceşte un bătrân colonel, care a încetat din 
viaţă. La începutul războiului româno-ruso-turc, în anii 1877—1878, acest bătrân 
avea şapte feciori, în armata 13. Îngrijorat foarte de soarta tor, a însemnat numele 
lor pe o hârtie, care punându-o sub capul Sfântului, s-a rugat să-i păstreze şi să-i 
întoarcă pe toţi sănătoşi. Dorinţa bătrânului colonel a fost îndeplinită; căci după 
război toţi şapte s-au întors sănătoşi. Trăieşte şi acum în comuna Dudești o fată 
care s-a vindecat la racla Sfântului de paralizie. Nu mai vorbim de însănătoşiri de 
boli obişnuite şi de împlinirea de cereri ale celor ce se roagă cu credinţă lui 
Dumnezeu şi Sfântului. 


Cu ale lui sfinte rugăciuni, Doamne, miluiește-ne și ne mântuiește pe noi. Amin. 
Cântarea a 7-a 

Irmos: Pe tine Născătoare de Dumnezeu, cuptor înţelegător te cunoaştem cre- 
dincioşii; că precum Cel Preaînalt a mântuit pe cei trei tineri şi pe mine tot omul în 
pântecele tău m-a înnoit, Dumnezeul părinților Cel Lăudat şi Preamărit. 

leşind ca Avraam din patria ta, ai venit să ne cercetezi, ca un tată prea dorit, pe noi 
iubiții fiii tăi, ce eram de tot pierduţi, de nenumăraţii vrăjmaşi şi de desele boli; şi 
de acestea de toate, ne-ai scăpat, Sfinte Dimitrie. 

Urmând lui Hristos, numai cu atingerea de cinstitul tău trup alungi toată boala 
celor ce cu credinţă vin şi de păcate sufleteşti îi curăţeşti, Dimitrie; deci cu un glas 


te lăudăm, mărind pomenirea ta. 


Slavă... 

Mare uşurare cu adevărat a luat toată ţara Daciei, cu primirea trupului tău în sâ- 
nurile ei; căci îndată s-a gonit boala ciumei cea prea grea şi pe cei ce căutau a o 
pierde, i-ai înfrânt. 


Și acum......, a Născătoarei 


Inima mea cea rănită de asuprelile celui viclean, vindecă-o ca o milostivă, de 
Dumnezeu Născătoare, prea curată Maică, ceea ce ai născut nespus pe Cel ce S-a 
răstignit cu trupul pe Cruce. 


Catavasia: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prea lăudate Dumne- 
zeul părinţilor noştri şi Doamne, bine eşti cuvântat! 


Cântarea a 8-a 
Irmos: Taină mai presus de minte... 


Cheamă în taină sicriul tău sfinte, pe toți câţi pătimesc în nevoi: Cei ce sunteți 
bântuiţi de duhuri rele, de friguri şi de ciumă, veniţi cu credinţă şi cu dragoste, de 
vă atingeți de moaştele lui Dimitrie, şi fără de plată vă primiţi sănătatea. 


Umpli de bună mireasmă duhovnicească pe toţi, din sicriul moaştelor tale. Pentru 
aceasta cu rugăciunile tale, îngroapă pe cei ce vor să ne dea pierzării, în luciul cel 
fără de fund. Că al doilea Moise al nostru te avem, de la Dumnezeul părinților 
noştri. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Gura ta cea de Dumnezeu cinstitoare deschide-o şi fă rugăciune pentru tot clerul 
Bisericii tale, pentru arhierei şi călugări, pentru preoți sfinţitori şi pentru tot 
sufletul creştinesc; că păzindu-se în pace cu solirea ta, să binecuvânteze pe Domnul 
întru toţi vecii. 


Și acum..., a Născătoarei, asemenea: 


Eu sunt pomul cel fără de roadă, şi mă tem de tăiere şi de focul gheenei. Deci 
milostiveşte-te, Hristoase Doamne, şi mă miluieşte; că se roagă Ţie Fecioara Maica 
Ta şi al Tău prea cuvios Dimitrie, dimpreună şi adunările sfinţilor şi cele fără de 
trupuri puteri gânditoare. 

Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să-Ţi cânte 
Ție: pe Domnul, lucrurile, lăudaţi-L şi-L prea înălțaţi întru toţi vecii. 


Cântarea a 9-a 


Irmos: Pe Norul cel purtător de lumină întru care Stăpânul tuturor din cer ca ploaia 
pe lână S-a coborât şi S-a Intrupat pentru noi, făcându-Se Om Cel fără de început, 
toți să o mărim ca pe o prea curată Maică a Dumnezeului nostru. 


Rămân cu totul fără glas şi înspăimântat de minune cum slăbănogul episcop 
Ioanichie al Preslavei, numai cât a sărutat prea cinstit trupul tău s-a şi sculat; iar pe 
cel ce au vrut să fure din moaştele tale i-ai pedepsit. 


Aducându-ne aminte de neputinţa firii noastre, socotind însă şi mărimea harului 
tău, sfinte, îndrăzneala ce ai luat de la Dumnezeu, Dimitrie, nu ne pricepem a-ţi 
împleti laudă vrednică, ci primeşte pe cea după putinţa noastră. 


Saltă şi dănţuieşte Basarabovul, o părinte, căci întru dânsul ai crescut, vieţuind 
îngereşte. Dar se laudă mai ales şi România, avându-te Dimitrie vistierie nefurată 
şi voievod apărător nebiruit. 


Slavă... 

lisus Hristos Domnul, cu toţi cuvioşii şi drepții şi cu toţi sfinții au venit, la sfântul 
tău sfârşit; sfinţi îngeri glăsuind cântarea cea întreit sfântă primindu-ţi sufletul; iar 
trupul ni l-a lăsat novă fulor tăi, izvor de minuni! 

Și acum..., a Născătoarei 

Minţile celor fără de trupuri, nu se pricep o, Fecioară, a lăuda precum se cade 


minunea naşterii tale; dar ştiind dragostea ta ce ai spre fiii omeneşti cei muritori, 
am îndrăznit; ci primeşte-o dar, că spre aceasta şi cântarea o săvârşim. 

Catavasie: Tot neamul pământesc să salte cu duhul, fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: Bucură-te, prea fericită Născătoare de Dumnezeu, curată, pururea Fe- 
cloară. 


Svetilna 
Podobie: Femei auziţi... 


Din mâna Ziditorului ai primit, cuvioase, cununa ostenelilor şi în locaşul drepţilor 
te sălăşluieşti Dimitrie, privind faţa Stăpânului; având desfătare cântarea cea 
îngerească şi întreit sfântă (de două ori). 


Slavă... Și acum..., a Născătoarei 


Pe tine, Fecioară, toți proorocii te-au numit chivot, năstrapă, rug şi tăbliță, că- 
delniță de aur, sfeşnic şi masă, toiag şi munte netăiat; iar noi, fericită, după vred- 
nicie, de Dumnezeu Născătoare, te lăudăm. 


La Laude 
Stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Defăimătorul celor de jos şi înstrăinatul, iubitorul celor de sus şi cetăţeanul pustiei, 
Dimitrie prea înțeleptul, pe noi pe toţi ne-a adunat, să prăznuim cu credinţă 
mutarea lui cea către Dumnezeu şi mântuitoarea zi. 


Afară de trup şi de lume prin fapte bune făcându-te, şi printr-însele prea mărind pe 
pământ cu viaţa ta pe Domnul slavei, părinte înțelepte, după vrednicie te-ai prea 
mărit şi te-ai arătat prin El, dumnezeiesc izvor de tămăduiri, Dimitrie. 


Smerit, fără de răutate, blând şi fără viclesug, lin fiind părinte, mai presus de om cu 
adevărat, în trup stricăcios fără stricăciune, locaş vrednic lui Dumnezeu te-ai făcut, 
luând de la dânsul daruri de tămăduiri, şi nouă izvorându-le totdeauna. 

Incepătura de frunte a celor bune te-ai arătat şi pricina de mântuire, părinte 
Dimitrie; că viaţa din pruncie ţi-ai făgăduit lui Hristos, Dumnezeului nostru; pe 
Acesta roagă-L să ne dăruiască nouă pace şi mare milă. 

Slavă..., glasul al 2-lea 

Cuvioase părinte, din pruncie cu osârdie spre fapte bune nevoindu-te, te-ai făcut 
organ Sfântului Duh şi de la dânsul luând lucrarea minunilor ai îndemnat pe 
oameni să urască dulceţile; şi acum mai curat cu dumnezeiască lumină fiind 
strălucit, luminează şi gândurile noastre, părinte Dimitrie. 


Și acum..., a Născătoarei 


Toată nădejdea mea spre tine o pun, Maica lui Dumnezeu; păzeşte-mă sub aco- 
perământul tău. 


Doxologia mare. Ectenuile şi otpustul. 

La Liturghie 
Fericirile din Canonul Sfântului.Cântarea a 3-a si a 6-a, pe 8. Prochimen, Apostol, 
Aliluia, Evanghelha şi Chinonicul. Caută-le în Mineiul pe luna decembrie, ziua 5, 


la sfântul Sava. 


Sursa: Mineiul (lunile august-decembrie), Ed. Reîntregirea 

Canon de rugăciune către Sfântul cuvios Dimitrie cel nou, ocrotitorul 
Bucureştilor 


Troparul Sfântului cuvios Dimitrie cel nou, ocrotitorul Bucureştilor, glasul al 8- 
lea: Întru tine, părinte, cu osârdie s-a mântuit cel după chip; că, luând crucea, ai 
urmat lui Hristos şi lucrând, ai învăţat să nu se uite la trup, căci este trecător; ci, să 
poarte grijă de suflet, de lucrul cel nemuritor. Pentru aceasta şi cu îngerii împreună 
se bucură, prea cuvioase părinte Dimitrie, duhul tău. 


Cântarea 1 

Irmos: Dreapta ta cea purtătoare de biruinţă, cu dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a 
zdrobit, israelitenilor prin adânc cale nouă făcându-le. 

Stih: Sfinte cuvioase părinte Dimitrie, roagă-te lui Dumnezeu pentru noi. 
Pururea fiind cu Dumnezeu, cu toiagul neadormitelor tale rugăciuni, pe Faraon cel 
gânditor, cu toată oastea lui îneacă-l, rugămu-ne, părintele nostru, ca să te mărim 


cu laude. 


Stih: Sfinte cuvioase părinte Dimitrie, roagă-te lui Dumnezeu pentru noi. 

Rod bun din părinți binecredincioşi născându-te, părinte Dimitrie, iar mai ales prin 
Sfântul Duh şi prin Botez renăscându-te, ai ajuns la măsura vârstei plinirii lui 
Hristos. 


Slavă Tatălui şi Fiului şi Sfântului Duh. 

Edenul încă de aici l-ai dobândit cu blândeţe şi smerenie vieţuind; unde acum 
locuind şi îndulcindu-te de fața Stăpânului, stăruitor roagă-L pentru noi, Sfinte 
Dimitrie. 

Şi acum şi pururea şi în vecii vecilor. Amin (a Născătoarei). 

David mai întâi, strămoșul tău, Impărăteasă te-a numit şi munte închegat, în care 
bine a voit Dumnezeu a locui cu Trup omenesc. Deci şi noi, prea curată, Născă- 
toare de Dumnezeu, te vestim. 

Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei, 
bucurându-mă. 

Cântarea a 3-a 

Irmos: Insuţi Cel ce ştii neputinţa firii omeneşti şi după milostivire Te-ai închipuit 
într-însa, încinge-mă cu putere de sus, ca să strig Ție: Sfântă este Biserica cea 
însuflețită a Slavei Tale celei nepovestite, Iubitorule de oameni. 

Stih: Sfinte cuvioase părinte Dimitrie, roagă-te lui Dumnezeu pentru noi. 

Faptele tale pe pământ, pildă ne-au rămas, prea cuvioase părinte Dimitrie; ca 
urmând ţie, să slujim lui Dumnezeu şi cu tine să ne odihnim în pământul celor 
blânzi în vecii vecilor. 

Stih: Sfinte cuvioase părinte Dimitrie, roagă-te lui Dumnezeu pentru noi. 
Moaştele tale nouă s-au făcut izvor pururea curgător, de multe minuni şi tămăduiri 
că bolile năpraznice le alungă de la noi şi pe cei ce caută a ne pierde, îi dă pierzării, 


părinte, cu harul tău. 


Slavă Tatălui şi Fiului şi Sfântului Duh. 


kkkhkkrhkhkrhkhkkhkhkkikhkkhkhkikhkikikyik 


e Xe Xe e e Xe Xe e e e Xe XP e e e e 2 e De e e e e e e e e 2 e e e Xe eX 


kkkkhkkhkhkkhkhkkhkhkhkhkhkhkhkhkikhhkir ki 


Xp XP XP Xe Xe XP XP e e Xe Xe XP e e Xe Xe Xe e e Xe Xe Xe e e e Xe Xe Xe e e eX XX 


Armă bine plăcută lui Dumnezeu, o, părinte, ai aflat, că, biruind pe vechiul 
vrăjmaş, cu traiul tău cel simplu, sub picioare ţi l-ai supus. Deci supune şi acum 
credinciosului nostru popor pe tot vrăjmaşul şi potrivnicul. 


Şi acum şi pururea şi în vecii vecilor. Amin (a Născătoarei). 

Treime nedespărțită, un Dumnezeu: Părinte, Fiul şi Preasfinte Duhule, se roagă ţie 
prea curată Maria, cu prea cuviosul Dimitrie, miluieşte lumea Ta, care cu dreaptă 
credinţă Te laudă. 

Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 

Cântarea a 4-a 

Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 

Stih: Sfinte cuvioase părinte Dimitrie, roagă-te lui Dumnezeu pentru noi. 

Raiul cugetând în minte, Sfinte Dimitrie, ale lumu desfătări întru nimic le-ai soco- 
tit şi aici, în viaţa ta pe pământ, în linişte petrecând, acum te îndulceşti de pomul 
vieţii. 

Stih: Sfinte cuvioase părinte Dimitrie, roagă-te lui Dumnezeu pentru noi. 

lisus Dumnezeu, cu harul său umbrindu-te, EI care a grăit prin prooroci, că aceia îi 
sunt iubiţi, adică cei blânzi, te-ai îndepărtat prin munţi şi prin peşteri, ridicând cu 
bucurie jugul Lui. 

Stih: Sfinte cuvioase părinte Dimitrie, roagă-te lui Dumnezeu pentru noi. 
lernând gol şi fără acoperământ ani mulți pe pământ, te încălzea cu harul Său 
umbrirea Preasfântului Duh. lar acum te încălzeşte sânul lui Avraam, părinte 
Dimitrie. 


Slavă Tatălui şi Fiului şi Sfântului Duh. 

Ceasul cel înfricoşător al judecății cugetând, întru suspinuri neîncetat ziua şi 
noaptea ai petrecut şi cu posturi şi privegheri trupul topindu-ți, Sfinte Dimitrie, 
prin smerenie ai surpat sprânceana lui veliar. 


Şi acum şi pururea şi în vecii vecilor. Amin (a Născătoarei). 

Eva, cu neascultare de pom atingându-se, moarte a adus lumii; iar prin ascultarea 
ta, „lată roaba Domnului!”, viaţă veşnică lumii ai odrăslit, născând, Fecioară, pe 
Hristos Dumnezeu. 

Catavasie: Sfatul cel neurmat şi dumnezeiesc al Intrupării Tale, celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 

Cântarea a 5-a 

Irmos: Cel ce ai luminat cu luminarea venirii Tale, Hristoase şi ai făcut să stră- 
lucească cu Crucea Ta marginile lumii, luminează cu lumina cunoştinței Dumne- 
zeirii Tale inimile tuturor celor ce Te laudă cu dreaptă credinţă. 

Stih: Sfinte cuvioase părinte Dimitrie, roagă-te lui Dumnezeu pentru noi. 
Luceafăr luminat a toată lumea, părinte, te-ai arătat, căci după multe osteneli ale 
pustiei, ce ai săvârşit, har de minuni ai primit; toată boala tămăduieşti, de la toţi cei 
ce năzuiesc la tine cu credinţă. 


Stih: Sfinte cuvioase părinte Dimitrie, roagă-te lui Dumnezeu pentru noi. 


Minunată a fost viaţa ta, înțelepte părinte, minunată s-a arătat încă şi mutarea ta; 
minunată a fost şi aflarea ta, ieşind din apele Lomului, ca o comoară de mult preţ. 


Stih: Sfinte cuvioase părinte Dimitrie, roagă-te lui Dumnezeu pentru noi. 
Arătatu-te-a după mulţi ani din ape Dumnezeu şi ai tămăduit pe cel cuprins de duh 
necurat, izvorând tămăduiri şi celor ce veneau la sfintele tale moaşte, spre Slava lui 


Dumnezeu. 


Slavă Tatălui şi Fiului şi Sfântului Duh. 

Ridicând din apă trupul tău cu cinste clerul Bisericii, tot poporul cu bucurie sălta 
veselindu-se şi cu cântări şi laude l-a pus în Biserica Basarabi, ca un har primit lui 
Dumnezeu. 


Şi acum şi pururea şi în vecii vecilor. Amin (a Născătoarei). 

leşiţi şi staţi de faţă toţi ritorii şi cei cu multe învățături, de împletiți Fecioarei 
cununi frumoase de laudă; că stă de față acum slăvind pe cei ce cântă cu dreaptă 
credinţă minunile ci. 

Catavasia: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut Fiu 
pe Cel fără de ani, Cel ce dăruieşte pace tuturor celor ce te laudă pe tine. 

Cântarea a 6-a 

Irmos: Precum pe lona proorocul l-ai izbăvit din chit, Hristoase Dumnezeule şi pe 
mine dintru adâncul greşelilor scoate-mă şi mă miluieşte, Unule lubitorule de 
oameni. 


Stih: Sfinte cuvioase părinte Dimitrie, roagă-te lui Dumnezeu pentru noi. 


Laudă lui Dumnezeu Să trimitem neîncetat, căci ne-a dat ocrotitor şi de bine 
făcător pe Sfântul Dimitrie: părinte, doctor şi de minuni făcător! 


Stih: Sfinte cuvioase părinte Dimitrie, roagă-te lui Dumnezeu pentru noi. 


nevoi; întâmpină nevoia, dând la toţi bogată mila ta. 
Slavă Tatălui şi Fiului şi Sfântului Duh. 


Unime în Trei Ipostasuri, Treime nedespărțită: Părinte, Fiule şi Sfinte Duhule cel 
Drept, miluieşte-ne pe noi, cei ce ne închinăm Stăpâniru Tale. 


Şi acum şi pururea şi în vecii vecilor. Amin (a Născătoarei). 


Duhul Sfânt umbrindu-te, Fecioară Maica Domnului, ai născut fără ispită de bărbat 
pe Dumnezeu şi ai rămas Fecioară după naştere ca şi mai înainte de naştere. 

Catavasie: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniţi să batem din palme, slăvind pe Dumne- 
zeu, Cel ce s-a născut dintr-Insa. 


Condac, glasul al 8-lea. Podobie: Apărătoare Doamnă, mulţumiri pentru biruinţă, 
izbăvindu-ne din nevoi aducem ţie, Născătoare de Dumnezeu, noi robii tăi. Ci ca 
ceea ce ai stăpânire nebiruită, slobozeşte-ne pe noi dintru toate nevoile, ca să 
strigăm ţie: Bucură-te Mireasă, purururea Fecioară! 


Apărător al său nebiruit şi neînfrânat, ca unul care prin tine din nevoi s-a mântuit, 
te pune înainte oraşul tău, Sfinte prea cuvioase Dimitrie. Ci, ca cel ce ai îndrăz- 
neală către Dumnezeu, apără-ne de toate nevoile, ca să strigăm ţie: bucură-te, 
făcătorule de minuni, Sfinte Dimitrie! 


Cântarea a 7-a 

Irmos: Pe tine Născătoare de Dumnezeu, cuptor înţelegător te cunoaştem cre- 
dincioşii; că precum Cel Preaînalt a mântuit pe cei trei tineri şi pe mine tot omul în 
pântecele tău m-a înnoit, Dumnezeul părinţilor Cel Lăudat şi Preamărit. 

Stih: Sfinte cuvioase părinte Dimitrie, roagă-te lui Dumnezeu pentru noi. 

leşind ca Avraam din patria ta, ai venit să ne cercetezi, ca un tată prea dorit, pe noi, 
iubiții fiii tăi, ce eram de tot pierduţi, de nenumăraţii vrăjmaşi şi de desele boli; şi 
de toate acestea ne-ai scăpat, Sfinte Dimitrie. 

Stih: Sfinte cuvioase părinte Dimitrie, roagă-te lui Dumnezeu pentru noi. 
Urmând lui Hristos, numai cu atingerea de cinstitul tău trup alungi toată boala 
celor ce cu credinţă vin şi de păcate sufleteşti îi curăţeşti, Sfinte prea cuvioase 
părinte Dimitrie; deci cu un glas te lăudăm, mărind pomenirea ta. 

Slavă Tatălui şi Fiului şi Sfântului Duh. 

Mare uşurare cu adevărat a luat toată ţara Daciei, cu primirea trupului tău în 
sânurile ei, căci îndată s-a gonit boala ciumei cea prea grea şi pe cei ce căutau a o 


pierde, i-ai înfrânt. 


Şi acum şi pururea şi în vecii vecilor. Amin (a Născătoarei). 

Inima mea cea rămtă de asuprelile celui viclean, vindec-o ca o milostivă, de 
Dumnezeu Născătoare, prea curată Maică, ceea ce ai născut în cbip de negrăit pe 
Cel ce S-a răstignit cu Trupul pe Cruce. 


Catavasia: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prea lăudate Dumne- 
zeul părinţilor noştri şi Doamne, bine eşti cuvântat! 


Cântarea a 8-a 

Irmos: Taină mai presus de minte... 

Stih: Sfinte cuvioase părinte Dimitrie, roagă-te lui Dumnezeu pentru noi. 
Cheamă în taină sicriul tău, sfinte, pe toți câți pătimesc în nevoi: cei ce sunteți 
bântuiţi de duhuri rele, de friguri şi de ciumă, veniţi cu credinţă şi cu dragoste, de 
vă atingeți de moaştele Sfântului Dimitrie şi fără de plată vă primiţi sănătatea. 

Stih: Sfinte cuvioase părinte Dimitrie, roagă-te lui Dumnezeu pentru noi. 

Umpli de bună mireasmă duhovnicească pe toți, din sicriul moaştelor tale. Pentru 
aceasta cu rugăciunile tale, îngroapă pe cei ce vor să ne dea pierzării, în luciul cel 
fără de fund. Că al doilea Moise al nostru te avem, de la Dumnezeul părinților 
noştri. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Gura ta cea de Dumnezeu cinstitoare deschide-o şi fă rugăciune pentru tot clerul 
Bisericii tale, pentru arhierei şi călugări, pentru preoți sfinţitori şi pentru tot sufle- 
tul creştinesc; ca, păzindu-se în pace cu solirea ta, să binecuvinteze pe Domnul 
întru toţi vecii. 

Şi acum şi pururea şi în vecii vecilor. Amin (a Născătoarei). 

Eu sunt pomul cel fără de roadă şi mă tem de tăiere şi de focul gheenei. Deci, 
milostiveşte-Te, Hristoase Doamne şi mă miluieşte, că se roagă ţie Fecioara Maica 
Ta şi al Tău prea cuvios Dimitrie, dimpreună şi adunările sfinților şi cele fără de 


trupuri Puteri gânditoare. 


Catavasie: 

Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să-Ți cânte 
Ție: pe Domnul, lucrurile, lăudaţi-L şi-L prea înălțaţi întru toți vecii. 

Cântarea a 9-a 

Irmos: Pe Norul cel purtător de lumină întru care Stăpânul tuturor din cer ca ploaia 
pe lână S-a coborât şi S-a Intrupat pentru noi, făcându-Se Om Cel fără de început, 
toți să o mărim ca pe o prea curată Maică a Dumnezeului nostru. 

Stih: Sfinte cuvioase părinte Dimitrie, roagă-te lui Dumnezeu pentru noi. 

Rămân cu totul fără glas şi înspăimântat de minune, cum episcopul Ioanichie al 
Preslaviei, numai cât a sărutat prea cinstit trupul tău şi s-a sculat; iar pe cei ce au 
vrut să fure din moaştele tale i-ai pedepsit. 

Stih: Sfinte cuvioase părinte Dimitrie, roagă-te lui Dumnezeu pentru noi. 
Aducându-ne aminte de neputinţa firii noastre, socotind însă şi mărimea harului 
tău, sfinte, îndrăzneala ce ai luat de la Dumnezeu, Sfinte Dimitrie, nu ne pricepem 
a-ţi împleti laudă vrednică, ci primeşte pe cea după putinţa noastră. 

Stih: Sfinte cuvioase părinte Dimitrie, roagă-te lui Dumnezeu pentru noi. 

Saltă şi dănţuieşte satul Basarabi, o, părinte, căci întru dânsul ai crescut, vieţuind 
îngereşte. Dar se laudă mai ales şi România, avându-te, Sfinte Dimitrie, vistierie 
nefurată şi voievod apărător nebiruit. 

Slavă Tatălui şi Fiului şi Sfântului Duh. 

lisus Hristos Domnul, cu toţi cuvioşii şi drepţii şi cu toți sfinții au venit, la sfântul 
tău sfârşit, sfinţii îngeri glăsuind cântarea cea întreit sfântă primindu-ţi sufletul; iar 


trupul ni l-a lăsat nouă, fiilor tăi, izvor de minuni. 


Şi acum şi pururea şi în vecii vecilor. Amin (a Născătoarei). 

Minţile celor fără de trupuri, nu se pricep, o, Fecioară, a lăuda precum se cuvine 
Minunea naşterii tale; dar, ştiind dragostea ta ce ai spre fiii omeneşti cei muritori, 
am îndrăznit; ci, primeşte-o dar, că spre aceasta şi cântarea o săvârşim. 


Catavasie: Tot neamul pământesc să salte cu duhul, fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: Bucură-te, prea fericită Născătoare de Dumnezeu, curată, pururea Fe- 
cloară. 


Sedelna, glasul al 4-lea. Podobie: Arătatu-Te-ai astăzi lumi şi Lumina Ta, Doa- 
mne s-a însemnat peste noi care cu cunoştinţă Te lăudăm, venit-ai şi Te-ai arătat, 
Lumina cea neapropiată. 


Sărăcia Domnului ai iubit-o, urând bogăţia cea trecătoare; pentru aceea ai câştigat 
Impărăția cea pururea veşnică. 


Sedelna Preasfintei Născătoare de Dumnezeu, glasul al 4-lea. Podobie: Podobie: 
Arătatu-Te-ai astăzi lumii şi Lumina Ta, Doamne s-a însemnat peste noi care cu 
cunoştinţă Te lăudăm, venit-ai şi Te-ai arătat, Lumina cea neapropiată. 


La noianul milelor tale Fecioară, năzuim cu îndrăzneală noi, robii tăi şi cerem 
iertare de relele cele ce am făcut, cu umilinţă rugându-ne pururea. 

Acatistul cuviosului Dimitrie cel nou, Basarabov 


NITA 


PAGARABON 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacele şi Icoasele 


Condacul 1 

Apărătorule al nostru din nevoi, pentru lucrarea de multe minuni laude de 
mulțumiri aducem ţie, noi, nevrednicii; şi ca cel ce eşti minunat şi preamilostiv, 
izbăveşte-ne pe noi din toate nevoile ca să cântăm ţie: Bucură-te, făcătorule de 
minuni, Sfinte părinte Dimitrie! 


Icosul 1 

Îngerii cei din ceruri s-au mirat de tine, părinte Dimitrie, îngerul cel pământesc, 
văzându-te cum în trup fiind ai biruit pe demonul cel fără de trup şi de minunile 
tale spăimântându-se au stat cântându-ţi unele ca acestea: 

Bucură-te, cel ce eşti om ceresc; 

Bucură-te, cel ce ai fost înger pământesc; 

Bucură-te, că nu te-ai amăgit de lăcomia strămoşească; 

Bucură-te, că ai vieţuit mai presus de fire şi de om; 

Bucură-te, că prin smerenie cele înalte ai dobândit; 

Bucură-te, că pe vrăjmaş, lesne l-ai biruit; 

Bucură-te, că, la fel cu Abel, jertfe prin rugăciuni ai înălţat; 

Bucură-te, cel ce trupul tău rob duhului l-ai făcut; 

Bucură-te, cel ce te-ai făcut comoară duhovnicească; 

Bucură-te, cel ce te-ai suit la înălțimea cea cerească; 

Bucură-te, săditorule de vie duhovnicească; 

Bucură-te, cel ce câştigi tuturor pocăinţa ca să se mântuiască; 

Bucură-te, făcătorule de minuni, Sfinte părinte Dimitrie! 

Condacul al 2-lea 

Fiind înălţat Sfântul Dimitrie în văzduhurile cereşti, priveşte către cei ce-l roagă pe 
dânsul şi, cu bunătate părintească, tinde milostiva izbăvire din toate nevoile, 
tuturor celor ce cântă lui Dumnezeu: Aliluia! 


Icosul al 2-lea 

Înțelegerea cea neînţeleasă, căutând păgânii s-o înţeleagă, nu se pot dumiri de 
cinstitele tale moaşte, cum adică, o materie nu se supune firii şi trupul nu se dă 
putreziciunii; iar noi cu credinţă cântăm ţie acestea: 

Bucură-te, vas de Duhul Sfânt primitor; 

Bucură-te, locaş dumnezeiesc, de minuni izvorâtor; 

Bucură-te, că la fel cu cei fără de trup ai vieţuit; 

Bucură-te, că pe duhul tău către cele cereşti l-ai povăţuit; 

Bucură-te, că întru tine putreziciunea ai făcut-o neputreziciune; 

Bucură-te, că întru tine moartea ai făcut-o neputincioasă; 

Bucură-te, că la fel cu Avraam ţi-ai lăsat patria şi părinți; 

Bucură-te, că te-ai sălăşluit în pământul făgăduinţii; 

Bucură-te, stejar cu umbră dumnezeiască; 

Bucură-te, că te-ai făcut tuturor masă duhovnicească; 

Bucură-te, că ţi-ai jertfit viaţa ca un alt Isaac; 

Bucură-te, că ai înălţat cugetul minţii tale către Dumnezeu; 

Bucură-te, făcătorule de minuni, Sfinte părinte Dimitrie! 


Condacul al 3-lea 

Putere cerească umbrind Sfintele tale moaşte, sfinte părinte, ca dintr-un soare 
slobozeşte razele darurilor tuturor celor ce se ating de ele, şi pe toţi de boli 
tămăduind cântăm lui Dumnezeu: Aliluia! 


Icosul al 3-lea 

Având noi racla cinstitelor tale moaşte, cuvioase părinte, ca la un izvor de daruri 
toți cu credinţă alergăm, pentru care izbăveşte-ne, sfinte, de cei ce ne tulbură pe noi 
ca neîncetat să zicem: 

Bucură-te, cel ce te-ai arătat stăpânitor patimilor; 

Bucură-te, cel ce ai biruit pe demonul întunericului; 

Bucură-te, că ne-ai izbăvit pe noi din robie precum Avraam pe Lot; 

Bucură-te, că pe fii Agarei cu totul i-ai izgonit; 

Bucură-te, că pe noi ca pe alt Isaac ne faci moştenitori; 

Bucură-te, că pe Ismail cel necredincios, l-ai izgonit ca pe un împotrivitor; 
Bucură-te, că la fel ca Lot te-ai suit în munţii faptelor bune; 

Bucură-te, că te-ai arătat multora temei de împăcare; 

Bucură-te, că nu te-ai lăsat prins în Gomora patimilor; 
Bucură-te, că prin tine ne izbăvim de văpaia ispitelor; 
Bucură-te, că nu te-ai uitat la cele de jos; 

Bucură-te, că prin bună veghe ai slujit lui Hristos; 
Bucură-te, făcătorule de minuni, Sfinte părinte Dimitrie! 


Condacul al 4-lea 

Vifor de multe ispite şi furtuni de multe nevoi învăluindu-ne pe noi, sfinte, cu 
credinţă alergăm la tine, ca, prin rugăciunile tale, să le prefaci pe toate în bună 
linişte şi astfel, prin tine, să cântăm lui Dumnezeu: Aliluia? 


Icosul al 4-lea 

Auzit-am, sfinte părinte, de viaţa ta cea dumnezeiască; văzut-am şi minunile tale şi, 
îndulcindu-ne de facerile tale de bine ce ne arăţi în toată vremea, credem îndrăz- 
nirii tale către Dumnezeu, pentru care grăim ţie, unele ca acestea: 

Bucură-te, doctor iscusit al bolnavilor; 

Bucură-te, izbăvirea îndrăciților; 

Bucură-te, întărirea bătrânilor; 

Bucură-te, învățătorul tinerilor; 

Bucură-te, îmbrăcămintea celor fără de îndrăzneală; 

Bucură-te, mângâierea celor întristaţi; 

Bucură-te, grabnic ascultător al celor ce te roagă; 

Bucură-te, totdeauna izbăvitor al celor ce sunt în primejdu; 

Bucură-te, temei întăritor al credinţei noastre; 

Bucură-te, noule învăţător al vieţii celei curate; 

Bucură-te, că ai slujit lui Dumnezeu cu bunăvoire; 

Bucură-te, că te-ai asemănat Lui prin buna ta vieţuire; 

Bucură-te, făcătorule de minuni, Sfinte părinte Dimitrie! 


Condacul al 5-lea 

Cale de Dumnezeu umblată, arătându-ne nouă cu suferinţele vieţii tale, sfinte, pe 
toţi ne înveţi, ca prin înţelepciune şi cu a Duhului curăției slujind lui Dumnezeu, să 
cântăm Lui: Aliluia! 


Icosul al 5-lea 

Văzând Sfinte Dimitrie, locuitorii din Basarabi lumină în apa Lomului au socotit că 
este o comoară; dar, după ce au scos sfintele tale moaşte, văzând că faci minuni şi 
izvorăşti tămăduiri tuturor, spăimântându-se toţi, grăiau către tine unele ca acestea: 
Bucură-te, comoară din Basarabi; 

Bucură-te, cel ce ai sfințit apa Lomului; 

Bucură-te, că jugul cel uşor al Domnului pe umeri l-ai luat; 
Bucură-te, că pe acesta uşor tuturor l-ai arătat; 

Bucură-te, odraslă frumoasă a peşterii celei sfinte; 
Bucură-te, dreptule îndrumător al celor cu bună minte; 
Bucură-te, izbăvitorul fetei celei îndrăcite; 

Bucură-te, veselia părinților ei cea nepovestită; 

Bucură-te, întărirea surorilor celor cu bună cucernicie; 
Bucură-te, că prin tine s-au învăţat a cinsti cele de evlavie; 
Bucură-te, îndreptătorul lui Lavrentie cel fără socoteală; 
Bucură-te, că pe toţi îi înveţi a fi către tine cu sfială; 
Bucură-te, făcătorule de minuni, Sfinte părinte Dimitrie! 


Condacul al 6-lea 

Mărturisitorii de Hristos, fiii tăi duhovniceşti sunt martorii minunilor tale, sfinte 
părinte; pentru aceasta, daruri de mulţumire cu netăcute glasuri lui Dumnezeu 
înalță, cântându-I: Aliluia! 


Icosul al 6-lea 

Strălucind tu în pământul nostru, ai gonit întunericul păgânătăţii, ca stăpânirea lui, 
nerăbdând venirea ta, a căzut; iar cei ce ne-am izbăvit de acesta, grăim către tine 
unele ca acestea: 

Bucură-te, surpătorul păgânătăţii; 

Bucură-te, sprijinitorul creştinătăţi; 

Bucură-te, că la fel cu Moise ţii toiagul crucii; 

Bucură-te, că ne arăţi nouă semnele biruinţei; 

Bucură-te, că pe Faraon cel nevăzut l-ai înecat în marea lacrimilor tale; 

Bucură-te, că pe cel văzut îl îngropi în strălucirea isprăvilor tale; 

Bucură-te, stâlp de foc al credinţei; 

Bucură-te, că ne povăţuieşti în pământul făgăduinţei; 

Bucură-te, nor răcoros şi cu bună umbrire; 

Bucură-te, că trăim în ţara noastră sub buna ta ocrotire; 

Bucură-te, că ne hrăneşti în lipsă cu îndestulare; 

Bucură-te, că în toată vremea ne dai ajutor cu îmbelşugare; 

Bucură-te, făcătorule de minuni, Sfinte părinte Dimitrie! 


Condacul al 7-lea 

Voind Dumnezeu a ne mângâia pentru multe nevoi şi necazuri te-a dat nouă 
ocrotitor; dar noi te cunoaştem pe tine şi părinte şi de minuni făcător; pentru 
aceasta, mulțumind pentru bunătatea cea negrăită, Îi cântăm Lui: Aliluia! 

Icosul al 7-lea 

Arătat-a făptură nouă, trimiţându-te Făcătorul pe tine la noi cei ce suntem făcuţi de 
Dânsul; că focul războiului şi al robiei s-a stins, pe vrăjmaşi cu ruşine 1-a întors şi 
boala ciumii ca un fum a pierit; iar noi cei izbăviţi de acestea, neîncetat grăim ţie: 
Bucură-te, râvnitor ca un alt Ilie; 

Bucură-te, că la fel cu acela ai locuit în pustie; 

Bucură-te, că ai biruit pe proorocul înşelăciunii; 

Bucură-te, că s-au ruşinat împletitorii minciuni; 

Bucură-te, că ai potolit flacăra războiului cea stricătoare; 

Bucură-te, că încetezi toată boala cea vătămătoare; 

Bucură-te, că prin tine câştigăm ploi la vreme potrivită; 

Bucură-te, că prin tine totdeauna dobândim cele trebuincioase; 

Bucură-te, cel ce ţi-ai lucrat comoara faptelor celor bune; 

Bucură-te, că prin ea te-ai suit la înălțime; 

Bucură-te, că nu îmbrăcămintea, ci trupul tău ne-ai lăsat nouă; 

Bucură-te, că prin el dobândim cele trebuitoare nouă; 

Bucură-te, făcătorule de minuni, Sfinte părinte Dimitrie! 


Condacul al 8-lea 

Văzând viaţă străină, să ne înstrăinăm din lume, mutându-ne mintea la cer, că 
pentru aceasta Sfântul lui Dumnezeu Dimitrie a vieţuit cu înstrăinare ca să ne 
înveţe el pe noi a urma vieţii lui şi trăgându-ne mintea la înălțime, să cântăm lui 
Dumnezeu: Aliluia! 


Icosul al 8-lea 

Cu totul fiind întru cele de jos, mintea ta nicidecum nu ai dezlipit-o de la cele de 
sus, că, uitând de trupul tău şi de lume, ai biruit pe demon. Şi acuma, făcându-te 
părtaş cereştilor bunătăţi roagă pe Dumnezeu pentru cei ce grăim către tine acestea: 
Bucură-te, minte cerească şi înainte-văzătoare; 

Bucură-te, voinţă de daruri duhovniceşti primitoare; 

Bucură-te, Samuile prea sfințite; 

Bucură-te, prea blândule Davide; 

Bucură-te, că te-ai făcut sabie a Donmului cu două ascuţişuri; 

Bucură-te, că ai tăiat cu ea pe Goliat cel cu multe împletituri; 

Bucură-te, că prin voinţa minţii tale ai slujit lui Dumnezeu; 

Bucură-te, că sufletul tău curat l-ai dat Ziditorului tău; 

Bucură-te, risipitorule a multe feluri de boli; 

Bucură-te, purtătorule de biruinţă asupra patimilor; 

Bucură-te, că ne arăţi calea către împărăţia cea nesfârşită; 

Bucură-te, că prin tine câştigăm bunătăţile cele nădăjduite; 


kkkhkkrhkhkhkhkkhkhkkhhkhkhkhkikhkikikyik 


e Xe Xe e e Xe Xe e e Xe Xe XP e e e e 2 De De e e e e e e e Xe 2 e e e Xe eX 


kkkkkkhkhkkhkhkkhkhkhkhkihkhkhkhkikhkikikr iki 


Xp XP Xp e Xe XP XP e e Xe Xe XP e e Xe Xe Xe e e Xe e Xe Xe e e Xe Xe Xe e e eX eX 


Bucură-te, făcătorule de minuni, Sfinte părinte Dimitrie! 


Condacul al 9-lea 

Toată adunarea creştinească venind, să cădem la bine plăcutul lui Dumnezeu 
Sfântul Dimitrie: bogaţii la cel sărac cu duhul, săracii la îmbogăţitorul, sănătoşii la 
păzitorul, bolnavii la doctorul cel fără de plată, drepţii la îndreptătorul şi păcătoşii 
la îndrumătorul şi dimpreună toţi să cântăm lui Dumnezeu: Aliluia! 


Icosul al 9-lea 

Ritorii cei meşteri la cuvânt se arată faţă de tine a fi ca nişte muţi, că nu pricep să 
spună în ce chip cinstitele tale moaşte, rămânând nestricate, izvorăsc acum bună 
mireasmă şi tămăduiri de tot felul; iar noi privind o taină ca aceasta, grăim către 
tine: 

Bucură-te, apostolul şi propovăduitorul nostru; 

Bucură-te, dascălul şi îndrumătorul nostru; 

Bucură-te, că prin fapte ai propovăduit tu pe Hristos; 

Bucură-te, că te-ai făcut chip pocăinţei de obşte şi de folos; 

Bucură-te, luminătorule strălucit; 

Bucură-te, mângâlierea cea grabnică a celor în primejdie; 

Bucură-te, că trupul tău ne-ai lăsat nouă ca un adăpost sfințit; 

Bucură-te, că, întâmpinând moaştele tale, săltăm cu duhul; 

Bucură-te, că, sărutându-le, luăm binecuvântare; 

Bucură-te, că atingându-le, ne umplem de sfinţenie; 

Bucură-te, că, apropiindu-ne de dânsele, de boli ne tămăduim; 

Bucură-te, că, închinându-ne lor, din primejdii ne izbăvim; 

Bucură-te, făcătorule de minuni, Sfinte părinte Dimitrie! 


Condacul al 10-lea 

Vrând Făcătorul tuturor făpturilor să ne mântuiască de înşelăciunea vrăjmaşului, 
te-a trimis ca pe un apostol la noi, ca prin tine să învăţăm să ne îndepărtăm de toate 
înşelăciunile lumii şi prin viaţă curată, apropiindu-ne de Dumnezeu, să-l cântăm: 
Aliluia! 


Icosul al 10-lea 

Zid eşti credincioşilor şi turn neclintit tuturor celor ce se reazemă de tine, căci 
Făcătorul cerului şi al pământului te-a făcut pe tine încăpător de daruri duhov- 
niceşti; pentru aceasta, ca la un reazem tare, alergăm noi, şi cu bună nădejde grăim 
ție acestea: 

Bucură-te, omul lui Dumnezeu; 

Bucură-te, împlinitorul poruncilor Lui; 

Bucură-te, întărirea credinţei celei drepte; 

Bucură-te, icoană însuflețită a vieţi celei curate; 
Bucură-te, stâlp de sprijinire în primejdii; 

Bucură-te, reazem neclintit al nădejdii; 

Bucură-te, că ai dat înşelăciunea la iveală; 

Bucură-te, că ne-ai scăpat de primejdii cu multă îndrăzneală; 
Bucură-te, că în ceruri locuind vezi pe Dumnezeu; 
Bucură-te, că acolo vieţuind te desfătezi întru bucuria Lui; 
Bucură-te, că împărăţeşti întru cele de sus; 

Bucură-te, că de acolo priveşti la noi, spre cei de Jos; 
Bucură-te, făcătorule de minuni, Sfinte părinte Dimitrie! 


Condacul al 11-lea 
Cântări şi mulțumiri din tot sufletul, aducem prin tine lui Dumnezeu, sfinte părinte, 
pe care, primindu-le, roagă dimpreună cu toată ceata cuvioşilor pe blândul lisus să 
ne dăruiască iertare, dezlegare de păcate şi milă în ziua judecății, nouă celor ce 
cântăm Lui: Aliluia! 


Icosul al 11-lea 

Făclie purtătoare de lumină eşti între prea cuvioşi şi împreună locuitor cu toți 
Sfinţii. Drept aceasta se bucură de tine, Sfinte Dimitrie, şi Tatăl ceresc dimpreună 
cu Fiul şi cu Duhul Sfânt, iar noi cu credinţă, privind acestea, grăim către tine: 
Bucură-te, podoaba cea frumoasă a cuvioşilor; 

Bucură-te, nevoinţa cea cu osârdie a pustnicilor; 

Bucură-te, dimpreună următorule cu marele Antonie; 

Bucură-te, împreună la obicei cu Onufrie; 

Bucură-te, cel împreună cu Pavel Tebeul la săvârşirea nevoinţelor; 

Bucură-te, Pavele, cu nevinovăția şi cu facerea minunilor; 

Bucură-te, cu Ammon, cu Ahila şi cu Agatonie; 

Bucură-te, cu Antim, cu Amonata şi cu Amonic; 

Bucură-te, împreună cu Grigorie Decapolitul; 

Bucură-te, cu părintele nostru Nicodim cel sfințit; 

Bucură-te, părinte al nostru cel totdeauna folositor; 

Bucură-te, izbăvitorul nostru cel grabnic ajutător; 

Bucură-te, făcătorule de minuni, Sfinte părinte Dimitrie! 


Condacul al 12-lea 

Hristoase Împărate, primeşte pe mijlocitorul nostru şi împlinitorul poruncilor 
Tale, care se roagă Ție, ca să dai Bisericii Tale unire, pace adâncă la toată 
lumea şi stingere dezbinărilor; să nu ne dai vrăjmaşilor noştri, nici cu mânia Ta 

să ne pierzi pe noi, că Tu eşti Dumnezeul nostru şi noi poporul Tău suntem, de 
la care auzi: Aliluia! 


Icosul al 12-lea 

Cântând dimpreună cu îngerii, cu cuvioşii şi cu toți sfinţii înaintea Sfintei Treimi, 
pomeneşte-ne şi pe noi cei ce alergăm la tine, sfinte, că, izbăvindu-ne de toate 
ispitele şi de Împărăţia cerească învrednicindu-ne, să grăim ţie unele ca acestea: 
Bucură-te, mărgăritar ceresc al lui Dumnezeu; 

Bucură-te, diamant luminos al răbdării; 

Bucură-te, floarea cea neveştejită a Raiului; 

Bucură-te, tămâia cea cu bun miros a darului; 

Bucură-te, smirnă duhovnicească cu lină îmbălsămare; 

Bucură-te, mir ceresc, care ne umpli pe noi de bună mireasmă; 

Bucură-te, vas plin de bunătate nemuritoare; 

Bucură-te, baie de toată nevoia curăţitoare; 

Bucură-te, ocârmuitorul celor ce înoată în marea vieţii acesteia; 

Bucură-te, îndrumătorul celor ce stăpânesc cu bună dreptate; 

Bucură-te, tămăduirea cea dorită a trupurilor noastre; 

Bucură-te, izbăvirea cea scumpă a sufletelor noastre; 

Bucură-te, făcătorule de minuni, Sfinte părinte Dimitrie! 


Condacul al 13-lea (de trei ori) 

O, prea cuvioase părinte, purtătorule de Dumnezeu Sfinte Dimitrie, primind acest 
dar de rugăciune de la noi acum, izbăveşte din toată nevoia şi scapă din chinul ce 
va să fie, pe toţi cei ce cântă lui Dumnezeu: Aliluia! 


Apoi se zic iarăşi: 


Icosul 1 

Îngerii cei din ceruri s-au mirat de tine, părinte Dimitrie, îngerul cel pământesc, 
văzându-te cum în trup fiind ai biruit pe demonul cel fără de trup şi de minunile 
tale spăimântându-se au stat cântându-ţi unele ca acestea: 

Bucură-te, cel ce eşti om ceresc; 

Bucură-te, cel ce ai fost înger pământesc; 

Bucură-te, că nu te-ai amăgit de lăcomia strămoşească; 

Bucură-te, că ai vieţuit mai presus de fire şi de om; 

Bucură-te, că prin smerenie cele înalte ai dobândit; 

Bucură-te, că pe vrăjmaş, lesne l-ai biruit; 

Bucură-te, că, la fel cu Abel, jertfe prin rugăciuni ai înălţat; 

Bucură-te, cel ce trupul tău rob duhului l-ai făcut; 

Bucură-te, cel ce te-ai făcut comoară duhovnicească; 
Bucură-te, cel ce te-ai suit la înălțimea cea cerească; 
Bucură-te, săditorule de vie duhovnicească; 

Bucură-te, cel ce câştigi tuturor pocăinţa ca să se mântuiască; 
Bucură-te, făcătorule de minuni, Sfinte părinte Dimitrie! 


Condacul 1 

Apărătorule al nostru din nevoi, pentru lucrarea de multe minuni laude de mul- 
ţumiri aducem ţie, noi, nevrednicii; şi ca cel ce eşti minunat şi preamilostiv, 
izbăveşte-ne pe noi din toate nevoile ca să cântăm ţie: Bucură-te, făcătorule de 
minuni, Sfinte părinte Dimitrie! 


şi otpustul: 


Doamne lisuse Hristoase, Fiul lui Dumnezeu pentru rugăciunile prea cuviosului 
Părintelui nostru Dimitrie cel nou Basarabov miluieşte-ne şi ne mântuieşte pe 
noi păcătoşii. 

Amin. 


Sursa: Acatistier, Ed. Biserica Ortodoxă Alexandria, 2004, p. 202-213, Acatist de 
mulțumire către prea cuviosul părintele nostru Dimitrie cel nou Basarabov. 

Acatistul cuviosului Dimitrie cel nou, Basarabov de Sandu Tudor 


Condac 1 

O! Tu Doamne Tată tainic ce ţii lumile în palmă, 
Strălucire fără umbră ce doar nimbul pot să-Ţi văd 
ghicituri ca-n oglindă, chip de orbitoare valmă; 

Tu ce treci în spaimă sfântă în orcane de prăpăd 
dulce-apoi ca să ne-ngâni din cavalele de vis 

toată vraja de minune ce ne-aşteaptă prin sicriu; 

O! Tu Cela ce-n Scripturi proorocii Tăi Te-au scris: 
Dumnezeul peste oşti, Domnul Dumnezeul viu. 

Ție în talaz de dor îţi urcăm suflarea toată, 

din ţărână pân-la stele, de la schivnic pân' la gloată, 
de trei ori suprem suna-vom pentru Tine prea sfânt imn: 
Aliluia, Aliluia, Aliluia, Amin. 


Icos 1 

Din ţărâna aspră, drept Icoana Ta, 

formă împlinită cu mâna m-ai strâns. 
Sub lumina-Ţi sfântă mi-arse huma grea, 
pârguind spre carne de viaţă pătruns. 
Șarpele cel verde mi-apleacă din pom 

creanga grea cu fructul morţii purpurat, 
de se-aprinse oarbă pofta mea de om; 
şi-am muşcat din miezul primului păcat. 
Rupt de veşnicie trup m-am înmulțit. 
Număr de nisipuri fii lui Cain, 

din turn vavilonic spre cer clădărit, 
Ți-asvârleau pe arcuri săgeți în venin. 


Dar 'Tu, Doamne Sfinte, printr-un darnic semn, 


dragoste sub chipul omului Te-ai dat. 

Noi Ţi-am spart chivotul pe cruce de lemn, 
Tu ne-ai dat prin moarte trupul înviat. 
Re-ntrupaţi în Tine Bisericii vii, 

într-olaltă sfinţii ca viţa de vin 

în butucul Vieţii, rodesc sfintei vu 
strugurul de jertfă, sânge de sfânt chin, 
plinătatea lumu să se împlinească. 
Întru-aceasta, Doamne, din stih de ceaslov, 
în suiri cânta-vom, să se proslăvească, 
unuia în Tine sfânt Basarabov: 

Bucură-te, mlădiţă din Biserica vie, 
Bucură-te, aluat de cerească bucurie, 
Bucură-te, cel vămuit prin foc de 'nfricoşare, 
Bucură-te, ostare spre zidit în altare, 
Bucură-te, văpaia dornică să ne îndrume, 
Bucură-te, revărsare harică în lume, 
Bucură-te, vădire că se schimbă pământul, 
Bucură-te, întărirea nădejdii în Sfântul, 
Bucură-te, împlinire în trupul lui Hristos, 
Bucură-te, aşezare la locul cel frumos, 
Bucură-te, temelie în fildeş de oase, 
Bucură-te, în racla de moaşte, luminoase, 
Bucură-te, Dimitrie cel nou, cuvioase. 


Condac II 


Ție, sfinte prea cucernic ne rugăm cu glasul nou 
Tu, ce Domnul de pe cruce străduişi în schivnicie 
să-L destăinuieşti cu duhul, faptele şi trupul tău, 


ştiind că EI este vraja şi comoara de tărie, 
Apa vieţii care curge tainică în orice om; 


Tu ne-ngăduie să stăm îndeaproape raclei tale, 

ca prin tine, vas ales, să slăvim pe Domnul-Domn, 


să fim gata să urmăm pururea chemării Sale; 
Fii-ne ajutor, prea sfinte, ia-ne greutatea lenii, 
râvnitor să luăm aminte cu tot tâlcul viaţa ta, 
şi cu suflete. curate, alăute de smerenii, 

să sunăm împărăteşte cântul sfânt: Aliluia. 


Icos II 

Şi-ascultând în pace cursul vieţii tale, 
sfinte, fă-te nouă toiag sfânt în cale: 
Fără preţ boarul satului ai fost. 

Cu nuiaua verde vite ţineai turmă. 
Praful şi copiii în alai de prost 

pe uliţa largă te duceau din urmă 
Păzitor de bivoli în câmpii ai stat 
singur ca tăcerea nopţii-n revărsat. 
Zdrenţe pe trup schilav, nod, scaieţi în barbă, 
nebănuind nimeni că eşti vas ales, 

tu grăiai cu ploaia, pasări, sfârc de iarbă, 
de sporeai în tine sfântul înţeles. 

Şi văzând că-n lume firul de izvoare 
curge mai departe apă trecătoare, 

al ieşit din satul unde te-ai născut, 

la o mănăstire mucezită-n peşteri, 

ai lăsat cireada mugind la păscut, 

ŞI te-ai dat în mâna schivnicilor meşteri. 
În zaconul tagmei vajnicul Cuvânt 
te-a cioplit călugăr ca pe lemnul sfânt. 
Cărturar ce duce slovele umflate 

n-ai fost, cuvioase din Basarabov. 
Mână ţărănească, degete crăpate, 
răsfoiau stângace file de ceaslov. 

Ca o umbră albă ai trecut prin viaţă 
până la sorocul schimbării la faţă. 
Cunoscând şi vremea zborului din trup 
al pornit cu duhul pe drumuri de soare. 
Făclie smerită cu parfum de stup, 
poveste lumească viaţa ta nu are. 
Privigheri, obidă, posturi, rugăciuni 
ți-au dat vrednicia să reverşi minuni. 

Pentru aceasta, sfinte, pios te rugăm, 
milostiv fu nouă cei cari-ţi strigăm: 
Bucură-te, veghetor sub candelă de iască, 
Bucură-te, pildă de viaţă duhovnicească, 
Bucură-te, cel cu funia lepădării încins, 
Bucură-te, că naşterea şi moartea ţi-ai învins, 
Bucură-te, stăruinţă-n dovada sfintei Cruci, 
Bucură-te ram-raic ce-n veac nu te usuci, 
Bucură-te, flamura albei nestricăciuni, 
Bucură-te, asprimea canoanelor cu minuni, 
Bucură-te, punte spre limanul suprafiresc, 
Bucură-te, tiparniţă de chip călugăresc, 
Bucură-te, însuflețire obrocită sub oasc, 
Bucură-te, din raclă de moaşte, luminoase, 
Bucură-te, Dimitrie cel nou, cuvioase. 


Condac III 

Tu sihastrul prea sărac, umilit şi neştiut, 

tu eşti chezăşia noastră ce din umbră ruşinați, 

la picioarele străpunse ale Celui nevăzut, 

am căzut în praf cu fruntea de trufie lepădaţi; 

Fă să urce fără margini ruga noastră cât mai vie, 
s-o asculte din vecie Domnul Sfânt comoara milei, 
să simţim sub lacrimi grele cum ne sfarmâ-n bucurie 
inimile împietrite de nimicurile zilei. 

ŞI în ochi din nou cu vraja viitorului Sion, 

să pornim în oşti ce poartă drept în mir pecetea Sa. 
Toată stavila prihanei, negrul zid de Erihon, 

să se năruiască-n noi cântând nou: Aliluia. 


Icos III 

La râu cu buruiană, țărm sălbăticit, 
două pietre-n scoburi trupul ţi-astrucau. 
Bolţile de peşteri unde-ai asfințit 
curgerea de ape psalmi ţi-o tâlcuiau. 
Curs-a din calvarul vremii mult veleat 
de când pentru ceruri şi humă te-ai dat. 
Şi-au venit puhoaie de potop din munte 
încât lemne, pietre, din țărm au pornit. 
Au căzut în ape mormântul şi-o punte 

ce erau aproape peşterii cu schit: 

Şi-au rămas acolo moaştele-ţi la fund. 
Oamenii din partea locului văzând 

cum jucai rotire de foc peste undă, 
socoteau că-n prunduri comoară de bani 

în cazane grele trebui să se-ascundă. 

Aurul tău, sfinte, bănuiau de ani. 

Însă ochiul nostru minunea nu vede, 
mintea noastră oarbă taina nu o crede. 
Întru-aceasta, sfinte, mila-ţi pentru om 

fă să ne înfaşe sfântă luminare, 

să cântăm şi ţie întru Domnul-Domn 
muzică regească, înaltă cântare: 

Bucură-te, cel în prundişul apelor ascuns, 
Bucură-te, că-n tine lucrează Cel-Nepătruns, 
Bucură-te, cel ce ştii cântul râului tainic, 
Bucură-te, cel ales să fii Domnului crainic, 
Bucură-te, lamura Dragostei dumnezeieşti, 
Bucură-te, oglindire de luceferi cereşti, 
Bucură-te, luminare ca focul pe comori, 
Bucură-te, cel vălurit de ale lumii vâltori, 
Bucură-te, cel tăinuit de obştescul crez, 
Bucură-te, că pe Hristos porți-n al inimii miez, 
Bucură-te, dăinuire vajnică de oase, 
Bucură-te, în racla de moaşte, luminoase, 
Bucură-te, Dimitrie cel nou, cuvioase. 


Condac IV 

Tu călugărie albă ce-ai păzit cu duh zelos 
mădularele-ţi curate, fuindcă-n noi ca-ntr-un chivot, 
tu ştiai că odihneşte răsuflarea lui Hristos; 
tu ne-ajută să cinstim sol în Domnul Savaot 
pe Cel ce în noi aşteaptă ca un oaspete tăcut. 
Aripi nevăzute-n noi din dor de ceresc înot 
să ne-nalţe în rugăciune peste patima de lut; 
Vălul care ni-L ascunde să se sfâşie de tot, 
să putem şi noi să fim vas curat, un vas ales, 
plin cu untdelemn ceresc, umilit a lumina 
candelă ce pâlpâieşte pentru Sfântul înţeles, 
căruia smerit cânta-vom de trei ori: Aliluia. 

Icos IV 


Și când Domnul-Vieţii vru să-ți puie în slavă, 


să-ţi arate pilda albei schivnicii, 
la o copilandră sub duh rău bolnavă 
îngereasca veste somnul iconi: 


„ Ție-ţ 1 sunt tămadă, din prund de vâltoare 


De-nălţa-vor iarăşi oasele-mi în soaţe”. 
I-arăta-şi şi râpa, prin ochian de vis: 
două pietre sure, unde-ai potmolit 

de-ţi păstrau tezaur trupul tău închis, 
prin minuni sorocul de s-a împlinit. 

Și alba dimineţu află fără chin 

pe fecioara trează sub cearceaf de in. 

ŞI când toţi din casă lângă pat stoliră, 
glasul lin de fată limpezit a spus 

visul ce văzuse, vorbe ce uimiră. 

Cum încins cu nimbul Celui mai presus 
ca un scut de flăcări ne vei apăra 

de drăceasca iazmă, de ispita rea, 

de boala cu duhuri, de gândul murdar, 
de zborul pe-aripa înrăit-a glumu, 

de spaima nebună cu chipul de var, 

de fierul ce-l poartă prinţul roş al lumii. 
Pentru aceasta, sfinte, în stih îţi strigăm, 
sus spre înălțimea bolților cântăm: 
Bucură-te, iubire aplecată peste noi, 
Bucură-te, chiparoasă a minunilor noi, 
Bucură-te, ivirea aurorei pe văzduh, 
Bucură-te, parafă a Sfântului Duh, 


Bucură-te, chezaş de neîndoioasă tămadă, 


Bucură-te, prilejul necredinţei să vadă, 
Bucură-te, olăcarul lumii celeilalte, 


Bucură-te, pricină de semne neaşteptate, 


Bucură-te, biruinţa luminii în beznă, 


Bucură-te, obraz sfânt din creştet pân' la gleznă, 


Bucură-te, hărăzită ocină de oase, 


Bucură-te, din racla de moaşte, luminoase, 


Bucură-te, Dimitrie cel nou, cuvioase. 


Condac V 

Doamne, e mai viu, mai cald, în veac sfinţitul Tău nume, 
ca lumina ce aleargă pârguind întreaga lume; 

E mai tainic ca o şoaptă a pământului în zori 

când prin lăncile de trestii nasc izvoare de fiori; 
Mai temut decât un strigăt, uriaş ca o cascadă, 
ce-şi înalță rupt din luptă groaza sângelui pe spadă; 
ŞI mai blând ca limpezimea din potirul lunii mari 
ce catifelează albastru umbra-n munţii legendari; 
Tu eşti vraja ce-nfăşoară vestitorul Tău trimis; 

Tu eşti adevărul fulger năzărit prin porţi de vis; 

şi în moaştele prea sfinte trăinicia-i taina Ta, 
Unuia cărui cânta-vom cântul sfânt: Aliluia. 


Icos V 

A pornit mulțimea din ogrăzi la râu, 

în chervan agale, preoţi sub odoare, 

pe toiage babe aduse din brâu, 

copiii stârnind colbul sub picioare. 
Frunzele pe pomi lin se bucurau, 
păsările-n zbor vestea o cântau. 

Şi-au ajuns la locul văzut de fecioară, 
unde-n multe ori flăcări s-au zărit 
jucăuş-verzui ca pe o comoară, 

şi cătând cu râvnă, sfinte, te-au găsit 
moaşte neatinse, peste veac purtat, 
luminând în ziuă de aur curat. 

Tu pândar la tauri negri şi păroşi, 

cei ce te hulisem ca pe prost în sat, 

cu ochi mari privind la tine fricoşi, 
mâna ta prelung şir am sărutat. 

Fericit bărbatul ca un stâlp smerit 
sprijin pentru Casa Domnului cioplit. 
Întru-aceasta. sfinte, pios te rugăm, 
milostiv fii nouă cei cari-ţi strigăm : 
Bucură-te, aflare din vadul cel neştiut, 
Bucură-te, faptă vie ce ţâşneşti peste lut, 
Bucură-te, heruvim cu veleatul pământesc, 
Bucură-te, nenufăr din iezerul ceresc, 
Bucură-te, că ai fost derâdere în sat, 
Bucură-te, că-n nestimata slăviu te-ai schimbat, 

Bucură-te, că-ţi sărutăm mâinile subțiri, 
Bucură-te, maramă de drepte ocrotiri, 
Bucură-te, podoaba fericitului sărac, 
Bucură-te, pajură atârnată peste veac, 
Bucură-te, putere ce dormitează -n oase, 
Bucură-te, din racla de moaşte, luminoase, 
Bucură-te, Dimitrie cel nou, cuvioase. 


Condac VI 

O! Tu înger străveziu, pază dreaptă peste om; 

tu ce-n fiecare joci ca un foc peste comoară 

fie de umblăm în soare sau pe apele din somn; 
tu acela ce veghezi până viaţa se coboară 

ca să treacă peste zări, prin întoarcere-n pământ 
pentru cealaltă viaţă, tu poţi spune taina cum 
putrezirea nu pătrunde moaştele celui prea sfânt, 
şi cunoşti cât îi de lung cel mai de pe urmă drum 
pentru cel ales să fie mărturie printre noi, 

cel ce-şi rupe trupul viu, ce zideşte carnea sa 
pietrei sfintelor altare, până-n ziua de apoi 

când cereşte vom cânta ultimul: Aliluia. 


Icos VI 

Migălos din pietre, sfinte, te-au desprins 
Proaspăt pe velinţa tărgu, cu cearceaf 
până peste faţă coperit întins, 

te-au urnit în nimbul de amurg şi praf, 
să te ducă-n cinste pentru înoptat 

la bisericuţa gheboasă din sat. 

Gloatele din frunte lemnul crucii ţin. 
Ca-n tipsii subţire sună sfântul vers. 
Ison lung de preoţi prohodeşte plin. 
Flori de fum tămâia năpădeşte-n mers. 
De acum, arca vieţii, vei pluti departe 
peste râu de oameni, capete plecate. 

De acum rând pe umăr osul tău purtând, 
harul de sfânt Duh de la Domnul-Domn 
pogorît adânc în cel mai de rând, 

cel mai neştiut şi din urmă om, 

ne va ocroti întru pocăință 

să-ţi cântăm războinic stih de biruinţă: 
Bucură-te, armură de suflet fără pată, 
Bucură-te, rasă aspră cucernic purtată, 
Bucură-te, vedenia ostaşului sub har, 
Bucură-te, chip lung cu străvezimi de chilimbar, 
Bucură-te, pavăză ce ne umbreşti în nevoi, 
Bucură-te, izbânda viclenitului război, 
Bucură-te, surpătorul îndemnului spurcat, 
Bucură-te, arătare de coif înviforat; 
Bucură-te, răbdare de zale călite, 
Bucură-te, sfinţenie cu tăişuri cumplite, 
Bucură-te, oţelită rânduială de oase, 
Bucură-te, raclă de moaşte, luminoase, 
Bucură-te, Dimitrie cel nou, cuvioase. 


Condac VII 

Sub pecete de har, în smerenie înaltă, 

cuvioase ai suit peste moartea ce te-ascunse, 

ca prin tine să se arate trăinicie-nfricoşată, 
biruinţa ce-o căleşte focul celor nepătrunse. 

Tu prin moaştele-ţi din raclă, mărturie în veac stai 
despre cele peste simţuri, peste cugetul de jos, 

şi prin tine gândul nostru înălţat pe zări de Rai 
urcă mâna care atinge haina Domnului Hristos; 
de tămăduim de bube şi văpăile de boale. 

Sus în Muntele prea sfânt, luminaţi de steaua ta, 
printre umbre vom urca legănând în mers pe cale 
Dragostei dumnezeieşti cântul sfânt: Aliluia. 


Icos VII 

Veste-n lung şi lat departe colindă 
despre cum din ape, făr' a te cunoaşte, 
cuvioase sfinte, prin vis ca-n oglindă 
ai făcut să-ţi afle luminoase moaşte, 
izgonind şi duhul copilei bolnave. 
Şi-ajunse-n urechea voivodului mare 
din Ungro-Vlachia, zvoana largii slave, 
care prin poruncă fără adăstare 

cu alai trimise să te aducă-n ţară. 
Deci mergând trimişii preoţi şi boieri, 

în Basarabov, de sârg încărcară 

pe chervan sicriul prea sfintei poveri. 

ŞI ai purces pe şleahuri cu domnesc alai, 
în podoabă scumpă strejuit de oaste. 

Tu care purtase-şi doar scaeţi pe strai, 
purpură crăiască te-nvelea pe moaşte. 

Și văzând cum cearcă trufia lumească, 
cu vremelnicia-1 pios viclenită, 

chiar de după moarte să te stăpânească 
ţi-ai trezit cereasca putere cumplită, 
Oasele-ţi chervanul tot mai greu apasă, 
caii sub harapnic opintesc supuşi; 

dar la o fântână pe-ntinsoarea şeasă 
aproape de satul ce se cheamă Ruşi, 

tu nu mai voieşti ca să mergi-nainte. 

Era în chindie ceasul rugăciunii. 

Toţi cu teamă adâncă semnul luând aminte, 
în nedumerire de rostul minunii, 

ca să poată afla voia ta atunci, 

unde-oi vrea să mergi cu moaştele tale, 
au pus într-un jug ne-nvăţaţi doi junci 
ŞI-I lăsară volnici să pornească-n cale. 
Juncii cei sălbatici s-au întors îndată 

la Basarabov şi-n mijloc de sat 

locului au stat cu norodul roată 

Iar domneştii soli au purces de au spus 
Voievodului toate câte le-au văzut. 

Cele întru Domnul nu sunt de supus. 

Tu cel ce vădeşte pe Cel-Nevăzut, 
cuvioase sfinte, laudă-ţi strigăm 
milostiv fii nouă cei care-ţi cântăm: 
Bucură-te, strălucirea obârşiei de rând, 
Bucură-te, răpire de minune peste gând, 
Bucură-te, covârşitorul chervanului domnesc, 
Bucură-te, că birui peste judeţul obştesc, 
Bucură-te, nebănuitul trufiei zăgaz, 
Bucură-te, aurărie cu sunetul treaz, 
Bucură-te, cel lămurit de-a răului zgură, 
Bucură-te, orând de adâncă-nvăţătură, 
Bucură-te, c-ai vădit că cereştile n-au schimb, 

Bucură-te, cel întărit cu al aleşilor nimb, 
Bucură-te, sfântă chiverniseală de oase, 
Bucură-te, din racla de moaşte, luminoase, 
Bucură-te, Dimitrie cel nou, cuvioase. 


Condac VIII 

Tremur ca salcia, Doamne, când sunt departe de Tine. 
Îndoiala-mi umple fiinţa, ochii-n cearcăn se afundă. 
Ce-mi slujeşte-nţelepciunea dacă ghiară-ntoarsă în mine 
mă sfâşie depănându-şi pustietatea rotundă! 

Iar tu, prea cuvioase, ce-ai sfințit călugănia, 

fii-ne în Hristos îndemnul să putem cum se cuvine 

să ne lepădăm cu totul, de noi, de nevrednicia, 
înfricoşătoarea grijă, chinul zadarnic de sine. 

Cel ce se păstrează, piere; cel ce se scoboară, suie. 
Jertfirea cea vie, darul pentru împărăţia Ta. 

Ție, Doamne-al Mântuirii, ce Te-ai dăruit în cuie, 
căruia cântăm de-a pururi cu glas sus: Aliluia. 


Icos VIII 

Un răgaz de vreme şi s-a întors solia 
Marelui voievod din Ungro-Vlahia. 
Boierii trimişi cu bănet domnesc 
numelui tău hram, lăcaş sfânt zidesc, 
umbra sfintei Cruci trupul să-ţi umbrească, 
pe liman de rugă să se odihnească, 
acolo în satul tău necunoscut 

unde moaşte o vreme să te-aşezi ai vrut. 
Norod fără număr năzuia spre tine. 
Suferinţa lumu venea să se-nchine. 
Feţele tristeţii sub lumini de făclii 
geamăt lung şi lacrimi i-au picat pe raclă. 
Și cum în uimire de vrăjit belşug 

rujele în rouă înfloresc pe rug, 

în mulțimi de semne minuni înfloreau 
celor ce -n credinţă spre tine veneau. 
Cărturari în cronici scris au rânduit 
câteva din ele ce s-au auzit 

din oamenii vremii vrednici de crezare, 
ce au văzut cu ochii, mărturie tare 

cu adeverire şi de alţi bătrâni, 

spre încredințare de alte minuni. 

Pentru aceasta, sfinte, pios te rugăm 
milostiv fii nouă cei care-ţi cântăm: 
Bucură-te, stâlpirea credinţei depline, 
Bucură-te, că şi slova e martoră de tine, 
Bucură-te, cel în vieţile sfinților înscris, 
Bucură-te, smerire cu măreție de vis, 
Bucură-te, că la altar păstrat eşti tezaur, 
Bucură-te, clopoțel cu inimă de aur, 
Bucură-te, fâlfâire ca un sunet de nai, 
Bucură-te, logodire cu inelul de Rai, 
Bucură-te, cumpănă a izvoarelor cereşti, 
Bucură-te, mirtul ce nădejdea ne înfloreşti, 
Bucură-te, cinstită îmbinare de oase, 
Bucură-te, din racla de moaşte, luminoase, 
Bucură-te, Dimitrie cel nou, cuvioase. 


Condac LX 

O! Tu Maică prea curată, dumnezeiască Aleasă, 

O! Tu binecuvântată, strălucitoare Mireasă, 

O! Tu căreia arhanghel Ţi-a purtat bine-vestind 
semn de har fără prihană, lujer de-nflorire albă, 

la picioare-n umilire plânsul meu Ți-aşterne salbă. 
Sunt întunecat ca noaptea, pânza întristării strâmbă 
ca pe mort mă înfăşoară, hăul grijilor mă soarbe. 
O! Tu, Sfântă Născătoare a Luminii fără umbră, 
limpezeşte-mă de bezna rătăcirii mele oarbe; 

fă să văd în chezăşia sfântului din oastea Ta, 

tot dreptarul în Hristos, să mă rup din calea strâmbă, 
ca să cânt în duh curat cântul sfânt: Aliluia. 


Icos LX 

Cuvioase sfinte, ce te-ai dat războinic 
Supunere-ntreagă întru umilinţă, 

ajută şi mie să mă înving destoinic. 

Pâlpâi sub păcate întru pocăință 

ca vâlvoarea în sfeşnic când ceara sfârşeşte. 
Caut, orb în beznă, iar al vieţii drum. 
Luminare sfântă ce călăuzeşte, 

umilit sub cruce fă să simt iar cum 

prin iubirea-ţi sfântă viaţa în mine creşte 
cu avânt de aripi spre cer de vultur. 

Tu cu harul mâinii tale mă umbreşte 
arşiţa ispitei rele să îndur 

ca să dea în mine iar, fără zăbavă, 
mugurii iubirii cu belşug de fapte, 

să nu-ncerc vreodată răzvrătirea sclavă, 
să răzbat spre ziuă prin drăceasca noapte 
re-nviat în Domnul, cleştar de uimire, 

din scări de răpire să-ţi cânt spre slăvire: 
Bucură-te, anahoretul Treimi plăcut, 
Bucură-te, prietenie cu sigiliu nerupt, 
Bucură-te, odihnitor ostrov de iubire, 
Bucură-te, năstrapa aiezmii de lecuire, 
Bucură-te, firidă ascultătoare de plângeri, 
Bucură-te, tovărăşie aducătoare de îngeri, 
Bucură-te, ca un imn de frunze strălucitoare, 
Bucură-te, umbrar cu bună întâmpinare, 
Bucură-te, toiag, spre zarea călătoare, 
Bucură-te, aromeala isopului în floare, 
Bucură-te, bălsămată cunună de oase, 
Bucură-te, din racla de moaşte, luminoase, 
Bucură-te, Dimitrie cel nou, cuvioase. 


Condac X 


Doamne Iisuse Hristoase, îţi privesc icoana-n faţă 
Ce-n canon îţi zugrăveşte pe lemn sfântă Răstignirea, 


ceasul al nouălea în care Dătătorule de viaţă 
prin durerea agoniei mântuitu- Ţi-ai Zidirea. 


Mari piroane Te atârnă sângeros din palme sparte, 


de Te spânzură pe o ţeastă uriaşă de pământ, 


şi sub fruntea Ta plecată în spre zare, peste moarte, 

ochii i-au scăzut sub pleoape în flori vineţi de mormânt. 
Păcătos sub groază sfântă îţi sărut pământu-n care 

crucea Ta a fost înfiptă, cruce căreia mă-nchin, 


şi cântând pe cuviosul, Ție îți aduc cântare: 
Aliluia, Aliluia, Aliluia. Amin. 


Icos X 

Toată miazănoaptea, Rusia cea mare, 
tăvălug de arme lasă greu să cadă 
peste-mpărăţia Porții otomane. 
Căzăcimi, puhoiuri de robiri şi pradă, 
au încins pământul în goană de cal 
pân' departe-n ţara Dunării de jos. 

Au trecut la vaduri de celălalt mal 
unde apa încinge ca un brâu frumos 
lângă Cerna-Vodă un mare ostrov 

şi au ajuns la satul tău Basarabov. 
Mai marele oştii cu gând de oştean 
moaştele-ţi prea sfinte încarcă cu sine, 
dar de biruinţă să ducă-n chervan 
peste stepe întinse ţării lui străine. 
Întru acea vreme pe drum spre cămin 
Se-ntâmplase lângă asprul Căpitan 

un boier din ţară râvnitor creştin. 

EI căzu la dânsul cu grea rugăminte 
să nu înstrăineze moaştele-ţi prea sfinte, 
ci-n dar să le lase acestui pământ 
pentru prăzi şi jafuri ce le-a pătimit, 
ca să ne mângâie harul tău prea sfânt 
de toată năpasta ce ne-a băjenit, 

A luptat cu duhul râvnei creştineşti 
până când oşteanul s-a înduplecat. 
Te-a primit norodul Ţării Româneşti 
cu evlavie adâncă. Ca un împărat 

ai plutit în raclă omenescul val, 
ajungând cu cinste de te-ai aşezat 

în Mitropolia sfântă, sus în deal. 

ŞI am simţit, prea sfinte, sprijinu-ţi îndată 
Nu numai sfârşirea greului război, 

ci şi boala ciumei cea înfricoşată 

de din toată ţara s-a curmat în toi. 
Multă ocrotire, mare folosinţă, 

câştigă prin tine, toţi cei cu credinţă. 
Pentru aceasta, sfinte, cu râvnă cântăm, 
sus spre turla bolţii slava îţi strigăm: 
Bucură-te, turlă tare a îmbărbătării, 
Bucură-te, îndătinată streajă a ţării, 

Bucură-te, belşugul oblăduirii de har, 
Bucură-te, întărire prin lturgicul dar, 
Bucură-te, umilirea semeţiei lumeşti, 
Bucură-te, pomenire ce urgia izgoneşti, 


Bucură-te, că eşti darul nădejdii creştineşti, 
Bucură-te, că în molima cruntă ne izbăveşti, 


Bucură-te, trăinicie de orbi neînţeleasă, 
Bucură-te, odorul cu mireasmă aleasă, 
Bucură-te, curăţie ticluită în oase, 


Bucură-te, din racla de moaşte, luminoase, 


Bucură-te, Dimitrie cel nou, cuvioase. 


Condac XI 


Cu glas proaspăt ca şi roua în argintul dimineţii, 
stărui-vom laudă ţie, cuvioase ce-mbinezi 
umbrei trupului de lut, strălucirea-n duh a vieţii. 
Tu, apostolii cei vajnici prea smerit înfățişezi 
simţurilor noastre oarbe, nouă cei de mai tărziu, 
cei ce nu am apucat să vedem în ochi Lumina, 
mărturia cea de aur, întruparea Celui-Viu. 
Lepădând tot ce-i lumesc, pocăiţi de toată vina, 
în Hristos înveştmântaţi, sărutându-ţi osul sfânt, 
zid de crucieri să facem lângă sfântă racla ta 
dreptei noastre Ortodoxii şi-n temutul legământ 
să cântăm spre biruinţă cu glas sus: Aliluia. 


Icos XI 

Cuvioase sfinte, în rugă ne-ajută 

Cu a ta rugăciune către Domnul Sfânt, 
ca împărăţia Lui cea nevăzută 

să-şi aprindă aivea zorii pe pământ. 
Cel din urmă înger trâmbiţând în căi, 
să adune oastea cu pecete-n mir, 
pentru anti-crista luptă de apoi. 

Şi-n amurgul baltă de sânge martir, 

din veacul minciunii să nască dreptatea, 
ca sub umbra crucii, veşnică să crească 
Biserica sfântă, întru plinătatea 

cea apostolească şi sobornicească. 

Tu ce eşti alesul cel bine primit, 

roagă-te într-olaltă în Ortodoxie, 

cu toți cei ce pururi sus te-am proslăvit 
glăsuind cântarea cea plăcută ție: 

Bucură-te, cel ce zbori pe ale tăcerilor scări, 
Bucură-te, că urci înaltele desfăşurări, 
Bucură-te, că te aşezi în soborul celor drepți, 
Bucură-te, că vezi Taina cu şapte peceţi, 
Bucură-te, cel cu herb de apocalipsă în mir, 
Bucură-te, cel lângă Tronul ca piatra de zamfir. 
Bucură-te, semnul Celui ce leagănă stelele, 
Bucură-te, făclie ce din noi fâlfâi relele, 
Bucură-te, blândeţe ce vrea să ne scape, 
Bucură-te, cel ce ne mângâi grelele pleoape, 
Bucură-te, pilduire prin miraju-ţi de oase, 
Bucură-te, din racla de moaşte, luminoase, 
Bucură-te, Dimitrie cel nou, cuvioase. 


Condac XII 

Sub catapeteasma înaltă, până-n ceruri îţi urcăm 
clopot uriaş de rugă, ca să umple firea toată. 
Fără vorbe, doar în cuget în tăcere îți purtăm, 


ca mireasma dintr-o floare, gândul nostru fără pată. 


Tu Stăpâne, dă-ne în pace s-auzim cum pasul Tău 
vine către noi aproape pe văzduhurile albastre, 

ca sub pasul Bucuriei să se sfarme tot ce-i rău. 
Doamne Sfinte cel ce porţi taina inimilor noastre, 
ne îngăduie acum în răgazul acestui ceas, 

când în inimi luminiţă am aprins în pacea Ta, 
să-i rostim cum se cuvine cu tremurătorul glas, 
Numele-Ţi învăluit de sfințit: Aliluia. 


Icos XII 

Doamne, stau în pragul uşii Tale mute 

şi sfârşind cetirea sfintelor ceasloave, 
îmi plec fruntea în faţa slovelor tăcute, 
pân-se stinge în mine zvonul de voroave. 
Mă îneacă adâncă Limiştea-Ţi deplină. 
Tu eşti pacea-n care stelele rotesc. 

Iţi simt picul de aur în ţeasta-mi de tină. 
În oglinzi de gânduri vise limpezesc 

şi Te văd aievea cum lucrezi în toate 

de la firul ierbii până-n trupul sfânt. 

Tu ne pui sub talpă drumuri de dreptate 
şi preschimbi în pâine glodul de pământ. 


Toate sunt minune când Le atingi Tu Doamne. 


Din tavanul beznii lumi întregi de stele 
cad cu îngălbenirea bolnavelor toamne 
când Tu drept pedeapsă te ascunzi de ele. 
Însă daru-Ţi haric şi în mormânt pătrunde 
de ai făcut prin Sfântul semne de uimire, 
în vileag scoţându-i mormântul din unde. 
Biruindu-şi moartea i-ai dat proslăvirea 
ridicând alesul din pândar de turmă, 

să vădeşti că-n Tine întrupând iubirea 
răstignirii sfinte, omul cel din urmă, 
peste orice stavili, poate învinge firea. 

Pe ţăranul aspru ce slujea pământul 
răzimând în bâtă, bărbos, ars de soare, 
I-a lucrat canonul schivnic cu cuvântul, 
făurind minune, albă arătare, 

o icoană lungă de sfânt bizantin, 

o desăvârşire, pavăză cerească, 

sub care aleargă, cei trudiți de chin, 

cei mâncaţi de boale de iazmă drăcească, 
cei cuprinşi de frică, deznădăjduiţii, 
cerşetorii lumii fără ocrotire, 

tot norodul grijii, muţii, umiliţii, 

ce în veac vor cere sfântă lecuire, 
cântându-i cu toţii cântec de slăvire: 
Bucură-te, icoană ce ni te-arăţi drept izvod, 
Bucură-te, că înspre tine aleargă norod, 
Bucură-te, alinul inimii obidite, 
Bucură-te, voroava gurilor amuţite, 
Bucură-te, că nu eşti rugăciune deşartă, 
Bucură-te, că eşti scară la Mila ce iartă, 
Bucură-te, că tămâia îți înalţă flori de fum, 
Bucură-te, că te vor şti şi copiii de acum, 
Bucură-te, de ceaslovul ce cântul îți poartă, 


Bucură-te, că în stih creşti ca smaraldul în toartă, 


Bucură-te, străbună odihnire de oase, 

Bucură-te, din racla de moaşte, luminoase, 
Bucură-te, Dimitrie cel nou, cuvioase. 


Condac XIII 

Mărire Ţie, Treime înţelegerea - neînţeleasă, 

Mărire ție, Fecioară de-a pururi curată Mireasă, 
Mărire vouă, Arhangheli oştiri înaripate cereşte, 
Mărire vouă, prea sfinţii aleşi pecetluiţi duhovniceşte, 
Mărire ţie, cuvioase Dimitrie cel nou Basarabov, 

cel cărui cânta-vom acatist prin stihul acestui ceaslov. 
Mărire, Unuia-veşnic prin carele lumile ţin. 

Mărire de-a pururi în veacuri. Mărire. Mărire. Amin. 


(din Rev. Gândirea, nr. 10, 1927) 


RR 


Seamă de cuvinte 


Acatistul este o mare cântare duhovnicească, tipică evlaviei creştin răsăritene. 
Dintre toate măreţele solemnităţi de la curțile crăieşti ale Ţarigradului, poate cea 
mai măreaţă, mai impunătoare era tocmai această slujbă a „Imnului Acatist”, care 
în greceşte înseamnă „sfântul cântec în picioare”. Nici luminatul Împărat nu putea 
să se abată de la canon şi să se aşeze cumva jos în vremea zicerii lui. 


La auzirea lui trebuie să rămâi neclintit, drept ca o lumânare care arde în 
încremenită slăvire. Acatistul face parte din mistica liturgică, din ceea ce se 
cunoaşte în Ortodoxie prin „închinare neîntreruptă” sau „slăvire neîncetată”. 
Acatistul se presupune că nu încetează niciodată, se reînnoieşte mereu. 


Dragostea suprafirească te mistuie ca foamea şi ca setea şi vrei să vezi încă din 
această viață fața cea veşnică a Lumii? Îngenunche, închină-te, dar mai ales, 
încremeneşte întru curată ațintire, uitându-te şi limpezindu-te de tine însuţi, fără 
întrerupere cântând marea e1 sfinţenie. 


Imnul acatist este una din aceste scări în duh, ce îți dă putinţa să urci până acolo, 
până la acea zare la care poate să scoboare peste tine Vedenia, fără a se strica şi 
fără a se prihăni prin aceasta. 


Cum spunea un bătrân schimonah din Muntele Atonului, el e „roată heruvică de 
cântec şi smerenie” care suie, suie mereu. 

Arşi de năzuirea această mistică, împărații, domnii şi voievozii de altădată ţineau 
să ia parte la slujbele de acatist. Se aduna în paraclisul palatin Curtea împărătească 
bizantină, cu toată strălucirea şi bogăţia sa fastuoasă de aur şi pietre nestimate, şi 
petrecea o zi întreagă întru repeţirile şi înălțările prin cântec şi mireasmă ale acestei 
frumuseți liturgice. 


Imn de o largă respiraţie sau mai bine, o întreagă imnologie, acatistul e un ciclu 
împlinit de poezie religioasă. EI e un fel de total, adunat ca un inel neîntrerupt de 
cântece şi care se întoarce în el însuşi ca să curgă la nesfârşit, pe rând depănând: 
cântări dramatice ce se împletesc cu alte cântări epice şi legate între ele cu litanii 
pur lirice. 


Măreţia şi măestria lui e îndoită: una, din afară, de sunet şi culoare bine măsurată; 
cealaltă, lăuntrică, de descoperire şi tâlc dogmatic. 


Închis în tiparul unui canon aspru şi dinainte hotărât în cele mai mici amănunte, 
desăvârşirea aceasta formal rece, ca precizia unui misterios cristal, e de fapt, numai 
un fel de a stăpâni şi ordona aprinderile spirituale ce trebuie să izbucnească din 
inimile noastre. Dar în acelaşi timp imnul acatist se arată şi ca un cerc de foc şi de 
flăcări al tuturor avânturilor noastre încordate, prin care evlavia se scrie şi creşte 
mereu în jurul unei vieți sfinte, care a fost aleasă din finidele calendarului, ca să ne 
stea în faţă nouă, drept izvod de îndumnezeire. 


Astfel, acatistul în întregul său e un fel de savantă împreunare de înţelesuri mistice 
şi muzicale, care pătrunde şi se repetă la adânc, în rânduiala de amănunt a sumei, a 
cumpănirii părților şi până a fiecărui stih în parte. 


Aşa, după un „condac” — ceea ce în elineşte înseamnă iatac — după această scurtă 
rugăciune intimă, ce totdeauna e un dramatic dialog cu Dumnezeu, urmează fără 
abatere un „icos” — adică monument — bucată imnologică mai mare şi narativă, şi 
care la rândul ei se încheie cu o litanie, cântec de laudă. Ritmul acesta, de trei feluri 
de imnuri, creşte de douăsprezece ori de-a lungul vieţii întregi a sfântului sau 
sfintei căruia îi e închinat acatistul, îmbinându-se într-un tot nedespărțit. Cele 
douăsprezece cicluri interioare o dată terminate, acatistul se începe iară de la capăt 
ŞI aşa pururea, la nesfârşit, către starea de răpire. 


Se atinge astfel dumnezeiescul, unicul, tainicul, între marginile unui şir de cântece, 
cu toate că la arătare imnul acatist pare numai un prilej de laudă, cuvântul de hram 
al unui anume sfânt cuvios, chiar foarte neînsemnat. 

Fără îndoială, nimeni nu poate să primească şi să înţeleagă, necum să încerce o 
bucurie, sorbind din acest fel de poezie, dacă nu a fost niciodată chinuit de foamea 
şi setea contemplării. 


lar acum, toată râvna aceasta de cântec pravoslavnic, a noastră, dintru acest nou 
acatist, încearcă şi vrea să-şi înmulțească sunarea stihurilor cuviincioase, ca un praf 
de aur muzical, ca o adăugire mai mult la marea podoabă ce se cuvine a aduce 
„smereniei cu nimb” a sfântului căruia batem metanie. 


Cuvios, necunoscut din prea umilită sfinţenie, este acest Dimitrie cel nou. A fost 
văcar de sat în Basarabov, nesocotit de toţi, ca un om de nimic. Şi s-a făcut pustnic 
apoi, pe malurile râpoase ale Lomului, tot atât de nebăgat în seamă şi neînsemnat. 
Viaţa aceasta neştiută şi acoperită s-a risipit fără urmă, iar mormântul i s-a prăbuşit 
cu totul, după o grozavă furtună, sub pietroaie, la fundul râului, printre ape. 


Curgere de îndelungată vreme s-a scurs; zic unii să fi trecut un veac sau mai mult, 
de la această ultimă pecetluire sub uitare şi moarte, când într-o zi Sfântul se trezi în 
chip cu totul dumnezeiesc, la o trăire nouă şi uimitoare. 

S-a întâmplat, în acel sat dunărean, al baştinii lui, o fată zăcând la pat, greu 
bolnavă, şi 1 s-a făcut ei noaptea vedenie. Rudele şi poporenii satului, după 
amănuntul arătărilor acelei fete, s-au pornit la râul Lom, la locul cel văzut prin vis. 
Întru acest fel l-au fost scos, dintre apele care îi păstrau moaştele, pe Sfântul nostru 
de care nimeni nu mai ştia. 


Și Dumitru, văcarul şi pustnicul cerşetor, abia de acum începu să-şi trăiască 
adevărata lui viaţă, viaţă de minuni făcătoare, minuni ce se ivesc şi înfloresc mereu 
şi cu putere în jurul raclei în care îi odihnesc oasele. 


Norodul nostru cunoscu repede în el pe vasul cel ales, descoperit prin semn, nouă, 
spre alinare. Aleargă norodul spre el întru toate nevoile şi lipsa. El ne umbreşte cu 
nevăzuta lui oblăduire, stând azi de pază peste sufletul drept-credincios al Țării 
Rumâneşti, în biserica cea mare a Sfintei Patriarhii. 


Aşa, prin puterea şi voia Viului Dumnezeu, s-a arătat acest sfânt printre noi şi s-a 
desăvârşit pe sine în cinste şi faimă duhovnicească. Dintru această mare dorire şi 
curată evlavie românească, care totdeauna l-au împresurat, Sfântul Dumitru cel nou 
Basarabovul creşte printre noi şi se împodobeşte, cu ctitorie, cu hram, cu şir întreg 
de semne şi sfinte legende, cu petrecerea vieţii scrise la minei şi cu acest acatist de 
citit la strană şi cântat neîntrerupt întru prea fericită bucurie. 

Sandu Tudor 

Acatistul Sfântului cuvios Dimitrie cel nou Basarabov 


prăznuire la 27 octombrie 


Este unul dintre cei mai iubiţi sfinţi. Sfântul Dimitrie cel nou, smeritul monah din 
ținuturile Basarabovului, ajunge marele părinte, sfântul capitalei româneşti, omul 
lui Dumnezeu, recunoscut de toţi şi aşa, în cinstirea cea după cuviinţă. Orânduirea 
dumnezeiască face ca tocmai „blândul Dimitrie” să fie „tăria cea sfântă” în faţa tu- 
turor vrăjmăşiilor aprige şi nemiloase, ce furtunoase adesea năvălesc. Este şi 
sfântul de inimă al tuturor credincioşilor, ce au nevoie de iubirea cea mare pă- 
rintească, ultima scăpare şi liman. Caracterul său este tocmai această prea iubitoare 


iubire de braţe părintești. 
După obişnuitul început se zice: 


Troparul (glas 8): „Întru tine, Părinte, cu osârdie s-a mântuit cel după chip, că 
luând Crucea ai urmat lui Hristos şi lucrând ai învăţat să nu se uite la trup căci este 
trecător, ci să poarte grijă de suflet, de lucrul cel nemuritor. Pentru aceasta şi cu 
Îngerii împreună se bucură, cuvioase părinte Dimitrie, duhul tău”. 


Troparul Învierii, al Născătoarei de Dumnezeu: „Cela ce pentru noi Te-ai Născut 
din Fecioară...” (glas 8) 

Doamne miluieşte (de 3 on). 
Slavă... Și acum... 
Psalmul 50, apoi: 


Condacul 1 

Ca cel ce ai iubit pe Dumnezeu chipul iubirii ai luat, că inima în chipul cel mare ţi 
s-a prefăcut, în chipul cel mai de sus, chipul de părinte, taina lui Dumnezeu, şi aşa 
după cuviinţă şi noi cântăm: Bucură-te, Sfinte cuvioase Dimitrie Basarabov, 
braţele părinteşti prea iubitoare! 


Icosul 1 

Fericite sunt neamul şi pământul unde fiii săi moştenirea cea sfântă o plămădesc şi 
în răsadurile cele bune o cresc, şi se fac grădină de Rai unde Dumnezeu şi lumea se 
întâlnesc şi chipul de icoană împlinesc. 

Bucură-te, chipul cel sfânt, crescut din pământ; 

Bucură-te, chipul cel sfânt coborât din Cer; 

Bucură-te, taina sfinţeniei pământene; 

Bucură-te, taina binecuvântării lumii; 

Bucură-te, plămada cea bună; 

Bucură-te, creşterea curată; 

Bucură-te, bucuria rodului împlinit; 

Bucură-te, sămânță fără neghină; 

Bucură-te, țarină ce are comoară ascunsă; 

Bucură-te, mărgăritarul cumpărat cu mare preţ; 

Bucură-te, talantul înmulțit; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 2-lea 

Din Basarabov monah iscusit după nevoinţele prin care patimile ai biruit şi inimă 
ce a „încăput pe Hristos” ai dobândit, ai fost ales ca părintele cel mare tu, cel 
smerit, în cântarea de: Aliluia! 


Icosul al 2-lea 

Multe şi felurite sunt darurile revărsării dumnezeieşti şi minunate sunt şi chipurile 
ce le primesc, chipurile sfinte ale lumii, prin care Dumnezeu cu făptura Sa se 
uneşte. 

Bucură-te, mlădiţă din via lui Hristos; 

Bucură-te, mărgăritarul dezgropat din pământ; 

Bucură-te, comoară din țarină; 

Bucură-te, lucrarea de dar pentru lume; 

Bucură-te, şi lucrarea lumii spre cele sfinte; 

Bucură-te, albia de jos pentru apa de sus; 

Bucură-te, izvorul prin care curge apa Vieţii; 

Bucură-te, udarea uscăciunii sufleteşti; 

Bucură-te, şi udarea uscăciunii trupeşti; 

Bucură-te, căldura creşterii duhovniceşti; 

Bucură-te, coborârea Luminii din înălţimi; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 3-lea 

Fără grăire este taina, cum virtutea unui neam şi pământ, în câte o „făptură aleasă 
se adună” şi aşa, Sfinte Dimitrie, tu, cel „mic şi plăpând”, devii „bărbatul cel 
minunat”, în cântarea de: Aliluia! 


Icosul al 3-lea 

Aşa, Sfinte Dimitrie, în tine Hristos, văzând curăţia ta, a strâns tot ce a fost mai 
sfânt din moştenirea neamului şi un „chip de mare cinstire” a „zugrăvit” pentru 
lucrarea Sa în lume. 

Bucură-te, alesul moştenirii sfinte; 

Bucură-te, vasul darurilor dumnezeieşti pentru lume; 

Bucură-te, prin care virtutea s-a mărit; 

Bucură-te, prin care şi mai mult s-a împodobit; 

Bucură-te, cel iubit de Dumnezeu; 

Bucură-te, şi tu, iubitorule de Dumnezeu; 

Bucură-te, unirea tainelor de sus şi de jos; 

Bucură-te, chipul asemănării dumnezeieşti; 

Bucură-te, ochiul ceresc peste lume; 

Bucură-te, un fiu al omului de la „răscruce de vremi” 

Bucură-te, un om al lui Dumnezeu la „hotar de timpuri”; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 4-lea 

Din tinereţe doritor de cele sfinte, ai lăsat satul Basarabov şi viaţa monahicească ai 
luat, apoi pustnicia de pe râul Lom, unde te-ai nevoit până ce firea în sfinţenie ţi s- 
a prefăcut, în cântarea de: Aliluia! 


Icosul al 4-lea 


kkkhkkhkhkhkhkkhkhkkhhkkhkhkikhkikikik 


Xp Xe Xe e e Xe Xe e e e Xe XP e e e e 2 De De e e e e e e e e 2 e e e Xe XX 


kkkkhkkhkhkkhkhkkhkhkikhkhkhkhkikikhkikik ki 


Xp XP Xp e Xe XP XP e e e Xe XP Xe e Xe Xe XP e e Xe Xe Xe e 2 e Xe Xe Xe e e eX eX 


Iubirea ta cea mare pentru Hristos te-a prefăcut în cele „peste fire” şi aşa „chipul 
cel duhovnicesc” ai câştigat, ca om ceresc în trup pământesc. 

Bucură-te, vieţuire peste cele trupeşti; 

Bucură-te, că ai stăpânit toate patimile; 

Bucură-te, că ai biruit pe demonul întunericului; 

Bucură-te, că ai ieşit din văpaia ispitelor; 

Bucură-te, că prin veghere sfinţenia ţi s-a dăruit; 

Bucură-te, că ai trecut peste „hotarul lumii”; 

Bucură-te, că ai pătruns în cele din adânc; 

Bucură-te, că ai curăţat din fire urmele păcatului; 

Bucură-te, că te-ai spălat de întinăciunea veche; 

Bucură-te, că şi moartea ai biruit; 

Bucură-te, că toate ale trupului ţi s-au supus; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 5-lea 

Smerit ai vrut să rămâi şi aşa, neştiut, între două pietre ţi-ai lăsat trupul, care prin 
darul sfânt nu ţi s-a stricat şi neputrezit a rămas, că lucrarea lui Dumnezeu cu tine 
încă a rămas, în cântarea de: Aliluia! 


Icosul al 5-lea 

Iubirea ta cea mare de Dumnezeu şi iubirea pentru făpturile lumii ţi-a crescut, şi 
aşa ai devenit un adevărat părinte, la care să alerge toţi cei în nevoi. 

Bucură-te, iubirea de Dumnezeu şi de făptură, în unire; 

Bucură-te, taină la care toți trebuie să ajungă; 

Bucură-te, că prin osteneli aceasta ai câştigat, 

Bucură-te, că de Însuşi Hristos ţi s-a dăruit; 

Bucură-te, drumul vieții împlinit; 

Bucură-te, calea vieţii deschisă spre Cer; 

Bucură-te, calea pământească trecută „peste hotar”; 

Bucură-te, firea omenească înduhovnicită; 

Bucură-te, firea ajunsă la cele „peste fire”; 

Bucură-te, suflet mai tare ca trupul; 

Bucură-te, trup mai tare decât carnea; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 6-lea 

Pentru noi eşti părintele cel mare de neam şi pământ strămoşesc, şi de aceea Insuşi 
Domnul Hristos te-a ales să ne fii scăparea şi limanul părintesc, în cântarea de: 
Aliluia! 

Icosul al 6-lea 

Din păstorul cel mic al satului Basarabov, ai fost chemat la Păstoria cea mare, la 
slujirea cea grea, că a văzut Dumnezeu inima ta mare ce poate împlini lucrarea Sa. 
Bucură-te, smerenie ridicată la înălțime; 

Bucură-te, smerită slujire în cinstea de sus; 

Bucură-te, dar de preţ pentru noi; 

Bucură-te, darul milostivirii dumnezeieşti; 

Bucură-te, darul ceresc; 

Bucură-te, bucuria noastră în nevoi; 

Bucură-te, bucuria la care mereu alergăm; 

Bucură-te, mângâierea nelipsită; 

Bucură-te, alinarea cea de peste toate; 

Bucură-te, limanul de nădejde; 

Bucură-te, părintele nostru, părinte; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 7-lea 
Ca neputincioşi şi în nevoi, mai mult la minunile tale jinduim şi iertare cerem, că în 
loc să te lăudăm, durerile noastre le plângem, în cântarea de: Aliluia! 


Icosul al 7-lea 

Sfinţenia ta de adânc doar Dumnezeu o ştie, că după măsura acesteia cu darurile 
Sale te-a încununat, din care şi noi bem ca dintr-un izvor răcoros. 

Bucură-te, iubirea aplecată spre noi; 

Bucură-te, revărsare de daruri peste lume; 

Bucură-te, că prin tine lucrează Însuşi Hristos; 

Bucură-te, scăparea noastră necontenită; 

Bucură-te, tărie de veghe şi credinţă; 

Bucură-te, pază şi sfântă apărare; 

Bucură-te, părintele la care ne întoarcem mereu; 

Bucură-te, părinte care primeşti pe fiu risipitori; 

Bucură-te, iertare şi milostivire; 

Bucură-te, mustrare şi îngăduință; 

Bucură-te, iubire ce copleşeşte totul; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 8-lea 

Găsit în apele râului Lom, cu trupul întreg şi nestricat, dus în Basarabov şi apoi la 
Bucureşti, de acum te avem „comoară de sfinte moaşte”, în necontenita cântare de: 
Aliluia! 

Icosul al 8-lea 

Cerul prin tine de acum stă coborât peste noi, că însăşi binecuvântarea lui Hristos 
peste tine este, şi aşa şi noi de aceasta ne învrednicim. 

Bucură-te, cer coborât pe Pământ; 

Bucură-te, mireasmă îngerească; 

Bucură-te, sicriu cu sfinte moaşte; 

Bucură-te, chivot de sfinţenie; 

Bucură-te, sfinte moaşte, chip de „adormire sfântă”; 

Bucură-te, sfinte moaşte, rămânerea încă în lume; 

Bucură-te, că din Cer mereu cobori pe pământ; 

Bucură-te, dar de care toţi ne folosim; 

Bucură-te, izbăvitorul nostru de temeri; 

Bucură-te, oprirea vrăjmăşiilor crude; 

Bucură-te, cel ce ne scapi de tot necazul; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 9-lea 

Comoară de sfinţenie în Catedrala patriarhală a Bucureştiului te avem, unde can- 
delă de lumină nestinsă ne eşti, mir de tămăduiri şi mai ales, „iubirea necuprinsă de 
părinte”, în cântarea de: Aliluia! 


Icosul al 9-lea 

O, de am înţelege că iubirea de părinte este chipul de unde toate încep şi toate se 
opresc în nesfârşită naştere, cu adevărat te-am cinsti după cuviinţă şi pe tine, 
„Sfântul de inimă” al nostru. 

Bucură-te, înger omenesc; 

Bucură-te, omul lui Dumnezeu cel ales; 

Bucură-te, cel care plângi şi te rogi neîncetat pentru lume; 

Bucură-te, spaima demonilor bântuitori; 

Bucură-te, alungarea duhurilor pătimaşe; 

Bucură-te, vădirea înşelăciunilor necurate; 

Bucură-te, tămăduirea de toată boala; 

Bucură-te, curățirea de toată întinăciunea; 

Bucură-te, sprijin celor neputincioşi; 

Bucură-te, al mamelor ocrotitor; 

Bucură-te, şi al copiilor iubit părinte; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 10-lea 

Adus în Bucureşti, capitala Ţării, tu, „blândeţea cea dumnezeiască”, te faci „pute- 
rea cea sfântă ” a pământului românesc, puterea de care este nevoie faţă de vrăj- 
măşiile ascunse, spre cântarea de: Aliluia! 


Icosul al 10-lea 

Peste neamul şi pământul românesc, multe răutăți au trecut şi încă mai trec, şi doar 
sfinţenia fiilor celor aleşi mai biruieşte „uciderea ascunsă”. 

Bucură-te, chipul credinţei peste toate; 

Bucură-te, şi sabie de taină; 

Bucură-te, mâna milostivirii; 

Bucură-te, şi toiag de certare; 

Bucură-te, şi toiag de pază; 

Bucură-te, minunea pământului; 

Bucură-te, răsadul pururea verde; 

Bucură-te, că în palmele tale porţi chivotul Ţării Româneşti; 

Bucură-te, că la pieptul tău îl ţi; 

Bucură-te, că din braţele tale nimeni nu ne mai poate lua; 

Bucură-te, că aşa binecuvântarea Domnului este şi peste noi; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 11-lea 

Aşa, Sfinte cuvioase Dimitrie, ne eşti zid şi turn neclintit, reazem şi apărător de 
toate vicleşugurile, şi aşa tot poporul la tine priveşte ca la un „liman de mântuire”, 
în nădejdea şi cântarea de: Aliluia! 


Icosul al 11-lea 

Cu toții cântări şi cinstiri îţi aducem, îndeosebi pentru iubirea ta cea mare de pă- 
rinte, la care toţi pot alerga şi găsi alinarea tuturor nevoilor. 

Bucură-te, bucuria întristaţilor; 

Bucură-te, nădejdea viitorului; 

Bucură-te, limanul cel dumnezeiesc; 

Bucură-te, glasul de taină al Domnului Hristos; 

Bucură-te, şoapta PreaSfântului Duh; 

Bucură-te, luminarea minţilor; 

Bucură-te, despietrirea inimilor; 

Bucură-te, oprirea plânsurilor; 

Bucură-te, dar pentru fiecare lipsă; 

Bucură-te, dar pentru fiecare nevoie; 

Bucură-te, rugăciune, altarul Lumii; 

Bucură-te, Sfinte cuvioase Dimitrie Basarabov, braţele părinteşti prea iubitoare! 

Condacul al 12-lea 

Te-a dăruit Dumnezeu să fii „făclia dumnezeiască” de pe dealul Țării Româneşti, 
de unde să lumineze peste toate răutăţile ca şi peste toate bucuriile, în cântarea de: 
Aliluia! 


Icosul al 12-lea 

Țara Românească ţie ţi s-a încredinţat, blândule păstor, care în marea iubire de 
părinte o păzeşti, şi cu darul pe care îl ai o faci cu adevărat „staulul lui Hristos”. 
Bucură-te, Avraam al Ţării Româneşti; 

Bucură-te, că la „sânul” tău sunt toţi credincioşii; 

Bucură-te, cel ca Moise, ieşit din Egiptul străin; 

Bucură-te, cel ca Ilie, venit la Curtea Domnească; 

Bucură-te, cel ca loan Botezătorul, neînfricatul mustrător; 

Bucură-te, pază la altarul străbun; 

Bucură-te, slujitorul cel de toată credincioşia; 

Bucură-te, fiul cel vrednic al neamului; 

Bucură-te, omul lui Dumnezeu îndeosebi ales; 

Bucură-te, stâlpul Ortodoxiei din mijlocul ţării; 

Bucură-te, piatră de ridicare şi cădere a vremurilor; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Condacul al 13-lea (de trei ori) 

Prin sfinți se mai ţine lumea de la pieire, şi mai ales prin sfintele moaşte şi mor- 
mintele de taină ale părinţilor iubitori de Dumnezeu, asemenea fiind şi tu, Sfinte 
Dimitrie, pentru neamul şi pământul românesc, în binecuvântarea de sus şi 
izbăvirea de tot răul, în cântarea de: Aliluia! 


Se citeşte apoi din nou: 


Icosul 1 

Fericite sunt neamul şi pământul unde fiii săi moştenirea cea sfântă o plămădesc şi 
în răsadurile cele bune o cresc, şi se fac grădină de Rai unde Dumnezeu şi lumea se 
întâlnesc şi chipul de icoană împlinesc. 

Bucură-te, chipul cel sfânt, crescut din pământ; 

Bucură-te, chipul cel sfânt coborât din Cer; 

Bucură-te, taina sfinţeniei pământene; 

Bucură-te, taina binecuvântării lumii; 

Bucură-te, plămada cea bună; 

Bucură-te, creşterea curată; 

Bucură-te, bucuria rodului împlinit; 

Bucură-te, sămânță fără neghină; 

Bucură-te, țarină ce are comoară ascunsă; 

Bucură-te, mărgăritarul cumpărat cu mare preţ; 

Bucură-te, talantul înmulțit; 

Bucură-te, Sfinte cuvioase Dimitrie Basarabov, braţele părinteşti prea iubitoare! 


Rugăciune 


O, braţe părinteşti prea iubitoare, Sfinte Dimitrie, ţine la pieptul tău chivotul Ţării 
Româneşti prinos de-a pururea adus iubirii lui Dumnezeu şi totodată iubirii de 
neam şi pământ strămoşesc, că aşa de nimic nu ne vom mai teme, că cine să ne mai 
„fure” din braţele tale? Şi în nevoile noastre, cu aceeaşi iubire ne primeşte, ca să 
cântăm cu glas mare: Bucură-te, bucuria noastră, braţele părinteşti prea iubitoare! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Acatistul Sfântului cuvios Dimitrie cel nou, ocrotitorul Bucureştilor (27 
octombrie) 


NARA SA i, AZ PAI 
= 


Viaţa, Acatistul și Paraclisul 
Sfântului Cuvios 
DIMITRIE CEL NOU 
Ocrotitorul Bucureștilor 


Editura Institutului Biblic și de Misiune Ortodoxă 


($) COLECȚIA ACATISTE ȘI VIEȚI DE SFINȚI 


[Preotul, după ce îşi pune epitrahilul şi felonul, deschide dvera şi dă obișnuita bine- 
cuvântare din fața Sfintei Mese, zicând: Binecuvântat este Dumnezeul nostru, 
totdeauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinţilor părinților noştri, Doamne Iisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 


Slavă Ţie, Dumnezeul nostru, Slavă Ţie ! 

Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăția, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor Părinților noştri, Doamne lisuse Hristoase, Dumnezeul nostru, 


miluieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 


Care pentru noi oamenii şi pentru a noastră mântuire.S-a pogorât din ceruri Şi 


S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


Doamne, auzi rugăciunea mea, ascultă cererea mea, întru credincioşia Ta, auzi- 
mă, întru dreptatea Ta. Să nu intri la judecată cu robul Tău, că nimeni din cei 
vii nu-i drept înaintea Ta. Vrăjmaşul prigoneşte sufletul meu şi viaţa mea o calcă 
în picioare; făcutu-m-a Să locuiesc în întuneric ca morţii cei din veacuri. 
Mâhnit e duhul în mine şi inima mea încremenită înlăuntrul meu. Adusu-mi-am 
aminte de zilele cele de demult; cugetat-am la toate lucrurile Tale, la faptele 
mâinilor Tale m-am gândit. Întins-am către Tine mâinile mele, sufletul meu ca 
un pământ însetoşat. Degrab auzi-mă, Doamne, că a Slăbit duhul meu. Nu-ţi 
întoarce faţa Ta de la mine, ca Să nu mă asemăn celor ce se coboară în 
mormânt. Fă să aud dimineaţa mila Ta, că la Tine îmi este nădejdea. Arată-mi 
calea pe care voi merge, că la Tine am ridicat sufletul meu. Scapă-mă de 
vrăjmaşii mei, că la Tine alerg, Doamne. Învaţă-mă să fac voia Ta, că Tu eşti 
Dumnezeul meu. Duhul Tău cel bun să mă povăţuiască la pământul dreptăţii. 
Pentru numele Tău, Doamne, dăruieşte-mi viaţă. Întru dreptatea Ta scoate din 
necaz sufletul meu. Fă bunătate de stârpeşte pe vrăjmaşii mei şi pierde pe toţi 
cei ce necăjesc sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ție, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 

Troparul cuviosului, glasul al 8-lea: Întru tine, părinte, cu osârdie s-a mântuit cel 
după chip, că, luând Crucea, ai urmat lui Hristos şi, lucrând, ai învăţat să nu se uite 
la trup, că este trecător, ci să poarte grijă de suflet, de lucrul cel nemuritor. Pentru 
aceasta şi cu îngerii împreună se bucură, cuvioase părinte Dimitrie, duhul tău (de 
două ori). 


kk khkhkhkhkikhkhkkhkhkhkikikhkikikyik 


e Xe Xe XP e e e e e e Xe Xe Xe e e e e e e e e e e e e e E e e e E e e 


kk hkhkhkhkhkhkhkhkhhkkhkhkhkhkihkhpikr 


Xp XP XP XP e e e e e e e Xe 2 XP e e e e e e e e e Xe e e e e e e e e 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. al Născătoarei-Invierii, acelaşi glas: 


Cel ce pentru noi Te-ai născut din Fecioară şi răstignire ai răbdat, Bunule, care cu 
moartea pe moarte ai prădat şi Învierea o ai arătat ca un Dumnezeu, nu trece cu 
vederea pe cei pe care i-ai zidit cu mâna Ta; arată iubirea Ta de oameni, Milostive, 

primeşte pe Născătoarea de Dumnezeu, ceea ce 'Te-a născut pe Tine, care se roagă 
pentru noi, şi mântuieşte, Mântuitorul nostru, pe poporul cel deznădăjduit. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Miluieşte-mă, Dumnezeule, după mare mila Ta, şi după mulţimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ţi-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi Smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile lerusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Condacele şi icoasele 

Condacul 1 

Apărătorule al nostru de necazuri, pentru lucrarea de multe şi mari minuni, mul- 
țumiri aducem ţie noi, fiii tăi; şi, ca cel ce eşti minunat şi milostiv, izbăvește-ne din 
toate nevoile, ca să strigăm ţie: Bucură-te, făcătorule de minuni, Sfinte părinte 
Dimitrie! 


Icosul 1 

Îngerii cei din ceruri s-au mirat de tine, părinte Dimitrie, îngerul cel pământesc, 
văzându-te cum, în trup fiind, ai biruit pe demonul cel fără de trup, şi de minunile 
tale spăimântându-se, au stat cântându-ţi unele ca acestea: 

Bucură-te, cel ce ești om ceresc; 

Bucură-te, cel ce ai fost înger pământesc; 

Bucură-te, cel ce nu te-ai amăgit de lăcomia strămoşească; 

Bucură-te, cel ce ai vieţuit mai presus de firea omenească; 

Bucură-te, cel ce prin smerenie cele înalte ai dobândit; 

Bucură-te, cel ce pe vrăjmaș lesne I-ai biruit; 

Bucură-te, cel ce, ca Abel, jertfe prin rugăciuni ai înălțat; 

Bucură-te, cel ce trupul tău rob duhului l-ai arătat; 

Bucură-te, cel ce te-ai făcut corabie duhovnicească; 

Bucură-te, cel ce te-ai suit la înălțimea cerească; 

Bucură-te, săditor al viei de taină în ogorul sufletesc; 

Bucură-te, mijlocitor al iertării pentru cei ce se pocăresc; 

Bucură-te, făcătorule de minuni, Sfinte părinte Dimitrie! 


Condacul 2 

Fiind înălţat Sfântul Dimitrie în văzduhurile cerești, priveşte către cei ce se roagă 
lui şi, cu bunătate părintească, dăruiește milostivă izbăvire tuturor celor ce cântă lui 
Dumnezeu: Aliluia? 


Icosul 2 

Înțelegerea cea neînţeleasă căutând păgânii să o înţeleagă, nu se pot dumiri de 
cinstitele tale moaşte, cum adică o materie nu se supune firii și trupul nu se dă 
putreziciunii; iar noi cu credinţă cântăm ţie acestea: 

Bucură-te, vas de Duhul Sfânt primitor; 

Bucură-te, locaş dumnezeiesc de minuni izvorâtor; 

Bucură-te, cel ce la fel cu cei fără de trup ai vieţuit; 

Bucură-te, cel ce duhul tău către cele cereşti l-ai povăţuit; 

Bucură-te, cel întru care stricăciunea ai făcut-o nestricăcioasă; 

Bucură-te, cel întru care moartea a ajuns neputincioasă; 

Bucură-te, cel ce, ca Avraam, ţi-ai lăsat patria şi părinţii; 

Bucură-te, cel ce te-ai sălășluit în pământul făgăduinţei; 

Bucură-te, stejar cu umbră dumnezeiască; 

Bucură-te, cel ce te-ai făcut tuturor masă duhovnicească; 

Bucură-te, cel ce ţi-ai jertfit voia ca un alt Isaac, prin ascultare; 
Bucură-te, cel ce ţi-ai înălțat cugetul minţii către bunătăţile viitoare; 
Bucură-te, făcătorule de minuni, Sfinte părinte Dimitrie! 


Condacul 3 

Putere cerească umbrind cinstitele tale moaşte, părinte, ca dintr-un soare răs- 
pândesc razele minunilor, tuturor celor ce se ating de ele şi, pe toţi de orice boală 
tămăduind, cântăm lui Dumnezeu: Aliluia! 


Icosul 3 

Având noi racla cinstitelor tale moaşte, cuvioase părinte, ca la un izvor de daruri 
toţi cu credinţă alergăm, pentru care izbăveşte-ne, sfinte, de vrăjmaşii mântuirii 
noastre, ca neîncetat să strigăm ţie: 

Bucură-te, cel ce te-ai arătat stăpânitor patimilor pierzătoare; 

Bucură-te, cel ce pe domnul întunericului l-ai biruit prin răbdare; 

Bucură-te, cel ce ne-ai izbăvit din robie precum Avraam pe Lot; 

Bucură-te, cel ce pe fiii Agarei i-ai izgonit de tot; 

Bucură-te, cel ce neamul celor smeriţi, ca pe alt Isaac, îl faci moştenitor; 

Bucură-te, cel ce pe Ismael cel trufaş l-ai alungat ca pe un împotrivitor; 

Bucură-te, cel ce, ca Lot, în munţii faptelor bune te-ai suit; 

Bucură-te, cel ce multora cetate de scăpare te-ai dovedit, 

Bucură-te, cel ce nu te-ai lăsat prins în Gomora patimilor; 

Bucură-te, cel prin care ne izbăvim de văpaia ispitelor; 

Bucură-te, cel ce fără întoarcere ai lepădat cele de jos; 

Bucură-te, cel ce prin bună veghe ai slujit lui Hristos; 

Bucură-te, făcătorule de minuni, Sfinte părinte Dimitrie! 


Condacul 4 

Vifor de multe ispite şi furtuni de multe nevoi învăluindu-ne pe noi, sfinte, cu 
credinţă alergăm la tine, ca, prin rugăciunile tale cele bine primite, să le preschimbi 
pe toate în bună liniște şi, astfel, prin tine să cântăm lui Dumnezeu: Aliluia! 


Icosul 4 

Auzit-am, sfinte părinte, de viaţa ta cea dumnezeiască; văzut-am şi minunile tale şi, 
îndulcindu-ne de binefacerile pe care ni le arăţi în toată vremea, credem îndrăznirii 
tale către Dumnezeu, pentru care grăim ţie unele ca acestea: 

Bucură-te, al bolnavilor doctor iscusit; 

Bucură-te, cel ce pe cei îndrăciți i-ai izbăvit,; 

Bucură-te, întărire a bătrânilor; 

Bucură-te, învăţător al tinerilor; 

Bucură-te, îmbrăcăminte a celor goi; 

Bucură-te, mângâiere a celor din nevoi; 

Bucură-te, grabnic ascultător al celor ce te cheamă; 
Bucură-te, izbăvitor al celor cuprinși de teamă; 
Bucură-te, temei întăritor al credinţei noastre adevărate; 
Bucură-te, nou învăţător al vieţii celei curate; 
Bucură-te, cel ce ai slujit lui Dumnezeu cu bunăvoire; 
Bucură-te, cel ce te-ai asemănat Lui, prin îndumnezeire; 
Bucură-te, făcătorule de minuni, Sfinte părinte Dimitrie! 


Condacul 5 

Cale de Dumnezeu umblată arătându-ne nouă cu ostenelile vieţii tale, sfinte, pe toţi 
ne înveţi ca, prin curăţie şi duhovnicească smerenie, slujind lui Dumnezeu, să cân- 
tăm Lui: Aliluia! 


Icosul 5 

Văzând, Sfinte Dimitrie, locuitorii Basarabovului lumină în apa Lomului, au 
socotit că este o comoară; dar, după ce au scos sfintele tale moaşte, văzând că 
reverși minuni și izvorăști tămăduiri tuturor, spăimântându-se de mirare, toți grăiau 
către tine unele ca acestea: 

Bucură-te, comoara Basarabovului; 

Bucură-te, cel ce ai sfinţit apa Lomului; 

Bucură-te, cel ce jugul Domnului pe umeri lai luat; 

Bucură-te, cel ce pe acesta uşor tuturor I-ai arătat; 

Bucură-te, odraslă frumoasă a peşterii cele sfinte; 

Bucură-te, îndrumător al celor cu bună minte; 

Bucură-te, cel ce ai izbăvit pe fecioara cea îndrăcită; 

Bucură-te, veselia părinților ei cea nepovestită; 

Bucură-te, întărirea surorilor celor cu credinţă fierbinte; 

Bucură-te, cel prin care s-au învăţat a cinsti cele sfinte; 

Bucură-te, îndreptătorul lui Lavrentie cel fără socoteală; 

Bucură-te, cel ce pe toţi îi înveţi să vină la tine cu sfială; 

Bucură-te, făcătorule de minuni, Sfinte părinte Dimitrie! 


Condacul 6 

Mărturisitorii de Hristos, fui tăi duhovniceşti, sunt martorii minunilor tale, cu- 
vioase părinte; pentru aceasta, daruri de mulţumire cu netăcute glasuri lui 
Dumnezeu înalță, cântându-I: Aliluia! 


Icosul 6 

Strălucind tu în pământul nostru, ai izgonit întunericul păgânătății, că stăpânirea 
lui, nerăbdând venirea ta, a căzut; iar noi, primind izbăvire, grăim către tine unele 
ca acestea: 

Bucură-te, surpător al păgânătăţu; 

Bucură-te, sprijinitor al creștinătății; 

Bucură-te, cel ce, la fel cu Moise, ţii al Crucii toiag; 

Bucură-te, cel ce neputinţa vrăjmașului ai dat-o în vileag; 

Bucură-te, cel ce pe Faraon cel nevăzut l-ai înecat în marea lacrimilor tale; 
Bucură-te, cel ce şi pe asupritorul cel văzut l-ai biruit prin mijlocirile tale; 
Bucură-te, stâlp de foc al credinţei; 

Bucură-te, călăuză spre pământul făgăduinţei; 

Bucură-te, nor răcoros, cu bună umbrire; 

Bucură-te, şi ne păzeşte sub a ta ocrotire; 

Bucură-te, cel ce la vreme de lipsă ne hrănești cu îndestulare; 

Bucură-te, cel ce totdeauna ne dai ajutor cu îmbelşugare; 

Bucură-te, făcătorule de minuni, Sfinte părinte Dimitrie! 


Condacul 7 

Voind Dumnezeu a ne mângâia pentru multe nevoi şi necazuri, te-a dat nouă 
ocrotitor; dar noi te cunoaștem pe tine şi părinte și făcător de minuni; pentru 
aceasta, mulţumind pentru înţelepciunea Lui cea negrăită, Îi cântăm: Aliluia! 


Icosul 7 

Arătata făptură nouă, trimiţându-te Făcătorul pe tine la noi, cei ce suntem făcuţi de 
EI; că focul războiului şi al robiei s-a stins, pe vrăjmaşi cu rușine 1-ai întors şi boala 
ciumei ca un fum a pierit; iar noi, cei izbăviţi de acestea, neîncetat strigăm ţie: 
Bucură-te, râvnitor ca un alt Ilie; 

Bucură-te, cel ce, precum acela, ai locuit în pustie; 

Bucură-te, cel ce ai biruit pe prorocii înşelăciunii; 

Bucură-te, cel prin care s-au ruşinat împletitorii minciunii; 

Bucură-te, cel ce ai potolit flacăra războiului cea stricătoare; 

Bucură-te, cel ce ai făcut să înceteze molima cea vătămătoare; 

Bucură-te, cel prin care câştigăm ploi la vreme potrivită; 

Bucură-te, cel prin care rugăciunea ne este împlinită; 

Bucură-te, cel ce car de foc prin fapte bune ţi-ai lucrat; 

Bucură-te, cel ce prin ele la cer te-ai înălțat; 

Bucură-te, cel ce nu cojocul, ci trupul tău ni l-ai lăsat ca binecuvântare; 
Bucură-te, cel prin care primește cele de folos fiecare; 

Bucură-te, făcătorule de minuni, Sfinte părinte Dimitrie! 


Condacul 8 

Văzând viaţă străină, să ne înstrăinăm de lume, mutându-ne mintea la cer, că 
pentru aceasta plăcutul lui Dumnezeu Dimitrie a vieţuit cu înstrăinare, ca să ne 
înveţe şi pe noi a urma vieţii lui şi, atrăgându-ne mintea la înălțime, să cântăm lui 
Dumnezeu: Aliluia! 


Icosul 8 

Cu totul fiind întru cele de jos, mintea ta nicidecum nu ai dezlipit-o de la cele de 
sus, că, uitând de trupul tău şi de lume, ai biruit pe Veliar; iar acum, făcându-te 
părtaş cereştilor bunătăţi, te rogi lui Dumnezeu pentru cei ce grăiesc ţie acestea: 
Bucură-te, minte cerească şi înaintevăzătoare; 

Bucură-te, voinţă de daruri duhovnicești primitoare; 

Bucură-te, Samuile prea sfințite; 

Bucură-te, prea blândule Davide; 

Bucură-te, cel ce sabie cu două tăișuri te-ai arătat; 

Bucură-te, cel ce ai tăiat cu ea pe nevăzutul Goliat; 

Bucură-te, cel ce cu toată voinţa minţii ai slujit lui Dumnezeu; 

Bucură-te, cel al cărui suflet curat l-ai dat Ziditorului tău; 

Bucură-te, grabnic risipitor al bolilor; 

Bucură-te, purtător de biruinţă asupra patimilor; 

Bucură-te, cel ce ne arăţi calea către Împărăţia făgăduită; 

Bucură-te, cel prin care câştigăm fericirea cea nesfârşită; 

Bucură-te, făcătorule de minuni, Sfinte părinte Dimitrie! 


Condacul 9 

Toată adunarea creștinească venind, să cădem înaintea Sfântului Dimitrie: bogaţii 
la cel sărac cu duhul, săracii la îmbogăţitorul, sănătoşi la păzitorul, bolnavii la 
doctorul cel fără de plată, drepţii la îndrumătorul, iar păcătoșii la îndreptătorul și 
toţi dimpreună să cântăm lui Dumnezeu: Aliluia? 


Icosul 9 

Cei meşteri la cuvânt se arată faţă de tine a fi ca niște muţi, că nu se pricep să 
spună în ce chip cinstitele tale moaşte, rămânând nestricate, izvorăsc bună 
mireasmă şi tămăduiri de tot felul; iar noi, privind o taină ca aceasta şi minunându- 
ne, strigăm către tine acestea: 

Bucură-te, ocrotitor şi povăţuitor; 

Bucură-te, dascăl şi îndrumător; 

Bucură-te, cel ce prin fapte ai propovăduit pe Hristos; 
Bucură-te, cel ce te-ai făcut chip pocăinţei cu folos; 
Bucură-te, luminător strălucit al acestei ţări; 

Bucură-te, mângâietor al poporului cuprins de întristări; 
Bucură-te, cel ce, ca pe un cort sfânt, ne-ai lăsat trupul; 
Bucură-te, că, întâmpinând moaştele tale, săltăm cu duhul; 
Bucură-te, că, apropiindu-ne de ele, le cinstim cu smerenie; 
Bucură-te, că, sărutându-le, ne umplem de sfinţenie; 
Bucură-te, că, rugându-ne ţie înaintea lor, de boli ne tămăduim; 
Bucură-te, că, închinându-ne lor, din primejdii ne izbăvim; 
Bucură-te, făcătorule de minuni, Sfinte părinte Dimitrie! 


Condacul 10 

Vrând Făcătorul tuturor făpturilor să ne izbăvească de înşelăciunea vrăjmaşului, te- 
a trimis ca pe un apostol la noi, ca prin tine să ne învăţăm a ne depărta de toate 
înșelăciunile lumii și prin viaţă curată a ne apropia de Dumnezeu, ca să-l cântăm: 
Aliluia! 


Icosul 10 

Zid eşti credincioșilor şi turn neclintit tuturor celor ce caută la tine sprijin, că 
Făcătorul cerului şi al pământului te-a făcut pe tine vas ales, primitor de daruri 
duhovnicești; pentru aceasta, ca la un reazem tare alergăm noi şi cu bună nădejde 
grăim ţie acestea: 

Bucură-te, om al lui Dumnezeu, vieţuitor pe pământ; 

Bucură-te, împlinitor al poruncilor Noului Legământ; 

Bucură-te, întărire a credinţei adevărate; 

Bucură-te, icoană însuflețită a vieţii curate; 

Bucură-te, stâlp de sprijinire în primejdii; 

Bucură-te, reazem neclintit al nădejdii; 

Bucură-te, cel ce ai dat înșelăciunea la iveală; 

Bucură-te, cel ce ne-ai scăpat de primejdii cu îndrăzneală; 

Bucură-te, cel ce, în ceruri locuind, vezi pe Dumnezeu; 

Bucură-te, cel ce acolo te bucuri întru Duhul mereu; 

Bucură-te, cel ce întru cele de sus împărăţeşti cu Hristos; 

Bucură-te, cel ce de acolo priveşti spre noi, cei de jos; 

Bucură-te, făcătorule de minuni, Sfinte părinte Dimitrie! 


Condacul 11 

Prin tine, părinte, aducem lui Dumnezeu din tot sufletul cântări şi mulţumiri, pe 
care primindu-le, roagă, dimpreună cu toată ceata cuvioşilor, pe blândul Iisus, 
Dumnezeu Omul, să ne dăruiască iertare, dezlegare de păcate şi milă în ziua Jude- 
căţii, nouă celor ce-l cântăm Lui: Aliluia! 


Icosul 11 

Făclie purtătoare de lumină ești între Sfinţii cuvioșşi, precum şi împreună locuitor 
cu toți Sfinţii; pentru aceasta se bucură de tine, Sfinte Dimitrie, și Tatăl ceresc 
dimpreună cu Fiul şi cu Duhul Sfânt, iar noi, cu duhul privind acestea, strigăm că- 
tre tine: 

Bucură-te, podoabă frumoasă a cuvioşilor; 

Bucură-te, nevoinţă cu osârdie a sihaştrilor; 

Bucură-te, următor al marelui Antonie; 

Bucură-te, cel întocmai la obicei cu Onufrie; 

Bucură-te, cel asemănător cu Pavel Tebeul la măsura nevoinţei; 

Bucură-te, alt Pavel cel simplu, întru răbdarea umilinţei; 

Bucură-te, cu Ammon, cu Ahila şi cu Agatonie; 

Bucură-te, cu Antim, cu Amonata și cu Amonie; 

Bucură-te, împreună cu Grigorie Decapolitul; 

Bucură-te, împreună cu Nicodim sfințitul; 

Bucură-te, părinte al nostru cel de obşte folositor; 

Bucură-te, izbăvitor al nostru grabnic ajutător; 

Bucură-te, făcătorule de minuni, Sfinte părinte Dimitrie! 


Condacul 12 

Hristoase Împărate, primește pe mijlocitorul nostru și împlinitorul poruncilor Tale, 
care se roagă Ţie să dăruieşti Bisericii unitate, pace adâncă şi stingere dezbinărilor; 
să nu ne dai vrăjmașilor noştri, nici cu mânia Ta să ne pierzi pe noi, că Tu ești 
Dumnezeul nostru şi noi suntem poporul Tău, de la care auzi: Aliluia! 


Icosul 12 

Cântând dimpreună cu îngerii, cu mulțimea cuvioşilor şi cu toți sfinții înaintea 
Preasfintei “Treimi, pomenește-ne şi pe noi, cei ce alergăm la tine, sfinte, ca, 
izbăvindu-ne de toate ispitele iar de Împărăţia cerească învrednicindu-ne, să grăim 
ție unele ca acestea: 

Bucură-te, mărgăritar ceresc al ascultării; 

Bucură-te, diamant luminos al răbdării; 

Bucură-te, duhovnicească smirnă cu lină îmbălsămare; 

Bucură-te, mir ceresc, ce ne umpli de bună înmiresmare; 

Bucură-te, floare neveșştejită a Raiului; 

Bucură-te, tămâie cu bun miros a harului; 

Bucură-te, vas plin de bunătate nemuritoare; 

Bucură-te, baie de toată nevoia curăţitoare; 

Bucură-te, ocârmuitor al celor ce înoată în marea vieţii învolburate; 
Bucură-te, îndrumător al celor ce stăpânesc cu dreptate; 

Bucură-te, tămăduitor grabnic al trupurilor noastre; 

Bucură-te, mijlocitor pentru mântuirea sufletelor noastre; 
Bucură-te, făcătorule de minuni, Sfinte părinte Dimitrie! 


Condacul 13 

O, cuvioase părinte, purtătorule de Dumnezeu, Sfinte Dimitrie, primind acest dar 
de rugăciune de la noi acum, izbăveşte de toată nevoia şi scapă din chinul ce va să 
fie pe toţi cei ce cântă lui Dumnezeu: Aliluia! 


Acest Condac se zice de trei ori. Și iarăşi Icosul 1 şi Condacul 1. 


Icosul 1 

Îngerii cei din ceruri s-au mirat de tine, părinte Dimitrie, îngerul cel pământesc, 
văzându-te cum, în trup fiind, ai biruit pe demonul cel fără de trup, şi de minunile 
tale spăimântându-se, au stat cântându-ţi unele ca acestea: 

Bucură-te, cel ce ești om ceresc; 

Bucură-te, cel ce ai fost înger pământesc; 

Bucură-te, cel ce nu te-ai amăgit de lăcomia strămoşească; 

Bucură-te, cel ce ai vieţuit mai presus de firea omenească; 

Bucură-te, cel ce prin smerenie cele înalte ai dobândit; 

Bucură-te, cel ce pe vrăjmaș lesne I-ai biruit; 

Bucură-te, cel ce, ca Abel, jertfe prin rugăciuni ai înălțat; 

Bucură-te, cel ce trupul tău rob duhului l-ai arătat; 

Bucură-te, cel ce te-ai făcut corabie duhovnicească; 

Bucură-te, cel ce te-ai suit la înălțimea cerească; 

Bucură-te, săditor al viei de taină în ogorul sufletesc; 

Bucură-te, mijlocitor al iertării pentru cei ce se pocăiesc; 

Bucură-te, făcătorule de minuni, Sfinte părinte Dimitrie! 


Condacul 1 

Apărătorule al nostru de necazuri, pentru lucrarea de multe şi mari minuni, mul- 
țumiri aducem ţie noi, fiii tăi; şi, ca cel ce eşti minunat şi milostiv, izbăvește-ne din 
toate nevoile, ca să strigăm ţie: Bucură-te, făcătorule de minuni, Sfinte părinte 
Dimitrie! 


kkkhkkrhkhkrhkhkkhhkkikhkkhkhkikhkikikik 


e Xe Xe e e Xe Xe e e e Xe Xe e e e e Xe e De e e e e e e e e 2 e e e Xe XX 


După citirea Acatistului, rostim rugăciunea: Cuvine-se, cu adevărat, să te fericim 
pe tine, Născătoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai slâvită, fără 
de asemănare, decât Serafimii, care, fără stricăciune, pe Dumnezeu-Cuvântul ai 
născut, pe tine, cea cu adevărat Născătoare de Dumnezeu, te mărim. 


[Dacă este preot, acesta rostește Ectenia întreită, după care face otpustul obiș- 
nuit. ] 


In hpsa preotului, după rugăciunea către Maica Domnului, zicem: Pentru rugă- 
ciunile Sfinților părinților noştri, Doamne lisuse Hristoase, Dumnezeul nostru, 
miluieşte-ne pe noi! Amin! 


„Întru tine Părinte, cu osâr- 
die s-a mântuit cel după chip, 
că luând crucea ai urmat lui 
Hristos și lucrând ai învăţat 
să nu se uite la trup că este 
trecător, ci să poarte grijă de 
suflet, de lucrul cel nemuritor. 
Pentru aceasta și cu îngerii se 
bucură, Preacuvioase Părinte 
Dimitrie, duhul tău.” 

Troparul Stântului Cuvios 
Dimitrie cel Nou, 
Ocrotitorul Bucureștilor 


www.editurapatriarhiei.ro 
ISBN 978-973-616-325-8 

Paraclisul Sfântului cuvios Dimitrie cel nou, ocrotitorul Bucureştilor (27 
octombrie) 


[Preotul, după ce îşi pune epitrahilul și felonul, deschide dvera şi dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi pururea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinților noştri, Doamne lisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 


Slavă Ţie, Dumnezeul nostru, Slavă Ţie ! 

Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, 
miluieşte-ne pe noi. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Veniţi să ne închinăm la Împăratul nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


Doamne, auzi rugăciunea mea, ascultă cererea mea, întru credincioşia Ta, auzi- 
mă, întru dreptatea Ta. Să nu intri la judecată cu robul Tău, că nimeni din cei 
vii nu-i drept înaintea Ta. Vrăjmaşul prigoneşte sufletul meu şi viaţa mea o calcă 
în picioare; făcutu-m-a să locuiesc în întuneric ca morţii cei din veacuri. 
Mâhnit e duhul în mine şi inima mea încremenită înlăuntrul meu. Adusu-mi-am 
aminte de zilele cele de demult; cugetat-am la toate lucrurile Tale, la faptele 
mâinilor Tale m-am gândit. Întins-am către Tine mâinile mele, sufletul meu ca 
un pământ însetoşat. Degrab auzi-mă, Doamne, că a Slăbit duhul meu. Nu-ţi 
întoarce faţa Ta de la mine, ca Să nu mă asemăn celor ce se coboară în 
mormânt. Fă să aud dimineaţa mila Ta, că la Tine îmi este nădejdea. Arată-mi 
calea pe care voi merge, că la Tine am ridicat sufletul meu. Scapă-mă de 
vrăjmaşii mei, că la Tine alerg, Doamne. Învaţă-mă să fac voia Ta, că Tu eşti 
Dumnezeul meu. Duhul Tău cel bun să mă povăţuiască la pământul dreptăţii. 
Pentru numele Tău, Doamne, dăruieşte-mi viaţă. Întru dreptatea Ta scoate din 
necaz sufletul meu. Fă bunătate de stârpeşte pe vrăjmaşii mei şi pierde pe toți 
cei ce necăjesc sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparele acestea, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Ca la un cald ocrotitor al celor din necazuri, să alergăm acum, cu bună nădejde, la 
cuviosul Dimitrie şi să zicem toți: Mult nevoitorule, cu osârdie roagă-L pe 
Stăpânul tuturor ca să dea izbăvire de răutăţi, de patimi şi de boli celor ce aleargă 
la tine cu dragoste. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. asemenea 


Nu vom tăcea niciodată, Născătoare de Dumnezeu, a spune puterile tale noi ne- 
vrednicii. Că de nu ai fi stat tu înainte rugându-te, cine ne-ar fi izbăvit pe noi din 
atâtea primejdii? Cine ne-ar fi păzit până acum slobozi? Nu ne vom depărta de la 
tine, Stăpână, că tu izbăveşti pe robii tăi pururea din toate nevoile. 


Apoi Psalmul 50 

Miluieşte-mă, Dumnezeule, după mare mila Ta, şi după mulțimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ţi-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi Smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile lerusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Canonul, glasul al 8-lea: 
Cântarea 1 


Stih: Sfinte cuvioase părinte Dimitrie, roagă-te lui Dumnezeu pentru noi. 


Xp XP XP XP e e e e e e e Xe e PP e e e e e e e e Xe e e XP e e e e e e 
e Xe Xe Xe e e e e e e Xe Xe Xe e e e e e e e e e e e e e E e e e E e e 


kk hhkhkhkhkhkhkhkhkhkhkhkhkhkhkhkhkhkihkyi 


kkkkhkkhkhkkhkhkkhkhkhkhkhkhkhkhkikhkikikr ki 


Xp XP Xp Xe Xe XP XP Xe e Xe Xe Xe Xe e Xe Xe Xe e e Xe Xe Xe e e e XE Xe Xe e e eX eX 


Dumnezeu, nu pe cele tari, nici pe cele înțelepte şi de bun neam ale lumii acesteia, 
ci pe cele slabe şi de neam slab le-a ales ca să-l slujească, pentru că puterea Lui 
întru neputinţă se săvârşeşte. 


Stih: Sfinte cuvioase părinte Dimitrie, roagă-te lui Dumnezeu pentru noi. 


Unde a prisosit smerenia şi nerăutatea, acolo şi lucrarea harului dumnezeiesc mult 
a prisosit;, că aflându-ți inima curată, cuvioase părinte, Dumnezeu S-a sălăşluit 
întru tine, săvârşind fapte pe care înţelepciunea veacului acestuia nu poate să le 
împlinească. 


Slavă Tatălui şi Fiului şi Sfântului Duh. 

Născutu-te-ai din părinţi bine cinstitori şi săraci, iar prin viaţa ta cea îmbunătățită, 
nu numai pe sine-ţi te-ai prea mărit, ci şi pe părinţii tăi sfinte, pentru că din roade 
se cunoaşte pomul. 

Şi acum şi pururea şi în vecii vecilor. Amin. (a Născătoarei de Dumnezeu) 

Fiind noi bolnavi cu trupul şi cu sufletul, cercetării celei dumnezeieşti şi purtătorii 
tale de grijă învredniceşte-mă, Maica lui Dumnezeu, prin rugăciunile cuviosului 
tău, ceea ce eşti bună şi Născătoarea Celui Bun. 

Cântarea a 3-a 

Stih: Sfinte cuvioase părinte Dimitrie, roagă-te lui Dumnezeu pentru noi. 
Deprinsu-te-ai din copilăne nu cu ademenitoarele graiuri ale omeneştii înţe- 
lepciuni, ci, curată avându-ţi mintea, te-ai luminat cu strălucirea luminii Prea- 
sfântului Duh, prin care ai cunoscut vrerile lui Dumnezeu. 


Stih: Sfinte cuvioase părinte Dimitrie, roagă-te lui Dumnezeu pentru noi. 


Păşunatul vitelor, vechea îndeletnicire a patriarhilor, ai urmat-o, cuvioase părinte, 
păscând turmele satului tău, precum odinioară şi lacob pe cele ale lui Laban. 


Slavă Tatălui şi Fiului şi Sfântului Duh. 
Cu grabnic picior trecând râul cel înfuriat al patimilor trupeşti şi al necazurilor 


sufleteşti, te-ai înălţat, cuvioase, la munţii faptelor bune, încărcat de nepreţuita bo- 
găţie duhovnicească, precum patriarhul Iacob în Galaad. 

Şi acum şi pururea şi în vecii vecilor. Amin. (a Născătoarei de Dumnezeu) 


De boli cumplite, de nevoi şi de dureri fiind cuprinşi, Fecioară, ajută-ne prin 
mijlocirea cuviosului tău şi părintele nostru, că pe tine te ştim comoară de 
tămăduiri neîmpuţinată şi necheltuită, ceea ce eşti cu totul fără prihană. 

Apoi se cântă stihirile: 


ce ai îndrăznire către Cel întru tot puternic, cuvioase. 


Caută cu ochi binevoitori spre noi, fericite părinte, şi vezi necazul minţii, întru care 
suntem învăluiţi, şi te roagă să se vindece durerea sufletelor noastre. 


[Apoi Ectenia cea obişnuită, pomenind preotul pe cei ce fac paraclisul. Ecfonisul: 
Că milostiv... şi pe urmă] 


Sedealna glasul al 4-lea: 

Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 

Cel ce eşti osârdnic rugător şi al nostru mijlocitor, fântână curgătoare de tămăduiri 
prin harul Domnului, cu sârguință strigăm către tine, Sfinte Dimitrie: Intâmpină 
degrab, ca să ne izbăvim din nevoi, ca unul ce ai îndrăznire către Cel Atotputernic. 
Cântarea a 4-a 


Stih: Sfinte cuvioase părinte Dimitrie, roagă-te lui Dumnezeu pentru noi. 


Lepădându-te de rudenii, prieteni şi cunoscuţi, ţi-ai tuns perii capului tău, cuvioase, 
ŞI, împreună cu aceştia, ai lepădat toate grijile lumeşti cele simţite şi gândite. 


Stih: Sfinte cuvioase părinte Dimitrie, roagă-te lui Dumnezeu pentru noi. 

Slobod de toate împătimirile pământului făcându-te, ca un viteaz luptător ai alergat 
către luptele cele mai anevoioase şi duhovniceşti, de unde ai dobândit curăția 
minţii şi smerită cugetare întru vrerile dumnezeieşti. 

Slavă Tatălui şi Fiului şi Sfântului Duh. 

Cum vom încerca, cu îngustimea minţii noastre, să măsurăm noianul nevoinţelor 
tale, cuvioase? Sau cum vom povesti umilinţa sufletului, zdrobirea inimii şi 
lepădarea de sine, prin care ai dobândit de la Dumnezeu proslăvirea şi a sufletului 
şi a trupului tău? 


Şi acum şi pururea şi în vecii vecilor. Amin. (a Născătoarei de Dumnezeu) 


Tămăduieşte, Preacurată, neputinţele noastre, învrednicindu-le cercetării Fiului tău 
şi Dumnezeului nostru, dându-ne sănătate prin rugăciunile cuviosului tău. 
Cântarea a 5-a 

Stih: Sfinte cuvioase părinte Dimitrie, roagă-te lui Dumnezeu pentru noi. 
Omorârea cea din fiecare zi a poftelor, topirea trupului, supunerea celui rău către 
cel bun, suirea privirii tale către cele mai înalte, ţi-au umplut inima de veselie 
duhovnicească; de care învredniceşte-ne să ne împărtăşim şi noi, prin rugăciunile 
tale. 

Stih: Sfinte cuvioase părinte Dimitrie, roagă-te lui Dumnezeu pentru noi. 
Cunoştinţa de Dumnezeu, pe cât este de cuprins firii omeneşti, şi strălucirea 
faptelor bune urmând, ai câştigat sfinţenia sufletului şi nestricăciunea trupului după 
moarte. 


Slavă Tatălui şi Fiului şi Sfântului Duh. 


Vrând Dumnezeu să proslăvească pe robul Său şi pe pământ, precum l-a proslăvit 
în cer, a dăruit sfintelor lui moaşte darul nestricăciunii şi al săvârşirii minunilor. 


Şi acum şi pururea şi în vecii vecilor. Amin. (a Născătoarei de Dumnezeu) 

Celor care zac în patul neputinței şi al durerilor, ajută-le Fecioară ca o Născătoare 
de Dumnezeu, pentru rugăciunile cuviosului tău. 


Cântarea a 6-a 
Stih: Sfinte cuvioase părinte Dimitrie, roagă-te lui Dumnezeu pentru noi. 


Împuternicire de la Dumnezeu luând, Sfinte Dimitrie, mulţimea vrăjmaşilor 
demoni o alungă, tămăduind de asuprelile lor pe toţi care aleargă la sicriul moa- 
ştelor tale, cu credinţă. 


Stih: Sfinte cuvioase părinte Dimitrie, roagă-te lui Dumnezeu pentru noi. 


Precum s-a izbăvit din moarte şi din slăbănogire episcopul Ioanichie lângă racla 
moaştelor tale, sfinte, aşa şi pe noi, cei ce suntem slăbănogiţi de neputinţele cele 
sufleteşti şi trupeşti, vindecă-ne, cuvioase, prin rugăciunile tale către Dumnezeu. 


Slavă Tatălui şi Fiului şi Sfântului Duh. 


Pe tine, fericite părinte, te-am dobândit, cu vrerea lui Dumnezeu, apărător şi ocro- 
titor al patriei noastre în vremea năvălirii vrăjmaşilor; deci, şi acum de toată 
asuprirea o păzeşte nevătămată. 


Şi acum şi pururea şi în vecii vecilor. Amin. (a Născătoarei de Dumnezeu) 


În multe neputinţe şi slăbănogiri fiind căzuţi, Fecioară, nu avem nădejde de 
mântuire, ci tu, ceea ce ai născut pe Mântuitorul lumii şi Tămăduitorul bolilor, 
pentru rugăciunile cuviosului Dimitrie, ridică-ne din slăbiciunea a toată neputinţa. 
Apoi se cântă stihirile: 


DOE pu 


ce ai îndrăznire către Cel întru tot puternic, cuvioase. 


Caută cu ochi binevoitori spre noi, fericite părinte, şi vezi necazul minţii, întru care 
suntem învăluiţi, şi te roagă să se vindece durerea sufletelor noastre. 


[Preotul zice Ectenia mică şi ecfonisul: Că Tu eşti Împăratul păcii...] 


Apoi se cântă: Condacul, glasul al 2-lea: Cel ce eşti floare duhovnicească 
neveştejită a Bisericii noastre şi rugător neîncetat către Făcătorul de bine, ia aminte 

la nevrednicile noastre cereri şi sârguieşte, ca un bun părinte, spre ajutorul nostru, 
care cu credinţă năzuim către Dumnezeu, prin tine. Deci, ca unul care ai îndrăznire 
către Domnul, roagă-te, ca să mântuiască sufletele noastre. 


Prochimen glasul al 4-lea: Cinstită este înaintea Domnului, moartea cuviosului 
Său. 


Stih: Ce vom răsplăti Domnului pentru toate câte ne-a dat nouă? 


Apoi: Înţelepciune drepţi... Din Sfânta Evanghelie de la Luca citire (Luca 6, 17-23, 
a se vedea la Liturghia din 6 decembrie). 


Slavă Tatălui şi Fiului şi Sfântului Duh. glasul al 2-lea 


Pentru rugăciunile cuviosului Tău Dimitrie, Milostive, curăţeşte mulţimea gre- 
şelilor noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne Dumnezeule după mare mila ta şi după mulţimea îndurărilor 
Tale curăţeşte fărădelegile noastre. 


Stihira glasul al 6-lea: O, cuvioase părinte, cine va putea spune după cuviinţă mul- 
țimea ostenelilor, a durerilor şi a nevoinţelor tale celor mari? Ci, cu rugăciunile tale 
către Dumnezeu, cele bine primite prin darul sfânt, mijloceşte nouă ca să ne 
învrednicim a trece lesne viforul nevoilor care se ridică asupra noastră; şi, lăudând 
ajutorul tău, să câştigăm îndrăznire în ceasurile de primejdie ale acestei vieţi, 
dimpreună cu nădejdea moştenirii vieţii de veci. 


[Preotul zice rugăciunea: Mântuieşte, Dumnezeule, poporul Tău..., la care strana 
răspunde: Doamne, miluieşte (de 12 ori). Preotul: Cu mila şi cu îndurările... ] 


Apoi se continuă canonul: 
Cântarea a 7-a 


Stih: Sfinte cuvioase părinte Dimitrie, roagă-te lui Dumnezeu pentru noi. 

Când a binevoit Dumnezeu să te dăruiască nouă, sfinte, ca să risipeşti noianul 
nevoilor, atunci flacăra războiului s-a potolit şi boala ciumei a încetat, iar noi toţi 
folositor te-am dobândit, spre lauda Dumnezeului părinților noştri. 

Stih: Sfinte cuvioase părinte Dimitrie, roagă-te lui Dumnezeu pentru noi. 

Cu toiagul cel duhovnicesc al îmbunătăţitei tale vieţi, ca pe nişte lupi răpitori ai 
izgonit patimile ce se încuibează în slăbiciunea firii omeneşti; deci şi acum, prin 
rugăciunile tale, izgoneşte de la noi toată supărarea şi necazul, ca să strigăm Celui 
Preaînalt: Binecuvântat eşti, Dumnezeul părinților noştri. 

Slavă Tatălui şi Fiului şi Sfântului Duh. 

Frumuseţile cele de jos urând, le-ai defăimat, şi Păstorului celui mare urmând cu 
sărăcia, te-ai bucurat în lipsuri şi nevoi, cu dragoste slujind Celui căruia cântăm: 
Binecuvântat eşti, Dumnezeul părinților noştri. 

Şi acum şi pururea şi în vecii vecilor. Amin. (a Născătoarei de Dumnezeu) 

De neputinţe trupeşti şi de păcate sufleteşti, pe cei ce vin cu dragoste către racla 
moaştelor cuviosului tău, învredniceşte-i să se tămăduiască, Născătoare de Dumne- 
zeu, care ai născut pe Mântuitorul şi Dumnezeul părinților noştri. 

Cântarea a 8-a 

Stih: Sfinte cuvioase părinte Dimitrie, roagă-te lui Dumnezeu pentru noi. 

Luând aminte noi, credincioşii, la minunile săvârşite de Dumnezeu prin tine, plă- 
cutul Său, şi cugetând la razele strălucirii cu care eşti împodobit, trimite-ne nouă 
raza duhovnicească a mângâierii sufleteşti. 


Stih: Sfinte cuvioase părinte Dimitrie, roagă-te lui Dumnezeu pentru noi. 


Pururea roagă-L pe Iubitorul de oameni pentru cei robiți de patimi cumplite şi îi 
izbăveşte, prin sfânta ta solire. 


Binecuvântăm pe Tatăl şi pe Fiul şi pe Sfântul Duh, Domnul. 


Neîntinată sălăşluire aflat-au întru tine, Dimitrie Sfinte, Părintele şi Fiul şi Sfântul 
Duh - Treimea. 

Şi acum şi pururea şi în vecii vecilor. Amin. (a Născătoarei de Dumnezeu) 


Prin tine fiind izbăviţi de multe nevoi, Fecioară, prin rugăciunile cuviosului tău, pe 
tine te şi mărturisim Născătoare de Dumnezeu. 


Cântarea a 9-a 
Stih: Sfinte cuvioase părinte Dimitrie, roagă-te lui Dumnezeu pentru noi. 


Prin rugăciuni nesfârşite îmblânzind pe Dumnezeu, întunecatul nor al nevoilor şi al 
întristării noastre risipeşte-l, cuvioase, cel ce stai plin de veselie şi de mângâiere, în 
cămara cea de taină a Impăratului tuturor. 


Stih: Sfinte cuvioase părinte Dimitrie, roagă-te lui Dumnezeu pentru noi. 


Ca pe o comoară înţelegătoare, ascunsă, Dumnezeu te-a descoperit nouă, Dimitrie, 
că nu se cădea ca fapta bună şi proslăvirea ta să se tăinuiască în pârâu şi să se 
acopere. Pentru aceasta, ca pe un sfeşnic de lumină purtător, Stăpânul a toate te-a 
dăruit nouă. 


Slavă Tatălui şi Fiului şi Sfântului Duh. 


Doctor iscusit şi lesne vindecător al celor neputincioşi, pe tine, părinte, te-a dăruit 
Hristos nouă românilor, şi învăţător celor nepricepuţi şi săracilor ajutător. 


Şi acum şi pururea şi în vecii vecilor. Amin. (a Născătoarei de Dumnezeu) 


Stăpână, Maica Izbăvitorului, risipeşte întunericul cel greu al necazurilor şi al 
strâmtorărilor de la cei ce cu credinţă te mărturisesc pe tine Născătoare de Dumne- 
zeu. 


Apoi cântăm: Cuvine-se, cu adevărat, să te fericim pe tine, Născătoare de Dumne- 
zeu, cea pururea fericită şi prea nevinovată şi Maica Dumnezeului nostru. Ceea ce 
eşti mai cinstită decât Heruvimui şi mai slâvită, fără de asemănare, decât Serafimii, 
care, fără stricăciune, pe Dumnezeu-Cuvântul ai născut, pe tine, cea cu adevărat 
Născătoare de Dumnezeu, te mărim. 


Şi stihirile: 

Veniţi, credincioşilor, să lăudăm viaţa cea după Dumnezeu a Sfântului cuvios 
Dimitrie, prin care neîncetat Făcătorul a toate Se arată minunat şi prea slăvit. 


Lăudăm cu bună credinţă pe cuviosul Dimitrie, visteria cea neîmpuţinată a minu- 
nilor Domnului, pe lauda preoţilor şi crinul cel pururea înflorit şi neveştejit al Ţării 
Româneşti. 


Sfinte Dimitrie, izbăveşte-ne pe noi toţi, care cu evlavie îţi aducem aceste cântări 
de laudă, de cerere şi de mulţumire. 


Cântăm toţi, după cum se cade, cântări lui Dumnezeu, Celui minunat întru Sfinţii 
Săi, care ne-au dat nouă pe acel ales al Său, ca împreună cu toţi Sfinţii să se roage 
pentru noi. 


Apoi: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 

Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinților noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


După aceea cântăm Troparul cuviosului, glasul al 8-lea: Întru tine, părinte, cu 
osârdie s-a mântuit cel după chip, că, luând Crucea, ai urmat lui Hristos şi, lucrând, 
ai învăţat să nu se uite la trup, că este trecător, ci să poarte grijă de suflet, de lucrul 
cel nemuritor. Pentru aceasta şi cu îngerii împreună se bucură, cuvioase părinte 
Dimitrie, duhul tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. al Născătoarei-Invierii, acelaşi glas: 


Cel ce pentru noi Te-ai născut din Fecioară şi răstignire ai răbdat, Bunule, care cu 
moartea pe moarte ai prădat şi Învierea o ai arătat ca un Dumnezeu, nu trece cu 
vederea pe cei pe care i-ai zidit cu mâna Ta; arată iubirea Ta de oameni, Milostive, 
primeşte pe Născătoarea de Dumnezeu, ceea ce Te-a născut pe Tine, care se roagă 
pentru noi, şi mântuieşte, Mântuitorul nostru, pe poporul cel deznădăjduit. 


[Preotul rosteşte Ectenia la care se pomenesc cei pentru care se face paraclisul, 
apoi apolisul] 


In lipsa preotului, încheiem, zicând: Pentru rugăciunile Sfinților părinților noştri, 
Doamne, lisuse Hristoase, Dumnezeul nostru, miluieşte-ne pe noi. Amin. 


[Extras din: Viaţa, acatistul şi paraclisul Sfântului cuvios Dimitrie cel nou, 
ocrotitorul Bucureştilor (27 octombrie)] 

Paraclisul cuviosului Dimitrie cel nou, Basarabov 


[Preotul: face obişnuitul început, zicând: Binecuvântat este Dumnezeul nostru. ] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Doamne, auzi rugăciunea mea, ascultă cererea mea, întru credincioşia Ta, auzi- 
mă, întru dreptatea Ta. Să nu intri la judecată cu robul Tău, că nimeni din cei 
vii nu-i drept înaintea Ta. Vrăjmaşul prigoneşte sufletul meu şi viaţa mea o calcă 
în picioare; făcutu-m-a să locuiesc în întuneric ca morţii cei din veacuri. 
Mâhnit e duhul în mine şi inima mea încremenită înlăuntrul meu. Adusu-mi-am 
aminte de zilele cele de demult; cugetat-am la toate lucrurile Tale, la faptele 
mâinilor Tale m-am gândit. Întins-am către Tine mâinile mele, sufletul meu ca 
un pământ însetoşat. Degrab auzi-mă, Doamne, că a slăbit duhul meu. Nu-ţi 
întoarce fața Ta de la mine, ca să nu mă asemăn celor ce se coboară în 
mormânt. Fă să aud dimineaţa mila Ta, că la Tine îmi este nădejdea. Arată-mi 
calea pe care voi merge, că la Tine am ridicat sufletul meu. Scapă-mă de 
vrăjmaşii mei, că la Tine alerg, Doamne. Învaţă-mă să fac voia Ta, că Tu eşti 
Dumnezeul meu. Duhul Tău cel bun să mă povăţuiască la pământul 
dreptăţii. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. Fă bunătate de stârpeşte pe vrăjmaşii mei şi 
pierde pe toţi cei ce necăjesc sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 

Tropar, glasul al 8-lea: Întru tine părinte, cu osârdie s-a mântuit, cel după chip, că 
luând crucea ai urmat lui Hristos şi lucrând ai învăţat să nu se uite la trup căci este 
trecător, ci să poarte grijă de suflet, de lucrul cel nemuritor. Pentru aceasta şi cu 
îngerii se bucură, prea cuvioase Dimitrie, duhul tău. 


Slavă Tatălui şi Fiului şi Sfântului Duh. 


Întru tine părinte, cu osârdie s-a mântuit, cel după chip, că luând crucea ai urmat 
lui Hristos şi lucrând ai învăţat să nu se uite la trup căci este trecător, ci să poarte 
grijă de suflet, de lucrul cel nemuritor. Pentru aceasta şi cu îngerii se bucură, prea 
cuvioase Dimitrie, duhul tău. 


Şi acum şi pururea şi în vecii vecilor. Amin (a Născătoarei de Dumnezeu) 


Nu vom tăcea niciodată noi nevrednicii a spune puterile tale, Maica lui Dumnezeu; 
că de n-ai fi fost tu, rugându-te pentru noi, cine ne-ar fi izbăvit pe noi dintru atâtea 
nevoi, sau cine ne-ar fi păzit pe noi până acum slobozi? Nu ne vom depărta de la 
tine Stăpână, că tu mântuieşti pe robii tăi din toate nevoile. 


Miluieşte-mă, Dumnezeule, după mare mila Ta, şi după mulţimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ți-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi Smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile lerusalimului. 

Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Şi îndată începem canonul către sfântul, cântându-l cu umilinţă şi cu inima în- 
frântă. 


Canonul cuviosului Dimitrie cel nou, Basarabov 


Cântarea 1 
Stih: Prea cuvioase părinte Dimitrie, roagă-te lui Dumnezeu pentru noi. 


Dumnezeu, nu pe cele tari, nici pe cele înțelepte şi de bun neam ale lumii acesteia, 
ci pe cele slabe şi de neam slab a ales ca să-l slujească, pentru că puterea Lui întru 
neputinţă se săvârşeşte. 


Stih: Prea cuvioase părinte Dimitrie, roagă-te lui Dumnezeu pentru noi. 


Unde a prisosit smerenia şi nerăutatea, acolo şi lucrarea darului dumnezeiesc a prea 
prisosit; că aflându-ţi inima curată, cuvioase părinte, Dumnezeu s-a închipuit întru 
tine, săvârşind fapte pe care înţelepciunea veacului acesta nu poate să le împli- 
nească. 

Slavă Tatălui şi Fiului şi Sfântului Duh 

Născutu-te-ai din părinţi bine cinstitori şi săraci, iar prin viaţa ta cea îmbunătățită, 
nu numai pe sineţi te-ai prea mărit, ci şi pe părinții tăi, sfinte, pentru că din roade 
se cunoaşte pomul. 

Şi acum şi pururea şi în vecii vecilor. Amin (a Născătoarei de Dumnezeu) 

Fiind noi bolnavi cu trupul şi cu sufletul, cercetării celei dumnezeieşti şi purtării 
tale de grijă învredniceşte-mă, Maica lui Dumnezeu, prin rugăciunile cuviosului 
tău, precum ceea ce eşti bună şi Născătoarea celui Bun. 

Cântarea a 3-a 

Deprinsu-te-ai din copilăne nu cu ademenitoarele graiuri ale omeneştii înţe- 
lepciuni, ci curată avându-ţi mintea, te-ai luminat cu strălucirea luminii Prea- 
Sfântului Duh, prin care ai cunoscut vrerile lui Dumnezeu. 


Stih: Prea cuvioase părinte Dimitrie, roagă-te lui Dumnezeu pentru noi. 


Păşunatul dobitoacelor, vechea îndeletnicire a patriarhilor, ai urmat cuvioase pă- 
rinte, păscând turmele satului tău, precum odinioară şi lacov pe cele ale lui Lavon. 


Slavă Tatălui şi Fiului şi Sfântului Duh 

Cu grabnic picior trecând râul cel înfuriat al patimilor trupeşti şi al necazurilor 
sufleteşti, te-ai înălțat prea cuvioase la munţii faptelor bune, încărcat de nepreţuita 
bogăţie duhovnicească, ca şi patriarhul Iacov în Galaad. 

Şi acum şi pururea şi în vecii vecilor. Amin (a Născătoarei de Dumnezeu) 

Cu boli cumplite şi cu nevoi îndurerate fiind cuprinşi, Fecioară, ajută-ne prin 
nemijlocirea Cuviosului tău şi părintele nostru, că pe tine te ştim comoară de 
tămăduiri neîmpuţinată şi necheltuită, ceea ce eşti cu totul fără prihană. 


Apoi: 


Mântuieşte din nevoi şi din necazuri pe fiii tăi sfinte, prin rugăciunii tale, ca unul 
ce ai îndrăznire către Cel întru tot puternic, cuvioase. 


Caută cu ochi binevoitori spre noi, fericite părinte şi vezi necazul minţii, întru care 
suntem învăluiţi, şi te roagă ca să se vindece durerea sufletelor noastre. 

[Apoi: Ectenia cea obişnuită, pomenind preotul pe cei ce fac paraclisul; Ecfonisul: 
"Că milostiv eşti..."] 


Și pe urmă sedelna, glasul al 4-lea: 


Podobie: Spăimântatu-s-a losif, cea mai presus de fire văzând, şi în minte a luat 
ploaia cea de pe lână, întru zămislirea ta mai presus de fire, Născătoare de 
Dumnezeu: rugul cel nears în foc, toiagul lui Aaron cel ce a odrăslit; şi mărturisind 
logodnicul tău şi păzitorul, preoţilor a strigat: Fecioara naşte şi după naştere iarăşi 
rămâne fecioară. 


Cela ce eşti osârdnic rugător şi al nostru mijlocitor, fântână curgătoare de tămăduiri 
prin Darul Domnului, cu sârguinţă strigăm către tine Sfinte Dimitrie: întâmpină 
degrab să ne izbăvim din nevoi, ca unul ce ai îndrăznire către Cel Atotputernic. 


Cântarea a 4-a 


Lepădându-te de rudenii, prieteni şi cunoscuţi, ţi-ai tuns perii capului tău cuvioase 
ŞI împreună cu aceştia ai lepădat toate grijile lumeşti cele simţite şi gândite. 


Stih: Prea cuvioase părinte Dimitrie, roagă-te lui Dumnezeu pentru noi. 

Slobod de toate bunătățile pământului făcându-te, ca un viteaz luptător ai alergat 
către luptele cele mai anevoioase şi duhovniceşti, de unde ai dobândit curăţia 
minţii şi smerita cugetare întru vrerile dumnezeieşti. 

Slavă Tatălui şi Fiului şi Sfântului Duh 

Cum vom încerca, cu îngustimea minţii noastre, să măsurăm noianul nevoinţelor 
tale, cuvioase? Sau cum vom povesti umilinţa sufletului, zdrobirea inimii şi le- 
pădarea de sine, prin care ai dobândit de la Dumnezeu proslăvirea şi a sufletului şi 
a trupului tău. 

Și acum şi pururea şi în vecii vecilor. Amin (a Născătoarei de Dumnezeu) 
Tămăduieşte, Preacurată, neputinţa patimilor noastre, învrednicindu-le cercetării 
Fiului tău şi Dumnezeului nostru, dându-ne sănătate prin rugăciunile cuviosului 


tău. 


Cântarea a 5-a 

Omorârea cea din fiecare zi a poftelor, topirea trupului, supunerea celui rău către 
cel bun, suirea privirii tale către cele mai înalte, ţi-au umplut, inima de veselie 
duhovnicească; de care învredniceşte-ne să ne împărtăşim şi noi prin rugăciunile 
tale. 


Stih: Prea cuvioase părinte Dimitrie, roagă-te lui Dumnezeu pentru noi. 
Cunoştinţa de Dumnezeu pe cât este de încăpere firii omeneşti şi strălucirea fap- 
telor bune urmând, ai câştigat sfinţenia sufletului şi nestricăciunea trupului după 
moarte. 


Slavă Tatălui şi Fiului şi Sfântului Duh 


Vrând Dumnezeu să proslăvească pe robul Său şi pe Pământ, precum l-a proslăvit 
în cer, a dăruit sfintelor lui moaşte, darul nestricăciunii şi al săvârşirii minunilor. 


Şi acum şi pururea şi în vecii vecilor. Amin (a Născătoarei de Dumnezeu) 


Celor care zac în patul neputinței şi al durerilor, ajută-le, Fecioară, ca o Născătoare 
de Dumnezeu, pentru rugăciunile cuviosului tău. 


Cântarea a 6-a 


Împuternicire de la Dumnezeu luând Sfinte Dimitrie, mulțimea vrăjmaşilor demoni 
o goneşte, tămăduind de asupririle lor pe toţi care aleargă la sicriul moaştelor tale, 
cu credinţă. 


Stih: Prea cuvioase părinte Dimitrie, roagă-te lui Dumnezeu pentru noi. 


Precum s-a izbăvit din moarte şi din slăbănogire episcopul Ioanichie lângă racla 
moaştelor tale sfinte, aşa şi pe noi ce suntem slăbănogiţi de neputinţele cele 
sufleteşti şi trupeşti, vindecă-ne, cuvioase, prin rugăciunile tale către Dumnezeu. 


Slavă Tatălui şi Fiului şi Sfântului Duh 

Pe tine fericite părinte te-am dobândit, cu vrerea lui Dumnezeu, apărător şi ocro- 
titor al patriei noastre în vremea năvălirii vrăjmaşilor, ci şi acum de toată îmbul- 
zeala o păzeşte nevătămată. 


Şi acum şi pururea şi în vecii vecilor. Amin (a Născătoarei de Dumnezeu) 

In multe neputinţe şi slăbănogiri fiind căzuţi, Fecioară, n-avem nădejde de mân- 
tuire, ci tu, ceea ce ai născut pe Mântuitorul lumii şi Tămăduitorul bolilor, pentru 
rugăciunile cuviosului Dimitrie, ridică-ne din slăbiciunea a toată neputinţa. 


Și apoi: 


Mântuieşte din nevoi şi din necazuri pe fiii tăi sfinte, prin rugăciunii tale, ca unul 
ce ai îndrăznire către Cel întru tot puternic, cuvioase. 


Caută cu ochi binevoitori spre noi, fericite părinte şi vezi necazul minţii, întru care 
suntem învăluiţi, şi te roagă ca să se vindece durerea sufletelor noastre. 


[Preotul pomeneşte precum s-a arătat mai sus, iar după aceea zice: Ectenia cu 
Ecfonisul: "Că Tu eşti Împăratul păcii..."] 


Condac, glasul al 2-lea: Cela ce eşti floare duhovnicească neveştejită a patriei 
noastre şi rugător neîncetat către Făcătorul de bine, ia aminte la nevrednicile noa- 
stre cereri şi sârguieşte ca un bun părinte spre ajutorul nostru, care cu nădejde 
năzuim către Dumnezeu, prin tine. Deci, ca unul care ai îndrăznire către Domnul, 
roagă-te ca să mântuiască sufletele noastre. 


Prochimen, glasul al 4-lea: Scumpă este înaintea Domnului, moartea cuviosului 
Său: 


Stih: Ce vom răsplăti Domnului pentru toate câte ne-a dat nouă... 


Evanghelia 
[Diaconul: Inţelepciune drepți...] 


Din Sfânta Evanghelie de la Luca citire. Să luăm aminte! (Cap. VI, v. 17-23) 


În vremea aceea a stat lisus la loc şes şi mulțime multă de popor, din toată 
Iudeea şi din Ierusalim şi de pe lângă marea Tirului şi a Sidonului, venea să-L 
audă pe EI şi să se tămăduiască de neputinţele lor. Și cei ce se chinuiau de 
duhuri necurate se vindecau; şi tot poporul căuta să se atingă de EI, că putere 
ieşea din El şi vindeca pe toți. Şi EI ridicându-Și ochii Săi spre ucenicii Lui, 
zicea: "Fericiţi sunteţi săracilor, că a voastră este Împărăţia lui Dumnezeu. 
Fericiţi voi care flămânziţi acum, că vă veţi sătura. Fericiţi cei ce plângeţi acum, 
că veți râde. Fericiţi veţi fi când oamenii vă vor uri pe voi şi vă vor izgoni dintre 
ei, şi vă vor batjocori şi vor lepăda numele voastre ca rău din pricina Fiului 

Omului. Bucuraţi-vă în ziua aceea şi vă veseliţi, că iată plata voastră multă este 
în cer." 


Sau :"Evanghelia lui Matei" (Cap. VII, v.7-11) 


"Zis-a Domnul: cereţi şi se va da vouă, căutaţi şi veţi afla, bateţi şi se va 
deschide vouă: Că tot cel ce cere va lua, şi cel ce caută va afla şi celui ce bate i se 
va deschide. Sau care om este dintre voi, de la care va cere fiul lui pâine, piatră îi 
va da lui? Şi de-i va cere peşte, şarpe îi va da lui? Deci, de vreme ce voi, răi fiind, 
ştiţi a da daruri bune fiilor voştri, cu atât mai mult, Tatăl vostru cel din ceruri vă 
dă cele bune, celor ce cer de la Dânsul.” 


Sau: "Evanghelia lui Luca" (Cap. XVIII, v. 2-8) 


"Zis-a Domnul pilda aceasta: Într-o cetate era un judecător care de Dumnezeu 
nu se temea şi de om nu se ruşina. Și era în cetatea aceea, o văduvă care venea 
la el zicând: Fă-mi dreptate faţă de potrivnicul meu. Şi un timp n-a voit, dar 
după aceea a zis întru sine: Deşi de Dumnezeu nu mă tem şi de om nu mă 
ruşinez, totuşi fiindcă văduva aceasta îmi face supărare, îi voi face dreptate, ca 
Să nu vină mereu să mă supere. Şi a zis Domnul: Auziţi ce spune judecătorul cel 
nedrept? Dar Dumnezeu, oare, nu va face dreptate aleşilor Săi care strigă către 
EI ziua şi noaptea şi pentru care el rabdă îndelung? Zic vouă, că le va face 
dreptate în curând." 


Sau: "Evanghelia lui Marcu" (Cap. XI, v. 23-26) 


"Zis-a Domnul: Adevărat zic vouă că oricine va zice acestui munte: Ridică-te şi 
te aruncă în mare şi nu se va îndoi în inima lui şi va crede că ceea ce va spune se 
va face, fi-va lui orice va zice. De aceea vă zic vouă toate câte cereţi, rugându-vă, 
să credeţi că le-aţi primit şi le veţi avea. Iar când staţi de vă rugaţi, iertaţi orice 
aveţi împotriva cuiva, ca şi Tatăl vostru Cel din ceruri să vă ierte vouă greşelile 
voastre. Că de nu iertaţi voi, nici Tatăl vostru Cel din ceruri nu vă va ierta vouă 
greşelile voastre." 


şi apoi: Slavă Tatălui şi Fiului şi Sfântului Duh 


Pentru rugăciunile cuviosului Tău Dimitrie, Milostive, curăţeşte mulțimea 
greşelilor noastre. 

Şi acum şi pururea şi în vecii vecilor. Amin 


Stih: Miluieşte-mă Dumnezeule după mare mila Ta şi după mulțimea 
îndurărilor Tale curăţeşte toate fărădelegile noastre. 


Stihira glas I: Mormântul tău Mântuitorule, Apărător al său nebiruit şi neînfricat 
ca cela ce prin tine de nevoi s-a izbăvit, te pune înainte ostaşul Tău Dimitrie ci ca 
cel care ai îndrăznire către Dumnezeu, de toate nevoile izbăveşte-l pe el ca să 
strigăm ţie: Bucură-te făcătorule de minuni, Sfinte Dimitrie. 


[Apoi: Mântuieşte Doamne; Doamne miluieşte de 12 ori; Ecfonis: Cu mila şi 
îndurările...] 


Cântarea a 7-a 


Când a binevoit Dumnezeu să te dăruiască nouă sfinte, ca să risipeşti noianul 
nevoilor, atunci flacăra războiului s-a potolit şi boala ciumei a încetat, iar noi toţi 
folositori te-am dobândit, spre lauda Dumnezeului părinților noştri. 


Stih: Prea cuvioase părinte Dimitrie, roagă-te lui Dumnezeu pentru noi. 


Cu toiagul cel duhovnicesc al îmbunătățitei tale vieţi, ca pe nişte lupi răpitori ai 
gonit patimile ce se încuibează în slăbiciunea firii omeneşti, ci şi acum prin 
rugăciunile tale goneşte de la noi toată supărarea şi necazul ca să strigăm Celui 
Prea Înalt: "Bine eşti cuvântat, Dumnezeul părinţilor noştri." 


Slavă Tatălui şi Fiului şi Sfântului Duh 


Frumuseţile cele de jos urând le-ai defăimat şi Păstorului, celui mare urmând 
sărăcia, te-ai bucurat în lipsuri şi nevoi, cu dragoste slujind Celui ce-l cântăm: 
"Bine eşti cuvântat, Dumnezeul părinţilor noştri." 


Şi acum şi pururea şi în vecii vecilor. Amin (a Născătoarei de Dumnezeu) 

De neputinţe trupeşti şi de păcate sufleteşti, pe cei ce vin cu dragoste către racla 
moaştelor cuviosului tău, învredniceşte-i să se tămăduiască, Născătoare de Dumne- 
zeu, care ai născut pe Mântuitorul şi Dumnezeul părinților noştri. 


Cântarea a 8-a 

Luând aminte, noi credincioşii, la minunile săvârşite de Dumnezeu prin tine, 
plăcutul Său şi cugetând la razele strălucirii cu care eşti împodobit, trimite-ne nouă 
raza cea duhovnicească a mângâlterii sufleteşti celor ce cântăm: "Pe Domnul, toate 
făpturile lăudaţi-L şi-L prea înălţaţi întru toţi vecii." 


Şi acum şi pururea şi în vecii vecilor. Amin (a Născătoarei de Dumnezeu) 


Stih: Să lăudăm, bine să cuvântăm şi să ne închinăm Domnului cântându-I şi 
prea înălțându-L întru toți vecii. 


Prin tine fiind izbăviţi de multe nevoi, Fecioară, cu rugăciunile cuviosului tău, pe 
tine te şi mărturisim, Născătoare de Dumnezeu. 


Cântarea a 9-a 


Irmos: Pe Împăratul ceresc, pe care-L laudă oştile îngereşti, lăudaţi-L şi-L prea 
înălţați întru toţi vecii. 


Stih: Prea cuvioase părinte Dimitrie, roagă-te lui Dumnezeu pentru noi. 

Cu rugăciuni nesfârşite îmblânzind pe Dumnezeu, întunecatul nor al nevoilor şi al 
întristării noastre, risipeşte-l prea cuvioase, cela ce stai plin de veselie şi de mân- 
gâiere, în cămara cea de taină a Impăratului tuturor. 

Stih: Prea cuvioase părinte Dimitrie, roagă-te lui Dumnezeu pentru noi. 

Ca pe o comoară înțelegătoare, ascunsă, Dumnezeu te-a descoperit nouă, Dimitrie, 
că nu se cădea ca fapta bună şi proslăvirea ta să se tăinuiască în pârâu şi să se 
acopere. Pentru aceasta, ca pe un sfetnic de lumină purtător, Stăpânul a toate te-a 
dăruit nouă. 


Slavă Tatălui şi Fiului şi Sfântului Duh 


Doctor iscusit şi lesne vindecător al celor neputincioşi, prin tine părinte, te-a dăruit 
Hristoase nouă românilor, şi învăţător celor nepricepuţi şi săracilor părtinitor. 


Şi acum şi pururea şi în vecii vecilor. Amin (a Născătoarei de Dumnezeu) 


Stăpână, Maica Izbăvitorului, risipeşte întunericul cel negru al necazurilor şi al 
strâmtorărilor la cei ce cu credinţă te mărturisesc pe tine, Născătoare de Dumnezeu. 

Catavasie, glasul al 6-lea: O, prea cuvioase părinte cine va putea spune după cu- 
viinţă, mulţimea ostenelilor, a durerilor şi a trudelor tale cele mari? Ci cu rugă- 
ciunile tale către Dumnezeu, cele bine primite prin darul sfânt, mijloceşte nouă ca 
să ne învrednicim a trece cu lesnicios pas, puntea cea îngustă de pe înfuriatul val al 
nevoinţelor celor mai presus de fire, care se ostenesc asupra noastră; şi lăudând 
ajutorul tău să câştigăm îndrăznire în ceasurile cele de primejdie ale acestei vieți, 
dimpreună cu chezăşia moştenirii vieţii de vecii. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvita fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Şi laudele: 


Veniţi credincioşilor să lăudăm viaţa cea după Dumnezeu, a Sfântului cuviosului 
Dimitrie, prin care neîncetat Făcătorul la toate se arată minunat şi prea slăvit. 


Lăudăm cu bună credință visteria cea neîmpuţinată a minunilor Domnului, spre 
lauda preoţilor şi crinul cel pururea locuitor şi neveştejit al Țării Româneşti. 


Sfinte Dimitrie, pe noi toţi izbăveşte-ne, care cu evlavie îți aducem aceste cântări 
de laudă, de cerere şi de mulțumire. 


Cântăm toţi, după cum se cade, cântări lui Dumnezeu, celui minunat întru Sfinţii 
Săi, care ne-a dat nouă pe acest ales al Său, ca împreună cu ceilalţi sfinți să se 
roage pentru noi. 


Apoi: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


[Şi îndată pomeneşte preotul pe cei ce fac rugăciunile către sfântul. ] 


Amin. 

Rugăciune către Sfântul 
Cuvios Dimitrie Basarabov 


d 


Al nostru apărător în nevoi, 
pentru lucrarea multor 
minuni, laude de multumire 
îti aducem ție, noi, 
nevrednicii. Şi, ca cel ce eşti 
minunat şi preamilostiv, 
izbăveşte-ne pe noi din 
toate nevoile, ca să cântăm 
ție: Bucură-te, făcătorule de 
minuni, Sfinte Cuvioase 
Dimitrie! O, preacuvioase 
părinte, purtătorule de 
Dumnezeu Sfinte Dimitrie, 
primind acest dar de 
rugăciune de [a noi, acum, 
izbăveşte din toată nevoia 
şi scapă din chinul ce va să 
fie pe toti cei ce cântă lui 


Sf. Cuv. Dimitrie Basarabov 
(27 octombrie) 

Imnografie 

Troparul Sfântului cuvios Dimitrie cel nou, ocrotitorul Bucureştilor: Întru tine, 
părinte, cu osârdie s-a mântuit cel după chip; că, luând crucea, ai urmat lui Hristos 
şi lucrând, ai învăţat să nu se uite la trup, căci este trecător; ci, să poarte grijă de 
suflet, de lucrul cel nemuritor. Pentru aceasta şi cu îngerii împreună se bucură, prea 
cuvioase părinte Dimitrie, duhul tău. 


Condacul Sfântului cuvios Dimitrie cel nou, ocrotitorul Bucureştilor: Apărător al 
său nebiruit şi neînfrânat, ca unul care prin tine din nevoi s-a mântuit, te pune 
înainte oraşul tău, Sfinte prea cuvioase Dimitrie. Ci, ca cel ce ai îndrăzneală către 
Dumnezeu, apără-ne de toate nevoile, ca să strigăm ţie: bucură-te, făcătorule de 
minuni, Sfinte Dimitrie! 

Canonul Sfântului Dimitrie cel nou - Basarabov (partitură): 


https://www.academia.edu/43315738/Canonul_Sf% C3% A?2ntului_Dimitrie_cel_nou_- 
Basarabov_partitur % C4% 83 


Viaţa, acatistul şi paraclisul Sfântului cuvios Dimitrie cel nou: 


https://www.academia.edu/43309260/Via % C5% A3a_acatistul_9% C5%9Fi_paraclisul_Sf% 
C3% A2ntului cuvios Dimitrie _ cel nou 

Vieţile Sfinţilor — Prea cuviosul părintele nostru Dimitrie cel nou, ale cărui 
sfinte moaşte se află în Bucureşti 


Acest cuvios părinte, Dimitrie cel nou, a trăit în vremea drept-credincioşilor 
împărați româno-bulgari şi era dintr-un sat care se numeşte Basarabov, sat aşezat 
pe marginea apei Lomului. La început a fost păstor de vite în satul lui, apoi 
văzând că toate ale lumii sunt trecătoare, a ieşit din satul Basarabov şi s-a 
sălăşluit mai întâi într-o peşteră din apropierea acestui Sat, iar apoi S-a făcut 
monah la mănăstirea care era înăuntrul peşterii. Dar cine poate spune ostenelile, 
postul, rugăciunea şi privegherile pe care le făcea şi prin care s-a învrednicit şi de 
darul facerii de minuni? EI şi-a cunoscut şi vremea ieşirii sufletului din trup 
când, intrând în mijlocul a două pietre, şi-a dat prealuminatul său suflet în 
mâna lui Dumnezeu. 


După multă vreme apa Lomului a venit mare încât a luat şi lemnele şi pietrele 
dimprejurul ei şi atunci au căzut în apă şi cele două pietre, care erau în apropierea 
peşterii, împreună cu moaştele sfântului, şi multă vreme au rămas acolo. Vrând 
Dumnezeu să-l descopere, s-a arătat îngerul Domnului în vis unei copile, fiica 

unui om drept-credincios, copilă care pătimea de duh necurat, şi i-a zis: 


Sculându-se dimineaţa copila, a spus părinţilor săi visul pe care l-a avut. 


Adunându-se mulţi oameni şi preoți, s-au dus toţi împreună la locul cel arătat de 
copilă, unde de multe ori se arăta o lumină şi cei care o vedeau socoteau că 
acolo este ascunsă o comoară de bani. Căutând cu tot dinadinsul, au aflat în apă 
sfintele moaşte ale Cuviosului Dimitrie, care erau pline de mâl şi de prundiş, şi 
le-au scos întregi, strălucind ca aurul. Luându-le de acolo, le-au dus în satul 
Basarabov. 


Şi străbătând vestea prin toate părţile dimprejur despre aflarea sfintelor moaşte ale 
lui Dimitrie, a ajuns şi la urechile domnului de la Bucureşti, care îndată a trimis 
preoţi şi boieri ca să aducă moaştele Sfântului Dimitrie în Valahia şi să le aşeze în 
biserica domnească. Deci, mergând trimişii Domnului în satul Basarabov, au luat 


boierii acea minune şi nedumerindu-se ce să fie, s-au sfătuit să facă ceea ce au 
făcut cei de altă seminţie cu sicriul mărturiei Domnului. Şi au înjugat doi 
juncani tineri neînvăţaţi la carul cu moaştele sfântului şi l-au lăsat să meargă 
unde vor voi ei, căci din aceasta se va şti şi voia sfântului. Atunci juncanii S-au 
întors îndată la Basarabov cu moaştele sfântului şi au Stat în mijlocul satului. 


Iar preoţii şi boierii, întorcându-se fără nici o ispravă, au spus celui care i-a trimis 
despre toate acestea. Domnul Valahiei a trimis boieri cu bani şi au făcut o 
biserică cu numele cuviosului Dimitrie în satul Basarabov, în care au aşezat 
moaştele sfântului. 


Și multe minuni făceau acele moaşte celor ce cu credinţă năzuiau la el, dintre care 
vom consemna câteva de la oameni vrednici de credinţă, care le-au văzut cu ochii 
lor şi care le-au scris pentru popor, spre încredințarea şi adeverirea celorlalte 
minuni. 


kkkhkkrhkhkhkhkkhkhkkhhkkhkhkikhkikikyik 


Xp Xe Xe e e Xe Xe e e e Xe Xe e e e e 2 e De e e Xe e e e e e 2 e e e Xe eX 


khkkhkkhkkhkkhkkhkkhkkhkkhkhhkhhkhihkyw 


Vindecarea celor două surori 
Aspra și Ecaterina. 


Două femei surori, Aspra şi Ecaterina, din satul care se numeşte Cernavodă, au 
făcut o preafrumoasă biserică, punându-i hramul Adormirii Preasfintei Născătoare 
de Dumnezeu, şi s-au sfătuit între ele cum ar putea face ca să poată lua o părticică 
din moaștele Sfântului Dimitrie şi s-o aducă în biserica lor, căci a le lua cu totul 
socoteau că nu va voi sfântul, precum a şi fost. Deci, venind cu smerenie şi cu 
evlavie şi închinându-se sfântului, au luat în taină o mică părticică din moaştele lui 
şi vrând să plece cu căruțele lor, caii nicidecum nu s-au putut mişca din locul acela, 
cu toate că vizitiii îi băteau mereu. lar ele, cunoscând pricina, s-au coborât din 
căruţe şi cu lacrimi au alergat şi au căzut la moaştele sfântului şi punând părticica 
la locul ei, s-au rugat sfântului să le ierte greşeala. Astfel, izbăvindu-se de nevăzuta 
oprire, s-au întors cu pace în satul lor. 

Indreptarea monahului 
Lavrentie. 


Altădată a venit prea sfinţitul mitropolit Nichifor al Târnovului, împreună cu 
sinodul lui, ca să se închine sfintelor moaşte ale cuviosului Dimitrie. Închinându-se 
mai întâi mitropolitul şi sărutând sfintele moaşte, s-a depărtat puţin şi s-a aşezat pe 
un scaun. După aceea, mergând pe rând toţi ceilalți din sinodul său şi sărutând 
sfintele moaşte, un oarecare monah Lavrentie, în vreme ce săruta moaştele, s-a 
ispitit ca să rupă cu gura o mică parte din moaştele sfântului şi a rămas cu gura 
căscată. Toţi, uitându-se la dânsul şi văzându-l cu gura căscată, nu pricepeau ce a 
pătimit. lar mitropolitul i-a poruncit ca să se dea la o parte ca să se poată închina şi 
ceilalți. Dar el, fiind fără glas, abia s-a depărtat puţin de la sicriul sfântului, 
cerându-şi iertare, şi astfel i s-a dezlegat limba şi a grăit ca mai înainte. După aceea 
au mers cu mitropolitul la gazdă şi atunci i-a povestit toate cele ce a pătimit. lar 
mitropolitul i-a zis: "O, păcătosule, cum de n-ai socotit că de-ar fi fost să se 
împartă sfintele moaşte la toţi cei care vin să se închine, până acum n-ar mai fi 
rămas nimic? Deci de acum pocăieşte-te, că ai greşit lui Dumnezeu şi sfântului”. 

Un iubitor de Dumnezeu, episcopul Ioanichie al Preslaviei, căzând într-o boală 
foarte grea şi neputându-se vindeca, l-au purtat patru oameni la biserica Sfântului 
Dimitrie. Acolo l-au pus cu aşternutul în biserică şi, slujindu-se Sfânta Liturghie, 
după trei ceasuri s-a sculat sănătos şi umbla pe picioarele sale, mulțumind lui 
Dumnezeu şi lăudându-l pe sfânt. 

SR e 2 


Acestea şi multe alte minuni a făcut Sfântul Dimitrie, care însă n-au fost scrise. 


Între anii 1769 şi 1774, fiind război între Rusia şi Poarta otomană şi cuprinzând 
şi pe ofiţerii ţării noastre, generalul Petru Salticov a trecut Dunărea şi a pornit 
război împotriva Rusciucului şi a trecut şi prin satul Basarabov, unde se aflau 
moaştele sfântului. Generalul a luat aceste moaşte pe care voia să le trimită în 


mare a Mitropoliei Ungrovlahiei, în zilele preasfinţitului mitropolit Grigorie. Și 
îndată a Simțţit tot poporul ocrotirea şi sprijinul sfântului, căci nu numai că a 
încetat războiul dintre muscali şi turci, ci a contenit şi ciuma cea înfricoşată. 


Mult ajutor şi mare folos câştigă toţi cei ce cu credinţă năzuiesc către moaştele 
sfântului. 

Viaţa şi nevoinţele cuviosului Dimitrie cel nou 


m 
i 


Naşterea după trup a Sfântului Dimitrie cel nou şi naşterea întru Hristos, cea din 
apă şi din Duh, s-au petrecut într-un sat la sud de Dunăre, cu denumirea voievodală 
românească de Basarabi, care se găseşte la 2-3 kilometri depărtare de cetatea 
Rusciuc. Părinţii Sfântului Dimitrie erau ortodocşi, de origine valahi (români) şi 
se îndeletniceau cu agricultura şi cu creşterea vitelor. 


Deşi nu s-au păstrat prea multe mărturii scrise, în legătură cu data exactă a 
binecuvântatei sale naşteri, din tradiţia rămasă, atât în nordul cât şi în sudul 
Dunării, se crede că Sfântul Dimitrie ar fi văzut lumina zilei pe timpul 
binecredincioşilor împărați Petru şi loniţă Asan (Jerom. Teofil Ionescu, Sfântul 
Dimitrie cel Nou, Bucureşti, 1926, p. 53; Arhim.] dr. Vasile Vasilache, Sfântul 

Dimitrie cel nou - Basarabov, în Prietenii lui Dumnezeu, Sfinţii, Bucureşti, 1946, 
p. 299.). De asemenea, peste tot în însemnările cele puţine şi foarte generale 
despre el, se spune că tânărul Dimitrie a fost întâi păstor şi pe urmă a devenit 
călugăr. 


Păscând oile şi vitele satului pe colinele preafrumoase şi binecuvântate din preajma 
Dunării şi pe văile râului Lom, precum odinioară lacob păştea turmele unchiului 
său Laban, Sfântul Dimitrie, în faptul dimineţii, în crugul zilei şi în serile înstelate, 
avea timpul necesar să încerce înţelegerea tainică a cuvântului Sfintei Scripturi, 
care zice: „Cerurile spun slava lui Dumnezeu şi facerea mâinilor Lui o vesteşte 
tăria” (Ps. 18, 1) Trăirea în sânul naturii, cu ochii concentrați mereu la podoabele 
de zi şi de noapte ale cerului, l-a ajutat pe tânărul Dimitrie să iubească pe Făcătorul 
luminilor, din tăria cea de sus, şi pe Înnoitorul neîntrecut al frumuseţilor celor de 
pe pământ. Licăritul stelelor îi grăia despre strălucirile în care viețuiesc acum cei 
ce întru virtuţi s-au nevoit pe pământ, iar gingăşia florilor şi pârga holdelor i-au 
vădit roadă nepieritoare a trăirii în Hristos (Arhid. Iordan Niculescu, Sfântul 
Cuvios Părinte Dimitrie cel nou - Basarabov, în „Glasul Bisericii”, XIV (1955), 
nr. 10-11, p. 609.). 


Sfântul păzind turma de oi. 


Ascultarea de evlavioşii săi părinţi i-a fost tânărului Dimitrie întâia roadă a 
trăirii duhovniceşti în faţa Părintelui ceresc, Tatăl tuturor oamenilor, întâia 


kkhkkkkhkikhkhkhkhkhkhkhkikhkyikrhkikikikik 


Xp Xe e e e Xe Xe e e Xe Xe XP e e e e 2 e De e e e e e e e Xe 2 e e e Xe e X 


kkkkhkkhkhkkhkhkkhkhkhkhkhkhkhkikikhiir ki 


Xp XP Xp e Xe XP XP e e Xe Xe XP Xe e Xe Xe Xe e e Xe Xe Xe e e e Xe Xe Xe e e eX eX 


smerenie a vieţii sale în faţa Dătătorului de viaţă. Drumul bisericii în Duminici şi 
sărbători l-a învăţat statornicia pe căile Domnului, iar învăţăturile sfinte primite 
aici l-au îndrumat către Cuvântul cel dintru început, întru care, vieţuind, viaţa 
pururea stătătoare dobândim. Setea după apa sfinţitoare a Evangheliei i-a purtat 
paşii spre Izvorul cel nesecat, care este Hristos Domnul, iar foamea după pâinea 
cea cerească l-a călăuzit spre mana cea de Sus, din care mâncând nu mai 
flămânzeşti niciodată (loan 6,48-56). 


Prin viaţa cea cu totul îmbunătățită trăită în mijlocul ispitelor din lume, cuviosul 
Dimitrie a reuşit să se izbăvească de multe înclinări spre rău şi, asemenea unui 
viteaz ostaş al lui Hristos, încerca zi şi noapte să alerge spre luptele duhovniceşti 
cele mai anevoioase. Dedându-se pe sine postului aspru, privegherii şi rugăciunilor 
de toată noaptea, sporea întru acestea cu smerita cugetare şi cu dragostea de 
Dumnezeu. 


Fiind încă păstor al vitelor din satul său natal şi ducând o viaţă model de curăţie, 
rugăciune şi smerenie, dar năzuind mereu spre acea trăire închinată numai lui 
Dumnezeu prin renunțare la grijile vieţii şi prin cugetare permanentă la cele înalte, 
Atotţiitorul, Care cunoaşte adâncurile gândurilor şi aspiraţiile finţei noastre, l-a 
îndrumat pe tânărul Dimitrie către oameni îmbunătăţiţi, care se nevoiau cu trăirea 
„îngerească” (monahală). De Ia ei a aflat că, în afară de viaţa creştină obişnuită, 
mai există în Biserică o cale, retrasă de lume, o binecuvântată şcoală a sfinţeniei 
creştine, trăită din primele zile ale creştinismului de marii Părinţi ai pustiei, care 
şi-au închinat, acolo, toată fiinţa lor lui Hristos. Din acel ceas, pe măsura creşterii 
cu vârsta şi cu duhul înțelepciunii şi al evlaviei, sporea în sufletul Sfântului 
Dimitrie şi dorul după viaţa monahală, cu toate că era conştient de asprimea şi 
mulțimea nevoinţelor cerute de acest mod de viaţă: sfințenia vieţii (fecioria), 
ascultarea (smerenia) şi sărăcia. 


Drept aceea, atunci când focul dragostei duhovniceşti şi chemarea cea de sus l-au 
înaripat către înalta trăire cu Dumnezeu, după chipul cel îngeresc, alesul Lui, 
Dimitrie, a părăsit totul: părinţi, fraţi, avere şi, „luându-și crucea”, a pornit să 
urmeze pe Domnul lisus, după sfatul sfânt al Evangheliei (Luca 9, 23). 


kkkhkkrhkhkhkhkkhkhkhkhhkkhkihkikhkikikyik 


Xp Xe Xe e e Xe Xe e e e Xe XP e e e e 2 De De e e e e e e e e 2 e e e Xe XX 


kkkkhkkhkkkhkhkikhkhkhkhkhkhkhkikhkihkyikhik 


Xp Xe Xp e Xe XP XP Xe e Xe Xe XP Xe e Xe Xe Xe e e Xe Xe Xe e e e Xe Xe 2 e e XX XX 


Călugăria Sfântului Dimitrie. 


Nu putem afirma cu certitudine unde a început viaţa monahală a cuviosului 
Dimitrie. Sunt păreri că el ar fi dus întâi un trai singuratic şi de aceea s-ar fi 
retras într-o peşteră ce se afla în apropierea satului Basarabi, pe o creastă de 
stâncă prăpăstioasă, la poalele căreia murmurau tainic şuvoaiele râului Lom 
(Îndrumătorul pastoral, vol. II, Bucureşti, 1951, p. 327; Vieţile Sfinţilor pe luna 
octombrie, Bucureşti, 1902, p. 730.). 


Luând însă în consideraţie faptul că în prima jumătate a veacului al XIII-lea, când 
atât pe teritoriul Bulgariei de azi, cât şi în Ţările Române, exista o viaţă monahală 
destul de bine organizată, este foarte probabil că Părintele nostru Dimitrie cel Nou 
şi-a închinat tinereţea, la început, într-o comunitate monahală mai bine cunoscută. 
Este cazul cu mănăstirea rupestră de la Basarabi, existentă în Dobrogea noastră 
străveche, pe malul drept al Dunării, deci în Sciţia Mică (în preajma localităţii 
numite azi Murfatlar), unde se crede că firul trăirii mănăstireşti a continuat să 
existe acolo până târziu, după invazia turcilor. Poate că şi supranumele de 
Basarabov (din Basarabi) i s-a dat pentru că el s-a nevoit în comunitatea 
monahală de aici. Astfel de numiri, care au în vedere locul de nevoinţă, se 
întâlnesc şi în cazul altor distinşi trăitori ai vieţii noastre monahale: Evloghie de la 
Râmeţ, Nicodim de la Tismana, Daniil (Sihastrul) de la Voroneţ, Paisie de la 
Neamţu, Calinic de la Cernica, loan lacob de la Hozeva (Țara Sfântă). Desigur că 

toţi aceştia s-au născut în alte localităţi. Deci marii monahi s-au distins şi au 
rămas cunoscuţi în Biserică nu prin numele Sau originea locului de naştere 
pământească, ci prin locul unde şi-au închinat viaţa Domnului. 


Pelerinii de azi care merg cu metanie la peştera Sfântul Dimitrie, urcând nişte 
scări săpate în stâncă dreaptă, greu îşi închipuie cum izbutea el să ajungă la 
sălaşul de nevoinţe în timpul petrecerii sale aici. Căci pe atunci aceste scări nu 
existau, ele fiind scobite în peretele stâncii de către urmaşii întru pustnicie ai 
Sfântului Dimitrie, şi sunt întărite cu odgoane de fier, pentru sprijinirea celor ce 
râvnesc să ajungă la peştera aceasta. 


Învăluită în taină ne-a rămas şi durata petrecerii Sfântului Dimitrie din 
Basarabi în singurătatea acestei peşteri. Nu avem ştiri sigure nici despre chipul 
nevoinţelor sale, despre modul agonisirii celor necesare pentru traiul său ca om, 
despre data trecerii lui din viaţa pământească la cele veşnice, despre locul 
mormântului său sau despre cei care l-au petrecut pe ultimul său drum. 


Din unele însemnări foarte sumare despre petrecerea sa duhovnicească în 
general, înţelegem că, încă din timpul vieţii în sânul familiei, el trăia clipe de 
înălțare sufletească, chiar atunci când se îndeletnicea cu smerita ascultare de 
păstor, în mijlocul naturii. 


Cât de mult iubea frumuseţile naturii şi câtă milă şi gingăşie purta în suflet, se 
poate constata din următorul fapt, petrecut cu totul întâmplător într-un anumit 
moment din viaţa sa: conducându-şi cirezile de vite la un râu să le adape, i s-a 
întâmplat să calce pe cuibul unei păsărele ce se afla ascuns în iarbă şi i-a omorât 
toţi puişorii. Condamnând singur această neatenţie, iar întâmplarea socotind-o 
crimă împotriva vieţii, cuviosul a fost cuprins de mare durere şi a vărsat multe 
lacrimi de pocăință. De aceea el a luat o hotărâre aspră împotriva sa însuşi: 
piciorul care a strivit puişorii din cuib trebuie canonisit cu grea pedeapsă. Și 
astfel, timp de trei ani, a umblat desculț cu acel picior. Vara sângera, lovindu-se 
şi rănindu-se de pietre şi spini, iar iarna degera chinuindu-l cumplit. Numai 
după această grea canonisire, Cuviosul Dimitrie şi-a ispăşit greşeala şi a putut 
să-şi împace cugetul în faţa lui Dumnezeu. 


Se înţelegere de la sine că Sfântul Dimitrie, având curăţia minţii, sensibilitatea 
cugetului mereu îndreptate spre cele înalte, lăsând grijile lumii şi închinându-şi 
întreaga sa ființă Domnului, odată cu primirea schismei monahale a lepădat de la 
sine toate lucrurile şi preocupările lumii acesteia: şi pe cele simţite şi pe cele 
gândite. lar, după cuvântul apostolului, socotindu-se pe sine că este „răstignit” faţă 

de lume (Gal. 6, 14), tindea la cele dinainte (spirituale), să ajungă „Ja țintă, la 
răsplata chemării de sus, a lui Dumnezeu întru Hristos lisus” (Filip. 3, 14). 


Fiind cu totul liber de cele ale lumii, ca un viteaz adevărat, a început luptele cele 
mai înalte duhovniceşti, după modelul marilor trăitori ai vieţii pustniceşti, şi s-a dat 
pe sine la post, la culcările pe jos, la smerita cugetare, la dragostea fierbinte faţă de 
Dumnezeu şi faţă de semenii săi, la întreaga înţelepciune şi la păzirea inimii, de 
unde se naşte curăţia minţii, şi la toate faptele bune monahiceşti. 


Despre ostenelile pustniceşti ale cuviosului Dimitrie şi despre înalta sa trăire 
duhovnicească, după retragerea din mijlocul lumii, vorbeşte o cântare de laudă 
orânduită de Sfânta noastră Biserică întru cinstea alesului lui Dumnezeu: „Ca un 
înger pe pământ viaţa ta ţi-ai Săvârşit, în post şi rugăciune ziua şi noaptea 
petrecând, ca să înfrângi pornirea ispitelor cu care te-ai luptat, ca un ostaş 
adevărat al lui Dumnezeu, a Cărui voie ai împlinit-o din tinereţe, Dimitrie, şi 
toate întunecime le-ai socotit. Pentru aceasta şi noi cu credinţă te lăudăm şi te 
slăvim” (Minei, la 27 octombrie). 


Prin omorârea patimilor de fiecare zi, care înclină firea omenească spre cele de jos, 
prin ridicarea „privirii la cele înalte”, Sfântul Dimitrie a ajuns la desăvârşire, la 
cunoaşterea tainelor lui Dumnezeu şi la unirea cu Hristos, de care se bucură 
aleşii Săi şi către care suntem chemaţi Să alergăm şi să ne împărtăşim şi noi toți. 
De aceea, o altă cântare bisericească, închinată sfântului în aduce laude ca acestea: 
„Cu nebiruită vitejie, cuvioase Părinte Dimitrie, şi cu prea înaltă înţelepciune 
luptându-te împotriva patimilor şi, toată deşertăciunea urând, nicidecum nu a 
putut vicleanul vrăjmaş să te înşele, ca oarecând pe strămoşi, prin gustarea celor 
oprite Sau cu ridicarea firii împotriva Ziditorului; ci cu amărăciunea înfrânării, 
ca o preadulce desfătare petrecându-ţi toată viaţa, desăvârşită smerenie ai 
câştigat... Dar Domnul, Cel ce prea măreşte pe slujitorii Săi, te-a descoperit ca pe 
0 comoară izvorâtoare de tămăduiri, tuturor celor ce pătimesc”. 


Viaţa şi nevoinţele Sfântului Dimitrie cel nou au rămas pildă şi dreptar de aur 
pentru credincioşii care însetează după împărtăşirea cu roua duhovnicească şi 
flămânzesc de mana harului, după dulceaţa faptelor bune, după înţelepciunea cea 
de sus, după dobândirea bogăției nepieritoare a vieţii veşnice. Din ostenelile, 
luptele, izbânzile şi agonisita cununei celei pururea neveştejite a Cuviosului 
Dimitrie cel Nou, învăţăm care sunt armele duhovniceşti ale slujitorului lui 
Hristos şi care este armura credinţei şi a plinirilor în care trebuie să se 
împlătoşeze el, spre a dobândi chemarea de fiu al lui Dumnezeu şi de moştenitor 
al Împărăției Cerurilor. Fiind mereu conştient că „lupta noastră nu este împotriva 

trupului şi a Sângelui, ci împotriva începătoriilor, împotriva Stapâniilor, 
împotriva Stăpânitorilor întunericului acestui veac, împotriva duhurilor răutăţii, 
care sunt în văzduhuri” (Efes. 6, 12), Sfântul Dimitrie a dus cu bărbăţie această 
luptă, în toate împrejurările din viaţa sa, până la capăt. Având mijlocul său „încins 
cu adevărul” şi fund „îmbrăcat cu platoşa dreptăţii”, iar picioarele „încălțate” şi 
„gata spre propovăduirea Evangheliei păcii” şi peste toate fiind asigurat cu 
„coiful mântuirii şi sabia Duhului, care este cuvântul lui Dumnezeu” (Efes. 6, 
14-18), el răspundea cu întreaga sa fiinţă la lucrarea harului, priveghind şi 
rugându-se neîncetat pentru sine, în Biserica Domnului din care se trăgea, şi 
pentru toți oamenii, până la sfârşitul vieţii sale. 


Ascultarea de poruncile lui Dumnezeu şi de învăţătura Bisericii lui Hristos, 
împletită cu Ssmerita cugetare, a fost întâia treaptă pe scara urcuşului către 
desăvârşirea duhovnicească pentru Sfântul Dimitrie. Luându-şi crucea şi dorind 
să urmeze pe Domnul, Care „S-a smerit pe Sine, ascultător făcându-Se până la 
moarte” (Filip. 2, 8), de lumina cea neapropiată s-a împărtăşit. 


Având în acelaşi timp grija permanentă de a nu supăra pe Dumnezeu prin 
delăsarea simţurilor în mrejele ademenitoare ale plăcerilor, Cuviosul Dimitrie şi- 
a cultivat trezvia minţii şi a purtat agonisita Duhului, Stingând văpăile cărnii. 
Această „frică”, adică dragostea de Dumnezeu, îl întărea la săvârşirea celor 
plăcute Lui şi făcea să se reverse asupra sa, încă de când se nevoia în această 
viaţă, bucuria slavei celei în veci stătătoare. 


+ Dragostea, „care toate le suferă, toate le crede, toate le nădăjduieşte, toate 
le rabdă... şi care nu cade niciodată ” (I Cor. 30, 7); 

4 răbdarea care e cumpăna dreptei-chibzuințe creştine şi miezul tuturor 
virtuților, căci: „Cel ce va răbda până la sfârşit, acela se va mântui ”, 
spune Mântuitorul (Matei, 10, 22); 

+ blândețea, care aduce pacea cu sine însuşi, pacea cu Dumnezeu şi pacea cu 
toți oamenii, care înnobilează smerenia inimii şi revarsă odihnă peste 
sufletele încercate; 

4 adevărul care ne conduce spre adevărata libertate, la lumina cunoștinței, şi 
sfințenia vieții, precum şi alte virtuţi care au împodobit viaţa Sfântului 
Dimitrie, - împletite toate cu acea revărsare a darurilor Sfântului Duh 
asupra fiinţei sale - l-au ajutat să ajungă la unitatea credinţei, la starea 
bărbatului desăvârşit, la măsura vârstei deplinătăţii lui Hristos, către care 
năzuiesc toţi cei plăcuţi lui Dumnezeu. 

Ajungând Sfântul Dimitrie la binecuvântate bătrâneţi şi fiind împodobit cu atâtea 
virtuţi ale trăirii creştine, înflorite în liniştea pustiei, dar apropiate de Dumnezeu şi 
de sfinţii Săi, care l-au ajutat să învingă toate ispitele venite de la fire şi de la 
diavol, a sosit şi vremea trecerii sale la cele veşnice. Și, prin descoperire 
dumnezeiască, cunoscându-şi de mai înainte sfârşitul, după ce s-a aşezat între 
două lespezi de piatră, pe ţărmul râului Lom, înconjurat fiind în chip nevăzut 
doar de sfinţii îngeri, şi-a încredinţat în pace sufletul său lui Dumnezeu (Ierom. 
Teofil Ionescu, op. cit., p. 54. În legătură cu moartea Sfântului Dimitrie mai există 
0 însemnare, şi anume: sfântul ar fi suferit o moarte năpraznică, fiind atacat de 
tâlhari, la locul său de nevoinţe, şi apoi ar fi fost aruncat în apele Lomului, care I- 
au purtat până la locul în care a fost descoperit mai tirziu (vezi Arhim. lordan 
Niculescu, ibidem, p. 610).). 


Sfântul adormind în peşteră. 


Şi trecând multă vreme, au venit apele Lomului în care s-au pornit lemnele şi 
pietrele de prin preajmă, făcând să cadă în apă şi cele două pietre între care erau 
adăpostite moaştele Sfântului Dimitrie. Fiind acoperite de nisip şi de prundiş, 
moaştele au rămas mult timp neştiute în albia râului, dar şi neatinse de stricăciune, 
pentru ca să fie scoase la lumină în chip minunat mult mai târziu. 

Descoperirea sfintelor moaște în râul Lomului 


unei copile ce suferea de un duh al neputinței, i-a zis: » 


sculându-se copila aceea a spus părinţilor visul pe care l-a avut. Atunci, 
adunându-se preoţi şi popor mult, s-au dus cu toţii la locul unde zăceau moaştele 
sfântului. Aici adeseori se arăta o lumină, socotită de cei care o vedeau a fi o 
licărire de comoară ascunsă. Și căutând cu Stăruinţă, au aflat cinstitele moaşte 
ale Sfântului Dimitrie, neatinse, în adâncul prundişului din albia acelui râu şi 
le-au scos întregi, strălucind cu adevărat ca o comoară. 


Aceste fapte mai presus de fire petrecute cu Sfântul Dimitrie, după trecerea sa din 
lumea noastră, adică descoperirea în chip minunat a sfintelor sale moaşte şi 
păstrarea lor neatinsă de stricăciune, de veacuri până astăzi, sunt mărturia revărsării 
Sfântului Duh asupra sa. EI l-a ridicat la treapta sfinţeniei la care poate ajunge 
oricare credincios virtuos şi neîntrerupt înveşmântat în respectarea poruncilor 
dumnezeieşti. 


După această minunată descoperire, cum era şi firesc, moaştele Sfântului Dimitrie 
au fost duse cu cinste în biserica din satul său natal - Basarabi. Fiind de faţă şi 
fetiţa căreia îi vorbise în vis şi alţi bolnavi, care atingându-se cu credinţă şi evlavie 

de trupul cel binecuvântat al cuviosului, s-au tămăduit toți, dând slavă lui 
Dumnezeu. Ei vedeau că puterea harului divin se revarsă asupra aleşilor lui 
Dumnezeu, spre binele oamenilor, ca şi în primele zile ale creştinismului, prin 
Domnul nostru lisus Hristos şi prin Sfinţii Apostoli. 


Aducerea moaștelor Sfântului Dimitrie în biserică 


Străbătând vestea prin toate împrejurimile despre aflarea moaştelor Sfântului 
Dimitrie cel nou şi despre multele minuni ce se făceau prin el, un voievod al Ţării 
Româneşti a trimis anume preoţi şi demnitari să se intereseze de felul cum se 
păstrează şi se păzesc aceste sfinte moaşte în localitatea Basarabi. Şi având în 
vedere pericolul turcesc care ameninţa permanent starea creştinilor subjugaţi, din 
sudul Dunării îndeosebi, domnitorul român a dat poruncă să se zidească în acea 
localitate o frumoasă biserică, pentru o mai mare asigurare şi purtare de grijă a lor. 
De fapt, este lucru cunoscut că domnitorii şi credincioşii ortodocşi români au făcut 
în decursul istoriei multe acte de binefacere, de salvare şi de păstrare a nenumărate 
locaşuri sfinte din Balcani, din Sfântul Munte Athos, din Antiohia, din Ierusalim, 
din Muntele Sinai. 


După multe minuni, binefaceri şi binecuvântări revărsate asupra bine- 
credincioşilor, pe care Dumnezeu le săvârşea şi la moaştele Sfântului Dimitrie, 
între anii 1769-1774, s-a mai întâmplat un semn minunat. Fiind război între 

împărăţia Rusiei şi Poarta Otomană, iar armatele ruseşti conduse de generalul 
Saltikov au ajuns la Dunăre şi apoi la localitatea Basarabi, unii dreptcredincioşi 
S-au gândit să salveze această comoară duhovnicească de furia distrugătoare a 
puhoiului turcesc. Generalul rus a dat poruncă în grabă ca racla Sfântului 


trimis-o la Kiev, unde se crede că se păstrează şi astăzi în Lavra Pecersca. 


Sfintele moaşte au fost întâmpinate de toţi credincioşii bucureşteni cu multă 
evlavie şi cu cinstea cuvenită, au fost aşezate în catedrala mitropoliei Ţării 
Româneşti din Bucureşti, în zilele Mitropolitului Grigorie. De atunci şi până 
astăzi, ele sunt păstrate cu sfinţenie aici. Cuviosul Dimitrie cel nou, ocrotitor al 
Bucureştilor şi al Ţării Româneşti, a devenit astfel ajutător în nevoi al tuturor 
celor ce îl cinstesc cu evlavie, cum s-a dovedit şi pe meleagurile sale natale. 


În felul acesta s-au împlinit în mod evident acele laude închinate lui: „Unde a 
prisosit Smerenia şi nerăutatea, acolo şi lucrarea darului dumnezeiesc s-a 
revărsat din belşug, că aflându-ţi inima curată, cuvioase Părinte, Dumnezeu S-a 
închipuit întru tine, săvârşind fapte pe care înţelepciunea veacului acestuia nu 
poate să le împlinească”. 


Dar nu numai acum câteva veacuri, sfintele sale moaşte au fost salvate în chip 
minunat, ci şi în vremea mai nouă. În timpul primului război mondial, când o 
bună parte din ţara noastră, inclusiv capitala, era ocupată de armatele 
cotropitoare, care au încercat să-i răpească racla din catedrala patrii arhală, 
pentru a o neguţători sau transporta la sud de Dunăre (Ierom. Teofil lonescu, op. 
cit., p. 34-42), sfântul a mijlocit ca răufăcătorii să fie prinşi şi el să fie cinstit în 
continuare în Bucureşti. De fapt, cine ar putea istorisi toate binefacerile pe care 
Sfântul Dimitrie cel nou, ca şi toţi sfinţii, le revarsă cu dragoste asupra poporului 
binecredincios? 

Sfântul izbăveşte de ciumă cetatea Bucureştilor. 


Luând în seamă aceste daruri dumnezeieşti care lucrează în lume, văzând minunile 
ui Dimitrie cel noul şi facerile sale de bine, - pe care le-a arătat şi le 
arată credincioşilor -, Sfânta noastră Biserică îl socoteşte pe bună dreptate 


Arhim. Dr. Chesarie Gheorghescu 


Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.O.R., Bucureşti, 1987, p. 272-280, Sfântul Dimtrie cel 
nou. 

Sfinţi români - Sfinţi români din sec. VII-XIII - Sfântul Dimitrie cel nou de la 
Bucureşti 


Prea cuviosul Părintele nostru Dimitrie cel nou de la Bucureşti, numit şi 
„Basarabov", s-a născut în timpul împăraţilor româno-bulgari Petru şi Ioniţă Asan 
(secolele XII-XIII), la câţiva kilometri de oraşul Rusciuc, într-un sat locuit de 
vlahi, anume Basarabov, pe valea râului Lomul, din părinţi ortodocşi şi iubitori de 
Hristos. 

Mai întâi a fost păstor de vite în satul natal. Apoi, iubind liniştea şi nevoința 
monahală, s-a făcut călugăr la o mănăstire de pe valea Lomului, nu departe de 
Basarabov. După o aspră nevoinţa pustnicească între două pietre din malul râului 
Lomul, Cuviosul Dimitrie şi-a dat sufletul lui Dumnezeu în acel loc şi a rămas 
necunoscut de nimeni. După mulți ani, râul Lomul venind mare a risipit cele 
două pietre în apă împreună cu moaştele întregi ale Sfântului Dimitrie cel Nou. 
Mai târziu, descoperindu-se sfintele lui moaşte prin pronia lui Dumnezeu, au 
fost duse la biserica satului Basarabov. 


Auzind de minunile ce se făceau aici, domnii Ţării Româneşti doreau să-i aducă 
moaştele la Târgovişte, spre mângâierea credincioşilor. 


În timpul războiului ruso-turc din Balcani (1769-1774), generalul rus Petru 
Salticov a luat sfintele moaşte să le ducă în Rusia. Dar /a stăruința unui bun 
creştin român, Hagi Dimitrie, moaştele Sfântului Dimitrie au fost dăruite Ţării 
Româneşti şi aşezate cu mare cinste în Catedrala mitropolitană din Bucureşti, 
unde se află şi astăzi. 


Sfântul Dimitrie cel nou se prăznuieşte la data de 27 octombrie. 


b. Fapte şi cuvinte de învăţătură 

Incă de când era mic la părinţi, fericitul Dimitrie era foarte râvnitor la rugă- 
ciune, iubind mai ales biserica, postul, tăcerea, smerenia şi viaţa pustnicească. 


Odată, pe când păştea vitele satului Basarabov, a călcat cu piciorul într-un cuib 
de pasăre şi din greşeală a omorât puişorii. Mustrat de conştiinţă, şi-a pedepsit 
piciorul vinovat şi nu l-a mai încălţat trei ani de zile, umblând cu el desculț vară 
şi iarnă, răbdând cu bărbăţie gerul iernii şi loviturile pietrelor. 


În obştea mănăstirii de pe valea Lomului, fericitul Dimitrie întrecea pe toți cu 
rugăciunea curată a inimii şi cu darul lacrimilor. Căci nu era altul mai iubitor de 
Dumnezeu şi de nevoinţă duhovnicească decât el în această sihăstrie. Mânca o dată 
la două sau trei zile, dormea noaptea foarte puţin; nu avea nici un fel de avere 
pământească, decât trupul obosit de post şi metanii, două haine vechi călugăreşti şi 
Psaltirea. Pentru o nevoinţă aspră ca aceasta, toţi se foloseau de viaţa lui şi se 
sileau să-i urmeze exemplul. 


Temându-se de prăpastia slavei deşarte şi dorind să urmeze marilor sihaştri din 
pustie, cuviosul Dimitrie, luând binecuvântare de la egumen, a ieşit noaptea din 
obşte şi s-a tăinuit pe valea stâncoasă a râului Lomul, într-o peşteră mică şi 
umedă. Acolo s-a nevoit fericitul mulți ani în neştiute osteneli pustniceşti, în 
foame, în lipsuri, în sete şi chin, răbdând grele ispite de la diavoli. 4po;, simţindu- 
şi sfârşitul aproape, S-a retras între două pietre mari şi acolo rugându-se, s-a 
mutat cu pace la cereştile lăcaşuri, numărându-se în ceata Cuvioşilor Părinți. 


Uitat de fraţii săi din mănăstire, trupul cuviosului Dimitrie a fost tăinuit multă 
vreme între cele după pietre de pe malul Lomului. Apoi, venind râul mare, au 
căzut în apă pietrele cu moaştele întregi şi nestricate ale sfântului. Moaştele au 
zăcut în apă şi prundiş mulţi ani de zile, până când Dumnezeu le-a descoperit într- 
un chip ca acesta. 


Era o copilă stăpânită de duh necurat şi nu afla sănătate nicăieri. într-o noapte i 
s-a arătat Sfântul Dimitrie în vis şi i-a zis: 

- Copilă, de mă vor scoate părinţii tăi din apă, eu te voi tămădui pe tine! 

Auzind de acest vis, clericii şi poporul au mers la locul unde se nevoise sfântul, 
cu făcliile aprinse în mâini, şi au scos din apă odorul cel de mult preț, adică 
moaştele Sfântului Dimitrie cel nou, pe care le-au aşezat cu cinste în biserica 
Satului Basarabov. Din ziua aceea alergau, cu credinţă, mulţi bolnavi la 
moaştele Sfântului Dimitrie cel nou şi primeau sănătate şi mângâiere. Cea dintâi 
care s-a vindecat de duh necurat a fost însăşi copila care l-a visat cu o zi înainte 
pe doctorul ei minunat. 

Auzind domnii Țării Româneşti de minunile Sfântului Dimitrie de la Basarabov, au 
trimis preoţi şi boieri să aducă sfintele lui moaşte în pământul ţării, dar n-au putut, 
căci sfântul nu voia să părăsească pământul natal. Atunci au înjugat la car doi 
juncani neînvăţaţi şi i-au lăsat liberi, să vadă unde doreşte Sfântul Dimitrie să 
meargă. Astfel, juncanii S-au întors repede la Basarabov, unde au rămas 
moaştele încă două secole, vindecând nenumărați bolnavi şi alinând multe 
suferinţe omeneşti. 


Iată câteva din faptele minunate săvârşite la moaştele Sfântului Dimitrie, în satul 
Basarabov: 

Două surori, Aspra şi Ecaterina, din satul Cernavodă, închinându-se la moaştele 
cuviosului, au luat în taină o părticică din ele, cu scopul să o ducă în biserica lor. 
Dar, urcându-se în căruţă, caii n-au putut să pornească până când cele două surori 
n-au dus părticica la loc şi şi-au cerut iertare cu lacrimi de la Sfântul Dimitrie. 


2 5 e 


Altădată un monah cu numele de Lavrentie, închinându-se, a rupt o părticică din 
mâna sfântului şi a fost pedepsit pe loc, rămânând cu gura căscată şi pierzându-și 
graiul. Numai după multe rugăciuni cu lacrimi a fost iertat şi vindecat. 

Un episcop evlavios, paralizat, numit Ioanichie, a fost adus la Basarabov şi aşezat 
lângă racla cuviosului. După săvârşirea Sfintei Liturghii şi a mai multor rugăciuni 
de sănătate, episcopul Ioanichie s-a sculat desăvârşit sănătos şi a dat laudă 
binefăcătorului său. 

În timpul Războiului de Independenţă, din anul 1877, un colonel bătrân din 
Bucureşti avea şapte feciori care au fost duşi pe câmpul de luptă. Tatăl lor, fiind 
credincios, s-a rugat cu lacrimi la moaştele Sfântului Dimitrie să-i scape feciorii cu 
viaţă din război. Apoi a scris pe o hârtie numele lor şi a aşezat-o în taină sub capul 
sfântului. După terminarea războiului, cu rugăciunile făcătorului de minuni 
Dimitrie, toţi cei şapte feciori s-au întors sănătoşi la casele lor. 


sete 
În timpul ocupaţiei germane din primul război mondial, câţiva bulgari cu o 
maşină au furat moaştele Sfântului Dimitrie din Catedrala Mitropoliei din 
Bucureşti, cu scopul să le ducă peste Dunăre, în ţara lor. Dar sfântul n-a voit să 
părăsească România. De aceea, toată noaptea bulgarii, prin minune, au 
înconjurat Străzile capitalei, dar n-au nimerit şoseaua care duce la Giurgiu, ca 

să treacă Dunărea. Dimineaţă au fost prinşi, iar sfintele moaşte au fost aduse în 


catedrală. 
sf fete 


În anul 1955, o femeie din jurul Bucureştilor avea soţul paralizat şi bolnav de 
nervi. Nemaiputând ea suferi, a venit la Sfântul Dimitrie şi a cerut sfatul unui 
preot. EI i-a dat să citească acatistul cuviosului şi să se închine cu credinţă la sfânta 
raclă. Femeia s-a întors acasă. Pe la miezul nopţii a strigat-o soţul bolnav şi i-a zis: 
- Ai chemat vreun doctor din Bucureşti la mine? 

- Nu! i-a răspuns femeia. 

- Cum nu? a zis soţul. Acum câteva clipe a fost la mine doctorul şi m-a consultat. 
De ce n-ai venit să-i plăteşti? S-a urcat într-o trăsură cu cai albi şi a plecat spre 
Bucureşti. 

- ŞI te-a consultat? întrebă femeia. 

- M-a uns cu untdelemn sfințit pe mână şi pe piciorul paralizat şi mi-a poruncit să 
nu te mai ocărăsc, nici să mai înjur, că mă vindec. Te rog, iartă-mă, Mărie, că de 
acum înainte nu te mai supăr! Dar nu uita, du-te dimineaţă şi plăteşte-i doctorului, 
că tu l-ai chemat şi ştii unde locuieşte! 

Dimineaţă, bolnavul s-a sculat din pat complet sănătos, iar soția a mers plângând la 
moaştele Sfântului Dimitrie şi cu multe lacrimi a mulţumit binefăcătorului ei. 

În vreme de secetă, la cererea credincioşilor se scoteau moaştele cuviosului, se 
făcea un popas de o zi-două în fiecare sat, se săvârşea Sfântul Maslu pe câmp, 
sărutau cu toţii sfânta raclă, se rostea predica, mâncau cu toţii pe iarbă şi porneau 
în procesiune spre satele vecine. În fruntea procesiunii mergea un tânăr purtând 
Sfânta Cruce. Apoi, doi tineri purtau drapelul național, lat cât şoseaua. În urmă, 
bătrânii purtau prapuri, cruci şi steaguri, urmaţi de sfintele moaşte; iar masa 
credincioşilor, în sunetul clopotelor, purta în mâini lumânări aprinse, busuioc şi 
flori. 

După terminarea slujbei de ploaie, alteori în timpul ei, cu voia lui Dumnezeu, 
venea ploaie puternică şi adăpa brazdele pământului lovit de secetă pentru păcatele 
noastre. 


(sursa Patericul Românesc - Pr. Ioanichie Bălan) 

Sinaxar 27 octombrie 


In această lună, în ziua a douăzeci şi şaptea, pomenirea Sfântului marelui 
mucenic Nestor. 


Acesta fiind tânăr şi foarte frumos, era cunoscut marelui mucenic Dimitrie; şi 
alergând la locul unde se afla Sfântul Dimitrie în pază, a căzut la picioarele lui şi a 
zis: "Robul lui Dumnezeu, vreau să mă lupt cu Lie; roagă-te pentru mine, chemând 
numele lui Hristos". 


Iar sfântul însemnându-l cu semnul cinstitei Cruci, i-a zis: "Şi pe Lie vei birui şi 
pentru Hristos vei mărturisi”. 


Deci mergând la locul de luptă, privindu-l Maximian, a zis: "Dumnezeul lui 
Dimitrie ajută-mi" şi apucându-se cu acel grozav ucigaş Lie, şi lovindu-l lov-itura 
de moarte tocmai în inimă, l-a omorât. 


lar împăratul s-a tulburat la suflet şi îndată a poruncit de a omorât pe Sfântul 
Dimitrie cu suliţele, ca pe un pricinuitor al junghierii lui Lie şi pe Sfântul Nestor a 
poruncit de l-au omorât cu sabia lui. 


Tot în această zi, Sfintele muceniţe Capitolina şi Erotiida. 


Acestea au fost pe vremea împăratului Dioclețian şi a lui Zilichinhie, guver-natorul 
Capadociei. Capitolina de neam mare fiind şi bogată, împărţindu-şi toată averea la 
săraci şi iertându-şi robii săi cu cinste, lua îndrăznire şi merse înaintea 
guvernatorului de s-a mărturisit că este creştină. Şi băgând-o în temniţă, a doua zi 
au SCOs-0 ŞI i-au tăiat capul. 

Iar Erotiida, care era roaba sfintei, de vreme ce şi cu pietre a zvârlit în eparh de l-a 
lovit, a fost bătută cu toiege; şi cu harul lui Hristos făcându-se sănătoasă, i-au tăiat 
ŞI ei capul. 


Tot în această zi, cel dintre Sfinţi părintele nostru Chiriac, patriarhul Con- 
stantinopolului. 


Tot în această zi, pomenirea Sfintei Procla, soția lui Pilat. 


Povestire pentru ivireni (georgieni), cum au venit la cunoştinţa dumnezeiască, 
printr-o femeie roabă. 


În zilele celui între Sfinţi Constantin marele împărat, oarecare femeie a fost adusă 
roabă la iviri, care era învățată din copilărie desăvârşit cu viaţa sihă-strească şi 
ajungând la robie, asemenea se ostenea. 

Ivirii fund lipsiţi de tot de meşteşugul doctoricesc, au obicei de merg unii la alţii, 
de se întreabă de leacul bolii ce li se întâmplă. 


Deci a mers altă femeie la acea vrednică minunată femeie, având un copil, care se 
îngreuia şi se chinuia de o boală cumplită, să o întrebe ce să facă? lar roaba aceea 
luând pruncul l-a pus în patul său şi s-a rugat lui Dumnezeu, ca să-l izbăvească din 
boală. Şi a auzit-o Cel ce cunoaşte ascunsurile inimilor şi fără de zăbavă a dat 
sănătate copilului. 


De care lucru a fost vestită acea minunată femeie încât a ajuns şi la urechile 
împărătesei ivirilor, care îndată a trimis să o aducă pentru că şi împărăteasa avea o 
boală grea. lar femeia smerindu-se că nu vrea să meargă, socotindu-se pe sine 
nevrednică a merge la împărăteasă. 


Nebăgând nicidecum seama de mărirea ei, împărăteasa s-a pogorât şi a mers ea la 
acea roabă. Şi aceasta făcând loc împărătesei să şadă pe patul ei cel sărac, unde 
pusese şi copilul, a adus rugăciunea în loc de iarbă pentru leacul bolii; şi 
izbavindu-se împărăteasa de boală, voia să-i dea aur şi argint şi haine şi alte daruri 
împărăteşti, ca răsplătire pentru că aşa curând cu tot harul a izbăvit-o de boală. 


lar acea femeie minunată a zis că nu-i trebuie nici unele de acelea, ci socotea plata 
mare a fi cunoştinţa bunei credinţe. Ci a cerut ca să zidească o biserică lui 
Dumnezeu Celui ce o izbăvise de acea boală şi o mântuise. 

Auzind împărăteasa cuvintele acestea a mers la împărăție şi a făcut pe împărat de 
se minună de acea minunată tămăduire, povestindu-i şi în ce chip, şi adeverea că 
Dumnezeul roabei, Acela este Dumnezeul cel adevărat. Şi cum că se cade, cât mai 
curând să zidească o biserică şi să întoarcă pe tot poporul spre în-chinarea Aceluia. 


Împăratul de acel lucru minunat s-a mirat, dar de zidit biserica nu vrea. Şi peste 
puţină vreme ieşind împăratul la vânat, ceilalţi toţi făceau vânarea fără de nici o 
sminteală, iar împăratul singur rămăsese, că-l lovise nevederea şi mirându-se de 
ceea ce i se întâmplase îşi aduse aminte de neascultare şi chemând într-ajutor pe 
Dumnezeul roabei, se izbăvi îndată de întunecare şi mergând la acea minunată 
roabă, a rugat-o să-i arate chipul zidirii şi ea însemna şi închipuia, iar meşterii 
zideau. 


Dacă s-a isprăvit biserica şi a fost acoperită şi rămăsese lucrul numai despre preoţi, 
a aflat prilej şi pentru lucrul acestă minunata femeie. Şi a înduplecat pe împăratul 
ivirilor să trimită solie la împăratul romanilor să-l roage să trimită dascăli de 
dreapta credinţă şi a făcut după pofia ei şi trimise. 

lar împăratul Constantin primind solia prieteneşte şi cu cinste a mulțumit lui 
Dumnezeu şi a trimis pe un oarecare om de cinste, împodobit fiind cu credinţa şi 
cu înţelepciune şi cu bună viaţă şi vrednic arhiereu a propovăduit dumnezeiasca 
cunoştinţă la neamul acela cu multe daruri, care mergând şi trăgând pe toţi cu 
minuni şi cu învățături spre adevărata credință creştinească şi botezându-i şi 
zidindu-le multe biserici şi sfințind preoţi şi întorcând toată ţara ivrilor spre 
dumnezeiasca cunoştinţă, s-a mutat către Domnul. Într-acest chip au cunoscut ivirii 
pe Dumnezeu. 


Tot în această zi, pomenirea prea cuviosului părintelui nostru Dimitrie cel nou 
de la Basarabi. 


Acest cuvios Părinte, a fost pe vremea evlavioşilor împărați bulgari, dintr-un sat 
din Bulgaria ce se chema Basarabi, de pe marginea apei Lomului; şi întâi a fost 
păzitor de vite la numitul sat, apoi văzând că toate ale lumii sunt trecătoare, a ieşit 
din satul acela şi s-a dus într-o peşteră ce era aproape de Basarabi şi s-a făcut 
călugăr la o mănăstire ce era înăuntrul peşterii. Şi cine poate spune luptele ce a 
suferit? Postul, rugăciunea şi privegherile ce făcea! încât şi de harul facerii de 
minuni s-a învrednicit; încă şi vremea ieşirii sufletului său din trup a cunoscut-o, 
pentru care intrând în mijlocul a două pietre, aşa şi-a dat prea lumi-natul său suflet 
în mâna lui Dumnezeu. 

Trecând multă vreme, a venit acea apă a Lomului mare de surpa lemnele şi pietrele 
de primprejur. Atunci au căzut în apă şi cele două pietre ce erau în cuprinsul 
peşterii, dimpreună cu moaştele sfântului; şi mult timp au fost acolo. 


Deci vrând Dumnezeu să-l descopere, s-a arătat îngerul Domnului în vis la o 
copilă, a unui credincios, ce pătimea de duh necurat, zicându-i: "De mă vor scoate 
părinţii tăi din apă, eu te voi tămădui"; şi dacă s-a sculat copila di-mineaţa, a spus 
visul ce a văzut la părinţii ei şi aşa adunându-se preoţi şi oameni mulţi, s-au dus la 
locul acela, unde de multe ori se arăta lumina şi cei ce vedeau socoteau a fi 
comoară şi au găsit pe sfântul, precum a zis îngerul, întreg şi luminat ca soarele şi 
luându-l l-au dus în sat şi mergând vestea în toate părțile de aflarea sfântului, a 
ajuns şi la urechile domnitorului de la Bucureşti, care îndată a şi trimis preoţi şi 
boieri, să aducă pe sfântul la biserica Curţii domneşti. 


Mergând trimişii aceia la Basarabi, au luat pe sfântul şi au purces să meargă la 
Bucureşti, şi sosind până aproape de Ruşi, unde este o fântâna, n-a vrut să meargă 
mai înainte. 


Deci văzând preoţii şi boierii acea minune şi neştiind ce să facă, s-au socotit cu sfat 
de obşte de au înjugat doi junci tineri neînvăţaţi, ca să vadă unde este voia sfântului 
să meargă şi aşa o, minune! S-a întors îndată sfântul la Basarabi în mijlocul satului 
şi acolo a stat. lar preoții şi boierii întorcându-se la Bucureşti, au spus toate cele ce 
au văzut. Deci domnitorul a trimis boieri cu cheltuială de au făcut o biserică în 
numele cuviosului Dimitrie la Basarabi, unde a şi fost aşezat sfântul. 


Și multe minuni a lucrat acolo la cei ce cu credinţă au năzuit; şi măcar că fund 
satul mic şi simplu şi lipsit de oameni de ştiinţă, nu s-au însemnat toate câte minuni 
s-au întâmplat, dar câte s-au scris de cei ce au văzut minunile sfântului, prin 
cucernici creştini le însemnam: 


2 o e 


Două femei oarecare surori, Aspra şi Ecaterina, de la satul ce se numeşte 
Cernavodă, au făcut o biserică prea frumoasă, punându-i hramul Adormirea 
Preasfintei Născătoarei de Dumnezeu şi pururea Fecioarei Maria şi au gândit întru 
sine, doară ar putea să ia vreo părticică din moaştele Sfântului Dimitrie şi să o 
aducă în biserica lor; că de a le lua cu totul, socoteau ele că nu va vrea sfântul, 
precum a şi fost. Deci venind prea cu smerenie şi cu evlavie şi închinându-se la 
sfântul, în taină au luat o mică părticică din moaştele lui şi vrând să se ducă, şezând 
în căruțele lor, nicidecum n-au putut a se mişca caii din locul acela, măcar de-i şi 
bătea foarte vizitii. lar ele cunoscând pricina şi din căruţe pogorându-se, cu lacrimi 

au alergat şi au căzut la sfântul şi punând părticica la locul ei, s-au rugat să le ierte 
greşeala, şi aşa s-au dus cu pace la satul lor. 

Altădată a venit prea sfinţitul mitropolitul Târnovului, anume Nichifor, cu sinodia 
lui, ca să se închine sfintelor moaşte ale Sfântului Dimitrie. Şi închi-nându-se mai 
întâi mitropolitul şi sărutând sfintele moaşte şi depărtându-se a şezut pe un scaun; 
apoi pe rând mergând şi ceilalți ai sinodiei lui toți şi sărutând sfintele moaşte un 
oarecare monah anume Lavrentie, în vremea sărutării, ispi-tindu-se să rupă cu gura 
o mică părticică din sfintele moaşte ale sfântului, a rămas cu gura căscată şi toți 
căutând la dânsul şi văzându-l cu gura căscată, nu se pricepeau ce a pătimit. lar 
mitropolitul i-a poruncit să se dea înlături ca să se închine şi ceilalți. Iar el mut şi 
fără de glas fiind de abia s-a depărtat puţin de la sicriul sfântului. lar după ce au 
ieşit toţi a căzut cu lacrimi rugându-se sfântului şi cerându-şi iertare şi aşa 1 s-a 
dezlegat limba şi a grăit că mai înainte. 


După aceea a mers cu mitropolitul la gazdă şi i-a spus toate cele ce a pătimit. lar el 
i-a zis: "O, omule, cum n-ai socotit că de ar fi fost să se împartă moaştele la toţi 
câți vin spre închinarea lor, până acum n-ar fi rămas nimic. Ci de acum căieşte-te, 
că ai greşit lui Dumnezeu şi sfântului. 


2 o o 


Un iubitor de Dumnezeu episcop al Preslaviei, anume Ioanichie, căzând într-o 
boală foarte grea, încât de patru inşi era purtat şi neputând să se vindece l-au adus 
la biserica Sfântului Dimitrie şi l-au pus cu aşternutul lui înăuntru în biserică şi 
slujindu-se Sfânta Liturghie, după trei ceasuri s-a sculat sănătos şi umbla pe 
picioarele sale, lăudând pe sfântul şi mulţumindu-i. 


Acestea şi alte minuni a făcut Sfântul Dimitrie, care nu s-au scris după cum s-a zis, 
pentru neştiinţa locuitorilor. 


Iar în anii 1769 şi 1774 fiind război între împărăţia Rusiei şi între Poarta Oto-mană 
şI cuprinzând muscalii amândouă ţările acestea şi trecând generalul Petru Salticov 
Dunărea, şi dând război Rusciucului, a călcat şi câteva sate de peste Dunăre, oraşul 
Cernavodă şi altele; între care a călcat şi satul Basarabi, unde se aflau moaştele 
sfântului pe care luându-le mai sus numitul general, vrea să le trimită în Rusia. 


Iar un evlavios creştin anume Hagi Dimitrie, întâmplându-se într-acea vreme lângă 
general, a căzut la dânsul cu rugăminte, ca să nu înstrăineze sfintele moaşte, ci să 

le dăruiască ţării ca răsplată pentru prăzile şi jafurile care au pătimit din pricina 
războiului şi să o mângâie cu acest dar al sfintelor moaşte; şi plecându-se 
generalul, le-a dăruit ţării. Pe care primindu-le cu mare cinste şi evlavie tot 
poporul, le-au aşezat în biserica cea mare a sfintei Mitropolii a Ungrovlahiei, în 
zilele prea sfințitului mitropolit al ţării Chir Grigorie. 


ŞI îndată a simţit tot poporul ocrotirea şi pătimirea sfântului; că nu numai războiul 
dintre muscali şi dintre turci l-a încetat, ci şi boala ciumei cea înfri-coşătoare a 
contenit-o. Și mult ajutor şi mare folos câştiga, toţi cei ce cu cre-dinţă năzuiesc 
către sfântul, pentru ale cărui rugăciuni Dumnezeule miluieşte-ne şi ne mântuieşte 
pe noi pe toţi, acum şi pururea şi în vecii vecilor, Amin 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Arhid. Ștefan Sfarghie - Sinaxar - Sfântul cuvios Dimitrie cel nou, ocrotitorul 
Bucureştilor (ale cărui moaşte se află în Catedrala Patriarhală) 

Acest cuvios părinte a trăit pe vremea împăraţilor româno-bulgari ai veacului al 
13-lea. Era din satul Basarabi şi a fost păstor de vite. 


Intr-o zi, mergând prin iarba înaltă a călcat fără să vrea puii de pasăre dintr-un 
cuib. Pentru că se simţea vinovat, nu a mai purtat încălțăminte timp de trei ani de 
zile. 


Apoi, s-a făcut călugăr, petrecând mulți ani în nevoinţe într-o peşteră de lângă râul 
Lom. 


A murit în acea peşteră pe lespedea pe care dormea, iar în scurt timp apa Lomului a 
închis gura peşterii, aceasta schimbându-se astfel într-un mormânt. Trecând multă 

vreme, a venit apa Lomului foarte mare şi a deschis intrarea mormântului, sfintele 
moaşte ale cuviosului Dimitrie fiind acoperite de apă. 


De multe ori în acel loc se vedea o flacără de lumină, iar oameni credeau că acolo 
se ascunde o comoară. 


Cuviosul s-a arătat în vis unei copile, care era chinuită de duh necurat, zicându-i că 
o va vindeca dacă va spune oamenilor să scoată sfintele sale moaşte. 


Ele au fost puse la început în biserica satului, apoi într-o biserică ridicată de 
domnitorul Ţării Româneşti. Intre anii 1769 şi 1774, războiul dintre ruşi şi turci a 
cuprins şi satul Basarabov. 


Datorită unui creştin drepteredincios, Hagi Dimitrie, din anul 1774, sfintele sale 
moaşte se află în Catedrala Patriarhală. 

Iulian Dumitraşcu - Calendar Ortodox - Sfântul cuvios Dimitrie cel nou, 
ocrotitorul Bucureştilor (ale cărui moaşte se află în Catedrala Patriarhală) 


Sfântul cuvios părinte Dimitrie cel Nou a trăit pe vremea bine credincioşilor împă- 
rați româno-bulgari (secolele XII-XIV), într-un sat mic numit Basarabov sau Basa- 
rabi, aşezat pe apa Lomului. S-a născut din părinţi săraci, dar buni creştini drept- 
măritori. 


Încă din copilărie, sfântul nu s-a deprins la învățături înalte, nici la meşteşuguri 
strălucite, nici la măiestrite neguțătorii, ori la desfătările copilăreşti şi la alte plăceri 
cu care se îndeletnicesc tinerii cei iubitori de lume și de cele ale lumii, ci s-a 
îndeletnicit cu meşteșugul meșteşugurilor: lucrarea faptelor bune, a smereniei şi a 
rugăciunii, ca şi Avraam, Isaac şi Iacob; deoarece prin astfel de virtuţi cu înlesnire 
se învredniceşte omul a vorbi cu Dumnezeu şi degrabă se împrietenește cu EI, fă- 
cându-se bine plăcut Lui. 


Dintru început, fericitul se îndeletnicea, cu luare aminte şi osârdie, cu păşunatul 
vitelor satului său, precum odinioară lacob păştea turmele lui Laban. După ce cu 

sârguinţă şi cu nevoinţă s-a ostenit destulă vreme în această smerită ascultare, pe 
toate cele ale lumii ca pe un nimic socotindu-le, s-a retras într-o peşteră pe apa 
Lomului în sus, unde era o mănăstire. Aici a primit schima monahală, fugind de 
rudenii, prieteni și cunoscuţi. 


Apoi, prin viaţa cea cu totul îmbunătățită, izbăvindu-se de orice ispită, a început, ca 
un viteaz ostaş al lui Hristos, să alerge spre luptele cele mai anevoioase şi duhov- 
niceşti: post aspru, priveghere şi rugăciune de toată noaptea, sporind acestea cu 
smerita cugetare întru frica lui Dumnezeu, lucrări care i-au adus măsura întregii 
înțelepciuni, din care se naşte curăția vieţii și podoaba faptelor monahiceşti. 


Că, de n-ar fi fost întru acest chip, nu s-ar fi învrednicit să fie şi după moarte nestri- 
CăCIos şi, de nu şi-ar fi agonisit prin lucrarea faptelor bune harul Sfântului Duh, în 
puterea căruia trupul său şi până acum se păstrează întreg şi înmiresmat, n-ar fi 
săvârşit atâtea minuni, despre care vom vorbi mai Jos. 


După ce s-a făcut desăvârşit întru toate faptele bune, ajungând a fi „bărbat desă- 
vârşit, la măsura vârstei deplinătăţii lui Hristos” (Efeseni 4, 13), şi, pe când a mai 
vieţui în trup 1 se părea o adevărată pagubă, iar a zbura spre veșnicele locașuri - o 
nepreţuită dobândă, Dumnezeu, pe care-L iubea şi pe care-L dorise, a hotărât să-l 
mute din „cele de aici”. 


Şi iată că, din tainica descoperire dumnezeiască, mai dinainte cunoscându-şi sfâr- 
şitul şi, culcându-se între două pietre mari ce se aflau acolo, aproape de peşteră, 
tocmai pe ţărmul Lomului, şi-a dat strălucitul său suflet în mâna lui Dumnezeu, iar 
mult truditul lui trup multă vreme a rămas nevătămat între acele două pietre. 


Odată, s-a revărsat apa Lomului, încât prăbuşea copacii de pe ţărmuri, surpa po- 
durile şi aducea cu ea bolovani mari. Atunci s-au surpat lespezile care acopereau 
trupul sfințit al cuviosului Dimitrie cel nou și moaştele au căzut în apă, rămânând 
vreme îndelungată acolo, ca o nepreţuită comoară duhovnicească. 


Apoi s-a arătat cuviosul, în vis, unei copile, care era chinuită de duh necurat, ară- 
tându-i locul şi zicându-i: „Eu te voi vindeca, dacă părinții tăi mă vor scoate din 
apă“! Dimineaţa, copila a spus părinţilor visul pe care l-a avut. 


Atunci, adunându-se preoți şi oameni mulţi, s-au dus toţi la locul descoperit copilei 
în vis, unde adeseori se ivea o lumină, care se socotea de cei de rând a fi semn că 
acolo era o comoară. Căutând cu de-amănuntul, au aflat sfintele lui moaşte în 

prundiş, după cum se arătase copilei, le-au scos întregi, strălucind ca aurul, şi le-au 
dus în satul Basarabov. 


Vestea despre aflarea cinstitelor moaște a străbătut toate împrejurimile şi a ajuns și 
la urechile domnitorului Ţării Româneşti. Acesta îndată a trimis preoți şi boieri, ca 
să aducă în ţara noastră moaștele Sfântului cuvios Dimitrie. 


Mergând trimişii domneşti în satul Basarabov, au luat moaștele cuviosului şi au 
pornit către Ţara Românească. Însă, ajungând cu acestea până la o localitate ce se 
numea Ruse, aproape de o fântână, au lăsat sfintele moaște, de vreme ce - prin 
dumnezeiască minune - n-au putut să le ducă mai departe. 


lar preoții şi boierii, văzând aceasta și nedumirindu-se ce vor face, s-au sfătuit să 
înjuge două junici tinere la carul în care se aflau moaștele sfântului și să le lase să 
meargă încotro vor vrea, socotind - cu dreptate - că aceasta va fi voia cuviosului. ȘI 
- 0, minune! - junicile s-au întors îndată cu moaștele Sfântului înapoi la Basarabov, 
oprindu-se în mijlocul satului. 


Drept aceea, preoţii şi boierii s-au întors fără nici o ispravă şi au spus domnitorului 
toate cele ce au văzut. Atunci domnitorul Ţării Româneşti a trimis din nou boieri 
cu bani şi au făcut o biserică în numele cuviosului Dimitrie, acolo unde s-a oprit 
sfântul. 


Multe minuni a săvârşit celor care au năzuit cu credință către el. Despre acestea 
vom istorisi câteva dintre cele ce s-au însemnat de martori ai acestora demni de 
crezare. 


Astfel, două femei surori, anume Aspra şi Ecaterina din Cernavodă, au făcut o 
biserică prea frumoasă, punându-i hramul Adormirea Preasfintei Născătoare de 
Dumnezeu, şi s-au sfătuit între ele cum ar putea să ia vreo părticică din moaștele 
Sfântului Dimitrie, ca să o aducă în biserica lor; întrucât a le lua cu totul socoteau 
că nu va vrea sfântul, precum a și fost. 


Deci, venind cu smerenie şi cu evlavie şi închinându-se sfântului, au luat în taină o 
mică părticică din moaștele lui și, vrând să se ducă cu căruțele lor, caii nicidecum 
n-au putut a se mișca din locul acela, deși vizitii îi băteau mereu. Atunci, coborând 
din căruțe, cu lacrimi au alergat şi au căzut la moaștele sfântului şi, punând 
părticica la locul ei, s-au rugat să le ierte greșeala; şi aşa, izbăvindu-se de nevăzuta 
oprire, s-au dus cu pace în satul lor. 

Altă dată, a venit părintele Mitropolit al Târnovei, anume Nichifor, cu soborul lui, 
ca să se închine cinstitelor moaşte ale Sfântului Dimitrie. 


ȘI, închinându-se mai întâi mitropolitul şi sărutând sfintele moaște, s-a depărtat 
puţin şi a şezut pe un scaun; după aceea, mergând pe rând toţi ceilalți din sobor şi 
sărutând sfintele moaşte, un oarecare monah, anume Lavrentie, în vremea sărutării, 
încercând să rupă cu gura o mică părticică din moaştele sfântului, a rămas cu gura 
deschisă; şi toţi, privind spre el şi văzându-l cu gura deschisă, nu pricepeau ce a 
pătimit, iar mitropolitul i-a poruncit să se dea la o parte, ca să se închine și ceilalți. 


Dar el, fiind mut şi fără glas, de-abia s-a depărtat puţin de la racla sfântului. După 
ce au ieșit toți, a căzut cu lacrimi la moaştele sfântului, cerându-șşi iertare, şi astfel 1 
s-a dezlegat limba şi a grăit ca mai înainte. A mers apoi cu mitropolitul la cel care-i 
găzduia şi 1-a spus toate cele ce a pătimit. lar el a zis: „O! Păcătosule, cum n-ai 
socotit, că de-ar fi fost să se împartă sfintele moaşte la toţi care vin să se închine 
lor, până acum n-ar mai fi rămas nimic. Deci, de acum pocăieşte-te, că ai greşit lui 
Dumnezeu şi sfântului”. 


Un iubitor de Dumnezeu, episcop al Preslavului, anume Ioanichie, căzând într-o 
boală foarte grea, era purtat de patru inşi şi, neputând a se vindeca, l-au dus în 
biserica Sfântului Dimitrie. Acolo l-au pus jos cu așternutul lui şi, slujindu-se 
Sfânta Liturghie, după trei ceasuri s-a ridicat sănătos şi umbla pe picioarele sale, 
lăudând pe sfântul şi mulțumindu-i. 


Între anii 1769 şi 1774, fiind război între împărăţia Rusiei şi Poarta Otomană şi 
cuprinzând ruşii, cu armatele, ţările româneşti, generalul Petru Saltikov a trecut 
Dunărea şi, pornind război asupra Rusciucului, a ocupat și câteva sate de peste 
Dunăre, între care şi satul Basarabov, unde se aflau moaştele sfântului, pe care, 
luându-le, voia să le trimită în Rusia. 


Un creştin drepteredincios, anume Hagi Dimitrie, aflându-se într-acea vreme lângă 
general, a căzut înaintea lui cu rugăminte, ca să nu înstrăineze sfintele moaște, ci să 
le dăruiască Ţării Româneşti, pentru pagubele şi suferinţele pe care le-au pătimit 
locuitorii ei din pricina războiului și s-o mângâie cu acest dar. Înduplecându-se, 
generalul a dăruit sfintele moaște Țării Românești. 


În anul 1774, pe timpul mitropolitului Grigorie al II-lea al Ţării Româneşti (1760- 
1787), primindu-le tot poporul cu mare cinste şi evlavie, le-a aşezat în biserica cea 
mare a Sfintei Mitropoliu a Munteniei. 

Și îndată a simțit poporul ocrotirea și sprijinul sfântului, întrucât nu numai că a 
încetat războiul dintre ruşi şi turci, ci a contenit şi boala ciumei cea înfricoşătoare. 
Și mult ajutor şi mare folos câștigă toţi cei care cu credinţă se închină la moaştele 
sfântului! 


De atunci şi până astăzi au rămas în biserica aceasta, chiar dacă, în vremurile de 
prigoană ateistă, necredincioşii au dorit să le scoată afară şi să dărâme din temelii 
biserica şi reşedinţa patriarhală. Dar Sfântul Dimitrie nu a îngăduit aceasta, ci a 
făcut să cadă tirania și a păzit neatinsă catedrala care-i adăpostește cinstitele 
moaște. 

Proloagele din 27 octombrie 


Luna octombrie în 27 zile: pomenirea Sfântului mare mucenic Nestor. 


Acest Sfânt, tânăr şi frumos, a fost din Tesalonic, pe vremea împărăției lui Maxi- 
mian Galeriu (293-311) şi era cunoscut cu Sfântul mare mucenic Dimitrie, ca unul 
ce, de la dânsul, învăţa să creadă în Hristos. Şi s-a arătat credinţa lui o dată cu 
venirea împăratului la Tesalonic. 


Deci, după ce Sfântul Dimitrie a fost pus sub pază în temniţă, pentru Hristos, 
împăratul lua parte la luptele din stadion, care aveau loc în cinstea sa şi se desfăta 
foarte, privind la lupta voinicilor cu Lie, luptătorul împăratului. Şi era Lie acesta ca 
un alt Goliat, de neam vandal, cu trup mai mare decât alţi oameni, înfricoşător la 
căutătură, cu chip şi nărav de fiară. Puterea lui era nebiruită şi nimeni nu-i putea sta 
împotrivă. Şi era foarte iubit de împăratul, pentru puterea şi nesaţiul lui de a ucide 
oameni. Că pe cei învinşi îi arunca în sulițe, puse cu ascuţişul în sus, ca să-i 
străpungă şi să-i omoare. Şi au fost ucişi astfel şi mulți creştini, puşi să se lupte cu 
Lie, fără voia lor. La această privelişte fără de lege luând parte şi Sfântul Nestor, s- 
a aprins sufletul lui de râvnă să se lupte cu Lie şi să-l biruiască, ridicând astfel 
ocara aceasta de pe numele Domnului. 

Deci, a alergat la locul unde se afla Sfântul Dimitrie sub pază şi, căzând la 
picioarele lui, i-a zis: "Robule al lui Dumnezeu, vreau să mă lupt cu Lie. Ci, te 
roagă pentru mine, chemând numele Domnului Hristos.” 


Iar Sfântul, însemnându-l cu semnul Sfintei Cruci, pe frunte şi pe piept, i-a zis: 


Deci mergând acolo unde era pus podul de luptă, sub privirea lui Maximian şi 
zicând: "Dumnezeul lui Dimitrie, ajută-mă !", l-a apucat pe acel grozav ucigaş 
Lie şi, lovindu-l cu lovitura de moarte, drept în inimă, l-a omorât. 


Şi s-a tulburat împăratul în sufletul lui şi a trimis îndată ostaşi de au omorât pe 
Sfântul Dimitrie, în temniţă, cu suliţele, ca pe pricinuitorul junghierii lui Lie, iar 
Sfântului Nestor a poruncit de i-au tăiat capul, cu însăşi sabia lui, la 27 octombrie. 


Intru această zi, pomenirea prea cuviosului Părintelui nostru Dimitrie cel nou 
(sec. XIII) 


Acest cuvios părinte a trăit pe vremea împăraţilor româno-bulgari ai veacului al 
XIII-lea. Era din satul Basarabi, pe apa Lomului, şi a fost păstor de vite în satul lui 
şi multă vreme şi-a ascuns sufletul sub haina de umil păstor la vitele satului. 


Ne este cunoscută o singură întâmplare din vremea aceea a vieţii lui: Într-o zi, pe 
când umbla prin iarba înaltă, în urma vitelor satului, a strivit din grabă şi din 
nevedere toţi puii golaşi dintr-un cuib de pasăre. Şi s-a simţit vinovat, în inima lui, 
ca pentru o mie de morţi şi şi-a pedepsit piciorul cu care greşise, neîncălțându-se 
trei ani întregi, nici vara, nici iarna, în chip de ispăşire. 


Într-un târziu, s-a făcut călugăr la schitul ce se afla într-o peşteră, nu departe de 
satul Basarabi. Şi aici, şi-a dus viaţa lui ascunsă, tot în ascultarea de păstor la vitele 
mănăstirii, petrecând în post, în rugăciune, în privegheri şi în nevoinţe. Înălţimea 
vieţii lui în taină, lacrimile lui, văpaia rugăciunii, numai Dumnezeu, Cel ce vede 
toate le ştia. 


A murit în peşteră, pe lespedea de piatră pe care dormea totdeauna, în mijlocul 
vitelor, pe malul râului Lom. 


După moarte, închizându-se cu pietre gura peşterii, aceasta s-a schimbat astfel din 
chilie în mormânt. Deci, trecând multă vreme, a venit mare apa Lomului de a sur- 

pat copacii şi pietrele dimprejurul apei. Atunci au căzut în apă şi cele două pietre 
dinăuntrul peşterii, care cuprindea moaştele Sfântului şi multă vreme au stat acolo. 


Însă, de multe ori, la locul acela, juca peste apă o flacără de lumină, crezând 
oamenii că este o comoară. ȘI, vrând Dumnezeu să-l descopere, s-a arătat sfântul în 
vis unei copile bolnave de un duh necurat, căreia i-a zis: "De mă vor scoate părinţii 
tăi din apă, eu te voi tămădul." Şi i-a arătat locul. 


Astfel, l-au găsit întreg şi luminat şi l-au pus în biserica satului şi, din clipa aceea, 
prin moaştele plăcutului său Dimitrie, Dumnezeu a lucrat nenumărate semne. 


Nu ştim care domn al Ţării Româneşti a încercat, odată, să aducă moaştele Sfân- 
tului Dimitrie la biserica din Bucureşti, dar, neizbutind, a ridicat cu cheltuiala sa la 
Basarabi, peste moaştele Sfântului, o prea frumoasă biserică. 


Între anii 1769-1774, s-a pornit război între ruşi şi turci. Ajungând armatele ruseşti, 
în acel sat şi, gândindu-se să pună la adăpost moaştele sfântului de prăpădul 
războiului, au voit să le trimită în altă parte. Atunci un creştin din Bucureşti, Hagi 
Dimitrie, a cerut moaştele sfântului, ca să le aducă în Ţara Românească. 


Drept aceea, tot în acele zile, moaştele Sfântului Dimitrie, întâmpinate cu mare 
alai, au ajuns în Bucureşti şi au fost aşezate în biserica cea mare a Mitropoliei, 
unde se află şi astăzi, mitropolit al ţării fiind, pe acea vreme, prea sfințitul Grigorie. 


Şi îndată a simţit tot poporul ocrotirea sfântului, că nu numai războiul dintre 
muscali şi turci a încetat, ci şi boala ciumii cea înfricoşată a contenit. Şi mult ajutor 
şi mare folos câştigă toți cei ce, cu credinţă, aleargă către dânsul. 


Pentru ale cărui rugăciuni, Dumnezeule, miluieşte-ne şi ne mântuieşte pe noi pe 
toți, acum şi pururea şi în vecii vecilor. Amin. 


Minuni ale Sfântului Dimitrie cel nou 
Moaştele sale vor să rămână întregi 


Două surori, Aspra şi Ecaterina, din Cernavodă, au construit o biserică cu hramul 
Adormirii Preasfintei Născătoare de Dumnezeu și pururea Fecioarei Maria. ȘI s-au 
gândit să ia o părticică din moaştele Sfântului Dimitrie ca să o aşeze în biserica 
aceea. Socoteau că nu se cuvine să ia întreg trupul. Au venit şi s-au închinat la 
racla Sfântului şi au luat în taină bucăţica de moaște dorită. Caii de la căruță n-au 

vrut însă să pornească, cu nici un chip, oricât i-au bătut vizitii. Văzând aceasta, 
cele două femei s-au pocăit şi plângând au pus bucăţica la loc cerându-şi iertare de 
la Sfânt. După care s-au dus în pace la casa lor. 


2 5 e 


Preasfinţitul mitropolit al Târnovului, Nichifor, a venit cu soborul lui sinodal ca să 
se închine la sfintele moaşte. S-a închinat mai întâi mitropolitul, după care a șezut 
în scaunul său. Au trecut apoi să se închine însoțitorii săl. 


Un diacon, Lavrentie, a vrut să rupă o părticică din moaşte cu gura. A rămas cu 
gura căscată şi mut, iar ceilalţi îl priveau cu uimire, neștiind ce se întâmplă. Dia- 
conul a rămas la sfârşit ca să se roage şi să-şi ceară iertare de la sfânt, după care şi- 
a revenit la starea cea bună. 


A povestit apoi mitropolitului şi celorlalți ceea ce se întâmplase, iar gazda lor i-a 
zis: "O, omule, cum n-ai socotit că de-ar fi fost să împartă moaştele la toți câți vin 
spre închinare la ele, până acum n-ar fi rămas nimic". 


2 o o 


Vindecarea unui episcop - Un iubitor de Dumnezeu episcop al Preslavei, Ioanichie, 
a căzut într-o boală tare grea, fiind purtat pe targă de patru oameni. A fost dus 
atunci la biserica Sfântului Dimitrie, unde l-au pus cu pat cu tot înăuntru. După 
slujirea Sfintei Liturghii s-a sculat sănătos, umblând pe picioarele sale și dând 
slavă lui Dumnezeu. 


Povestire despre ivireni, cum au venit la cunoştinta lui Dumnezeu, printr-o 
femeie roabă 


In zilele celui întru sfinți, marele Constantin împăratul, o oarecare femeie a fost 
adusă roabă în Ivir. Aceasta cunoscuse din copilărie credinţa şi viaţa sihăstrească 
şi, ajungând în robie, nu înceta a se osteni. 


Deci, ivirenii, fiind lipsiţi cu totul de meşteşugul doftoricesc, aveau obiceiul de a 
merge unii la alții şi a întreba de leacul boli ce li se întâmplă. O femeie, având un 
copil, care se îngreuia şi se chinuia cu lovituri de cumplită boală, a mers la această 
vrednică şi minunată roabă, întrebând-o ce să facă. lar roaba aceea, luând pruncul, 
l-a pus pe patul ei şi s-a rugat lui Dumnezeu ca să-l izbăvească din boală. Şi a 
auzit-o Cel ce cunoaşte ascunsurile inimilor şi, fără zăbavă, a dat sănătate co- 
pilului. 

De acest lucru a ajuns vestită acea minunată femeie, încât ceea ce s-a făcut a mers 
şi la urechile împărătesei, care îndată trimise să o ia, că şi dânsa avea o boală rea. 
Iar femeia, smerindu-se, nu vroia să meargă, socotind că este nevrednică a merge 
la împărăteasă. 


Deci, împărăteasa, neţinând seama nicidecum de măreţia împărăției, s-a pogorât de 
a mers ea la roabă. Şi femeia, făcând loc împărătesei să se aşeze pe patul ei cel 
sărac, unde şezuse şi copilul, a adus rugăciunea, în loc de iarbă de leac, pentru boli. 
Și, izbăvindu-se împărăteasa de boală, i-a dăruit ei aur şi argint şi haine şi alte 
daruri împărăteşti, făcând răsplătire celei ce, aşa degrabă, cu tot harul, a izbăvit-o 
de suferinţă. lar acea minunată femeie a zis că nu-i trebuie nici unele din acestea, ci 
socotea a fi plată mare cunoştinţa dreptei credințe. Şi a rugat-o să zidească o 
biserică lui Dumnezeu, Celui ce a izbăvit-o de acea boală şi a mântuit-o. 


Auzind cuvintele acestea, împărăteasa a făcut pe împăratul de s-a minunat de acea 
tămăduire. Povestindu-i şi în ce chip se adeverea că Dumnezeul roabei, Acela este 
Dumnezeul cel adevărat, îi arăta că se cade, cât mai curând să zidească o biserică şi 
să întoarcă pe tot poporul său la închinarea către Dumnezeu. 


Deci, împăratul minunându-se de acel lucru, nu a voit totuşi să zidească biserica. Şi 
peste câtăva vreme, ieşind împăratul la vânat, ceilalți toți făceau vânătoarea fără 
nici o piedică, iar împăratul rămăsese singur, că nu mai putea să vadă. Şi, mirându- 
se de ceea ce 1 se întâmplase, şi-a adus aminte de neascultare. Şi, chemând în ajutor 
pe Dumnezeul roabei, s-a izbăvit îndată de întunecarea ochilor. 


Și, mergând la acea minunată femeie, o rugă ca să-i arate chipul zidirii. Şi ea în- 
semna şi închipuia, iar meşterii zideau. Deci, dacă s-a isprăvit biserica şi s-a 
acoperit, rămăsese numai ca să dobândească preoți. 


ŞI, femeia a aflat prilej pentru lucrul acesta, că îndupleca pe împăratul ivirilor să 
trimită solie la împăratul romanilor, să-l roage ca să-i trimită învăţători de dreaptă 
credinţă. Şi a făcut împăratul după cererea ei şi a trimis sola. 


lar împăratul Constantin, primind sola prieteneşte şi cu cinste, a mulțumit lui 
Dumnezeu. Și a trimis cu multe daruri, pe un oarecare om cinstit şi împodobit cu 
credinţa, cu înţelepciune şi cu bună viaţă şi vrednic arhiereu, să propovăduiască 
dumnezeiasca cunoştinţă la neamul acela. Acesta, mergând şi aducându-i pe toţi, 
cu minuni şi cu învățături, spre adevărata credinţă creştinească, botezându-i şi 
zidindu-le multe biserici şi făcând preoţi şi întorcând toată ţara ivirilor spre dumne- 

zeiasca cunoştinţă, s-a mutat către Domnul. Şi într-acest chip au cunoscut ivirii pe 
Dumnezeu. 

Sfinte moaşte ale cuviosului Dimitrie cel nou 


Racla cu Sfintele moaşte aflată în Catedrala Patriarhală din Bucureşti 


Moaştele sfântului se află la Catedrala Patriarhală din Bucureşti, centrul credinţei 
ortodoxe româneşti (Catedrala se găseşte pe singurul deal al Bucureştiului Dealul 
Mitropoliei în apropiere de Piaţa Unirii - Aleea Dealul Mitropoliei nr. 21); 

Catedrala Patriarhală unde se află moaştele Sfântului cuvios Dimitrie cel nou, 
Bucureşti, România 

shi: -P - 
IE i Racla cu moaștele 

Sfântului Cuvios Dimitrie cel Nou 
(Catedrala Patriarhală din Bucureşti) 


Veşmântul care a acoperit moaştele Sfântului Dimitrie Basarabov se află la 
Biserica Sfânta Parascheva - Doamna Oltea, Bucureşti, Str. Doamna Oltea Nr. 36. 

Sfântul Dimitrie cel nou Basarabov. 
Catedrala Patriarhală - Bucureşti (sec. XII-XIII) 


Protectorul capitalei noastre şi al Patriarhiei Române este prea cuviosul Dimitrie 
cel nou de la Basarabov, ale cărui sfinte moaşte se află aici. 


ie a pia Credincioşii au unde alerga în vreme de necaz, călugării 


au în mijlocul lor un sfânt călugăr; bolnavii au un doctor minunat care vindecă 
atâtea boli fără de plată, iar locuitorii capitalei au un mare protector 
duhovnicesc, care se roagă în cer pentru ţară şi pentru poporul român 
binecuvântat. Şi este un lucru cu totul dumnezeiesc să ai un asemenea protector 
în cer. 


Sfântul Dimitrie încă din viaţă s-a dovedit a fi făcător de minuni. 


4 Deşi a fost pe pământ om sărac, s-a învrednicit a fi povăţuitor celor bogaţi. 

4 Deşi a fost călugăr, nu s-a arătat străin faţă de durerile mirenilor. 

4 Deşi în trup a trăit pustnic în singurătate, acum petrece ca un sfânt în 
mijlocul lumii, ca o rază de lumină celor din întuneric, ca un dascăl celor 
neînvăţaţi, ca un doctor minunat celor suferinzi, ca un părinte mustrător 
celor îndărătnici, ca un mare postitor celor lacomi şi ca un fierbinte rugător 
pentru mântuirea tuturor. 


Se cuvine să ne bucurăm pentru poporul nostru iubitor de Dumnezeu şi de sfinţi. 
Dacă pe sfinţii noştri i-am trecut cu vederea, este bine totuşi să cinstim pe cei din 
alte ţări, pe care ni i-a dat Dumnezeu drept rugători şi protectori. Deci, pentru a 
cinsti cu mai multă evlavie pe Sfântul Dimitrie cel nou, se cuvine să spunem în 
paginile următoare câteva date despre viaţa şi petrecerea lui, despre felul cum a 
ajuns la Bucureşti şi câteva din minunile făcute de el în ultimu ani. 


Scurt istoric 


Prea cuviosul Părintele nostru Dimitrie cel nou era din satul Basarabov, la câţiva 
kilometri peste Dunăre. El a trăit prin secolul al XIII-lea, pe timpul împăraţilor 
Petru şi loan Asan. 


Fiind om sărac, multă vreme a păscut vitele satului Basarabov. Apoi, dorind să 
urmeze cu totul lui Hristos, a părăsit lumea şi s-a făcut pustnic iscusit într-o peşteră 
de pe marginea râului Lom, unde se afla şi un schit de călugări. Deci, [rând chipul 

monahal, se nevoia ca un înger în trup, numai în post, rugăciune şi cugetare la 
Dumnezeu. lar când a Simţit că va pleca din lumea aceasta, s-a ascuns între 
două pietre mari, pe malul apei, şi acolo s-a săvârşit. Mai târziu, venind apă mare, 
s-a rupt malul şi a căzut sfântul său trup în râul Lom, unde a stat sute de ani 
nevătămat. 


După o vreme s-a arătat în vis însuşi cuviosul Dimitrie unei copile bolnave de 
epilepsie şi i-a spus: De mă vor scoate părinţii tăi din apă, eu te voi tămădui! Şi 
aşa, copila a spus tuturor visul şi S-au dus preoţii cu mult popor la malul 
Lomului, unde, cu rânduiala lui Dumnezeu, au găsit în apă această prețioasă 
comoară, adică trupul întreg şi nevătămat al Sfântului Dimitrie cel Nou. În clipa 
aceea copila s-a vindecat şi împreună cu ea mulţi alți bolnavi. Apoi Sfintele lui 
moaşte au fost duse în biserica satului Basarabov unde au Stat multă vreme, 
făcând tot felul de minuni. 


Vestea minunilor sale s-a auzit şi în Ţara Românească. Însă zadarnic au încercat 
voievozii de la Bucureşti să aducă sfintele sale moaşte în ţară, că nu era voia 
cuviosului. Atunci ei au dat bani mulţi şi au înălţat o biserică frumoasă în satul 
Basarabov, unde s-au aşezat sfintele moaşte. 


Iar între anii 1769-1774, în urma războiului ruso-turc, armatele ruseşti, trecând 
peste Dunăre, au ajuns şi în satul Basarabov. Atunci un general rus, Petru Saltikov, 
a luat sfintele moaște să le ducă în Rusia. Dar un evlavios român, anume Hagi 
Dimitrie, cunoscându-se cu generalul, a intervenit să le dea românilor, ca 
mângâiere pentru multele prădăciuni făcute de turci asupra Ţării Româneşti. 


Aşa au ajuns moaştele Cuviosului Dimitrie cel nou la Bucureşti, în anul 1774, şi 
au fost aşezate cu mare cinste în Catedrala Mitropolitană a Ungrovlahiei, unde 
au Stat nestrămutate până astăzi, făcând minuni şi vindecări de boli. 


Dintre minunile săvârşite de Sfântul Dimitrie cel nou Basarabov. 


se 2 aie 
Intr-o comună din marginea capitalei trăia o familie, soţ şi soţie, fără copii. Soţul 
era foarte beţiv, rău, nervos şi mereu certa şi înjura femeia. lar biata femeie, mult 
mai credincioasă, răbda cum putea acest calvar din casă. 


2 5 2 


Prin anul 1955 bărbatul ei a paralizat. Stătea mai mult în pat. ÎL îngrijea soţia. Dar 
acum devenise şi mai nervos. Permanent o înjura, o ameninţa şi chiar o lovea cu ce 

găsea în cale. Într-o zi, după-amiaza, femeia a venit plângând la catedrală, să se 
închine la sfintele moaşte şi să plătească o slujbă pentru soț. După ce i-a spus 
preotului cu lacrimi durerea ei, l-a întrebat ce ar mai putea face, că nu mai poate 
răbda. Preotul a sfătuit-o să aibă răbdare că în felul acesta se mântuiesc amândoi, 
unul prin răbdarea celuilalt. Apoi i-a citit o rugăciune, i-a făcut un pomelnic şi la 
urmă 1-a zis: 

- Soră, ştii carte? 

- Ştiu, părinte! 

- la cartea aceasta şi citeşte în genunchi, lângă sfintele moaşte, acatistul Sfântului 
Dimitrie, făcătorul de minuni! 

După un timp, femeia a adus cartea preotului şi i-a zis: 

- Părinte, am citit. Mă duc de acum şi cu acasă şi cum o vrea Dumnezeu. 


A ajuns acasă seara târziu. S-a furişat încet în casă, să n-o simtă soţul, şi s-a culcat 
într-o cameră separată, de vară. Pe la miezul nopţii bolnavul a început să strige cu 
glas tare: 

- Femeie! Marie! Unde eşti? Vino repede încoace! 

- lată am venit. Ai nevoie de ceva? 

- Unde ai fost? 'Te-ai dus în Bucureşti şi ai chemat un doctor să mă consulte? 

- Nu, omule, n-am chemat nici un doctor din Bucureşti. 

- Cum nu? Acum a fost doctorul la mine şi mi-a spus că tu l-ai chemat să mă 
consulte! De ce n-ai venit să-i plăteşti? Chemi doctorul şi-l laşi să plece aşa? A 
plecat acum cinci minute de la mine. S-a urcat într-o trăsură cu cai albi şi a plecat 
spre Bucureşti! 

- ŞI te-a consultat? a întrebat soţia. 

- M-a uns cu untdelemn pe mână şi pe piciorul paralizat şi mi-a poruncit să nu te 
mai ocărăsc, nici să te mai înjur, că mă vindec. Deci, te rog, iartă-mă, Marie, că de 
acum nu te mai supăr. Dar nu uita, dimineaţă să te duci să plăteşti doctorului la 
Bucureşti. Tu ştii unde locuieşte, că tu l-ai chemat! 

Într-adevăr, dimineaţă soţul s-a sculat pe picioarele sale şi în două zile s-a făcut 
complet sănătos. Atunci femeia a alergat, plângând de bucurie, la Sfântul Dimitrie 
şI i-a mulțumit cu multe lacrimi pentru vindecarea şi îmblânzirea soţului ei. Apoi a 
spus preotului care o cunoştea, toată minunea aceasta. 

Moaştele Sfântului cuvios Dimitrie cel nou 


Cel mai preţios odor din Catedrala Patriarhală sunt moaştele întregi ale 
Sfântului cuvios Dimitrie cel nou, aşezate în raclă de argint, în partea dreaptă a 
pronaosului, în firida din peretele de răsărit. 


Acest smerit monah a trăit la sudul Dunării, în secolul al XIII-lea, în vremea 
dinastiei româneşti a Asăneştilor sau cel mai târziu pe timpul Cruciadei a patra 
(1204-1261). Peste câteva sute de ani, pe timpul stăpânirii turceşti în Peninsula 
Balcanică, moaştele sale neputrezite au fost descoperite în albia râului Lom şi duse 
în satul Basarabov, din sudul Dunării, în dreptul oraşului Giurgiu. Auzind despre 
această descoperire, domnul creştin al Ţării Româneşti a trimis meşteri şi bani şi a 
ridicat acolo o biserică, în care au fost aşezate moaştele Sfântului. În vremea răz- 
boiului ruso-turc din 1769-1774, generalul rus Petru Saltâcov a trecut Dunărea, 
călcând Rusciucul şi o serie de sate, între care şi Basarabov. Găsind moaştele 

Sfântului cuvios Dimitrie, generalul evlavios le-a ridicat şi le-a adus la Bucureşti, 
aflat sub ocupaţie rusească, şi cu învoirea mitropolitului Grigorie al II-lea (1760- 
1787) le-a aşezat în Catedrala Mitropoliei, la 13 iulie 1774, cu gândul de a le duce 
în Rusia. La rugămintea mitropolitului şi a boierului Hagi Dimitrie, biv vel 
Sluger, de a nu înstrăina Sfintele moaşte, generalul rus s-a înduplecat şi le-a 
lăsat închinătorilor bucureşteni, luând cu sine în Rusia numai o mână a 
Sfântului cuvios Dimitrie. 


Mitropolitul Grigorie al II-lea a hotărât ca prăznuirea Sfântului cuvios Dimitrie 
să se facă în fiecare an în ziua de 27 octombrie, numindu-l şi „cel nou”, pentru a 
nu fi confundat cu Sfântul mare mucenic Dimitrie, izvorâtorul de mir, înscris în 
calendar la 26 octombrie, ale cărui moaşte se păstrează în catedrala din 
Tesalonic (Grecia). Tot mitropolitul Grigorie al II-lea a tipărit cu cheltuiala 
proprie, în 1779, slujba Sfântului cuvios Dimitrie cel nou, alcătuită din îndemnul 
său de mitropolitul Filaret al Mirelor, viitorul mitropolit al Ungrovlahiei Filaret al 
II-lea (1792-1793). În 1786, mitropolitul Grigorie al Il-lea a făcut pentru 
moaştele Sfântului o raclă de lemn, îmbrăcată pe alocurea cu tablă de argint. 


Sfântul cuvios Dimitrie a fost proclamat ocrotitorul spiritual al Catedralei şi al 
oraşului Bucureşti de către mitropolitul Filaret al II-lea (1792-1793), cum ne 
spune Melchisedec Ştefănescu, episcopul Romanului, într-un studiu consacrat 
vieţii acestui mitropolit, care n-a făcut decât să confirme marea evlavie a 
bucureştenilor pentru acest cuvios Părinte împământenit la noi. De atunci şi până 
astăzi popularitatea Sfântului cuvios Dimitrie n-a scăzut cu nimic. ŞI astăzi, ca şi 
acum două sute de ani, nu numai bucureştenii urcă zilnic şi în număr mare Dealul 
Patriarhiei ca să se închine cu evlavie la sfintele sale moaște, dar şi mulţi 
credincioşi din toată ţara. 


În anul 1879, moaştele Sfântului cuvios Dimitrie au fost strămutate într-o raclă 
din argint masiv, special confecţionată din iniţiativa şi în mare parte cu 
cheltuiala episcopului Ghenadie Petrescu al Argeşului (1876-1893), ajutat cu 
contribuţii băneşti şi de alți creştini evlavioşi. Racla, care adăposteşte şi astăzi 
moaştele cuviosului Părinte Dimitrie, este din argint de cea mai bună calitate, 
proba 14, în greutate de ocale 27, dramuri 10.800, şi preţul ei s-a ridicat la 22.800 
lei, sumă considerabilă pentru acea vreme. 


Racla aceasta este şi o reuşită operă de artă, fiind lucrată din ciocan şi împodobită 
cu scene în relief din viața Sfântului de o mare intensitate spiritual-emotivă. Pe 
capacul raclei este chipul Sfântului, în mărime naturală, cu camilafcă şi schimă, 
având de jur-împrejur o palisadă de argint, poleit cu aur, înaltă de 2 cm, iar pe 

marginea capacului 12 serafimi, 6 de o parte şi 6 de cealaltă parte, cu câte un 
mic stâlp de argint între ei. La frontispiciul raclei sunt gravate icoana Sfintei 
Treimi şi încoronarea Maicii Domnului, iar la partea inferioară, Arhanghelul 
Gavriil, cu aureolă, ţinând în mână semnul Bunei Vestiri. 


Racla cu moaştele Sfântului Dimitrie cel nou după restaurarea din anul 2007 


Pe părţile laterale ale raclei sunt 8 iconiţe în relief, înfățişând scene din viața 
a cuviosului Dimitrie, despărțite prin câte un stâlp de argint şi cu inscripția 
respectivă: în dreapta, „Sfântul păzeşte turmele”, „Călugărirea Sfântului, 


„Adormirea Sfântului”; în stânga, „Aflarea moaştelor Sfântului în apa Lomului”, 
„Aducerea moaştelor sfântului în car tras cu boi”, „„Surorile Aspra şi Ecaterina'. 

Icoane lucrate în argint, aşezate pe părţile laterale ale raclei 


Racla este aşezată pe patru picioare de argint masiv, înalte de 8 cm. Toate icoanele 
şi împodobirea raclei sunt lucrate în relief şi pe alocurea poleite cu aur. 


Deasupra, pe capac, la picioarele Sfântului, este gravată următoarea inscripţie: 
„Pentru evlavia şi dragostea Sfântului cuvios Dimitrie Basarabov, făcutu-s-a 
acest sicriu de argint, împodobit cum se vede, prin osteneala şi cheltuiala 
episcopului de Argeş Ghenadie II şi a câtorva buni creştini, ca să fie pomenirea 
urmaşilor, care, văzând aceasta, să se îndemne să facă şi ei alte fapte mai măreţe 
şi folositoare neamului românesc. Acest sicriu S-a făcut în zilele Măriei Sale 
Carol 1, viteazul domn al românilor, anul mântuirii 1879, luna decembrie, fiind 
ministru al Cultelor dl Vasile Boerescu, când s-a predat acest sicriu”. 

Pisanie gravată pe capacul raclei (dec. 1881) 


kkkkkkhkhkkhkhkkhkhkhkhkhkhkhkikikhkikir ki 


Xp XP Xp e Xe XP XP e e Xe Xe XP e e Xe Xe Xe e e Xe Xe Xe Xe e e Xe Xe Xe e e eX eX 


Îmbrăcămintea interioară a raclei este toată din catifea roşie, de cea mai bună 
calitate, cu şiret îngust de fir alb pe margini şi cu două mânere poleite înăuntru 
pentru ridicarea capacului. În interiorul raclei s-a fixat pe capac o fâşie de argint în 
formă de cruce de la racla cea veche, care se păstrează până astăzi în veşmântăria 
Catedralei. O dată cu racla, donatorul a oferit şi două accesorii: un pat de stejar 
masiv, sculptat şi poleit, pentru aşezarea acesteia, şi o cutie cu geam pentru 
protejarea şi conservarea el. 


Numele meşterului argintar care a realizat această prețioasă lucrare artistică este 
gravat jos, pe capacul raclei, sub ornamentele florale, în inscripţia: „Lucratu de 
Theodor Filipov Russ'. Argintar cunoscut în epocă, rus de neam, cu atelier propriu 
în Bucureşti, Teodor Filipov a mai lucrat şi racla de argint a Sfintei Muceniţe 
Filofteia de la Curtea de Argeş şi ferecăturile argintate ale unor icoane împărăteşti 
de la diferite biserici din Bucureşti şi din ţară. 


În anul 1933, cu prilejul restaurării Catedralei, prin purtarea de grijă a 
patriarhului Miron Cristea, racla cu moaştele Sfântului cuvios Dimitrie a fost 
aşezată în nişa special amenajată în peretele de răsărit al pronaosului, în partea 
stângă. Această nişă, care oferă larg acces credincioşilor la moaştele Sfântului, 
este ea însăşi o lucrare deosebită, fiind realizară din piatră naturală şi marmură albă 
şi este împodobită cu ornamente şi decoraţiuni artistic executate. 


Tot acum s-a refăcut, cu contribuţia unor credincioşi, îmbrăcămintea interioară a 
raclei, din catifea mov, matlasată, prinsă în ţinte de metal, şi cu o cruce de argint 
aurit cu trei braţe, pe care s-a gravate numele donatorilor, iar sub capac s-a fixat o 
plăcuţă cu inscripţia: 


„sicriul acesta care ţine în sine moaştele Sfântului Dimitrie cel nou, aduse şi 
aşezate în Catedrala sfintei Mitropolii de către fericitul mitropolit Grigorie cel 
mare, făcut cu parte de contribuţie a episcopului Ghenadie al Argeşului, în anii 
1674 început şi terminat în 1979, iar acum din prilejul refacerii interioare a 
Catedralei, a înzestrării ei cu calorifer, cu mobilier nou şi pictură, S-a aşezat şi 
sicriul acestor sfinte moaşte, precum se vede, domnind în pace M S Regele Carol 
II şi păstorind sfânta noastră Biserică întâiul patriarh al ţării D. D. dr. Miron, 
septembrie 1933. 


Racla a fost curățată şi aurită, dobândind o nouă strălucire, în primăvara anului 
2007, la Monetăria Statului, prin grija patriarhului Teoctist. 

Au bucureştenii evlavie şi pentru moaştele altor sfinți, dar ei nu aleargă să se 
închine cu mai mare cinstire şi cu neclătinată credinţă ca la moaştele Sfântului 
cuvios Dimitrie. încă de la sfârşitul secolului al XVIII-lea, în 27 octombrie, ziua de 
pomenire a Sfântului, se făcea mare „alai' la Mitropolie, adică pelerinaj, cu boieri 
şi popor, în frunte cu Vodă. Alaiul pornea de la Curtea domnească, în sunetul 
clopotelor care băteau de sărbătoare, urca Dealul Mitropoliei şi era întâmpinat în 
uşa bisericii de mitropolit, cu Evanghelia şi Crucea, înconjurat de arhierei şi de 
preoţi şi diaconi. Liturghia era săvârşită de mitropolit, împreună cu arhiereii şi cu 
stareții mănăstirilor din Bucureşti. După Liturghie, Vodă se întorcea la Curtea 
domnească cu acelaşi alai cu care venise la Mitropolie şi împărțea caftane şi slujbe 
la boieri, ierta pe osândiţi şi scădea pedepsele cele mari. 


Când moaştele sfântului, în vremuri de grea cumpănă, au părăsit Catedrala, ca 
în martie 1821, la intrarea lui Tudor Vladimirescu în Bucureşti şi ocuparea 
Mitropoliei de către arnăuţii domneşti, fiind luate de călugări, de frica 
„Zzaverigilor, carjaliilor şi altor lifte păgâne” şi depuse sub pază in biserica 
Sfântul Dumitru din uliţa Ilişcarilor (Sfântul Dumitru- Poştă), sau în 1918, în 
timpul ocupaţiei germane, când au fost răpite de soldaţii bulgari pentru a fi duse 
la sudul Dunării, bucureştenii nu şi-au recăpătat liniştea până când nu le-au 
văzut iarăşi pe Dealul Mitropoliei. 


La întoarcerea după zaveră „Sfântul a fost întâmpinat la capul Podului 
Mogoşoaiei de Grigore Vodă Ghica, de mitropolit şi episcopi, de beizadele, de 
boierime, de neguţătorime şi de toată obştea bucureşteană - se spune în 
Memoriul Darzeanului, publicat în „Trompeta Carpaţilor” din anul 1965 - şi a 
fost însoţit de acolo, pe jos, cu capetele goale, de toţi bucureştenii, cu Domnul în 
frunte, până Sus pe colină, unde a stat trei zile sub cerul liber să i se închine şi 
Să-i sărute măna toţi bucureştenii. * 


Tot aşa în 1918, când a revenit din drumul Giurgiului, „Sfântul a fost primit la 
bariera Bellului de mii de bucureşteni, de s-au îngrozit şi nemţii - se 
consemnează în documentele Mitropoliei - în fruntea cărora se afla mitropolitul, 
arhierei, preoţi şi călugări. S-au făcut rugăciuni de mulțumire înaintea bisericii, 
după care racla cu moaştele Sfântului cuvios Dimitrie a fost aşezată la locul de 
unde, cu trei zile în urmă, cu necinste a fost luată. A urmat un mare pelerinaj al 
bucureştenilor, care a durat o lună. 


4 În vremea domnitorului Caragea, la 1814, întinzându-se ciuma în Bucureşti, 
la cererea lui Vodă, călugării au scos moaştele Sfântului de la Mitropolie şi 

au ocolit oraşul, citind rugăciuni de tămăduire. Din acea zi, molima a 
scăzut treptat şi Bucureştiul a scăpat de această mare năpastă. 

4 La 1827, sub domnia lui Grigore Ghica, o secetă năpraznică lovind oraşul, 
s-a făcut procesiune cu moaştele Cuviosului Dimitrie, purtate de preoţi pe 
umeri, pornind de la Mitropolie şi, după ce ocoliră câteva străzi, „când 
sosiră în capul Podului Mogoşoaiei, începu să plouă. Vodă şi boierii şi 
norodul care erau după Sfânt, fură udaţi până la piele. Şi ploaia a ţinut trei 
zile, cu mici întreruperi, spune in memoriile sale colonelul Dimitrie 
Pappazoglu care a luat parte la aceasta procesiune. 

4 În 1831 se ivi holera şi mulţi bucureşteni fugiră care pe unde au putut, încât 
oraşul rămase aproape pustiu. La cererea generalului Pavel D. Kiseleff, 
preşedintele Divanului Țării Româneşti, moaştele Sfântului au fost duse pe 
Câmpia Filaret, în 15 septembrie, unde mitropolitul şi călugării au făcut 
rugăciuni pentru încetarea molimei, în prezenţa generalilor şi ofițerilor ruşi, 
a boierilor, clerului şi poporului care mai rămăsese în oraş. „Din ziua 
aceea şi până la începutul lunii octombrie - spune tot colonelul Dimitrie 
Pappazoglu - a scăzut repede numărul morţilor, care până atunci atinsese 
160pe zi. 


Sunt câteva din minunile pe care Sfântul cuvios Dimitrie le-a făcut pentru ocrotirea 
bucureştenilor şi exemplele pot continua până în vremea noastră. Ar mai fi de 
adăugat că după anul 1984, autorităţile vremii, deranjate de prezenţa zilnică şi în 
număr mare a credincioşilor pe Dealul Patriarhiei, la racla cu moaştele Sfântul 
cuvios Dimitrie, au plănuit strămutarea sfintelor sale moaşte la una din mănăstirile 
din afara oraşului, deodată cu închiderea Catedralei şi mutarea Reşedinţei 
patriarhale de pe această vatră istorică. Amânarea inexplicabilă a punerii în 
aplicare a acestui plan până în decembrie 1989, când a izbucnit revoluția, făcându-l 
zadarnic, se poate pune, între altele, şi pe seama refuzului Sfântului cuvios 
Dimitrie de a părăsi Catedrala, unde sălăşluieşte de peste două sute de ani, a 
dorinţei sale de a rămâne în mujlocul bucureştenilor ca să mijlocească pentru ei 
către Milostivul Dumnezeu. 


În anul 1955, ţinând seamă de marea cinstire a Sfântului cuvios Dimitrie în evlavia 
românilor, la propunerea patriarhului Justinian Marina, Sfântul Sinod a proclamat 
generalizarea cultului său în întreaga Biserică Ortodoxă Română, păstrându-i ziua 
de prăznuire la 27 octombrie, a doua zi după sărbătoarea Sfântului mare mucenic 
Dimitrie, hotărâre primită cu mare bucurie de credincioşii din întreaga ţară. 


Bucureştenii ţin la cuviosul Dimitrie mai mult ca la oricare sfânt. Zilnic ei vin la 
Catedrala Patriarhală să se roage la sfintele lui moaşte, care au fost binecuvântate 

de Dumnezeu cu har deosebit, de a fi izvor de sfinţenie, tămăduire de boli, izbăvire 
de primejdii, revărsând asupra celor ce-i cer ajutorul adevărate daruri duhovniceşti. 


Iar în 27 octombrie, ziua de prăznuire a Sfântului cuvios Dimitrie cel nou, ba chiar 
cu 2-3 zile înainte, în fiecare an, prin faţa raclei cu sfintele sale moaşte, aşezată sub 
un baldachin, lângă altarul Catedralei, trec sute de mii de pelerini. 


(Informaţii preluate din Colina Bucuriei, vol. I Catedrala Patriarhală, Ed. 
Cuvântul Vieţii, Bucureşti, 2008) 

Imagine din arhivă de la sf. sec XIX 

Adrian Cocoşilă - Cum au fost furate Moaştele Sfântului Dimitrie Basarabov 


În anul 1918, pe 17 februarie, un grup format din 20 de soldaţi bulgari a pătruns în 
Catedrală, în jurul orei două noaptea, şi au furat Moaştele Sfântului Dimitrie 
Basarabov. Era perioada când ne aflam sub ocupaţie germană. Ținând seama că 
bulgarii, în acea vreme, erau aliați ai nemților, exista suspiciunea că jefuitori 
acționaseră cu aprobarea unui general neamţ. 


Plecând de la faptul că Sfântul Dimitrie Basarabov s-a născut în Bulgaria, în satul 
Basarabi, bulgarii pretindeau că au drepturi legitime asupra moaştelor. Amintim că 
moaştele Cuviosului Dimitrie au ajuns în ţara noastră în anul 1774, nu printr-un 
furt, ci pentru a nu fi profanate de turcii care ocupaseră teritoriul bulgar. 


Mitropolitul Conon cere intervenţia nemților 


"Excelenţa Voastră, 

Avem marea durere sufletească de a vă aduce la cunoșştiinţă că astă-noapte, 17/4 
(n.r. februarie) ale curentei, s-a jefuit Biserica Catedrală a Sfintei Noastre 
Mitropolii, ridicându-se cu forţa Sicriul cu Moaştele Sfântului cuvios Dumitru, 
dimpreună cu toate odoarele ce se aflau într-însul. Faptul s-a întâmplat cu o trupă 
de ostaşi bine înarmaţi, prezentându-se aproape la orele 2 noaptea şi operând 
până la orele 3-4, mai întâi au înlăturat pe sergentul de serviciu din curte, 
ținându-l la o parte şi, servindu-se de instrumente puternice, au forțat ambele uşi 
ale Bisericii Catedrale, apoi au spart geamurile de la intrare, au năvălit spre 
altar, au ridicat cu forța preţiosul Sicriu cu Sfintele Moaşte, cu tot ce se afla acolo; 
după care au plecat din Biserică cu toate cele jefuite, şi s-au transportat cu totul la 
automobilul pe care-l aveau îndosit şi anume pregătit şi plasat jos în dosul 
Mitropoliei, pe o stradă laterală şi întunecoasă; şi astfel automobilul a dispărut, 
încotro nu se ştie. 


Prin această nemaipomenită şi nocturnă jefuire a Catedralei Sfintei noastre 
Mitropolii, s-a comis cel mai odios fapt de către un număr de până la 20 de soldați 
(bănuiți bulgari) înarmaţi, care, după un plan anume pregătit, prădând Biserica, 
au lovit atât în interesul Bisericii noastre Ortodoxe, cât şi în credinţa şi interesele 
Poporului Român, carele nu poate fi vinovat cu nimic. 


Deci, Excelenţa Voastră, cu mare durere sufletească aducându-le acestea la 
Inalta-Va cunoştinţă, şi în credința că Biserica şi Religiunea Ortodoxă sunt 
protejate prin toate Tratatele de la Haga, etc. şi cunoscând înaltele sentimente ale 
Majestății Sale Împăratul Germaniei, Noi vă rugăm stăruitor ca să binevoiţi a 

ordona să se ia cele mai urgente măsuri şi să se oprească pe drum călătoria 
Sfintelor Moaşte, oriunde vor fi, urmărindu-se toţi ostașii vinovaţi, binevoind a 
dispune reînapoierea Sicriului cu Sfintele Moaşte şi tot avutul lor, ca să stea 
nestrămutate în Catedrala Sfintei Mitropolii a Țării, Sfântul Dumitru fiind însuşi 
Patronul Capitalei Bucureşti. 


Al Excelenței Voastre, cu tot dinadinsul rugător pentru interesele Bisericii noastre, 
dorindu-Vă de la Dumnezeu sănătatea şi pacea așteptată de către toată lumea 
îndurerată. 

Conon, Mitropolit Primat. “ 


La două zile după furtul sfintelor moaşte, generalul Zach, comandant al judeţului 
Vlasca XI, îl informă pe prefectul acestui judeţ: 


"Domnul Prefect Moldoveanu, 

Moaştele Sfântului Dumitru într-un sicriu măreț de argint au fost furate de bulgari 
dintr-o biserică din Bucureşti, pentru a fi transportate cu un automobil în 
Bulgaria. Ajungând la Călugăreni, au schimbat aici automobilul cu o mică căruţă 
cu cal, pentru a şterge urmele lor. 


Este meritul aghiotantului meu, d. Rhefeld, că a descoperit acest schimb. Din 
ordinul meu, Rhefeld a fost trimis într-un automobil cu soldaţi armaţi pe calea 
Bucureştiului, spre a opri hoţii. 


În dreptul satului Daia, el a găsit căruţa căutată, însoțită de soldaţi bulgari foarte 
armaţi. Rhefeld a oprit transportul, care se dă drept bagaj al unor ofiţeri bulgari, 
arătându-le revolverul. Bulgarii s-au supus situaţiunii. Rhefeld a adus sicriul la 
Giurgiu şi depus la cartierul generalului Zach, unde a fost păzit de un ofiţer şi 
soldaţi armaţi până la 19 Februarie, în care zi sicriul a fost dus cu automobilul, 
însoţit de o puternică gardă de soldaţi germani înarmaţi, la Bucureşti. 


După părerea mea, evenimentul merită să fie însemnat mai târziu în istoria 
religioasă a României. Vă rog a lua notă de meritele dlui. Rhefeld. 


Primiţi, Domnule, salutările mele sincere Zach General al Bavariei şi Comandant 
al județului Vlasca XI”. 


Întoarcerea Sfintelor Moaşte 

În timpul în care moaştele Cuviosului au lipsit din Catedrală, mii de pelerini au fost 
prezenţi pe Dealul Mitropoliei. Vestea că Sfintele Moaşte vor reveni în Catedrală, 
avea să vină în după-amiaza zilei de marți, 19 februarie, când Divizia 
Administrativă a Capitalei l-a înştiințat pe Mitropolitul Conon că: "Sicriul cu 
Moaştele Sfântului Dimitrie, întors din drumul spre Giurgiu, soseşte astăzi la orele 
6 p.m.; anume sub garda militară, şi va fi predat în aceeaşi zi autorităţilor 
bisericeşti şi civile româneşti din Capitală”. 


Pentru întâmpinarea relicvelor a fost delegată o comisie specială, împreună cu 
garda civică de onoare, care 1-a aşteptat pe militari în dreptul Cimitirului Bellu. S-a 
constatat că obiectele de cult sunt neatinse "înlăuntru", apoi au fost duse în locul de 
unde fuseseră furate. 


Din scrisoarea de mulțumire adresată Mareşalului Mackensen, de către 
Mitropolitul Conon, cităm: 


"Noi privim dureros fapta ostașilor dovediți acum a fi de peste Dunăre, observăm 
că Dumnezeu, orbindu-le ochii şi mintea, spre a nu vedea lucrurile adevărate şi 
drumurile rătăcirii lor, nu le-a ajutat ca să-şi săvârşească complet sacrilegiul 
încercat, ci s-au încurcat, putând fi prinşi la Giurgiu (...), uitând că la şcoalele 
acesteia (Mitropoliei) toate generaţiile bulgărești de la 1560 încoace s-au adăpat, 
căpătându-şi cultura necesară şi pregătindu-se pentru conducerea eventuală a 
țării lor; iar acuma, în loc de recunoştinţă, ostaşii lor au încercat de a răsplăti cu 
rău vechilor şi prietenoşilor lor binefăcători”. 


Cunoaştem că generalul rus Petru Salticov, trecând prin satul Basarabov, a luat 
moaştele cu intenţia de a le trimite în Rusia, însă, la rugămintea lui Hagi 
Dimitrie, negustor de origine macedo-română, precum şi a mitropolitului 
Grigorie II al Ţării Româneşti, le-a dăruit poporului român. 


Ceea ce nu ştim e faptul că acest general a luat cu el mâna dreaptă a Sfântului 
cuvios Dimitrie, pe care a dus-o la Lavra Pecerska, unde se află şi în prezent. 

Moaştele Sfinţilor trei Ierarhi aduse la pelerinajul din Bucureşti cu ocazia 
sărbătorii Sfântului cuvios Dimitrie cel nou în 2015 


Cu prilejul pelerinajului din anul 2015 la sărbătoarea Sfântului cuvios Dimitrie cel 
nou, ocrotitorul Bucureştilor (23-28 octombrie 2015), racla cu fragmente din 
moaştele Sfinţilor trei Ierarhi: Vasile cel mare, Grigorie Teologul şi loan Gură de 
Aur care se păstrează la Mănăstirea „Sfântul Pavel” din Sfântul Munte Athos va fi 
adusă la Catedrala patriarhală de o delegaţie a Bisericii Ortodoxe a Greciei, 
condusă de Înaltpreasfinţitul Părinte Mitropolit Pavlos (Pavel) de Drama. 


Moaştele Sfinţilor trei Ierarhi vor fi aşezate în noul baldachin de pe Dealul 
Mitropoliei împreună cu moaştele Sfântului cuvios Dimitrie cel nou, ocrotitorul 
Bucureştilor şi ale Sfinților Impărați Constantin şi Elena pentru a fi cinstite de 
pelerini. 


tea . Vana A? 


ob 2 ISI 
re (ae Aia), d 


Predici 

Părintele Ilie Cleopa - Predică la cuviosul părintele nostru Dimitrie cel nou 


Sufletele drepţilor sunt în mâna lui Dumnezeu şi nu se va atinge de dânsele 
munca (Înţelepciunea lui Solomon 3, 1) 


lubiţi credincioşi, cuviosul părintele nostru Dimitrie cel nou de la Bucureşti, a 
cărui prăznuire o avem astăzi, era de la sudul Dunării, născut într-un sat 
neînsemnat cu numele de Basarabov. Fiind sărac la părinţii săi şi neavând cu ce 
se hrăni, multă vreme în tinereţile sale a păscut vitele acelui sat, ducând o viaţă 
singuratică de rugăciune şi înfrânare. 


Mai târziu, văzând că toate cele omeneşti sunt deşertăciuni, a părăsit grija cea 
lumească şi s-a retras într-o peşteră, nu prea departe, unde era o mică mânăstire. 
Acolo, Cuviosul a primit schima monahală, acolo a început a trăi în cele mai aspre 
nevoinţe pustniceşti, acolo a ajuns în scurtă vreme la o viață desăvârşită, prin 
privegheri de toată noaptea, prin post aspru şi metanii, prin rugăciuni neîncetate şi 
lacrimi, prin multă sărăcie şi adânc de smerenie. Dar cine va putea şti şi povesti 
toate nevoinţele cele de taină ale cuviosului Dimitrie? 


Simţindu-şi dinainte sfârşitul, cuviosul s-a ascuns, neştiut de nimeni, între două 
pietre mari, pe marginea unui râu ce se chema Lomul şi acolo şi-a dat sufletul în 
mâinile lui Dumnezeu. Multă vreme trupul său nu a putut fi aflat. Dar odată, 
venind apa râului mare, a rupt malurile sale şi s-au risipit şi cele două pietre cu 
moaştele Cuviosului în apă, unde au stat neştiute, ascunse în prundiş, până au fost 
aflate printr-o minune ca aceasta: era în partea locului un om care avea o copilă 
bolnavă de duh necurat. Deci, într-o noapte s-a arătat cuviosul Dimitrie în vis 
copilei şi i-a zis: "De mă vor scoate părinţii tăi din apă - arătându-i şi locul - eu 

te voi tămădui pe tine!” Și îndată copila a spus tatălui ei, care, adunând mai 
mulți preoți, a plecat la locul arătat şi a aflat comoara cea ascunsă şi nepreţuită, 
adică sfintele moaşte întregi şi neputrezite ale Sfântului Dimitrie. Deci, luându- 
le, le-a dus în satul Basarabov şi multe minuni de vindecare se făceau prin ele, 
celor ce veneau acolo cu credinţă. 


Auzind despre aceasta domnul Valahiei, a dorit să le aducă cu mare cinste în Țara 
Românească, ca să le aibă spre ajutor şi mângâiere. Deci, trimițând câţiva boieri şi 
preoţi la Basarabov, aceştia au încercat să aducă moaştele cuviosului peste Dunăre, 
dar nu au putut, căci sfântul nu a voit să părăsească satul său. Auzind de aceasta, 
domnul a poruncit să se facă, cu a sa cheltuială, o frumoasă biserică în Basarabov 
deasupra moaştelor Sfântului Dimitrie. 


Între anii 1769-1774, fiind război între ruşi şi turci, un general, anume Petru 
Salticov, din partea armatelor ruseşti, a trecut Dunărea şi a ocupat o mare parte din 
părțile Bulgariei, printre care şi Basarabovul. Apoi auzind de moaştele cuviosului, 
a poruncit să le trimită în ţara sa. Dar un oarecare locuitor român cu numele Hagi 
Dimitrie, fiind foarte credincios, s-a rugat de acel general să le dea Țării Româ- 
neşti, ca despăgubire pentru mulțimea pagubelor de război. Şi aşa, sfintele moaşte 
ale cuviosului părintelui nostru Dimitrie, au ajuns în pământul ţării noastre şi au 
fost aşezate în biserica Mitropoliei din Bucureşti, în anul 1773, fund primite cu 
mare evlavie de mitropolitul Grigorie şi de mulţimea credincioşilor. Apoi, îndată a 
încetat războiul şi boala ciumei care era în ţară. 


lubiţi credincioşi, pentru mulţimea darurilor sale, Biserica Ortodoxă Română la 
Catedrala Patriarhală din Bucureşti a avut grijă întotdeauna să cinstească pe 
cuviosul Părintele nostru Dimitrie cu alese slujbe, privegheri, acatiste şi cântări de 
laudă. Şi aceasta mai ales în ziua de astăzi, 27 octombrie, când se face prăznuirea 
cea de peste an a Sfântului Dimitrie la Catedrala Patriarhală din Bucureşti şi când 
vin mii de credincioşi din toate colţurile ţării, la cinstitele lui moaşte, ca să se 
închine şi să le sărute. 


Bucură-te astăzi, Ţară Românească, că nu te-a trecut cu vederea Bunul nostru 
Dumnezeu, în primejdii şi ispite, şi te-a îngrădit cu ajutorul cel neprețuit al 
rugăciunilor multor Sfinţi, cuvioşi şi mucenici. 


Bucură-te astăzi, Ţară Românească, că te-a binecuvântat Dumnezeu cu câmpii 
roditoare, cu munți împodobiţi, cu păduri şi izvoare, cu fii binecredincioşi şi 
milostivi, cu biserici aşa de frumoase şi cu sfinte moaşte de mare preț. 

Bucură-te astăzi, Ţară Românească, şi te îmbracă în haină de aleasă sărbătoare, 
căci astăzi a sosit prăznuirea cea de peste an a preacuviosului părintelui nostru 
Dimitrie, ocrotitorul poporului nostru binecredincios. 


Sfintele moaşte ale cuviosului părintelui nostru Dimitrie strălucesc ca un 
luceafăr şi ca un mărgăritar de mare preț în sânul Bisericii noastre. Privind spre 
ele, ne simţim mai întăriţi în credinţă, ne simţim deşteptaţi la o viaţă mai curată, ne 
simţim îndemnați la rugăciune, la smerenie, la post şi singurătate. Dar într-un chip 
de taină, parcă ne simţim îndemnați spre o viaţă de smerenie în lisus Hristos, de 
umilinţă şi înfrânare pe pământ. Că cine a fost mai sărac decât cuviosul Dimitrie? 
Cine a purtat haine mai rupte decât el? Cine a dus o viaţă mai lipsită decât el? Cu 
trudă se ostenea să pască vitele satului, lovindu-şi picioarele de pietre, răbdând 
frigul, ploaia şi zăduful soarelui, pentru a-şi dobândi pâinea vieţii. Apoi adăugând 
la aceasta şi celelalte osteneli duhovniceşti, ca rugăciunea, viaţa curată şi smerenia, 
aşa a păşit pe calea desăvârşirii creştine. Şi acest fel de nevoinţă l-a continuat 
Cuviosul Dimitrie cu prisosinţă şi în viaţa pustnicească, ajungând să petreacă ca un 
înger pământesc. 


După Sfinţii. Părinţi sunt două feluri de sărăcii: prima este sărăcia cea 
materială, lipsa celor de prisos, negrija vieţii, neagoniseala etc., iar a doua este 
sărăcia cea duhovnicească, adică smerenia inimii, prin care creştinul se 
socoteşte că nu are nici o faptă bună şi este mai păcătos decât toți. 


Amândouă săracii sunt de nevoie şi obligatorii pentru mântuirea noastră. Prima, 
adică lipsa celor pământeşti, face începutul desăvârşirii, iar a doua, adică smerenia, 
face sfârşitul ei. Pe aceasta o fericeşte însuşi Domnul, zicând: Fericiţi sunt cei 
săraci cu duhul, că a acelora este Împărăţia Cerurilor (Matei 5, 3). Dar, întrucât 
nimeni nu poate ajunge la sărăcia cea desăvârşită a duhului, fără sărăcia cea din 
afară a materiei, Domnul ne poruncește şi pentru aceasta, zicând: Nu vă grijiți, 
zicând: ce vom mânca sau ce vom bea sau cu ce ne vom îmbrăca? Că acestea 
toate neamurile le caută... Ajunge zilei răutatea ei (Matei 6, 31-34). lar David 
zice: Bogăția de ar curge, nu vă lipiţi inima de ea (Psalm 61, 10). 


Mare dar este neagoniseala şi de multe primejdii şi păcate scapă pe creştin în viaţă! 
Dar cine din noi o mai iubeşte? O, fericită sărăcie şi negrijă, cine te mai preţuieşte 
astăzi? Care din creştini mai întreabă de tine acum? Cine mai cunoaşte astăzi preţul 
tău? Cine mai râvneşte la folosul tău? Cu adevărat, cel ce iubeşte sărăcia lui 
Hristos, aşa cum au iubit-o sfinţii şi caută să şi-o agonisească în viaţa sa, acela este 
un adevărat creştin, acela este un filosof al veacului de acum. 

Sărăcia, viaţa cât mai modestă naşte în sufletul creștinului duhul smerenie: lui 
Hristos, duhul rugăciunii, al dragostei, al cugetării la moarte, al pocăinţei. Lipsa de 
agoniseală şi fără de grija îmbogăţesc sufletul cu multe virtuţi, izbăvesc pe om de 
multe căderi şi îl învaţă adevărata rugăciune. Însă această virtute nu mai poate 
încăpea între creştinii de astăzi. Acum toţi aleargă după bani cât mai mulți, după 
haine cât mai scumpe, după un trai cât mai îndestulat. Agoniseala celor de prisos 
este idolul veacului de acum, este pricina atâtor certuri între oameni şi popoare. 
Grija vieții este prăpastia cea adâncă în care se cufundă şi mor istoviți mulți fii ai 
pământului. 


Fraţilor, să luăm aminte cum trăim. 


Să iubim deci, sărăcia Domnului ca să dobândim viaţa cea 
veşnică. Să ne îndestulăm cu cât ne dă El. Să nu ne facem idoli din materie. Să nu 
ne ostenim numai pentru trup. Să nu ne facem robi ai plăcerilor, ai hainelor, şi 
banilor, căci toate trec sub soare. Să nu căutăm mai mult decât ne trebuie, căci 
altfel nu mai putem fi numiţi copii Lui. lar dacă suntem fii ai Tatălui ceresc, apoi 
ştie EI de ce avem nevoie. 


Desigur, avem datoria sfântă să îngrijim de casă şi copiii noştri, să câştigăm cele de 
nevoie, să muncim cinstit şi să nu aducem în casele noastre ban şi pâine străină, că 
ne adunăm osânda la Dumnezeu. Apoi să dăm din osteneala noastră şi la săraci şi 
la cei bolnavi ca să avem plată în cer. Să ne aducem aminte de nevoinţa Sfântului 
Dimitrie, care a trăit îngereşte pe pământ, în desăvârşită sărăcie, în post, în 
rugăciune şi cugetare la cele veşnice. Să ne închinăm la moaştele Sfântului 
Dimitrie ori de câte ori avem prilejul şi să citim acatistul lui că este grabnic 
ajutător. 


Aşadar, să privim mereu la sfârşitul vieţii lui lisus Hristos, şi la pilda sfinților Lui, 
care s-au nevoit în multe lipsuri. Să ne silim "a le urma credinţa" şi să avem mereu 
în minte cuvintele Domnului care zice: Căutaţi mai întâi împărăţia lui Dumnezeu 
şi dreptatea Lui şi toate celelalte se vor adăuga vouă (Matei 6, 33). Amin. 

Părintele Sofian Boghiu - Predică la Sfântul cuvios Dimitrie cel nou, 
Basarabov - “Suntem pe pământ ca să câştigăm cerul!” 


Întru tine, Părinte s-a mântuit cel după chip... 


După care chip, fraţi creştini? După chipul lui Dumnezeu din noi. La Sfinţii cuvioşi 
care au pustnicit şi au trăit viaţa după voia lui Dumnezeu, vedem în fapt cum „s-a 
mântuit cel după chip” cum spune cântarea pe care mă bucur că o spuneţi cu atâta 
evlavie. Acest îndemn la cântare, frați creştini, picură în suflet râvnă pentru cei 
care şi-au mântuit chipul lui Dumnezeu din ei. 


Acest chip al lui Dumnezeu din noi, dacă-l mântuim atingem desăvârşirea, ideal pe 
care îl recomandă Hristos tuturor, cu glas puternic, pe muntele Fericirilor: „Fiți 
desăvârşiţi precum Tatăl vostru cel ceresc desăvârşit este!”. 


A fost spus nu numai pentru mulțimile de atunci, ci şi pentru noi cei de astăzi. 
Desăvârşirea nu este un îndemn, o poruncă numai pentru anumite categorii de 
oameni pe care îi numim “sfinţi”, desăvârşirea a fost rostită şi poruncită pentru toţi, 
frați creştini: bărbaţi, femei, copilaşi, toţi suntem chemaţi să ne desăvârşim, ca să 
atingem acest ideal, adică să moştenim Împărăţia lui Dumnezeu. Să nu uităm acest 
ideal fraţi creştini. 


Acolo, în cer, în Împărăţia lui Dumnezeu, nu intră nimic necurat. Aşa ne spune 
Sfântul Pavel: „Nu vă amăgiţi fraţilor, nimic necurat nu va intra în Împărăţia 
Cerurilor”. Nimic necurat... Dar noi cât de necuraţi suntem? Avem Sfintele taine 
cu care ne putem curăţi, dar câţi dintre noi colaborăm cu harul lui Dumnezeu, 
ca Să putem arunca afară din ființa noastră tot ce este necurat, spurcat, tot ce 

este urâciune înaintea lui Dumnezeu ? Noi ne spovedim, ne împărtăşim, iar când 
ieşim afară [din Biserică], facem lucruri mult mai rele ca înainte. 


Nouă, oamenilor, ne-ar fi foarte greu să pornim pe acest drum al desăvârşirii, dacă 
nu ne-ar sta Mântuitorul în față, spunându-ne: „Urmaţi-Mă!” Cum să-L urmăm? 
Luând crucea Lui. lisus ne spune: „Eu sunt calea, adevărul şi viaţa”. Calea - 
adică modelul. „Învăţaţi de la Mine, că sunt blând şi smerit cu inima”. „Eu sunt 
uşa” prin care se intră la Tatăl. E] este exemplul nostru, ghidul, călăuza noastră. 


Dar poate că ne-ar fi greu să pornim pe acest drum, dacă ne-ar sta în față numai 
Mântuitorul Hristos. Mai avem nevoie şi de alte exemple care au păşit pe acest 
drum al desăvârşirilor. Aceştia sunt sfinţii, fraţi creştini. Aceşti sfinți care, plini de 
curaj, L-au urmat pe Hristos cu toată fiinţa lor, aşa cum spune Sfântul Pavel: 
„Urmaţi-mi mie, precum şi eu urmez pe Hristos”. 


Din această Împărăţie plină de lumină a tuturor Sfinţilor care populează cerul 
lui Dumnezeu, se desprind zilnic aceşti sfinţi, care ni se oferă ca modele de viaţă. 


Și iată că ne întâlnim astăzi cu doi mari Sfinţi a căror viaţă este scoasă la lumină cu 
toată smerenia, pentru că ei au împlinit acea poruncă grea a Mântuitorului: „Fiți 
desăvârşiţi, precum Tatăl vostru din cer, desăvârşit este”. 


Sunt doi mucenici: 
4 Sfântul Dimitrie, izvorâtorul de mir, care îşi împlineşte mucenicia sa roşie, 
Cu sânge nevinovat, şi 
X Sfântul Dimitrie cel nou care este tot mucenic, dar mucenicia lui a fost o 
mucenicie albă, de grea nevoinţă şi trudă; mucenicie fără sânge, dar tot 
mucenicie. 


Pentru că este foarte greu să te lupţi cu tine însuţi, este extrem de greu, fraţi 
creştini. Deseori noi căutăm fel de fel de scuze ca să călcăm în picioare cele mai 
uşoare porunci ale lui Dumnezeu şi să ne facem voia noastră. Este foarte greu să 
înfrângem răul din noi. Lupta aceasta au dus-o pustnicii, cei care nu au fost ucişi 
de alții, ci ei singuri şi-au mortificat trupurile, ca să le facă sfinte şi curate, 
adevărate temple ale Duhului Sfânt. Aceşti mari nevoitori au luptat până la sânge 
cu ei înşişi, clipă de clipă, nu cumva să se strecoare în ei un gând murdar, 
mincinos, fals, care să întineze lăuntrul inimii. Această luare-aminte la ei înşişi 
le-a adus sfinţenia vieţii lor. Suntem lăsaţi pe pământ, ca să câştigăm cerul, fraţi 
creştini. Dar câţi dintre noi avem această conştiinţă, că Dumnezeu este mereu 

prezent în viaţa noastră, şi câţi înţeleg pe deplin acele cuvinte spuse de Mân- 
tuitorul: „Cine împlineşte poruncile Mele, acela Mă iubeşte”? 


Viaţa Sfântului Dimitrie Basarabov a fost necunoscută, frați creştini şi surori dragi. 
A fost un mare necunoscut. Era păstor de vite, văcar, într-un sat foarte mărunt, de 
lângă apa Lomului. Un mare necunoscut în afară, dar în viaţa lui de taină, era cu 
adevărat un templu al Duhului Sfânt şi Dumnezeu a locuit cu plăcere în trupul 
sfânt al acestui văcar. A fost un om de jos şi a trăit o viaţă foarte simplă. Însă 
avea necontenit acest cutremur sufletesc, această mare grijă, nu cumva Să se 
abată cu ceva de la poruncile lui Dumnezeu, nu cumva Să întristeze cu ceva 
Duhul Sfânt care locuia în el cu adevărat. 


Din viaţa lui, ni se spune că odată, din greşeală, a strivit un cuib de păsărele, în 
care erau numai ouşoarele, sau poate abia începuseră să iasă puişori. Și a avut 
atâta mustrare de conştiinţă, încât toată viaţa şi-a pedepsit piciorul cu care a 
călcat acest cuib umblând desculț, Această gingăşie sufletească nu o întâlneşti 
chiar aşa de uşor în rândul oamenilor, fraţi creştini. Să mă iertaţi, dar cred că 
mamele care-şi ucid pruncii cu atâta nepăsare, ar trebui să se gândească mai mult la 
acest sfânt care tremura şi-i părea rău pentru nişte ouşoare...! 


Era un om sărac şi păştea vitele satului acolo, în Basarabov, satul în care se 
născuse el. Şi cât sta în urma vitelor, fără îndoială că se ruga. Aşa cum făcea 
părintele Cleopa de la Sihăstria, să mă ierte dacă spun o taină a lui. El a venit de 
mic la mănăstire şi l-au trimis să pască oile. Şi ne povestea odată cum stând în 
urma oilor, citea din Psaltire şi se ruga cu Rugăciunea lui Hristos. Fără îndoială că 
şi Sfântul Dimitrie se ruga şi el cu această rugăciune - mai ales că era cunoscută 
rugăciunea aceasta, în vremea când a trăit el. 


După un timp a lăsat turma şi a alergat în pustnicie. A rămas undeva lângă apa 
Lomului, ducând o viaţă aspră, cu mult post, cu rugăciune neîncetată, culcându-se 
pe pământul gol şi asuprindu-şi trupul în tot chipul, ca să-l poată stăpâni, cum 
spune Sfântul Pavel. Aşa a trăit el, retras de lume, în rugăciune neîntreruptă, ca un 
mare necunoscul. 


Aşa s-a întâmplat şi cu Sfântul 
Dimitrie, încât şi-a cunoscut clipa sfârşitului, clipa morţii lui. Și când a fost să 
moară, a intrat în peşteră şi s-a aşezat acolo, între două pietre, ca într-un sicriu, şi 
acolo a adormit somnul cel de veci. Nimeni nu ştia de el, decât numai Bunul 
Dumnezeu... 

Au trecut anii şi s-au revărsat apele Lomului şi cu vremea, pietrele s-au răsturnat, 
apele au venit deasupra şi un strat gros de mâl, de aluviuni, s-a aşezat pe sfântul 
trup al acestui mare nevoitor, acoperindu-l cu nisip şi pietriş. A rămas îngropat în 
acest loc sălbatec, noroiul venea navală pe el... Şi a stat mai bine de o sută de ani 
sub această povară a pământului adus de ape. 


Mă gândeam de multe ori la acest mormânt al Sfântului Dimitrie în care s-a 
îngropat el însuşi. Şi în loc să putrezească, strălucea de acolo, plin de lumină şi har, 
în acel mâl, în acel noroi! Invers de cum facem noi. Noi ne gândim la cavouri 
frumoase, pline de fală şi podoabă pe deasupra şi înăuntru zac oase pline de 
putrejune, punem acolo, de fapt, nişte putregai... 


A stat acolo mai bine de o sută de ani. S-a întâmplat că în satul acela era o femeie 
creştină, cu multă frică de Dumnezeu, care avea o fetiţă cuprinsă de duhul cel 
rău. Și într-o noapte, Sfântul se arătă în vedenie acestei copilițe şi-i spune: 
Dacă părinţii tăi mă vor scoate din locul acesta unde mă aflu, am să te vindec”, 
Fetița s-a bucurat şi a spus părinţilor ei: „lată ce-am văzut!” Şi le-a arătat şi 
locul unde i s-a arătat sfântul în vis. Au anunţat preotul satului, au săpat în acel 
loc şi au găsit acolo trupul Sfântului Dimitrie luminos, cu oasele galbene ca 
ceara, cu un miros foarte plăcut ieşind din trup. Şi-au dat foarte repede seama 
că acolo era un om al lui Dumnezeu. Erau pe atunci foarte multe moaşte în 
Balcani, să n-o uităm pe Sfânta Parascheva. L-au scos de acolo şi l-au adus la 
Târnovo, capitala Bulgariei, şi l-au cinstit cum se cuvine unor asemenea uriaşe 
personalități duhovniceşti. 


Și a făcut Dumnezeu că, pe cât de necunoscut a fost în viaţa sa pământească, pe 
atât de cunoscut să fie după aceea. S-au făcut foarte multe minuni, s-au vindecat 
mai ales mulţi bolnavi la sfintele lui moaşte. 


În viaţa lui se spune despre un arhiereu, Ioanichie, greu bolnav. L-au adus pe 
aşternut la Sfântul Dimitrie şi, după trei ore cât a stat la Sfânta Liturghie, s-a făcut 
bine. 


Mai târziu, pe la anul 1769, moaştele lui au fost aduse la noi în ţară. De atunci 
veghează de acolo de sus, din dealul Mitropoliei, dând multe răsplătiri tainice celor 
care i se roagă cu credinţă. 


Fraţi creştini, acesta este, pe scurt, cursul vieţii acestui mare sfânt. Sunt mulți 
oameni care ştiu foarte multe lucruri despre Dumnezeu, despre cum trebuie să ducă 
o viaţă cu adevărat creştină; pot scrie tratate întregi despre acest subiect. Ştim 

şi lăudăm pe cei care au urmat o astfel de viaţă, le întocmim cântări, aşa cum am 
făcut şi noi, în seara aceasta. Însă noi, deşi cunoaştem aceste reguli de viaţă 
duhovnicească, ducem o viaţă aşa cum ştim noi că o ducem. Adică în mişelii, în 
păcate, în tot felul de rele şi lipsuri duhovniceşti. La cele mai mici neajunsuri ne 
răzbunăm, ne urăm între noi, ne tulburăm, ne vorbim de rău şi ne otrăvim viaţa 
sufletească. 


Nu aşa a făcut Sfântul Dimitrie. EI era o fiinţă umulă, cinstită în sufletul lui şi 
mereu cercetându-se pe sine, ca să poată plăcea lui Dumnezeu, să împlinească întru 
totul voia Lui. Deşi nu ştia carte, nu ştia nici să se iscălească, însă prin felul său de 
viaţă, prin atenta supraveghere a vieţii lui, a ajuns ce a ajuns. De aceea, frați 
creştini, plecându-ne fruntea pe mâna lui binecuvântată de Dumnezeu şi plină de 
har, să ne gândim la sfinţenia vieţii lui şi să ne îndreptăm viaţa noastră, adică să ne 
umilim, să ne tânguim pentru tot ce ne lipseşte din cele sufleteşti şi să cerem de la 
Dumnezeu să ne ajute să sporim în bine, nu atât în cunoaştere, cât mai ales în 
practicarea acestor reguli de sfințire a propriei noastre vieţi. 


Ne-am închinat în seara aceasta cu multă râvnă la două icoane împodobite cu flori 
a Sfântului Dimitrie cel nou, cel sărbătorit azi, şi a Sfântului mare mucenic 
Dimitrie, izvorâtorul de mir, care a fost sărbătorit ieri. La această cumpănă între cei 
doi Sfinți Dimitrie, să împrumutăm şi de la unul şi de la altul ceea ce au avut ei mai 
scump: adică dorul după Dumnezeu şi după viaţa cea sfântă. 


Citeam în viaţa Sfântului Dimitrie, izvorâtorul de mir că, de micuţ, părinţii îl 
duceau într-o cameră, un fel de paraclis al familiei şi acolo îi spuneau: „lată, 
aici este icoana Mântuitorului care S-a jertfit pentru noi. Aici este icoana Maicii 
Domnului; prin ea S-a născut Mântuitorul, Dumnezeul întrupat. Cinsteşte aceste 
două icoane şi Dumnezeu îţi va binecuvânta întreaga viaţă.” 


Sfântul Dimitrie Basarabov n-a avut parte de o astfel de educație. EI însă a 
ascultat de acel glas al conştiinţei care se găseşte în fiecare din noi - această 
conştiinţă în care ne întâlnim cu Dumnezeu, fraţi creştini, acest glas lăuntric al 
lui Dumnezeu în noi, care ne mustră de câte ori facem o faptă rea. Pentru că 
nouă ni se spune când facem bine şi când facem rău; când facem o faptă rea, ne 
mustră cineva din noi: „nu-i bine ce-ai făcut”. 


Sfântul Dimitrie a ascultat de acest glas şi s-a condus după conştiinţa lui, foarte 
sensibilă, care îl mustra şi îl îndrepta mereu pe calea spre Dumnezeu. 

De aceea, 


Pentru că oricine am fi, fraţi creştini, mari sau mici, cu toţi murim. Și când murim, 
ni se închid ochii aceştia, dar ni se deschid alţi ochi, şi când vom vedea unde 
suntem, tânguirea va fi cumplită, fraților! Ca şi un elev sau un student care, în loc 
să fie serios, să se pregătească la examen, îşi petrece viaţa în destrăbălare şi 
nesocoteşte pe profesor. Şi vine ceasul să se prezinte la un examen serios, şi este 
nepregătit, pentru că a nesocotit pe profesorul care i-a spus: „Am să te ascult din 
cutare şi cutare lucru”. Şi cade la examen, „îl pică”. Aici, pe pământ, se mai poate 
interveni cumva, dar acolo nu se mai poate interveni în nici un fel. 


Acolo mergem cu viaţa noastră duhovnicească, cu faptele noastre, aşa cum au fost 
ele. Pregătiți-vă pentru acest cumplit examen, pentru că acolo nu este căutare la 
faţă, ci este căutare la fapte! Fiţi atenţi, frați creştini, la propria viaţă, pentru că 
Dumnezeu Se ţine de cuvânt, nu minte! 


Să urmăm chipul de viaţă al sfinților, chipul lor plin de lumină. Şi să ne gândim la 
chipul din noi care este chip din chipul lui Dumnezeu şi trebuie să-l punem în 
lumină, trebuie să-l onorăm. 


Întâlnirea cu sfinţii să fie pentru noi întâlnirea cu Mântuitorul, cu propria noastră 
conştiinţă. Să ne întrebăm dacă suntem sau nu pe calea pe care o aşteaptă 
Dumnezeu de la noi. Și când vă închinaţi în faţa unei icoane a lui Hristos, Care e 
calea sau a Maicii Domnului care e întruparea acestei virtuţi în propria ei 
persoană - ea este idealul desăvârşirii atins de fiinţa feminină - sau la icoana 
Sfinţilor, aceşti eroi ai vieţii creştine care au luat crucea pe umerii lor, să ne fie 
modele de curaj şi întărire pe calea credinţei. Să vă fie acestea la inimă, fraţi 


3 o e 


“La mormântul Domnului, la Ierusalim, vin fel de fel de oameni. Unii cu aparat de 
fotografiat, alții lasă ţigara la uşă sau intră foarte distraţi, ca la un muzeu. Sunt şi 
unii care intră acolo cu un fior de dor, de a se atinge de acest mormânt al 
Domnului, şi se roagă în aşa fel, că simţi cum duduie inimile lor de dor după 

Dumnezeu, de remuşcări pentru păcatele lor. Iar când ies de acolo au chipul plin de 
lumină, cu adevărat. Tot aşa şi cu moaştele Sfântului Dimitrie. Cei care vin ca 
turişti, reci şi indiferenți, nu primesc nici un răspuns, pentru că nici nu-l cer măcar 
ŞI les mai încărcaţi sufleteşte, pentru că, într-un fel, au profanat un loc sfânt. 


Sfântul Dimitrie, izvorâtorul de mir a fost aristocrat, celălalt a fost cioban, om de 
Jos; dar amândoi au intrat în această mare ceată a sfinţilor. Pentru a dobândi 
Sfințenia, nu este nevoie să fii nici bogat, nici mare învăţat, ci Să păzeşti 
poruncile lui Dumnezeu. Este nevoie de despătimire, de această luptă cu noi 
înşine. Să aruncăm afară tot ce e urât, tot ce e spurcat în noi, ca pe o cârpă pe 
care ţi-e jenă să o atingi cu mâna. Această curăţire lăuntrică dacă o putem 
dobândi, nu singuri, ci cu ajutorul lui Dumnezeu, încet-încet îşi face loc 
Dumnezeu în noi şi devenim vase ale Duhului Sfânt. 


> „Fiți Sfinți” nu este o poruncă valabilă numai pentru călugări, ci pentru 
toată lumea. Pentru că toţi suntem făcuţi să mergem în cer, nu în iad, să fim 
sfinți, nu demoni. 

> „Fiţi desăvârşiţi ” este o poruncă spusă pentru toți oamenii, pentru toate 
categoriile şi pentru toate vârstele. Suntem datori să fim desăvârşiţi, acesta 
este scopul vieţii noastre, fraţi creştini. 


Onicât am fi de cinstiţi sau necinstiţi de oameni, murim şi intrăm în uitare. Ne uită 
toţi, chiar şi cei cărora le-am făcut bine. Dar la Dumnezeu nu suntem deloc uitaţi, 
suntem mereu prezenți. 


Pentru a fi desăvârşiţi, trebuie să avem această părtăşie de virtute, această strădanie 
de fiecare zi, să fim tot mai buni, mai drepți, mai sfinţi. Sfinţema nu este un 
apanagiu al celor din pustiuri. Sunt atâtea familii de sfinţi. În lume e mai uşor; în 
pustiu, această trudă este foarte mare, „Până la sânge”, cum spune Sfântul Pavel: 
„Voi nu v-aţi luptat încă până la sânge, contra duhurilor răutăţii”. Şi în lume are 
diavolul foarte multe de făcut, dar totuşi putem trăi o viaţă după voia lui 
Dumnezeu. Şi apoi, azi nu mai sunt pustiuri. Azi, cel mai mare pustiu este în 
sufletul nostru, în viaţa noastră, atunci când ne depărtăm de Dumnezeu. 


Pe acest drum al desăvârşirii nu Suntem singuri. Mântuitorul Hristos, Maica 
Domnului, Sfinţii îngeri, toţi, sunt prezenţi în viaţa noastră şi privesc truda 
noastră pe acest drum către cer. Singuri, nu am putea face nimic, lisus ne spune 
asta: „Fără Mine nu veţi putea face nimic”; „Eu sunt cu voi în toate zilele, până 
la Sfârşitul veacurilor”. 

Dacă am apela zilnic la El prin rugăciune, viaţa noastră ar fi mult mai blândă, 
mai paşnică, mai cinstită, mai curată. 


Ca să fim liniştiţi, nu trebuie numaidecât să avem de toate. Poţi să ai palate şi să fii 
oarte nefricit în bogăţia ta. (evazata pace ne-o dă numai Tva, evorul păcii: 
Pacea Mea dau vouă, nu cum vă dă lumea”. Această pace o căutăm numai când 
ne facem datoria de conştiinţă faţă de aproapele nostru. Să-i facem noi lui, ceea ce 
vrem să ne facă el nouă. Pentru că toate poruncile se pot rezuma în una: „Cum 
voiţi să vă facă vouă oamenii, faceţi-le şi voi, lor”. Şi cine ar vrea să fie jignit, să 
fie furat, să 1 se facă rău, să fie desfiinţat ca om? Nimeni! 


Se vorbeşte atât de mult despre pace, dar pacea începe în primul rând cu noi înşine, 
cu aproapele nostru şi cu Dumnezeu. 


4 Dacă noi am vorbi pe alții de bine, aşa cum vrem noi să fim vorbiţi de bine, 
ce bine ar fi! 

4 Dacă ne-am trăi viața după Dumnezeu, împlinind poruncile Lui, am trăi în 
lumină încă de aici, de pe pământ „ Împărăţia lui Dumnezeu este înlăuntrul 
vostru”, aşa spune Mântuitorul. 

4 Dacă am [năzui] mereu spre Dumnezeu spre dreptatea Lui, am gusta şi noi 
cu adevărat din această bucurie a Duhului Sfânt pe care au gustat-o sfinţii. 


Dar noi uităm repede şi ne încurcăm mereu cu lăcomia, cu mândria, cu egoismul şi 
cădem tot mai Jos, în întunericul păcatului. Orice gând spurcat ne face netrebnici şi 
cădem din har şi trebuie apoi multă osteneală să lăcrimăm, să ne rugăm, să ne 
ostenim ca să revenim la ce am fost mai înainte. 


Însă foarte mulţi sunt şi duşmanii vieţii noastre, aceste duhuri nevăzute despre 
care spune Sfântul Petru că „umblă ca un leu, urmărind pe cine să înghită”. Şi în 
afară de aceste întrupări ale răului, mai sunt şi patimile din noi şi exemplele rele 
din jurul nostru. De aceea trebuie să fim foarte atenţi la noi înşine, la şoaptele din 
gândul nostru, să înţelegem ce este bine şi ce este rău. Să urmăm ce este bine, şi 
să ne sustragem de la ceea ce este rău. Să ne vedem de drumul nostru, pe calea 
lui Dumnezeu. 


Sfinţii ni se oferă ca modele. Să îi cinstim nu numai de formă, pentru felul cum 
vorbeşte cineva despre ei, ci să-i luăm ca model pentru întreaga noastră viaţă. Să 
nu treceţi nepăsători sau neatenţi pe lângă numele sfinţilor. Să-i avem ca făclieri 
care ne luminează calea vieţii, fiecare în felul său. Să ne apropiem de ei cu 

rugăciune şi cu dragoste, pentru că ei se roagă neîncetat pentru toţi cei care 
intră pe calea lui Dumnezeu. Să ne rugăm lor, să ne ajute să ne înnoim viaţa şi 
Să fim temple ale Duhului Sfânt, împlinind această poruncă a Mântuitorului: „Fiți 
Sfinţi, fiți desăvârşiţi ”. 


Sfinţenia este poruncă, fraţilor. Suntem pe pământ, pentru ca Să câştigăm cerul. 
Nu uitaţi! 


Dumnezeu vede în taină toată viaţa noastră. Nimic nu e ascuns, care să nu se 
vădească. Şi lacrimile, şi suspinele inimii, şi rugăciunile cele de taină, în cămara ta, 
cu mâinile ridicate sau cu fruntea plecată la pământ, şi zguduirea conştiinţei, 
regretul, durerea pentru păcatele noastre, totul e înregistrat de Dumnezeu. 


rin bipzene apeg Stăpânul stă cu urechile deschise ca să ne asculte 


rugăciunile; noi însă poftim să ne asculte Dumnezeu fără să-L rugăm. Mântuitorul 
spune: „Cere şi ţi se va da, bate şi ţi se va deschide!” 


Mergeţi să vă întâlniți cu Sfântul Dimitrie cel nou, acum, la ziua lui. Să-i aduceţi 
prinos şi omagiu, recunoştinţă şi mulţumire, pentru că el se roagă cu adevărat 
pentru noi. Îngenuncheaţi înaintea lui şi plecaţi-vă fruntea pe mâna lui uscată de 
post şi gândiţi-vă mai adânc la viaţa lui, la osteneala lui, la roadele cu care Duhul 
Sfânt l-a dăruit pentru ostenelile lui. A murit ca un mare necunoscut, dar a ajuns 
mai cunoscut decât toți cei mari din lumea aceasta, care se mişcă numai prin 
puterile şi prin forţa lor - şi care apoi sunt uitaţi de toţi, pentru că nu lasă nici o 
dâră de lumină în urma lor, aşa cum au lăsat aceşti luceferi mari: Sfântul Dimitrie, 
Sfântul Gheorghe, Sfântul Nicolae... 


Citiţi vieţile acestor sfinți şi citiți Scriptura, frați creştini. Citiţi şi subliniați cu 
creionul, ca să ţineţi minte - dar să o subliniaţi mai ales cu faptele. Nu uitaţi: facem 
bine, moştenim binele. Trăim în lumină, intrăm în lumină. Trăim în murdărie, 
intrăm unde e murdar. Să ne gândim mereu la noi înşine, ca să ţinem în frâu trupul 
acesta îndărătnic, care zburdă: „Sunt tânăr, trebuie să-mi trăiesc viaţa - ce, sunt 
babă?!” Ca şi cum tinerii n-ar muri! Mor şi tinerii. Să nu uităm că ne vine şi nouă 
sfârşitul şi în ceea ce ne va găsi, în aceea ne va judeca Dumnezeu. Nu ne jucăm cu 
propria noastră existenţă. Suntem lăsați pe pământ să împlinim un rost al nostru, un 
rost precis. Suntem lăsați ca nişte negustori, să agonisim încă de aici viața cea 
veşnică. Să nu risipim viaţa zadarnic şi pe urmă să auzim acel cuvânt îngrozitor: 
„Plecaţi de la Mine, netrebnicilor!” 

Luaţi la inimă acest îndemn al Bisericii. Să ne trăim viaţa aşa cum se cuvine, cu 
înţelepciune, nu ca cei neînţelepţi. Amin”. 


(în: Părintele Sofian, Editura Bizantină, 2007, Bucureşti) 

Arhimandrit Dr. Vasile Vasilache - Predică la Sfântul Dimitrie Basarabov 


Frați creştini, Sfinţii mai de seamă din această lună octomvrie, pe care i-am 
prăznuit în chip deosebit, şi despre a căror viaţă am şi vorbit, au fost oameni de o 
rară superioritate prin pregătirea lor, cât şi prin chemarea ce o aveau în societatea 
omenească, înainte de a fi creştini. 


X Astfel Sfântul Dionisie Areopagitul a fost un strălucit filosof. care şi până 
astăzi şi oricând va fi socotit pe drept părintele misticii creştine; 

X apoi Sfânta cuvioasa Maica noastră Parascheva a fost fiică de boier, care 
în tinereţea ei a trăit într-o înaltă societate; 

+ iar Sfântul evanghelist Luca, mai înainte de a fi ucenic al Domnului, era 
medic vestit, filosof de seamă şi pictor strălucit; şi în sfârşit, 

X Sfântul marele mucenic Dimitrie a fost fiu de domnitor, iar el, la rândul lui, 
a fost voievod al cetăţii şi al ținutului Tesalonic... 


lată, însă, că de data aceasta noi cu toţii suntem chemaţi să prăznuim, iar eu să mă 
învrednicesc de cinstea de a vorbi cuvinte de meritata laudă, de ziua Sfântul 
Dimitrie cel nou - Basarabov. Acest sfânt s-a înălțat la această culme de 
perfecţiune creştină, din lumea celor mulți, dintre sătenii acestui pământ. EI s-a 
născut într-un sat pe care el l-a făcut cunoscut, prin viaţa sa de sfânt, în toată 
lumea creştină chiar şi păgână - Basarabov. Căci precum se spune şi în slujbă, 
“lauda Basarabovului este Sfântul Dimitrie”. Şi el nu a fost nici un fruntaş al 
satului sau prin bogăţie, ci era cel mai sărac dintre consătenii lui. lar ca rost de 

trai a avut una dintre ascultările de viaţă de care se face pomenire în Biblie, cu 
privire la mulţi oameni Slăviţi înaintea lui Dumnezeu. Și el a fost păstor de vite. 


Într-adevăr însă, în această privinţă, a Sfântului Dimitrie cel nou, care a fost în 
viaţa lui mic şi neînsemnat în faţa oamenilor, şi fără de înţelepciunea cea de la cei 
învăţaţi, vedem tâlcuită o mare taină a puterii de strălucire a oricărui bun creştin, 
cât de umil ar fi el. Şi prin aceasta vedem împlinindu-se şi spusele Sfântului 
apostol Pavel: “Căci priviţi, fraţilor, la chemarea voastră, că nu sunteţi între voi 
mulți înţelepţi din fire, mulţi puternici, mulţi de neam ales. Dar Dumnezeu a ales 
pe cele nebune ale lumii, ca să ruşineze pe cei înţelepţi, şi cele slabe ale lumii le- 
a ales Dumnezeu, ca Să ruşineze pe cei tari; cele de neam prost ale lumii, cele 
umilite şi cele ce nu sunt le-a ales Dumnezeu, ca să desființeze pe cele ce sunt, ca 
nici un om Să nu se fălească înaintea lui Dumnezeu... că precum este scris: “Cel 
ce se laudă, în Domnul să se laude”. (1 Cor. 1, 26-31) 


Fraţi creştini, noi cunoaştem foarte puţin din viaţa Sfântului Dimitrie cel nou. Nu 
ştim chiar veacul în care s-a născut. Unii spun că ar fi trăit pe la anul 1200 şi ceva, 
iar alţii dau că mai sigur anul 1300 şi ceva. Ceea ce se ştie precis e că el a fost 
păstor şi apoi călugăr. Atât şi nimic mai mult. EI însă, e descoperit de Dumnezeu 
întregii lumi creştine, prin Sfintele sale moaşte. Aici e taina cea nepătrunsă a 
înţelepciunii lui Dumnezeu! Pe unii îi descoperă lumii, încă pe când trăiesc, prin 
strălucirea însuşirilor lor, iar pe cei care au avut strălucirea mărgăritarelor în fund 
de mare, abia după moarte îi dă la iveală prin Sfintele lor Moaşte... 


Și aşa, şi cu privire la Sfântul Dimitrie cel nou, noi suntem chemaţi ca să 
cunoaştem pomul după roadele lui. Uitându-ne la minunea cea mai presus de fire, 
la Sfintele Moaşte, să ne închipuim ce viaţă sfântă trebuie să fi trăit el, ca să ajungă 
la dobândirea acestui dar! Noi cu toţii ştim că suntem supuşi hotărârii celei veşnice 
a lui Dumnezeu: “că pământ eşti şi în pământ te vei întoarce”. (Fac. III, 19). De 
aceea vine să ne întrebăm, care e taina pentru care trupul Sfântului Dimitrie nu 
S-a Supus acestei porunci Dumnezeieşti? Pentru ce nu S-a dat şi el firii, precum 
ceilalți şi noi toţi, care în ţărână ne vom preface? Cum, tocmai un Sfânt Părinte 
să se împotrivească celor orânduite de Dumnezeu?... 


Fraţilor, aceasta e minunea cea Dumnezeiască, care peste cele ce EI a hotărât, şi 
peste cele ce în chip firesc se întâmplă în lume, “El a arătat minune în lume, 
pentru darurile ce a orânduit la unii din Sfinţii săi aleşi, oprind firea să nu 
lucreze vreo stricăciune la cuviosul şi nevoitorul trup acesta. Căci viu fiind încă 
el, nu fusese pământesc cum Suntem noi astăzi, ci în totul ceresc şi duhovnicesc, 

şi întocmai deopotrivă cu a îngerilor petrecere. Pentru că şi cu viaţa şi cu 
lucrurile, şi cu sufletul şi cu trupul, şi prin tot chipul întru toate zilele nu sufla 
prea sfinţita lui gură fără numai pre singura cea către Dumnezeu cuvântare de 
mărire”... (Teoclit, Cuvânt la Sfântul Dimitrie cel nou, pag. 66-67). 


Iar pentru a se vedea cu ce nevinovăție şi-a trăit viaţa de păstor, nu am a pomeni 

In ceea ce priveşte viaţa de călugăr. el a trăit în cea mai mare pustie, într-o peşteră. 


Fraţilor, precum vedeţi, Sfântul Dimitrie cel nou a fost om trupesc ca şi noi, şi apoi 
ŞI lui ca şi nouă, i-a fost pusă înainte calea cea strâmtă şi anevoioasă a mântuirii, 
dar el a ajuns la vârful cel mai înalt al perfecțiunii, la sfinţenie. În această privinţă, 
putem spune, cu toţii la un loc suntem din acelaşi trup, din materie. Şi la fel ca şi 
un fier, dacă unii stau mai departe de flacăra cea de lumină şi căldură a focului, 
sunt reci, iar dacă se apropie ceva mai mult, sunt căldicei şi, în sfârşit, dacă sunt în 
foc şi stau mai mult timp în văpaia de lumină, sunt ca para focului şi când îi scoţi 
afară scânteiază de străluciri. Întocmai aşa e şi cu viaţa omenească: 


X dacă o ţinem departe de lumina şi căldura focului credinţei, e o viaţă rece 
atât pentru el cât şi pentru alţii care ar voi să se ajutoreze cu el; 

A de te mai apropii ceva de această vatră a credinţei, ajungi să fii şi tu 
căldicel, însă tot întunecat la chip rămâi, chiar dacă flăcările strălucesc 
nu departe de tine; 

X iar acei care au curajul să păşească în casa cea plină de lumină şi căldură 
a învăţăturii celei dumnezeieşti, apoi ajung să fie şi fii ai luminii, care 
Scânteiază de strălucirea cea veşnică. Și atunci atât sufletul lor, cât şi 
trupul îşi schimbă natura, mai ales trupul cel muritor ajunge să fie şi el 
nemuritor. Şi ei ca şi fierul trecut prin flăcările focului, scânteiază cu 
puteri deosebite, ajungând să fie folosit de medici pentru tămăduirea 
rănilor din trupul celor bolnavi. 


ȘI aşa şi 


În această privinţă, multe minuni se fac la racla Sfintelor Moaşte ale Sfântului 
Dimitrie cel nou. Credincioşii şi preoţii înalță către Dumnezeu şi către Sfântul 
Dimitrie tot pe atâtea rugăciuni de mulţămită pe câte ceruri îndurerate au suspinat... 

Din vremi străbune, se pomenesc multe vindecări şi multe ocrotiri ce le-a săvârşit 
Sfântul Dimitrie cel nou pentru credincioşii acestei ţări şi pentru bucureşteni. Boli 
cumplite a tămăduit, secete a curmat şi pe vrăjmaşi a alungat. 


Dar să-mi fie îngăduit ca din mulțimea cea mare de minuni săvârşite de Sfântul 
Dimitrie, să fac pomenire de trei din ele, care s-au săvârşit în ultimu 25 de ani. 

Într-o noapte de pâclă geroasă din luna Februarie din anul 1918, Bulgarii cu care 
eram în război, au luat fără ştirea nimănui Sfintele Moaşte ale Sfântului Dimitrie 
cel nou din Catedrala Sfintei Patriarhii, căutând astfel să lipsească poporul român 
de sprijinul cel mare din acele vremuri grele şi de oricând. Dar mare a fost 
minunea Sfântului, pentru că în chip minunat, iarăşi a fost întors de unde fusese 
luat. Căci cei ce luaseră Sfintele Moaşte, deşi de mai înainte cunoşteau bine drumul 
spre Giurgiu, în noaptea aceea când erau cu Sfintele Moaşte au rătăcit, înconjurând 
oraşul Bucureşti, iar spre ziuă abia, ajungând la şoseaua Giurgiului, au fost prinşi... 

Și tot ca o minune a Sfintele moaşte ale Sfântului Dimitrie cel nou, e izbăvirea ce 
s-a adus în anul 1940, când cutremurele cele multe şi mari nu mai conteneau. ŞI 
atuncea, întreaga Capitală a Țăru, cu miniştrii în frunte, făcând procesiune pe 
străzile Bucureştiului cu Sfintele moaşte, o linişte s-a revărsat în sufletele tuturor, 
iar cutremurele s-au oprit... 

Şi în sfârşit, nu pot să nu fac pomenire de o altă minune a Sfântului Dimitrie cel 
nou, pe care credincioşii o văd în cele întâmplate în timpul războiului din urmă, în 
luptele aeriene deasupra Bucureştiului şi în câteva rânduri deasupra Catedralei 
Sfintei Patriarhu. Ei bine, nici o bombă din cele multe aruncate n-a căzut pe 
această sfântă biserică în care se aflau Sfintele moaşte ale Sfântului Dimitrie cel 
nou, Ci trei au fost ca suflate de o putere nevăzută să cadă pe un loc viran şi altele 
în stradă; iar altădată din cele nouă bombe aruncate pe dealul Patriahiei, altele 
numai la un metru de Sfântul Altar şi de Pridvor, niciuna n-a căzut pe biserică. 


Fraţilor, ne oprim aici, căci ceea ce e de ştiut, e că 


De aceea noi cu cinste şi cu laude să 
preamărim pe Sfântul Dimitrie, grăindu-i unele ca acestea: 
“Bucură-te, omul lui Dumnezeu; 

Bucură-te, împlinitorul poruncilor Lui; 

Bucură-te, întărirea credinţei drepte; 

Bucură-te, icoana însuflețită a vieţii cele curate; 
Bucură-te, stâlp de întărire al primejdulor; 

Bucură-te, reazim neclintit al creştinilor; 

Bucură-te, că ai dat înşelăciunea la iveală; 

Bucură-te, că ne-ai mântuit din primejdii cu multă îndrăzneală; 
Bucură-te, că în ceruri locuind vezi pe Dumnezeu; 
Bucură-te, că acolo vieţuind te desfătezi cu bunătatea Lui; 
Bucură-te, că împărăteşti intru cele de sus; 

Bucură-te, că de acolo priveşti la cele de jos; 

Bucură-te, luminătorul cel strălucit al Valahiei; 
Bucură-te, mângâierea cea grabnică a celor din primejdie; 
Bucură-te, făcătorule de minuni, Dimitrie.” 


(Arhimandrit Dr. Vasile Vasilache din volumul "Prietenii lui Dumnezeu, 
Sfinţii”, Bucureşti, 1947) 

Protos. Dr. Vasile Vasilache şi Diac. Niculae I. Șerbănescu - Povestea unui 
manuscris - Paraclisul şi Acatistul Sfântului Dimitrie cel nou, Basarabov 


Mergem de multe ori la biserică pentru a participa la frumoasele slujbe ale 
acatistelor sau paracliselor, ne rugăm adeseori citind noi înşine acatiste sau 
paraclise prin care cerem mai ales mijlocirea Maicii Domnului şi a Sfinţilor pe 
lângă Dumnezeu, spre a ne ajuta sau a ne izbăvi la vreme de nevoie şi de necaz. 


Câţi dintre noi însă, ne-am întrebat măcar o dată cine sunt cei care au alcătuit 
Sau ne-au transmis aceste minunate imne de laudă şi bucurie sau aceste 
rugăciuni de umilinţă? Despre unii dintre ei, foarte puţini la număr, există 
mărturii însă numele celor mai mulţi au fost date, pe nedrept, uitării. 


Dar iată că uneori, cu voia lui Dumnezeu, ies din anonimat şi unii dintre aceştia. 
Poate că nu întâmplător, în această lună, când îl prăznuim pe Sfântul Dimitrie cel 
nou Basarabov (ale cărui Sfinte Moaşte se află în Catedrala patriarhală), ni s-a 
dezvăluit povestea Acatistului şi Paraclisului acestui Sfânt făcător de minuni, care 
este şi ocrotitorul Bucureştilor. Ea a fost scrisă în anul 1943, într-o cărticică 
publicată la Bucureşti, de Protosinghel Dr. Vasile Vasilache, predicatorul de atunci 
al Sfintei Patriarhii şi de Diacon Niculae Il. Șerbănescu, bibliotecarul Sfintei 

Patriarhii, cărora le datorăm recuperarea şi retipărirea acestor rugăciuni de demult, 
ce se citesc şi-n zilele noastre. 


Cartea intitulată "Paraclisul şi Acatistul Sfântului Dimitrie cel nou Basarabov” 
cuprinde un "Cuvânt înainte”, pe care-l reproducem mai jos, dar şi viaţa Sfântului 
scrisă de Protos. Dr. Vasile Vasilache în 1941 (text pe care îl vom publica în 
curând). Peste foarte mulți ani, Părintele Vasile Vasilache avea să devină Vicar al 
Arhiepiscopiei Ortodoxe Române din Cele Două Americi. Pe pământ american, 
înainte de a trece la Domnul în 2003, Părintele Arhimandrit Mitrofor Dr. Vasile 
Vasilache şi-a văzut un vis împlinit: o mănăstire românească la Middletown, în 
statul New York, cu hramul "Sfântul Dimitrie cel Nou Basarabov”, semn că marele 
duhovnic şi cărturar român a rămas legat toată viaţa de acest minunat Sfânt, căruia 
ne închinăm şi noi cu toată evlavia. 


Revenind la anul 1943, să dăm curs povestirii despre Paraclisul şi Acatistul 
Sfântului Dimitrie cel nou Basarabov, nu înainte însă de a-i mulţumi domnului 
inginer Laurenţiu Vasilache din Bucureşti, care ne-a oferit acest text păstrat cu 
foarte multă grijă. (D.Z.) 


Cuvânt înainte 


Precum printr-o vedenie, s-au descoperit lumii creştine Moaştele Sfântului 
Dimitrie cel nou, după ce mulți ani fuseseră tăinuite în apa râului Lom, la fel şi 
acum, îndemnați fiind de o tainică chemare a credinţei, am căutat să dăm din nou la 
lumina tiparului Paraclisul şi Acatistul acestui Sfânt Părinte. Căci şi peste aceste 
harfe sfinte au trecut valurile uitării a multor zeci de ani. Şi jelind noi de dorul că 
nu se află în zilele noastre şi pentru Sfântul Dimitrie cel nou din biserica Sfintei 
Patriarhii, slujbe frumoase ca cele pentru Sfânta prea cuvioasa Maica noastră 
Paraschiva de la Sfânta Mitropolie din Iaşi - unde sufletele creştinilor sunt înălțate 
în zborul sfânt al cântărilor şi al rugilor de taină, iar inimile sunt mângâiate, 
luminate şi împodobite cu acele mărgăritare ale graiurilor din sfintele rugăciuni ale 
Paraclisului şi Acatistului - n-am dat odihnă râvnei noastre şi nici dormitare 
genelor noastre până ce n-am dobândit şi pentru Sfântul Dimitrie Basarabov aşa 
ceva. 


Și precum celor de demult, când căutau Sfintele Moaşte în apele îndepărtate şi 
întunecoase ale pustiului, le-au fost ca o bună îndrumare flăcările de lumină ce 
izbucneau acolo unde se află comoara cea de taină, la fel şi nouă, din clipa în care 
am păşit în câmpul cercetării (n.red.: la Academia Română), peste astfel de făclii 
am dat. Şi ele ne-au dus de am aflat nu numai Slujba Sfântului, care se săvârşeşte 
la prăznuirea lui, în ziua de 27 octombrie din fiecare an, aflată şi în unele din 

Mineile noastre; dar ceva mai mult, am aflat chiar Paraclisul şi Acatistul 
Sfântului Dimitrie cel nou, care s-au tipărit pentru prima oară în anul 1852. 


Despre Paraclisul acesta, găsit-am însemnare - în aceeaşi carte către sfârşit - că a 
fost alcătuit de kir Teoclit, esumenul Mănăstirii Radu Vodă din Bucureşti, care a 
ținut şi "un cuvânt de laudă şi de prăznuire prea cuviosului Părintelui nostru 
Dimitrie cel nou, care s-a zis în Sfânta Mitropolie la leat 1824”, de faţă fiind şi 
domnitorul Grigorie Ghica voievod. Acest Paraclis, după cum spune şi autorul, 
este "alcătuit după Paraclisul Născătoarei de Dumnezeu”. 


lar despre Acatist am găsit - la sfârşitul lui - "stihuri de rugăciune", în care se 
ascunde smerenia alcătuitorului: "Prea cuvioase Părinte, al nostru apărător din 
multe primejdii şi de minuni făcător. Primeşte acest Acatist de umilinţă, pe care 
îl aducem ţie cu bună credinţă. lertându-ne de nepotrivită alcătuire, care suntem 
departe de vreo săvârşire. Căci şi noi învăluiţi în multe păcate, îl punem înaintea 
Ta cu genunchi plecate. Ca să putem câştiga ajutor şi scăpare”. 


> Şi aşa, pentru prima oară s-a tipărit acest Acatist şi Paraclis cu 
"blagoslovenia ”  Preasfinţitului Episcop al Râmnicului Neofit, "ocâr- 
muitorul ” Sfintei Mitropolii, în tipografia lui 1. Eliad. 

> Mai târziu, în anul 1867, acelaşi Paraclis şi Acatist, cu unele schimbări, s-a 

retipărit cu binecuvântarea Mitropolitului Nifon, de Toma Teodorescu. 

După aceasta apa uitării le acoperă. 

Abia la 1896 se tipăreşte numai Paraclisul, 

iar la începutul acestui veac, arhimandritul Evghenie Humulescu - arhiereu 

vicar mai apoi - a alcătuit şi tipărit, în anul 1904, un "Paraclis către Sfântul 

prea cuviosul Părintele nostru Dimitrie cel nou”, aranjându-l şi pentru 

cântare psaltică. După cât se poate vedea, acest Paraclis este lumină din 

lumina cea dintâi. 

> În anul 1926, ieromonahul Teofil Ionescu, cu încuviințarea autorului, a 
retipărit acest Paraclis, însă fără cântarea psaltică. Dar astăzi această 
carte nu mai este la îndemâna credincioşilor. 

Noi ştiinţă având de toate acestea, precum şi de alcătuirea stihuitoare a poetului 
Sandu Tudor, de curând apărută (n.red.: în anul 1942, Fundaţia Regală pentru 
Literatură şi Artă publicase Acatistul prea cuviosului Părintelui nostru Dimitrie cel 
nou, boarul din Basarabov, o alcătuire de rugăciune a poetului Sandu Tudor), am 
alergat cu bucurie la izvorul cel dintâi. Şi pe cât Dumnezeu ne-a învrednicit, am 
îndreptat graiul, păstrându-i însă mireasma vechimii şi făcându-i înţelesul mai 

limpede acolo unde el era ascuns de valul vremii. Şi împodobind textul cu icoane şi 
chenare, l-am dat din nou la tipar, adăugând la sfârşit, viaţa Sfântului. 


Cu aceste gânduri şi dorinţi punem la îndemâna oricui - cu binecuvântarea şi 
sprijinul I. P. S. Patriarh Nicodim - acest Paraclis şi Acatist, în care sufletul 
omenesc cel întristat şi îndurerat poate găsi mângâiere şi întărire, iar cel 
mulțămit dulceaţă duhovnicească pentru fiinţa sa. 


De acum pe rugul rugăciunii noastre, fiecare aşezând acest Paraclis şi Acatist, să 
fim siguri că din sufletul nostru se va înălța o jertfă plăcută lui Dumnezeu. 


ȘI aşa noi vom 
ajunge la împlinirea acelei dorinţi sfinte, ca Sfântul Dimitrie să asculte rugăciunea 
noastră, şi cu râvnă sfântă să mijlocească la Dumnezeu "ca flăcările războiului din 
nou Să se potolească, şi să se alunge de la noi toată nevoia şi necazul”. Şi precum 
spune troparul "cu solirile sale să şteargă de la noi toată lacrima cea plină de 
multă întristare şi să umple de bună mireazmă inimile noastre..." 


PARACLISUL | 


ACATISTUL 


Sfântului Dimitrie cel Nou Basarabov 
ale cărui Sfinte Moaşte se află 
în Biserica Sfintei Patriarhii 
Retipărit în zilele Preainălțatului 
și Drepteredinciosului nostru Rege 
MIHALI 


Cu binecuvântarea Inalt Preasfinţi- 
tului și Preafericitului Patriarh al României 


NICODIM 


de 
Protos, Dr. Vasile Vasilache 
E] 
Diac, N, | Şerbănescu 
———— 
Editura „Bucium Ortodox" Bucureşti 
1943 


(Cuvânt înainte din cartea ” Paraclisul şi Acatistul Sfântului Dimitrie cel nou 
Basarabov”, publicată la Editura "Bucium Ortodox” din Bucureşti în anul 
1943) 


Protos. Dr. Vasile Vasilache, Predicatorul Sfintei Patriarhii 
Diac. Niculae 1. Șerbănescu, Bibliotecarul Sfintei Patriarhii 

Pr. Dr. Dorin Octavian Picioruş - Predică la pomenirea Sfântului Dimitrie 
Basarabov 


Iubiţii mei, dacă Sfântul Dimitrie, marele Mucenic, era grec şi om de vază al 
oraşului Tessalonic, deşi tânăr, Sfântul, prea cuviosul, Părintele nostru, Dimitrie 
din Basarabi sau Basarabov e bulgar şi €...un anonim splendid. De ce? Pentru că 
despre el nu ştim mai nimic, în afara faptului că a fost văcarul satului său, apoi 
ascet singuratic, apoi monah într-o peşteră şi că, în cele din urmă, a murit fără 
înmormântare, între două pietre. 


Ştiindu-şi sfârşitul aproape s-a pus între pietre...şi a adormit întru Domnul... 
Pe scurt: un nimeni din punct de vedere social... 


Numai că pe acest nimeni, trăitor în sfinţenie, ale cărui dureri, nefericiri sau bucurii 
ne sunt necunoscute, de la care nu a rămas nimic scris şi care a adormit fără 
înmormântare, Dumnezeu l-a făcut să aibă Sfinte Moaşte întregi şi ca aurul, încât 
oamenii au crezut că e o comoară în apele Lomului şi s-au grăbit să o scoată. 


Și cu adevărat, în apă, au găsit o comoară, o comoară duhovnicească, căreia şi 
după secole, până astăzi, alergăm să îi sorbim harul şi bucuria. Şi comoara lui e 
însăşi trupul său, plin de har, la care ne închinăm în Catedrala Patriarhală a 
României şi primim de la acest anonim al lui Dumnezeu, dar prieten al Sfinţilor 

multe bucurii dumnezeieşti, ajutor, vindecare, ridicare, alinare în suferinţe şi 
nevoi. 


Eram student şi...greşisem cu ceva în faţa lui Dumnezeu. Nu mă simţeam bine 
interior. Împreună cu alţi colegi am ieşit de la cursuri şi am mers pe deal, adică în 
catedrală, ca să ne închinăm lui. Am stat la rând, nu prea aveam chef de 
închinare...şi când am ajuns ca să mă închin, m-a cuprins şi teamă...şi silă...ca 
repercusiuni ale stării mele interioare. 


Am sărutat mâna sa, dar nu am simţit acea bucurie şi acea dulceaţă şi acea alinare 
dumnezeiască, pe care le simţisem mai înainte sau după aceea, ci un gust acru în 
gură...ŞI mustrări de cuget... 


Și cu această ocazie, în mod providenţial, am înţeles, că nu îmi e permis să mă duc 
indiferent sau fără tragere de inimă la Sfinţii lui Dumnezeu, ci ca la nişte vii şi ca 
la nişte prieteni. 


Eu nu mă dusesem nici atunci ca la un mort...însă eu nu mă simţeam bine. Eu mă 
simţeam mort...adică fără trezvie şi fără păreri de rău... 


De aceea mulțimea aceasta copleşitoare de credincioşi, care, de câteva zile, stă ore 
întregi la rând şi aleargă cu duhul ca să se închine Sfântului Dimitrie şi Sfinţilor 
Împărați Constantin şi Elena şi Sfintei Cruci a Domnului îndeosebi, trăieşte 
întâlnirea cu Sfinţii şi cu Crucea Domnului după starea interioară. 


Dacă vii teologic, cu simțăminte adânci, pleci şi mai clarificat şi mai aprofundat şi 
mai plin de încredințare dumnezeiască. 


Dacă vii pentru că ai auzit la televizor, aşa, mai mult din curiozitate, primeşti pe 
măsura curiozității tale. 


Dacă vii ca să îți baţi joc sau ca să ai ce bârfii sau doar din interes de serviciu, 
bineînţeles, că pleci cu cele care te interesează. 


Numai că venirea la Sfinţii lui Dumnezeu din alt motiv decât acela al întrajutorării 
noastre pe calea mântuirii e o venire pentru prea puţin. Pelerinajul sau drumul spre 
Sfinţi are în centrul său întâlnirea duhovnicească cu Sfinţii şi nu făcutul pozelor, 
mişcarea în aer liber sau să mai cunoaştem ceva oameni... 

Plecarea spre Sfinţi şi ajungerea la Sfinţi se face în şi prin rugăciune. Bineînţeles, 
că mai putem să facem şi alte lucruri în timpul pelerinajului, nu doar să ne rugăm. 
Dar motivul principal e cel duhovnicesc: să mă rog Sfinţilor, să am o întâlnire de 
suflet cu ei, pentru ca să mi-i fac şi mai prieteni. 


Și tocmai de aceea spuneam altă dată, că iubirea pentru Sfinţi începe cu citirea 
vieților lor, cu cunoaşterea slujbelor şi a rugăciunilor către ei, cu închinarea la 
Sfintele lor Moaşte. 


Și dacă astăzi venim la Sfântul Dimitrie sau vedem Icoana lui sau ne închinăm lui 
sau facem o rugăciune către el, pentru ca el să se roage pentru noi Prea Curatei 
Treimi, începem o prietenie cu el. 


Iar el, cel necunoscut şi cu o viaţă socială ştearsă, cunoaşte nevoia de prietenie a 
fiecăruia dintre noi, care, în felul nostru suntem nişte anonimi, nişte singuri, nişte 
trecători prin viaţa aceasta. Şi ne aude pe toţi, prin harul lui Dumnezeu, Cel care 
iubeşte ca noi să ne bucurăm de Sfinţii Lui, de cei întru care El locuieşte. 


Dar smerirea capitalei României e şi aceasta: că are drept ocrotitor pe...un fost 
văcar. Adică pe unul pe care, bucureşteanul de rând, cu nasul pe sus, nu cam dă 
nici un sfanţ. 


Numai că acest fost văcar, Părintele nostru, Dimitrie, a ocrotit şi ocroteşte 
Bucureştiul foarte bine, cu multă dragoste părintească, de câteva secole. Şi el, cel 
anonim, a devenit foarte cunoscut prin Sfintele sale Moaşte, ca şi Sfânta 
Parascheva sau Sfânta Filofteia, care, murind de tinere, nu au făcut lucruri prea 
multe în viaţa aceasta. 


Ce ne spune însă aceşti anonimi, aceşti oameni simpli dar plini de sfinţenie? Că 
nici un creştin nu este exclus de la mântuire datorită puţinătăţii studiilor sale sau a 
rangului său social, ci că şi pruncii şi copiii, şi tinerii, şi căsătoriţii, şi necăsătoriții 
şi bătrânii, cu toţii, suntem chemaţi la împlinirea voii lui Dumnezeu şi la mântuire. 


lar dacă viaţa noastră, credinţa şi asceza noastră, dragostea noastră de Dumnezeu şi 
de oameni nu sunt cunoscute sau sunt cunoscute de foarte puţini, acest lucru nu e o 
problemă, pentru că Dumnezeu, cu Care noi trăim, ne va arăta pe toţi, în istorie sau 
în veşnicie, ca lumini vii ale Sale, ca Sfinți ai Săi, pentru că împreună cu El am 
trăit. 

Aşadar, dacă oamenii nu ne cred, nu ne vor, nu ne ajută, nu vor să ne cunoască, 
Dumnezeu ne crede dragostea, ne ajută ca ea să sporească, ne cunoaşte fiecare 
efort, mic sau mare şi...ne ştie, la toţi, inima şi conştiinţa. Şi aceste lucruri Sunt 
o mare mângâiere şi întărire pentru noi, pentru că simţim că EI e cu noi şi că 
nimeni, cu adevărat, nu e împotriva noastră, chiar dacă mulţi ar fi, pe nedrept, 
împotriva noastră. 


Pentru că nimic nu se termină aici...Sau, după cum spune proverbul, ulciorul nu 
merge de multe ori la apă...fără ca să se spargă...după cum nici fariseul, cel care 
spoliază virtutea, cel care profită de mască sa de sfinţenie nu câştigă Împărăţia lui 
Dumnezeu, ci doar nişte avantaje. ..temporare... 


Insă ce să faci cu lucrurile, care nu te scot din iad...ci te afundă în el?! 
Pe cine minţi, minţindu-te?!! 


O, nu, Dumnezeu şi cunoaşte robii...cât şi pe cei care încă nu-i sunt robi 
binecredincioşi! 


Și cum Dumnezeu nu suferă de amnezie şi nici nu poate fi prostit de către cineva, 
tocmai de aceea, în mijlocul unei lumi decadente, corupte, a sta cu nădejdea la 
Dumnezeu, că El nu ne lasă şi nici nu ne uită, ci răsplăteşte tuturor după faptele lor, 
înseamnă a ne întări în sănătate şi în bucurie. 


Şi de aceea vă doresc tuturor să fiți plini de sănătate duhovnicească şi de bucurie, 
închinându-vă Sfintelor Moaşte şi Sfinţilor, pentru ca fiecare dintre dumneavoastră 
să lăsați în urmă propriile dumneavoastră Moaşte, pline de harul lui Dumnezeu! 
Pentru că astfel arătăm că nu am trăit în zadar. Amin! 

Pr. Dr. Dorin Octavian Picioruş - Predică la cei doi Sfinţi Dimitrie 


Iubiţi fraţi şi surori întru Domnul, în 2010 am scris două predici în această perioadă 
prea binecuvântată: una la pomenirea Sfântului mare mucenic Dimitrie, izvorâtorul 
de mir (26 octombrie), ale cărui Sfinte Moaşte sunt în Grecia, la Salonic şi alta la 
pomenirea Sfântului prea cuvios Părinte Dimitrie Basarabov (27 octombrie), ale 
cărui Sfinte moaşte sunt în România, în Catedrala Patriarhală de la Bucureşti. 


Insă anul acesta vreau să îi punem împreună pe cei doi Sfin Dimitrie, pentru că 
aşa îi şi serbăm în România: unul după altul, trecând de la prăznuirea celui 
vechi...la cel nou. 


Numai că în Împărăţia lui Dumnezeu nu e nimeni vechi, vetust, învechit, ci cu toţii 
sunt noi, mereu noi, trăind întru cunoaştere şi experienţă tot mai îndumnezeitoare. 


lar diferenţa de sfinţenie dintre ce au trăit Sfinții pe pământ şi ce sunt ei acum, în 
slava lui Dumnezeu, nu suportă termeni de comparaţie. 


Aşa că, oricât de extinsă şi de amănunțită ar fi viaţa unui Sfânt în cărțile Tradiţiei 
noastre, ea exprimă experienţa lui pământească şi nu pe cea cerească. 


Statura actuală a Sfinţilor se întrevede, într-o anume intensitate, în minunile, 
descoperirile şi luminările pe care le dau celor care îi iubesc din inimă. Şi aceste 
ajutorări ale noastre de către Sfinţii lui Dumnezeu noi nu trebuie să le ţinem 
ascunse. ..ci să le devoalăm spre folosul tuturor. 


Dar pentru a ajunge să-i cunoaştem pe Sfinţi în mod personal, într-o relație de mare 
prietenie şi frumuseţe. ..trebuie să plecăm de la viețile lor, de la icoanele lor, de la 
Sfintele lor Moaşte. 

Și de fiecare dată, Sfinţu lui Dumnezeu sunt străinu frumoşi şi dumnezeieşti de 
lângă noi, cei care vor să fie descoperiţi personal de către noi şi cu care să legăm 
prietenii irevocabile. 


Prietenii nu pentru o viaţă...ci pentru o veşnicie. 


Şi dacă privim retrospectiv în viaţa noastră, observăm că Sfinţii lui Dumnezeu au 
intrat rând pe rând în atenția noastră...şi că ei au devenit familiari nouă, chiar dacă 
la unii doar ne-am rugat, despre alţii ştim câteva lucruri, unora le-am văzut vreo 
icoană iar la alţii le-am sărutat Sfintele moaşte. 


Insă dacă am dorit să îi lăsăm pe Sfinţi în inima noastră...ei au intrat într-un 
mod cuviincios şi dulce, care ne linişteşte întreaga fiinţă. 


Având o asemenea experienţă, pe aceea a întâlnirii cu Sfinţii, putem să distingem 
între ce e întâlnire şi prietenie reală şi ce e non-relaţie. 


Pe Sfântul Dimitrie al Tesalonicului îl cunosc din vedere şi din spusele altora. Mi 
s-a dăruit o icoană a lui, de lângă Sfintele sale moaşte...şi am fost, în rugăciune, 
împreună cu el. 


Bineînţeles: îl cunosc pe măsura mea, în felul meu...dar prin atingerea lui de mine. 
Pentru că cunoaşterea e prin atingere, prin apropiere, prin vedere şi nu fără 
intersectare directă cu cel care ţi se deschide spre înţelegere. 


Sfintele lui moaşte, văzându-le în fotografii şi Sfintele sale Icoane...s-au atins de 
inima mea...Și cuvintele despre el...şi cântările lui liturgice, pe care Sfânta 
Biserică 1 le-a închinat, au intrat în mine. 


De aceea e atât de important, de foarte important, ca viețile Sfinților şi icoanele lor 
să fie autentice, să nu fie falsificate, să nu fie edulcorate...pentru ca Sfinţii să intre 
în noi, prin intermediul imaginilor şi cuvintelor sfinte şi să se creeze o prietenie 
bazată pe realităţi clare, nemincinoase, pline de ei. 


O fotografie fotosopată, schimbată pe ici pe colo, e o fotografie falsificată. 

O icoană nepictată tradiţional, ci aşa, cum ni se năzare, e o non-icoană...pentru că 
nu ne duce la sfinţenia, curăția, sfiala, bucuria, atenţia persoanei sfinte ca atare...ci 
la o imagine exclusiv antropomorfă. 

Icoana trebuie să ne ducă spre interiorul Sfinţilor...sau să ne coboare în noi, în 
inima noastră, pentru un dialog cu Sfinţii...şi nu să fie prilejul unor imaginaţii 
bolnave. 


O, Maică a Domnului catolică, cu sânii reliefați de corset şi rumenă în obraji...cu 
un lisus dolofan şi cu fundul gol...e o invitație la excitare...şi nu la rugăciune, 
după cum o viaţă a unui Sfânt, deformată ideologic, ajunge să propage tot felul de 
lucruri extremiste şi fără sens...în loc să ne unească, în prietenie sfântă, cu acesta. 


De aceea e important ce ştim despre Sfinţi...şi mai ales, e important să nu brodăm 
tot felul de poveşti despre Sfinţi sau să nu presupunem că ar fi zis, că ar fi trăit şi ar 
fi susţinut lucruri. ..pe care noi nu le putem proba. 


Pentru că în materie de sanctologie primează documentele Tradiţiei, ce se cunoaşte 
şi se recunoaşte în mod unanim şi nu fanteziile despre Sfinţi sau „rescrierile” 
vieților Sfinţilor din diverse motive stupefiante. 


Acesta e motivul pentru care am atras şi atrag atenția că nu putem modifica/ 
rescrie/ reinterpreta viaţa unui Sfânt după nu ştiu câte secole...sau să ne exprimăm 
îndoiala asupra existenţei unui Sfânt...atâta timp cât el e cinstit într-un anume fel, 
de secole, în Biserica lui Dumnezeu. 


Dacă suntem şi vrem să rămânem ortodocşi, atunci documentele Tradiţiei Bisericii 
Ortodoxe de pretutindeni nu sunt modificabile...pe motivul că noi avem alte 
interese...sau vrem să stipulăm, în mod utopic, pe baza lor, cine ştie ce lucruri 
penibile. 


Pe Sfântul Dimitrie Basarabov însă, ca mulţi dintre dumneavoastră, îl cunosc prin 
atingere şi prin vedere şi din prea puţinele date biografice despre el. 


Dacă Dimitrie cel vechi era guvernator... Dimitrie cel nou, de la Bucureşti, care e, 
de fapt, bulgar, era sihastru...şi vieţile lor, cele prea scurte...ni-i prezintă ca pe 
nişte apariţii fulminante fără cifru. 


Într-o predică a sa de praznic, de 27 octombrie, PFP Teoctist al României, amintea 
faptul că Sfântul Dimitrie Basarabov, pe când era văcarul satului, a călcat, din 
greşeală, pe un cuib de pasăre aflat în iarbă (sau cam aşa ceva; nu mai îmi aduc 
bine aminte acest amănunt)...şi că s-a pedepsit pentru acest lucru timp de 3 ani de 
zile. ..neîncăltându-şi piciorul cu care a omorât vietatea. 

Nu ştiu de unde cunoştea acest amănunt...dar el e unul edificator. 


Căci pentru aşa sensibilitate, atenţie şi seriozitate...trebuie ani de înţelegere 
teologică sau o viaţă foarte profundă. 


La fel, Sfântul Dimitrios al Tessalonicului, un tânăr, adormit la 290 d. Hr., se 
dovedeşte mult prea bărbat, mult prea serios pentru vârsta lui...şi prea teolog 
pentru un guvernator. 


Dacă astăzi, naşul vine la Botez şi abia poate citi Crezul de pe Molitfelnic...sau un 
cadru universitar, ortodox fiind, poate să nu fi citit nici măcar odată Sfânta 
Scriptură. ..guvernatorul Dimitrie e omorât cu sulița pentru credinţa lui. 


Sfântul Dimitrie Basarabov, sihastrul, moare neîngropat...între două pietre...îl 1a 
apa...Şi ni-l pune în Biserică. 


Primul: din sec. al III-lea, celălalt: din secolul al XIII-lea. 


Și s-au mântuit amândoi, în contexte diferite...nu pentru că unul era grec şi altul 
bulgar, nu pentru că unul a fost ucis cu sulița iar celălalt pentru că a fost 
monah. ..ci pentru că amândoi au fost ortodocşi autentici. 


Și spun asta, pentru că suferim de multă miopie când vine vorba despre Sfinţi, aşa 
cum evreii suferă de cecitate absolută când vine vorba de Mesia. 


Pentru că, într-o Ortodoxie românească, cu ortodocşi întregi la minte şi 
responsabili, nu s-ar pune niciodată problema care se pune la noi: „sunt Sfinți cei 
care au suferit în închisori pentru că...au fost legionari”. Sau tocmai pentru acest 
lucru sunt „Sfinţi”, pentru că au fost „legionari” şi nu: „doar ortodocşi”. 


Însă de când „ne sfinţeşte”...apartenenţa politică? Sau de când „ne canonizează” 
puşcăria prin ea însăşi, o facultate de teologie, simplul fapt că suntem monahi sau 
ierarhi, că suntem de la Bucureşti şi nu de la laşi? 


Și oricât de penibile sunt aceste discuţii...pentru unii sunt „singurele discuţii” care 
„contează”. 

Însă, după cum vedem în Vieţile Sfinţilor, scrise de oameni cu Ortodoxia în minte 
ŞI în inimă, niciodată meseria, numărul de cărți citite, la câte Biserici a fost, dacă 
avea 1, 95 sau 1, 35 m, dacă a fost „de dreapta” sau „de stânga”, dacă avea barbă 
sau nu, dacă stătea în capul satului sau mai la margine...nu sunt cele care „i-au 

făcut Sfinți” pe Sfinţi, ci curățirea lor de patimi şi umplerea lor de har din 
perspectiva unei atente, echilibrate şi profunde cunoaşteri a Ortodoxiei. 


Cu indiferența noastră actuală faţă de militari, dacă ar fi fost după noi, nu l-am mai 
fi cinstit niciodată pe Sfântul Dimitrie de la Tesalonic. Ce au militarii...nu, cu 
teologia? 


Iar pentru faptul că e grec...l-am fi lăsat „la grecii lui”...că nouă „nu ne trebuie 
Sfinţu altora”. 


Și pentru că strâmbăm din nas faţă de „văcari” şi „sărăcani” [pentru că nouă ne 
plac numai „cei cu bani, avuţii”]...l-am fi lăsat bulgarilor pe „Sfântul Dimitrie al 
lor”, că nouă nu ne trebuie „scursura societăţii”... 


Însă, iubiții mei, Ortodoxia este singura cale a sfințeniei nu pentru fandosiţii 
penibili, nici pentru elitiştii goi de sfinţenie, nici pentru leneşii cu Ortodoxia la 
poartă...ci pentru oamenii paradoxal. 


Pentru oameni care îmbină în viaţa lor lucruri de neîmbinat pentru alţii: excelența 
cu smerenia, mintea înaltă cu cererea iertării, sărăcia cu simţul pentru ordine, 
echilibrul cu râvna, curăţia cu cunoaşterea diversă, fecioria cu bunul simţ, munca 
cu necăutarea la sine, responsabilitatea cu spontaneitatea, umorul cu zâmbetul, 
curăţenia cu jovialitatea, graba cu liniştea inimii... 


Căci Sfinţii noştri nu au fost nişte inculţi, nişte bădărani, nişte fricoşi, nişte 
iresponsabili...ci oameni paradoxali, care au îmbinat zeci de virtuţi în fiinţa lor, ca 
nişte arhitecturi unice, ca nişte sculpturi ale harului dumnezeiesc...care nu se 
confundă una cu alta. 


Doar statistica îl poate confunda pe om cu un număr. 


Sanctologia însă vorbeşte despre fiecare Sfânt în parte, rehefând particularităile 
sale. .. întotdeauna cu numitori comuni cu toţi ceilalți Sfinți. 


Pentru că Sfinţii sunt în felul lor...chiar dacă sunt împreună. ŞI noi suntem în felul 
nostru şi înţelegem în felul nostru, chiar dacă toţi ascultăm şi citim aceleaşi texte. 
Și niciodată nu trebuie să ne închipuim că suntem alţii, că trăim în alte locuri şi 
timpuri. ..C1 trebuie să trăim ca astăzi. 


Nu să îmbrăcăm costum național la Biserică...şi să avem iPadul în poşetă. 

lile, fotele, brăcinarele şi traistele sunt istorie...şi reactualizarea lor nu mai € 
posibilă...dar noi părem penibili. 


Şi în loc să fim ca acum, în loc să învăţăm cum să ne comportăm astăzi...şi cum să 
vorbim astăzi...şi ce cultură şi speranţe putem avea astăzi...noi suntem pierduţi în 
istorie...şi fără nerv pentru prezent. 


Dialog ioc, la nivel larg, cu cultura, cu ştiinţa, cu alte religii şi experienţe. Dacă nu 
contacte reale cu alții...măcar citiri despre ei, acasă. 


Insă nu se vede coerenţa cu lumea noastră la ortodocşii români, pentru că nu se văd 
proiecte de ansamblu în care să fie integrați. 


Ne e frică de bombe, de cataclisme, de sperietori...dar nu ne e frică de noi, de cum 
arătăm pe dinăuntru. Şi pe mine asta mă înfioară: faptul că găsim negura în altă 
parte...şi nu în noi! 


Starea în faţa Sfinților însă ne face să ne observăm puţinătatea interioară. Zilele 
noastre de praznic nu sunt zile cu sarmale, vin şi cozonaci în primul rând...ci zile 
de reflecţie serioasă/ riguroasă/ neiertătoare faţă de viaţa noastră. 


Te bucuri...dacă îţi deteşti păcatele...şi vrei viaţa Sfinților. 


Prăznuieşti duhovniceşte dacă te bucuri cu bucurie venită de la Dumnezeu şi nu de 
la mâncat câteva grame de colivă. 


Coliwva, vinul, cântarea împreună sunt bune şi te-ngraşă la inimă dacă eşti bucuros, 
dacă eşti bucurat de Dumnezeu, dacă te veseleşti în inima ta, cu toată întreţinerea 
mare şi frigul de afară. 


Iar în lipsa bucuriei...nu e praznic. 

Pentru a fi praznic în noi, cu adevărat, trebuie să sondăm în mintea şi în inima 
noastră după izvorul bucuriei duhovniceşti. Trebuie să îl facem să ţâşnească în noi 
prin spovedanie, prin împărtăşirea cu Domnul, prin rugăciune, prin iertarea 


aproapelui, prin pocăință, prin cumsecădenie. 


Aşa vom fi în praznic! Amin! 

Pr. Prof. Dr. Mircea Păcurariu - Sfântul Dimitrie Basarabov, ocrotitorul 
Bucureştilor 


Unul dintre reprezentanţii de seamă ai vieţii creştine, odrăslit de fraţii noştri 
români care trăiesc în sudul Dunării, a fost Sfântul Dimitrie zis "cel nou” sau 
"Basarabov", ale cărui moaşte se găsesc azi în catedrala patriarhală din 
Bucureşti. 


A trăit în veacul al XIII-lea, deci în timpul "imperiului" de la Târnovo, întemeiat 
de români şi de bulgari sub conducerea fraților Petru şi Asan. S-a născut în satul 
Basarabov, aşezat pe râul Lom, un afluent al Dunării, în apropierea oraşului 
Russe. Părinţii lui erau oameni săraci, care nu l-au putut da la învăţătură, de 
aceea, de mic a fost nevoit să-şi câştige el însuşi cele necesare traiului. Ani în şir 
a păscut vitele şi oile ţăranilor din sat, pe colinele din preajma Dunării şi pe văile 
înverzite ale râului Lom. 


Viaţa în mijlocul naturii a oferit tânărului păstor prilejul de a admira mereu 
frumuseţile firii celei văzute, ajutându-l să iubească şi mai mult pe Făcătorul lumii 
văzute şi nevăzute. În duminici şi sărbători a luat parte alături de părinţi şi de 
ceilalți credincioşi, la slujbele săvârşite în biserica satului, putând astfel să asculte 
învăţăturile de viaţă îndrumătoare ale Mântuitorului lisus Hristos, ale Sfinţilor Săi 
Apostoli şi ale Sfinților Părinţi. 

Atmosfera de viaţă autentic creştină din familie, ca şi învăţăturile pe care le 
auzea la biserică l-au făcut să fie blând şi milostiv cu toţi semenii săi. Postea şi 
se ruga mereu, aşa cum se cuvine unui adevărat creştin. Se îngrijea mult de cei 
săraci, cărora le împărțea o parte din hrana pe care o primea de la consătenii săi 
pentru paza vitelor. 


Cunoscând pe unii călugări din mănăstirile din apropiere, a aflat de viaţa 
îmbunătăţită pe care o duceau aceştia, departe de lume şi de grijile ei. Pe măsură 
ce creştea cu vârsta şi cu înţelepciunea, S-a trezit în el dorul după viaţa 
monahală, deşi practicase şi până atunci, poate fără ca să-şi dea seama, cele trei 
“sfaturi” cerute oricărui călugăr: sfinţenia vieţii (fecioria),smerenia (ascultarea) 
şi sărăcia. 


Drept aceea, intr-una din zile, a părăsit lumea, cu toate ale ei, şi "luându-şi 
crucea", s-a călugărit într-o mănăstire din apropiere. S-a aşezat într-o peşteră, 
săpată în stâncă, pe malul râului Lom. Acolo a petrecut ani în şir în post aspru, 
înfrânare şi rugăciune, izolat cu totul de lume şi chiar de ceilalți monahi. Nu se 
ştie câți ani a trăit în această peşteră şi nici cum îşi agonisea cele necesare traiului, 
după cum nu se ştie nici data trecerii sale la cele veşnice. De un lucru putem fi 
siguri : că el a fost în permanenţă o pildă vie de aleasă viaţă creştină pentru ceilalţi 
călugări şi pentru obştea cea mare a credincioşilor. 


Se spune că pe când şi-a simțit sfârşitul aproape, a venit pe malul Lomului şi s-a 
aşezat între două lespezi de piatră ca într-un sicriu. Şi astfel şi-a încredinţat 
sufletul lui Dumnezeu, fiind înconjurat în chip nevăzut doar de sfinţii îngeri. 


Pe bună dreptate, una din cântările bisericeşti din ziua prăznuirii sale îi înfăţişează 
viaţa prin aceste cuvinte : "Ca un înger pe pământ viaţa ta ai săvârşit, în post şi 
rugăciune ziua şi noaptea petrecând, ca să înfrângi pornirea ispitelor cu care te- 
ai luptat, ca un ostaş adevărat al lui Dumnezeu, a cărui voie ai împlinit din 
tinereţe şi toate întunecimile le-ai socotit. Pentru aceasta şi noi cu credinţa te 
lăudăm şi te slăvim". (Podobia la Utrenie). 


Mulţi ani nimeni n-a ştiut de trecerea la cele veşnice a lui Dimitrie. Dar în urma 
unor ploi puternice, au căzut în apa Lomului şi cele două lespezi de piatră în care 
era adăpostit trupul Cuviosului pusnic. Acesta a fost acoperit de nisip şi de prundiş, 
rămânând iarăşi o bucată de vreme neştiut de nimeni în albia râului Lom. Ele n-au 
fost însă atinse de putreziciune, pentru ca să fie scoase apoi la lumină în chip 
minunat, prin lucrare dumnezeiască. 

Într-o noapte, Sfântul Dimitrie s-a arătat în vis unei tinere care suferea de o 
boală grea, căreia i-a spus că dacă părinţii ei îl vor scoate din apă, va fi 
tămăduită de boală. Tânăra a povestit părinţilor visul ei şi împreună cu aceştia şi 
cu alți credincioşi din Sat s-au îndreptat spre locul pe care însuşi cuviosul îl 
arătase în vis acelei tinere. De fapt, acolo se şi arăta adeseori o lumină mai 
presus de fire. Și căutând cu stăruinţă au aflat cinstitul trup al Cuviosului 
Dimitrie întreg şi neputrezit. Binecredincioşii creştini din Satul Basarab, 
împreună cu preoții satului, au dus cinstitele moaşte în biserica satului. Tânăra 
bolnavă, atingându-se de ele, şi-a recăpătat de îndată sănătatea. 


Vestea despre aflarea cinstitelor sale moaşte s-a răspândit curând atât în localităţile 
din sudul Dunării, cât şi în cele din nordul ei. Numeroşi credincioşi de pe ambele 
sale maluri se îndreptau spre satul Basarab pentru a se închina cinstitelor moaşte şi 
a cere marelui sfânt ajutor şi mijlocire în faţa Părintelui ceresc. Se împlineau astfel 
cuvintele Sfântului apostol Pavel care scria corintenilor că "Dumnezeu a ales pe 
cei nebăgaţi în seamă ai lumii acesteia ca să biruiască pe cei tari, a ales pe cei de 
jos ca să ruşineze pe cei trufaşi” (| Corinteni 1, 27-28). Dumnezeu l-a ales tocmai 
pe acest Dimitrie, smerit păstor şi apoi pustnic, neluat în seamă de nimeni, ca el 
Să fie cunoscut apoi de toţi şi să-i ceară ajutor şi ocrotire în nevoi. 


S-a învrednicit şi el de aceeaşi cinstire ca şi păstorul Amos care a ajuns prooroc, 
ca şi David care din păstor a ajuns rege în Israel, ca şi păstorii din jurul 
Betleemului care au aflat de naşterea dumnezeiescului Prunc şi au venit să I se 
închine. 


Tradiţia spune că unul din domnii Ţării Româneşti a ridicat în satul Basarab o 
biserică nouă, în care au fost aşezate moaştele Sfântului Dimitrie cel nou, spre a 
fi cinstite de credincioşii care se îndreptau mereu spre satul în care văzuse 


Între anii 1768-1774 a avut loc un război nimicitor între ruşi şi turci, purtat şi pe 
pământul românesc, dar şi în sudul Dunării, pe teritoriul fostului stat bulgar, 
desfiinţat de turci încă de la sfârşitul veacului al XIV-lea. 


Generalul rus Petru Saltacov a ajuns cu oştile sale în satul Basarab. Pentru ca 
cinstitele moaşte să nu fie profanate de ostaşii turci musulmani, generalul a 

Multe suferinţe şi felurite boli au fost vindecate în urma rugăciunilor stăruitoare în 
faţa cinstitelor moaşte ale Sfântului Dimitrie. în vreme de secetă s-au făcut cu ele 
procesiuni pentru ploaie. An de an zeci de mii de credincioşi din Capitala ţării 
noastre sunt prezenţi la slujba pomenirii sale, care se face în ziua de 27 octombrie. 
Ținând seama de cinstirea deosebită de care se bucură Sfântul Dimitrie cel nou, 
mai ales în Bucureşti, la 28 februarie 1950 Sfântul Sinod a hotărât generalizarea 
cultului său în toată Biserica Ortodoxă Română. Această hotărâre s-a transpus în 
faptă în cadrul unor impresionante manifestări bisericeşti la 27 octombrie 1955, în 
prezența multor ierarhi români şi străini şi a numeroşi preoți, călugări şi 
binecredincioşi creştini din Bucureşti şi din alte localităţi din ţară. 


De atunci, evlavia credincioşilor români faţă de acest Sfânt odrăslit din neamul 
nostru a sporit şi mai mult. Chipul său este zugrăvit în icoane, dar şi în biserici, iar 
slujba şi Acatistul lui au fost tipărite în mai multe rânduri. 


Să încercăm Să fim şi noi mai blânzi şi smeriţi cu inima, milostivi, iertători şi 
plini de dragoste faţă de aproapele, aşa cum a fost el însuşi. 


Drept aceea, să-i cântăm : 

Auzit-am, Sfinte părinte, de viaţa ta cea dumnezeiască; văzut-am şi minunile tale 
şi, îndulcindu-ne de facerile tale de bine ce ne arăţi în toată vremea, credem 
îndrăznirii tale către Dumnezeu, pentru care grăim ţie, unele ca acestea: 

Bucură-te, doctor iscusit al bolnavilor; 

Bucură-te, izbăvirea îndrăciţilor; 

Bucură-te, întărirea bătrânilor; 

Bucură-te, învățătorul tinerilor; 

Bucură-te, îmbrăcămintea celor fără de îndrăzneală; 

Bucură-te, mângâierea celor întristaţi; 

Bucură-te, grabnic ascultător al celor ce te roagă; 

Bucură-te, totdeauna izbăvitor al celor ce sunt în primejdii; 
Bucură-te, temei întăritor al credinţei noastre; 

Bucură-te, noule învăţător al vieţii celei curate; 

Bucură-te, că ai slujit lui Dumnezeu cu bunăvoire; 
Bucură-te, că te-ai asemănat Lui prin buna ta vieţuire; 
Bucură-te, făcătorule de minuni, Sfinte Părinte Dimitrie! 


(Din Acatistul său, icosul 4). 

Nifon ploieşteanul, episcop-vicar patriarhal - Predică la Sfântul cuvios 
Dimitrie cel nou 


;; Minunat este Dumnezeu întru Sfinţii Săi” (Ps. 67, 36). 


Sfânta noastră Biserică Ortodoxă cinsteşte pe Sfinţii ei care în timpul vieţii lor 
pământeşti s-au străduit să calce pe urmele Mântuitorului Hristos, să-l urmeze fără 
şovăire învăţătura. Ei fac parte din Biserica triumfătoare. Ajunşi acolo, au devenit 
ocrotitori şi în acelaşi timp, mijlocitori către Dumnezeu, pentru toţi cei care, ca şi 
ei, mărturisesc credinţa în lisus Hristos şi li se roagă. Căci viaţa sfinților reprezintă 
o împletire neîncetată a credinţei, a nădejdii şi a dragostei cu prisosinţa faptelor 
bune, cu nevoinţele duhovniceşti. Ei şi-au încredinţat viaţa slujirii lui Dumnezeu şi 
aproapelui, punând mintea, voinţa şi simţămintele lor în acord cu dorinţa săvârșirii 
binelui. Sfinţii au mărturisit dragostea lor pentru Mântuitorul Hristos în felurite 
chipuri. 


În primul rând se află martirii care prin viaţa lor mucenicească au urmat ca model 
pe Domnul Hristos, care a suferit de bunăvoie pentru păcatele noastre. Vin apoi 
mărturisitorii credinţei creştine, care au îndurat diferite chinuri şi prigoniri din 
partea închinătorilor la idoli şi ereticilor. Au fost trecuţi în rândul sfinţilor apoi unii 
ierarhi ai Bisericii care au strălucit prin înţelepciune şi bărbăţie, în povăţuirea 
credincioşilor pe calea mântuirii. Au fost ridicaţi la treapta de Sfinţi Cuvioşi acei 

zeloşi creştini şi creştine care în tot timpul vieţii lor au dus o luptă continuă cu 
ispitele, cu uneltirile răului, cu slăbiciunile firii înclinate spre păcat. Toţi acei sfinţi 
sunt mijlocitori către Părintele ceresc şi pilde vii în strădaniile noastre 
duhovniceşti, ei care, oameni asemenea nouă fiind, viaţă îmbunătăţită au vieţuit, pe 
Hristos neprihănit L-au purtat, cu cununa nepieritoare au fost încununați şi în 
lumina cea neapropiată au fost slăviţi. 


Credincioşii Bisericii Ortodoxe Române strămoşeşti se închină cu multă evlavie 
tuturor Sfinților lui Dumnezeu, dar de o deosebită venerație se bucură în sufletele 
lor Sfinţii ale căror sfinte moaşte se află pe pământul românesc, aduse şi aşezate cu 
sfânt respect în catedralele şi mănăstirile noastre. Între aceştia se numără şi Sfântul 
cuvios Părinte Dimitrie cel nou din Basarabi, ale cărui sfinte moaşte se află aici, în 
această Catedrală Patriarhală, de peste 200 de ani, aşa cum de secole alte Sfinte 
moaşte împodobesc haina de sfinţenie a Bisericii noastre strămoşeşti, cum sunt 
moaştele Sfintei Parascheva la Iaşi, ale Sfântului loan cel nou la Suceava, ale 
Sfântului Grigorie Decapolitul la Bistriţa. Amintim pe Sfinţii mărturisitori şi 
cuvioşi din Transilvania, care se sărbătoresc în fiecare an în cursul lunii octombrie 
şi care au dobândit cununa sfinţeniei prin lupta dusă pentru apărarea credinţei 
ortodoxe strămoşeşti şi a neamului. Toate acestea dovedesc că evlavia ortodoxă a 
românilor de pretutindeni a contribuit la întărirea fiinţei naţionale şi la unitatea de 
cuget şi simţiri prin credinţa strămoşească. 


Iubiţi credincioşi, Sfântul Dimitrie cel nou, la a cărui raclă ne închinăm cu toţi 
astăzi şi care este cinstit ca cel de-al doilea hram al Catedralei Patriarhale, a trăit 
acum 700 de ani. Părinţii lui erau oameni evlavioşi şi i-au dat de mic o aleasă 
educaţie creştină. Fiind săraci, nu l-au dat la şcoală, cum îl îndreptăţeau 
cumințenia, inteligenţa şi hărnicia lui. Neavând posibilitatea de a-l ajuta să-şi 
croiască un viitor mai bun, ei l-au sfătuit ca, pentru câştigarea celor necesare 
traiului, să se facă păzitor de vite şi să rămână în sat, ca să le fie şi lor sprijin la 
bătrâneţe. 


Dimitrie era un fiu bun şi ascultător. Acceptând, fără să se ruşineze, această 
modestă îndeletnicire, păzitor de vite, pe care alţii o dispreţuiau, el se simţea chiar 
mulțumit de munca pe care o făcea, deoarece clipele trăite lângă cireadă, pe islazul 
satului său, în lunca râului Lom, din apropiere, îl fereau de deşertăciuni şi-i dădeau 
prilejul să se gândească în linişte la Dumnezeu, la suflet, la viaţa viitoare. 


Dimitrie iubea animalele şi frumuseţea naturii. Lângă vieţuitoarele necuvântătoare 
pe care le păstorea în timpul zilei şi în liniştea nopţilor înstelate, când sta de veghe 
lângă turmă, el admira înţelepciunea şi bunătatea lui Dumnezeu, Creatorul, 

Stăpânul şi Proniatorul a toate şi medita întruna la Evanghelia lui Hristos şi la 
Sfintele Slujbe pe care le asculta cu luare-aminte, de când era copil, în bisericuţa 
satului, de sărbători. 


Dimitrie se caracteriza printr-o minte echilibrată, printr-o simţire delicată şi printr- 
o voinţă înclinată din fire spre săvârşirea binelui. Era atent, bun şi milostiv cu toţi 
oamenii pe care-i întâlnea. Sfântul Dimitrie se mulțumea cu foarte puţină hrană şi 
oferea săracilor şi călătorilor nevoiaşi mai toată mâncarea pe care o primea din sat 
pentru munca pe care o făcea. Toată simbria pe care o primea o împărțea de 
asemenea săracilor. Era milos cu alţii şi necruţător cu sine însuşi. Fiind iubitor de 
singurătate şi dorind o viaţă duhovnicească mai înaltă, s-a retras într-o mănăstire şi 
s-a făcut călugăr. Mănăstirea în care şi-a petrecut restul zilelor era adăpostită într-o 
peşteră. Aici, ferit de griji şi deşertăciuni, şi-a strunit trupul prin aspră postire şi ŞI- 
a întărit sufletul cu harul rugăciunii neîntrerupte. 


Drept răsplată, Dumnezeu i-a dăruit harisma facerii de minuni şi i-a vestit dinainte 
ziua morţii. Drept aceea, când 1 s-a apropiat sfârşitul vieţii pământeşti, el a ieşit din 
chilia sa, şi-a ales un loc retras pe malul râului Lom, pe care nu-l mai văzuse de 
mulți ani şi s-a aşezat ca într-un sicriu între două pietre. În acest loc aspru şi ferit 
de privirile trecătorilor şi-a încheiat el liniştit viaţa trupului, ca un adevărat pustnic. 
Trupul Sfântului Dimitrie a rămas multă vreme între aceste pietre, neştiut de 
nimeni, dar fără să putrezească şi umflându-se odată râul din cauza ploilor multe, 
apele s-au revărsat peste maluri şi l-au prăvălit în vâltoare. În loc să fie dus la vale 
de valuri, trupul Sfântului s-a lăsat la fund şi a rămas acolo, în apropierea satului în 
care trăise. 


După mulţi ani, voind Dumnezeu să-i descopere moaştele, spre mângâierea 
credincioşilor, Sfântul s-a arătat în vis unei fete din sat, care era chinuită de o boală 
cumplită şi i-a spus că dacă trupul său va fi scos din apă şi ea se va atinge de el, 
îndată se va face sănătoasă. Înştiinţaţi de acest vis neobişnuit, părinţii fetei s-au dus 
la râu, au scos din adânc moaştele Sfântului şi le-au aşezat cu multă cinstire în 
bisericuţa satului Basarabov. Aici, venind bolnava şi sărutându-le, a aflat îndată 
deplină însănătoşire. Şi s-a răspândit curând vestea despre aflarea moaştelor 
Sfântului şi despre această minunată vindecare. 


Au început deci a veni la Basarabov, pentru rugăciune şi ajutor, credincioşi mulți 
din toate părţile. Însuşi domnitorul de atunci al Ţării Româneşti a trimis de la 
Bucureşti bani şi meşteri de au făcut în satul Basarabov o biserică mai mare şi mai 
frumoasă decât cea dinainte şi au aşezat acolo Sfintele moaşte. Mai pe urmă, spre 
sfârşitul războiului dintre ruşi şi turci din anii 1769-1774, moaştele Sfântului 

Dimitrie cel nou, spre a nu fi lăsate să cadă în mâinile păgânilor, au fost aduse de 
Mitropolitul Grigorie al Ţării Româneşti şi aşezate cu mare cinstire în Catedrala 
Mitropolitană din Bucureşti, unde se află până astăzi, devenind de fapt, în evlavia 
credincioşilor, ocrotitorul Capitalei scumpei noastre patrii. Însuşi domnitorul 
Alexandru loan Cuza a emis un decret, la recomandarea lui Mihail Kogălniceanu, 
ca noua stemă a Ţării Româneşti după Unirea Principatelor să cuprindă şi chipul 
Sfântului cuvios Dimitrie cel nou. Aşa au ajuns în Bucureşti, cu voia lui Dumne- 
zeu, acum 200 de ani, moaştele Sfântului Dimitrie Basarabov. De atunci, nesfârşite 
şiruri de strămoşi de-ai noştri s-au perindat cu osârdie pe dinaintea lor, căutând 
alinare în suferinţe şi întărire în străduinţele duhovniceşti, Sfântul arătându-şi de 
nenumărate ori mila şi ajutorul. 


Cinstirea Sfântului Dimitrie cel nou s-a răspândit nu numai în Bucureşti şi 
împrejurimi, dar şi în toate regiunile ţării, închinători cu râvnă venind să pună 
metanie la Sfintele moaşte ale cuviosului, manifestându-şi chiar iubirea de ţară, 
văzând în Sfânt un ocrotitor al Bisericii şi patriei, cum spune un vers din acatist: 
„Pe tine, cuvioase, te-am dobândit de la Dumnezeu apărător şi ocrotitor patriei 
noastre, pe care o păzeşti pururea de toate întâmplările rele şi de năvălirile 
vrăjmaşilor. De aceea, Sfinte Dimitrie, păzeşte-o nevătămată”. 


Iubiţi credincioşi, viaţa şi nevoinţele Sfântului Dimitrie cel nou - Basarabov, pildă 
luminoasă şi dreptar de aur sfânt pentru cei ce însetează după împărtăşirea cu roua 
duhovnicească şi flămânzesc după mana harului, după dulceaţa faptelor bune, după 
petrecerea curată în dragoste şi pace cu Dumnezeu şi cu oamenii, după 
înțelepciunea cea de Sus, după moştenirea bogăției nepieritoare a vieţii veşnice. 
Din ostenelile, luptele, izbândirile Sfântului Dimitrie-Basarabov învăţăm care sunt 
armele duhovniceşti ale luptătorului lui Hristos şi care este armura credinţei şi a 
plinirilor în care trebuie să ne împlătoşăm, spre a dobândi chemarea de fiu al lui 
Dumnezeu şi moştean al Împărăției Cerurilor. 


Ascultarea de poruncile lui Dumnezeu şi de învăţătura Bisericii lui Hristos este 
întâia treaptă pe scara urcuşului către desăvârşirea duhovnicească. Fiindcă 
ascultarea - după Cuvântul Sfinţilor Părinţi - este totuna cu mucenicia... Ea „este 
mai plăcută lui Dumnezeu decât jertfa, pentru că în jertfă se junghie trup străin, dar 
în ascultare - însăşi voinţa ta” (Sfântul Grigorie cel mare). „Ascultarea deschide 
uşile Raiului ceresc, cele închise prin neascultare”. Ea înmormântează trufia 
gândului şi naşte smerita cugetare; leapădă înţelepciunea lumii şi agoniseşte 
înțelepciunea cea de Sus; stinge ura şi înviază iubirea; înfrânge ispitirile minţii şi 
câştigă slobozenia duhului. 

Părintele Nichita Stithatul dă mărturie despre acest adevăr, astfel: „Dacă voieşti să 
vezi bunătăţile gătite de Dumnezeu celor ce-L iubesc, du-te în pustia lepădării de 
vrerea ta şi fugi de lume. De care lume? De pofta ochilor, de mândria gândurilor şi 
de amăgirea celor văzute. De vei fugi de această lume, de dimineaţă îți va răsări 
lumina, prin vederea Vieţii dumnezeieşti şi prin tămăduirile sufletului tău... Repede 
vor răsări lacrimile şi te vei schimba şi nu se va mai apropia de trupul tău nici o 
rană. Astfel petrecând în mijlocul lumii, vei fi ca în pustie, unde nu se vede om. 
Dar dacă nu vei fugi astfel de această lume, fuga de lume văzută nu-ţi va fi de nici 
un folos în împlinirea virtuţilor şi în unirea cu Dumnezeu”. 


lar Sfântul Efrem Sirul adaugă: „Fericit este cel împodobit cu ascultarea adevărată 
şi neprefăcută. Acela următor e Bunului învăţător, Cel ce ascultător a fost până la 
moarte. E următorul Domnului şi moştenitorul Lui”, de lumina cea neapropiată 
împărtăşindu-se. 


Frica de Dumnezeu este începutul înţelepciunii pentru orice închinător şi slujitor al 
lui Hristos, „Fericit bărbatul care se teme de Domnul” - grăieşte Sfântul Duh prin 
gura Proorocului David (Ps. 111, 1). Cel ce cunoaşte teama de Dumnezeu „e în 
afară de orice uneltire a vrăjmaşului şi-i scăpat de toate loviturile lui. Lesne biruie 
pe ispititor, fundcă de nimic nu poate fi înrobit”. Având frica de Dumnezeu, nu 
primeşte dulceaţa păcatului; nu-şi lasă mintea întru împrăştiere, ci o adună în sine 
spre izbăvire; poartă de grijă de agonisita duhului şi stinge văpăile cărnii; 
priveghează la săvârşirea celor plăcute Domnului, pentru a se bucura cu Domnul 
Slavei de slava cea în veci stătătoare. 


Iubirea e calea cea mai sigură a desăvârşirii. Cel ce are iubirea de Dumnezeu, 
fericit om este, căci poartă pe Dumnezeu într-însul - după cuvântul Apostolului şi 
Evanghelistului loan. Cine are iubire şi săvârşeşte faptele iubirii biruie întru toate 
şi pe toţi cu ajutorul lui Dumnezeu; şarpele urii nu-i muşcă inima, ci tuturor le dă 
cuvenita cinstire a dragostei şi celor mari şi celor mici, şi celor slăviţi şi celor umili 
şi celor puternici şi celor slabi şi celor tineri şi celor bătrâni şi părţii femeiești şi 
celei bărbăteşti şi celor de un neam cu el şi celor de alt neam - pe toţi oamenii îi 
iubeşte cu iubirea adorării lui Dumnezeu. 


Cel ce iubeşte pe Dumnezeu nu cunoaşte rana trufiei, a clevetirii, a grăirii în deşert, 
a invidiei, a intrigii, a delațiunii, a minciunii, a nedreptăţii, a bucuriei de răul 
semenului, a aţâţării împotriva fratelui, a vrăjmăşiei. Viermele nedragostei nu-l 
roade niciodată, căci el cunoaşte cuvântul poruncitor al Mântuitorului: „întru 
aceasta vă vor cunoaşte pe voi oamenii că sunteţi ucenicii Mei, dacă vă veţi iubi 
unul pe altul” (loan XIII, 35). 

Fericit e în cugetul lui cel ce are dragoste, fiindcă dragostea îl duce la Dumnezeu şi 
Dumnezeu îl cunoaşte ca al Său, îl primeşte în sânul Lui, îl face părtaş îngerilor şi 
cu Hristos va împărăţi. Din dragoste a coborât pe pământ Dumnezeu-Cuvântul 
(loan III, 9), prin dragoste ne-a deschis porțile Raiului şi ne-a vădit urcuşul la 
ceruri (Coloseni I, 21) şi tot prin dragoste ne-a împăcat cu El. Drept aceea, „cel ce 
vieţuieşte în dragoste vieţuieşte în Dumnezeu, căci Dumnezeu dragoste este”. 
Răbdarea e cumpăna dreptei chibzuinţe creştine. Ea stă ca un miez în plinul tuturor 
virtuților. Cel răbdător, în ispite se bucură şi veghează; în blesteme 
binecuvântează; în certuri izvodeşte pacea; în linişte se roagă; în dragoste e deplin; 
în chemarea Domnului, statornic; în posturi, osârduitor;, în fapte, neprihănit; în 
răspunsuri, drept; în porunci, ascultător; în strădanii, neabătut; în slujire, vesel; în 
vieţuire, curat; în sfaturi, înţelept; în necazuri, săritor; în toate cercările semenilor, 
samarinean milostiv. 


Cine a dobândit răbdarea a dobândit nădejdea, iar nădejdea izvorăşte îndrăznirea 
întru Domnul. Fericit, aşadar, e omul care a câştigat răbdarea, căci „cine rabdă 
până la sfârşit, acela se va mântui” - zice Mântuitorul (Matei X, 22). 


Blândeţea aduce pacea cu sine însăşi, pacea cu Dumnezeu, pacea cu toţi oamenii. 
„Peste cine Mă voi odihni - zice Domnul - dacă nu peste cel blând şi potolit, care 
plineşte cuvintele Mele?”, „învăţaţi de la Mine, că sunt blând şi smerit cu inima” - 
ne îndeamnă Mântuitorul. 


Blândeţea naşte smerenia, înţelegerea, prevenirea, dragostea, omenia. Cel blând în 
ocări nu se tulbură; în necaz nu se descumpăneşte; în mustrare se bucură; în 
porunci e grabnic plinitor; în sărăcie se îmbogăţeşte întru Domnul; în belşug e 
milostiv; în biruință e fără mândrie. Mânia îi este străină, bine ştiind cuvântul 
Scripturii care zice: „Mânia bărbatului nu împlineşte dreptatea lui Dumnezeu” 
(lacob I, 20). Cine se lasă biruit de mânie ajunge la orbirea sufletului; nu mai are 
alinare; nu mai cunoaşte pace, nici sănătate; cugetul i se întunecă, i se amărăşte; 
mintea îi slăbeşte; gândurile îl îngrozesc; uşor alunecă spre cugete deşarte, spre 
gâlceavă, spre neînţelegeri; în batjocoriri se îndulceşte, în clevetiri se bucură, în 
vicleşug e viteaz; cu cei răi se însoţeşte şi rele săvârşeşte, agonisindu-şi mulțime de 
necazuri. luţimea mâniei îl face urât de oameni şi ruşinat de Dumnezeu. Cel blând 
e totdeauna în pace cu toată lumea; e ferit de neînţelegeri şi tulburări; are duhul 
liniştit şi faţa senină; nu e pornit spre deşertăciune, ci e împlinitorul dreptăţii şi 
adevărului; lesne îşi înfrânează limba şi aplecarea spre strâmbătate o stăpâneşte; 
neputinţa binelui îi e străină; răul nu-l răsplăteşte cu rău, ci cu facerea de bine; 
viclenia şi făţărnicia le depărtează, clevetirea nu o primeşte, de ocări fuge, de 

patimi nu se lasă robit, tuturor aduce linişte şi pace; jertfelnicia o iubeşte, în cele de 
folos sporeşte; de toţi e iubit, căutat şi lăudat. 


Celor blânzi şi îngăduitori li se adresează Mântuitorul zicând: „Fericiţi cei blânzi, 
căci aceia vor moşteni pământul” (Matei V, 5) şi „intrare vor avea în veşnica 
împărăție a Domnului şi Mântuitorului nostru lisus Hristos ” (II Petru I, 11). 
Adevărul ne face slobozi (loan Vin, 32). Cel ce umblă în adevăr, pe căile lui 
Dumnezeu umblă, căci Dumnezeu este Adevărul. În adevărul Domnului se 
sfinţeşte tot omul, cuvântul Lui fiind Adevărul (loan XVH, 17). Cel ce săvârşeşte 
adevărul vieţuieşte în lumină ca să se vădească faptele lui, care în Dumnezeu sunt 
săvârşite (loan III, 21). 


Cine-şi îndrumă viaţa pe calea Adevărului nu va cunoaşte nicicând mlaştinile 
putrede ale minciuni, nici robia diavolului, care mincinos e dintru începuturi şi 
tată al minciunii. Minciuna este izvor tulbure de vrăjmăşii, de certuri şi neînţelegeri 
între oameni. Mincinosul - între semenii săi - e ca rugina pe fier, ca lepra pe corp, 
ca tumoarea pe creier. El se hrăneşte cu dulceaţa înşelătoare a ascultării tainelor şi 
a dezvelirii lor; între oameni face tot atâta rău cât rău face otrava în sânge şi 
nebunia în minte. Mântuitorul cu certare aspră a certat pe slujitorii minciunii: „Voi 
sunteţi din tatăl vostru, diavolul şi poftele tatălui vostru săvârşiţi. Acela a fost din 
început ucigător de oameni şi întru adevăr nu a stat, pentru că adevăr nu este în el. 
Când spune minciună, dintru ale sale grăieşte, fiindcă mincinos este şi tatăl 
minciunii" (loan VIII, 44). 


Iubitorul de adevăr pilduieşte prin toată viaţa sa. El e dorit pretutindeni ca lumina 
întru întuneric, ca balsamul în durere, ca mângâierea în întristare, ca nădejdea la cel 
deznădăjduit. În Hristos trăieşte, lui Hristos îi închină toate faptele sale, tot cugetul 
său, toată inima sa, viaţa sa întreagă. 


„Eu sunt Adevărul" - a mărturisit Hristos Domnul. A sluji şi a te închina lui Hristos 
înseamnă a trăi în Adevăr, a vesti Adevărul şi a face pe toți să vieţuiască în 
Adevăr, pentru ca împreună cu Hristos să moştenim bucuriile fără seamăn ale 
Adevărului şi Vieţii pururea veşnice. 


Acesta este dreptarul credinţei pe care ni-l îmbie viaţa şi nevoinţele Sfântului 
Dimitrie cel nou - Basarabov. 


Sfințind pământul patriei noastre cu Sfintele lui Moaşte, aşa cum şi alte moaşte 
sfinţesc pământul şi munca poporului nostru românesc, cuviosul Părinte Dimitrie 
Basarabov ne îndrumă statornic, cu îndrumare de sus, către iubirea lui Dumnezeu, 


kkkhkkrhkhkhkhkkhhkkhhkkhkhkikhkikikik 


e Xe e e e Xe Xe e e e Xe Xe e e e e 2 e De e e e e e e e e 2 e e e Xe XX 


kkkkhkkhkhkkhhkkhkhkhkhkhkhkhkhkikhikir ki 


către iubirea semenilor, către iubirea patriei cereşti şi către iubirea patriei noastre 
pământeşti, rugându-ne neîncetat pentru propăşirea ei. Purtând în cuget, ca pe o 
făclie pururea nestinsă, pilda vieţii şi osteninţelor duhovniceşti ale Sfântului 
Dimitrie Basarabov, să ne rugăm lui cu îndrăznire sfântă să mijlocească la Tronul 
ceresc pentru mântuirea sufletelor noastre. 


„Sfinte Dimitrie, făcătorule de minuni, fii nouă mângâiere întru multele noastre 
nevoi, neînfruntat rugător către Mântuitorul nostru întru neputinţele noastre 
sufleteşti şi trupeşti, grabnic săritor în clătinările noastre, nezăbavnic ajutător în 
dobândirea păcii cu Dumnezeu şi cu toți oamenii, toiag pe calea strădaniilor 
noastre pentru dobândirea vieţii celei veşnice să fie.” Amin. 


(Nifon ploieşteanul, episcop-vicar patriarhal în Glasul Bisericii, nr. 6, 1989). 

Protos. Dosoftei de la Măn. Putna - Predică la praznicul Sfântului cuvios 
Dimitrie cel nou (2012) 


Preacuvioşi părinţi, iubiţi credincioşi, ieri l-am sărbătorit pe Sfântul mare mucenic 
Dimitrie, iar astăzi, cum bine ştim, este prăznuirea Sfântului Dimitrie Basarabov, 
ocrotitorul Bucureştiului. Unul este mucenic — cel de ieri, cel de astăzi — Dimitrie 
Basarabov — este un cuvios. 


Dacă Sfântul Dimitrie de ieri a fost mai marele oraşului Tesalonic (Tesalonicul era 
în Imperiul Roman unul din cele mai importante oraşe; dacă ar fi să facem o 
comparaţie cu ţara noastră, el este cum ar fi Constanţa), Sfântul Dimitrie de astăzi 
are o viaţă care a rămas ascunsă cumva de noi şi nu numai datorită secolelor care 
au trecut de atunci, de când a trăit pe acest pământ, dar şi datorită vieţii sale de zi 
cu zi, 0 viaţă obişnuită, în care poate nici toţi cei din jurul lor nu şi-au dat seama pe 
cine au între ei. Era dintr-un sat micuţ, Basarabi, se îndeletnicea cu păstoritul, iar 
mai apoi a intrat într-o mănăstire care era în zona acelui sat şi a trăit ca sihastru 
într-o peşteră unde a fost şi depus trupul său, iar mai târziu Dumnezeu a rânduit ca 
acest trup să fie descoperit nestricăcios, ca sfinte moaşte, printr-o minune 
dumnezeiască şi o vindecare. 


Satul acela nu este departe de Bucureşti, este în Bulgaria dar este la 80 de km, iar 
în 1865 mănăstirea a fost refăcută chiar cu ajutor românesc (acea mănăstire de 

acolo). După descoperirea sa în apele Lomului — prin rânduiala lui Dumnezeu şi 
printr-o purtare de grijă pe care noi nu ştim ce cauze a avut, dar îi cunoaştem 
efectele, minunile pe care le săvârşeşte Sfântul Dimitrie cu noi, cu românii — în 
1774 moaştele sale, printr-un general rus şi prin mijlocirea unui negustor aromân, 
Hagi Dimitrie şi a Mitropolitului Ţării Româneşti, Grigore al II-lea de atunci; deci 
din acel an, din 1774, moaştele se află în Bucureşti. 


Aşadar au trecut mulți ani, nici nu ştim exact câți, până ca oamenii să vadă că şi 
acel locuitor din satul lor, din mănăstirea din zona lor, s-a făcut un vas ales al lui 
Dumnezeu. 


Și prin acest cuvânt ales deschidem principalul gând pe care vrem să vi-l punem la 
inimă şi în minte, pentru că adesea creştinul se izbeşte de neînţelegerea cuvântului 
Mântuitorului care spune că mulți sunt chemaţi, dar puţini aleşi. Şi spunem fiecare 
dintre noi adesea: «Da, cutare este sfânt, îl cinstesc, mă rog lui. Dar, vezi, eu nu 
sunt ca el» chiar dacă poate uneori avem aceeaşi meserie, ori aceeaşi slujire în 
lume, cum ar fi cazul Sfântului Dimitrie de a fi păstor, ori de a fi monah. Şi este o 
îndreptățire pentru ne-urcarea noastră duhovnicească: «Eu nu sunt ca sfântul 
cutare!». Şi când spunem aceasta practic pe Dumnezeu ÎL socotim şi responsabil şi 
vinovat de această stare a noastră. Adică eu nu pot să fac mai mult pentru că nu mi- 
a dat Dumnezeu mai multă râvnă, ori mai multă putere, ori mai multă smerenie, ori 
mai multă dragoste, ori la ce capitol ne e nouă clar că nu suntem aşa cum ne spune 
conştiinţa că ar trebui să fim. Și îi socotim cumva pe sfinţi privilegiați, ni se pare 
cumva că Dumnezeu i-a ales pe ei şi i-a făcut sfinți. 


Este adevărat că şi mântuirea şi sfinţenia sunt un dar. Însă aceste daruri le primesc 
cei care se fac vrednici să le poarte. În istoria bisericii noastre, iubiţi credincioşi, 
cunoaştem sfinţi de tot felul. În ceea ce priveşte viaţa lor omenească. Şi mai mari, 
dintre cei mai mari ai lumii, dar şi dintre cei mai nebăgaţi de seamă ai lumii. 
Sfântul Constantin cel mare, de exemplu, a fost împărat. Ori Sfântul Ştefan, în a 
cărui mănăstire ctitorită de el ne aflăm, alături de sfintele sale moaşte. Mai sunt şi 
alți domni români, Neagoe Basarab de exemplu, Constantin Brâncoveanu, care 
desigur în vremea lor erau cunoscuţi de tot poporul ţării şi de alte popoare 
învecinate. Ori episcopi care erau foarte cunoscuţi, cum este Sfântul loan Gură de 
Aur ori Sfântul Vasile cel mare. Ori mitropoliţii ţărilor noastre româneşti. Cu toții 
aceştia erau foarte cunoscuţi. Dar au fost şi sfinți care au fost cu totul nebăgaţi în 
seamă şi uneori erau aşa nebăgaţi în seamă pentru că nu aveau unele caracteristici 
care îi fac pe oameni să fie celebri şi cunoscuţi. Bunăoară, noi preţuim astăzi mult 
inteligenţa şi ni se pare că asigură succesul. Dar este un sfânt, Pavel cel simplu, 
Pavel cel prost, cum apare în traducerile mai vechi, adică Pavel cel smerit de fapt, 

care era împreună vieţuitor cu Sfântul Antonie cel mare, şi care făcea minuni alese 
pentru simplitatea lui, nu pentru multa lui ştiinţă de orice. Fără a mai da şi alte 
exemple, căci le cunoaştem bine din calendare şi din Vieţile Sfinţilor, istoria 
bisericii ne arată că au fost sfinţi din toate vârstele, toate categoriile sociale cum 
am spune. Au fost chiar şi sfinţi care au fost tâlhari, Moise Arapul, de exemplu, a 
fost tâlhar. Dar chiar şi în Evanghelii avem exemple de sfinți care au fost departe 
de Dumnezeu în anumite momente ale vieţii, precum Zaheu vameşul, iar apoi şi-a 
îndreptat viaţa. Chiar şi marele apostol Petru a avut momente în care s-a lepădat de 
Mântuitorul Hristos. 


Pe scurt, istoria bisericii este istoria unor oameni care au devenit sfinţi. Nu a unor 
sfinţi care au fost separați de oameni de la venirea lor în lume şi până au ajuns în 
Rai. Aşadar, tot omul, din tot locul şi din toată vremea a avut, are şi va avea nu 
numai posibilitatea de a se mântui, dar şi de a se sfinţi. Există o chemare către toată 
făptura omenească pentru a fi alături de Hristos în Împărăţia Cerurilor. Această 
chemare însă, care este continuă din partea lui Dumnezeu - atâta vreme cât trăim 
pe acest pământ fiecare dintre noi, fiecare om — această chemare aşteaptă, sau are 
nevoie pentru a fi împlinită, de un răspuns al omului, al nostru. De aceea se spune 
că mulți sunt chemaţi de Dumnezeu, dar puţini se aleg, puţini sunt aleşi. Cei aleşi 
se despart dintre cei chemaţi prin însăşi faptele şi viaţa lor. Nu printr-un arbitrariu 
al lui Dumnezeu care alege:«Tu şi tu, trebuie să te scot dintre ei pentru că am ceva 
anume cu tine!» Nu. La fel la Judecată. Dumnezeu nu construieşte statutul de sfânt. 
EI nu face pe unii oi şi pe alţii capre. Ci pur şi simplu constată, desparte oile de 
capre. 


Or, atunci când Biserica face o canonizare, nu ea construieşte sfinţenia unui sfânt, 
ci o constată. Vede pe cei care l-au cunoscut mai întâi, apoi poporul, şi apoi 
Sinodul, simt că acea persoană se împărtăşeşte de slava lui Dumnezeu. Şi recunosc 
că este un sfânt în Împărăţia lui Dumnezeu. 


lubiţi credincioşi, dacă înţelegem acest lucru, că Dumnezeu Se adresează, în 
chemarea către mântuire şi către sfinţenie, tuturor oamenilor, din toată vremea şi 
din tot locul, trebuie să nu uităm sau să ne amintim permanent că această chemare 
ne cuprinde şi chiar pe noi înşine, nu numai pe toţi ceilalți. Vedeţi, de multe ori noi 
ştim să spunem: «A, păi acum să facă binele», îi dăm sfatul cel bun, dar când vine 
vorba de noi, ni se pare că acest sfat avea o greutate mai mare, ni se pare că nu se 
aplică, că «la mine e ceva mai special», «la mine nu este ca la alţii de uşor», «la 
mine e altfel», ni se pare că nu suntem înţeleşi şi că ni se spun acele cuvinte care 
nu se potrivesc situaţiei noastre. Este de fapt o îndreptăţire care ne pândeşte pe toți 
ca, în diferite momente, să spunem: «Cu mine este mai greu decât a fost cu alţii». 

Căci adevărul este că fiecare dintre noi ne luptăm exact cu noi înşine într-o 
anumită ispită sau într-o anumită patimă. 


Despre Sfântul Dimitrie de astăzi tradiția ne-a păstrat o caracteristică a lui: că era 
foarte smerit. Și ne-a mai păstrat o întâmplare: anume faptul că, după ce a călcat 
din greşeală într-un cuib de pasăre, şi-a luat un canon să meargă restul vieții 
desculţ cu acel picior. Întâmplarea aceasta simplă şi acest puţin lucru pe care-l ştim 
ne spun, însă multe despre el; exact ca la o analiză medicală la care, din câteva 
picături de sânge, aflăm multe lucruri despre starea noastră de sănătate. Este o 
întâmplare care arată marea lui acrivie : adică, atunci când a făcut o greşeală fără 
intenţie, fără rea voinţă, şi-a luat totuşi un canon aspru pentru că a înţeles că acea 
greşeală s-a datorat, poate neatenţiei sale şi şi-a dat seama în cât de mult pericol 
pune neatenţia viaţa duhovnicească a omului. 


Odată ce înţelegem că suntem cumva egali, că Dumnezeu Se comportă egal cu 
noi în aceste chemări, mai avem un hop de depăşit: în a face ceea ce trebuie faţă 
de noi înşine şi faţă de ceilalţi. Și anume, adesea vedem diferenţe în lume pe care 
le percepem dureros: vedem că unii Sunt bogaţi iar alţii săraci, că unii plătesc 
pentru o masă Salariul pe un an întreg al altora, că unii Sunt sănătoşi iar alții 
bolnavi şi ajung chiar să moară de foame, ori că unii copii, de exemplu, la 
naştere sunt aşteptaţi cu multe scutece şi seturi de jucării iar alţii nici nu Sunt 
lăsaţi să se nască. Ei bine, dacă lipseşte o dreaptă înţelegere, o dreaptă raportare 
la aceste inegalităţi, ne pândesc două patimi cumplite care sunt adevărate 
ucigaşe de suflet. 


Pe de o parte este nesimţirea sufletească: ce mă interesează pe mine de asta, ce pot 
eu să le fac? Ei bine, dacă ne va interesa, atunci vom găsi şi ce să facem, atât cu 
fapta cât şi cu rugăciunea. Căci noi trebuie să ne bucurăm cu cei ce se bucură şi să 
plângem cu cei ce plâng. Să nu fim nesimţitori la durerea aproapelui, căci Hristos 
Însuşi nu este nepăsător la ea şi dacă vom fi, ne vom despărți de EI. Şi, desigur, 
nici să fim nesimţitori la pierderea sufletească a aproapelui, adică atunci când 
vedem că are multe din lucrurile acestei lumi, dar îşi pierde sufletul; atunci trebuie 
să ne pese de sufletele lor. Căci această ispită a neinteresului, a nesimţirii, provine 
dintr-un egoism şi, dacă îi dăm curs, atunci ni se împietreşte inima. 


Și a doua ispită faţă de inegalitățile existente în lume este să vrem să le schimbăm 
într-un mod nepotrivit. Mişcarea care a clamat cel mai mult că va elimina 
nedreptatea din lume a fost comunismul, care a spus că va aduce egalitatea între 
oameni. Dar, pentru că corifeii acestei mişcări nu au pus acest gând într-o 
împreună lucrare cu Hristos-Domnul şi s-au lăsat stăpâniți de închipuirea de sine 

că pot să facă ceva bun fără Dumnezeu, lucrarea lor s-a transformat într-una din 
cele mai mari tragedii ale omenirii. 120 milioane de oameni au fost omorâţi în 
diversele ţări comuniste iar, pe lângă aceştia, un număr de câteva ori mai mare de 
copii nenăscuţi au fost omorâţi, căci ştiţi că Lenin a fost primul care, în 1920, a 
îngăduit ca statul să nu se mai ocupe şi de viaţa copiilor nenăscuţi şi a legalizat 
avortul. Şi la noi în ţară, tot comuniştii, în 1957, au îngăduit aceasta şi au introdus 
în '67 nişte restricţii care au fost înlăturate în 1990. 


Există, însă, un răspuns bun la această observare a inegalităților şi acest răspuns nu 
este acela de a răsturna pe cel aflat aparent sus, de a-l uri pe cel bogat, pe cel 
favorizat, de a-i dori răul, de a-l invidia ori, cum numeau comuniştii «lupta de 
clasă». Şi, dacă ne pasă cu adevărat de cei aflați în dureri şi necazuri, atunci pe 
aceştia trebuie să-i ajutăm să se ridice şi să iasă din ele şi să capete izbăvire fără a-i 
invidia, fără a-1 uri, fără a face rău altora. Aceasta este cumva, o punere în practică 
a acelui cuvânt al Mântuitorului pe care-l citim în Evanghelia duminicii Înfri- 
coşătoarei Judecăţi, în care ne spune să-i hrănim pe cei flămânzi, să-i îmbrăcăm pe 
cei goi, să dăm apă celor însetaţi dar nu ne spune să luăm acestea de la cei care au 
ei, dacă vrem să ne jertfim pe noi, să ne jertfim pe noi pentru a-i ajuta pe alţii. 


Desigur, a-i ajuta pe cei aflaţi într-o situaţie dificilă înseamnă, aşa cum am mai 
spus, şi ajutor duhovnicesc. Dar să ştiţi că cine nu reuşeşte să ajute trupeşte îi va fi 
greu să ajute duhovniceşte; pentru că inima noastră mai uşor vede, simte, se 
sensibilizează la cele trupeşti şi mai uşor se lucrează cele trupeşti decât cele 
duhovniceşti. De aceea, milă este toată Scriptura, aşa cum spunea şi Alexandru 
Vlahuţă, şi mai ales cei din lume au această milostenie materială ca o aripă către 
Dumnezeu aşa cum călugării au rugăciunea ca o milostenie duhovnicească, aripa 
către Dumnezeu. 


Poate unii dintre dvs. care vin mai des la mănăstire au citit o minune a Sfântul 
Dimitrie Basarabov, o milostivire a lui faţă de un doctor din Bucureşti. Vedeţi că 
întâmplările vieţii noastre, cât sunt ele de grele, nu ne pregătesc numai pentru 
perioada de până la sfârşitul vieţii noastre pământeşti, ci ele zidesc cumva şi ceva 
ceea ce avem, modul în care ființa noastră trebuie să fie în veşnicie, pentru a fi 
împreună cu Hristos, iar până la Judecata de Apoi mai există o legătură între cei 
trecuţi dincolo şi cei din lumea aceasta. Şi dacă Sfântul Dimitrie Basarabov a fost 
atât de îndurerat de omorârea acelui puişor de pasăre, minunea cu acest doctor din 
Bucureşti are o anumită legătură. Acesta era un medic care făcea întreruperi de 
sarcină şi într-un moment viaţa lui a ajuns foarte rea: i s-a îmbolnăvit soția, a 
pierdut foarte mult din averea sa, fiul său s-a apucat să ducă o viaţă necuviincioasă 
(s-a apucat de droguri). Omul acesta era, într-un anume fel, credincios, şi în 

momentul culminant al crizei lui sufleteşti, al crizei din famila sa, era în această zi 
de 27 octombrie, şi pentru că era în Bucureşti, s-a dus şi s-a rugat la moaştele 
Sfântului Dimitrie şi a spus să-i arate ce are el de făcut cu viaţa sa. Şi, după aceea, 
într-o vedenie, Sfântul Dimitrie Basarabov 1 s-a arătat, i-a spus să boteze atâția 
copii câţi a omorât şi i-a spus că, pe măsură ce va face aceasta şi nu va mai face şi 
alte păcate, va vedea cum viaţa lui s-a schimbat. Şi după un număr de ani, după 
vreo 5 ani, când acest doctor a spus această minune ce i s-a întâmplat, povestea că 
într-adevăr exact aşa a fost: soţia s-a vindecat de o boală foarte grea pe care-o avea, 
copilul a cerut singur să fie internat într-o clinică de detoxifiere şi chiar şi averea 
(pe care credea că o va pierde, va sărăci dacă nu va mai face ceea ce făcea) şi-a 
refăcut-o. Şi spunea: cu foarte multă blândeţe şi cu foarte multă lumină l-a 
îndemnat să facă binele şi a pus în practică, ceea ce a şi făcut. 


Aşadar, iubiţi credincioşi, şi pe Sfântul Dimitrie, şi pe toţi Sfinţii, şi pe acest om de 
care am povestit adineauri, şi pe fiecare dintre noi Dumnezeu ne cheamă mereu. Şi 
singurele bariere care sunt în calea mântuirii noastre, şi-n calea sfinţeniei, în calea 
unirii cu Hristos într-un cuvânt, sunt acele bariere pe care noi înşine ni le 
îngăduim. Dacă ne îngăduim, însă puterea de a le da la o parte odată ce le-am 
îngăduit, este bine de la Dumnezeu. 


Vedeţi, gestul pe care Sfântul Dimitrie - în care şi-a luat acel canon - nu s-a 
restrâns numai la a umbla desculţ. Ci trebuie să conştientizăm că, în umbletul său 
desculţ, el a avut şi-o rugăciune fierbinte pentru a fi iertat de cele întâmplate fără 
de voie, cât şi pentru alte lucruri din viaţa sa, dar mai ales, se va fi rugat ca să 
dobândească şi el acel cuget al lui Dumnezeu Care Se milostiveşte de toată făptura. 
Şi l-a dobândit. 


Pentru a putea da, aşadar, aceste bariere pe care ni le îngăduim - noi înşine - 
deoparte, soluţia este să alergăm la Dumnezeu cu o rugăciune fierbinte, din toată 
inima, Şi cu încrederea deplină în dragostea Lui pentru noi, şi în puterea Lui. Şi să 
avem totodată voinţa de a face ceea ce conştiinţa ne spune; căci atunci când ne 
rugăm, Dumnezeu ne va spune în conştiinţă ce avem de făcut, ne va da un răspuns 
prin conştiinţa noastră, fie că auzim acel răspuns într-o carte, fie că-l auzim la un 
om, fie că-l auzim la Biserică, dar conştiinţa ne va spune: acesta este răspunsul la 
rugăciunea pe care ai făcut-o. 


Sfântul cuvios Dimitrie Basarabov să ne ajute să-i iubim pe cei smeriţi şi să iubim 
smerenia, să ne fie milă de întreaga făptură, de sufletul nostru şi de sufletele 
oamenilor, şi să tindem mereu către Hristos, cel care încununează pe... (cei care se 
nevolesc). 


kkkhkkrhkkhkhkkhhkkikhkhkhkhkikhkikikyik 


e Xe Xe e e Xe Xe e e e Xe Xe e e e e 2 e De e e e e e e e Xe 2 e e e Xe XX 


kkkkhkkhkhkkhkhkikhkhkhhkhkhkhkhkhkhkyikhik 


Xp XP Xp e Xe XP XP XP e e Xe XP e e Xe Xe XP e e Xe Xe Xe e 2 e Xe Xe Xe e e XX eX 


Bârna din ochiul fratelui, haina judecătorului sau a doctorului sufletesc şi 
mândria nebună de a crede că “eu ştiu” şi “eu îi îndrept pe ceilalţi” 


Pr. Ciprian Negreanu (Biserica Studenţilor, Cluj) - Predică la praznicul 
Sfantului cuvios Dimitrie cel nou (2008) - “Paiul şi bârna”: 


“În numele Tatălui şi al Fiului şi al Sfântului Duh. Amin. 


Făţarnice, scoate mai întâi bârna din ochiul tău, ca să poţi să vezi să scoţi paiul din 
ochiul fratelui tău. Aceste cuvinte par a spune că, după ce omul s-ar desăvârşi, 
adică şi-ar stăpâni patimile şi le-ar lega, ar fi pe calea lui Dumnezeu, ar ajunge la 
măsura bărbatului desăvârşit în Hristos, ar avea dreptul să fie aspru, să taie în carne 
vie, să spună lucruri grele, să certe cât va vrea el, cum va vrea el, pe cel care face 
păcat. Nu este aşa! Şi dovada este Dumnezeu, Mântuitorul nostru lisus Hristos, 
care altfel a lucrat cu păcătoşii şi cu cei pe care noi, în general, îi judecăm, dar şi 
noi suntem păcătoşi şi îi judecăm pe păcătoşi. Și lucrăm în general cu ei cu 
asprime, cu judecată, le spunem în faţă, îi luăm în râs, în batjocură, îi vorbim pe la 
spate, ne gândim şi stăm în mintea noastră cu gândul că noi n-am face niciodată 
aşa ceva, ca şi cum am spune că noi facem parte dintr-o rasă superioară de oameni, 
iar aceştia sunt nişte decăzuţi ai sorții, eu nu sunt aşa... 

În gândirea aceasta se bălăcea, se scaldă şi fariseul care spunea în Templu: 
Mulţumescu-ţi Ție, Doamne, că eu nu sunt aşa şi parcă se plasa undeva în afara 
acelora, a celor care se aliniau în stirpea aceasta nenorocită, blestemată, care 
trăieşte în patimi, care e pornită spre desfrânare, spre mândrie, spre vorbire de rău. 
Aşa ar părea şi aşa 1 se părea şi fariseului, că Dumnezeu spune că, dacă a ajuns 
desăvârşit, cum fariseul se şi credea, ei, acum poate să scoată şi paiul din ochiul 
celuilalt, adică să-l arate clar şi să spună: “lată om păcătos, iată om nevrednic!”, 
probabil i-ar fi spus-o şi în faţă dacă s-ar fi găsit în discuţie unul cu altul. 


Or nu este aşa! Cum a lucrat Dumnezeu cu oamenii? Dumnezeu mai degrabă i-a 
certat pe aceştia care se credeau înţelepţi şi drepţi decât pe ceilalți, care erau 
păcătoşi şi se ştiau ca păcătoşi. Dumnezeu vede trăirea noastră în păcate şi în 
păcătoşenie, dar mai ales în mândrie şi în părere de sine, în iubire de sine, 
trăirea în acestea este o orbire completă! E ca şi cum ai cere unui om orb să 
scoată un fir de păr din ochiul tău şi 1-ai da şi o unealtă ascuţită pentru asta. Nu se 
va putea, ci, dimpotrivă poate să-ţi pună în pericol şi vederea definitiv. A îndrepta 
tu, orb fiind, pe altul care are păcatele lui este o nebunie, nu numai pentru că 
faci un păcat în Sine şi nu poți rezolva nimic, ci îi faci un mare rău omului 
aceluia! De aceea vorbele noastre grele, sfătuirile care sunt, aşa cum spune 
Patericul, „cel ce sfătuieşte pe altul e ca şi cum l-ar certa”, toate acestea de 
multe ori fac mult mai mult rău celuilalt. Rănile pe care le produce acest fel de 
manifestare, acest fel de comportament al nostru, al celor care zicem că scoatem 
paiul din ochiul fratelui, sunt mult mai grele decât problema în sine. 


Foarte mulți dintre oamenii care vin la duhovnic şi se spovedesc sunt mult mai 
smintiţi şi mult mai tulburaţi nu atât de patimile şi păcatele care îi muncesc pe ei, ci 
de comportamentul altora cu ei şi de sfătuirile altora şi de felul în care se comportă 
alții cu ei, vorbindu-i de rău. Acestea le produc răni mult mai mari şi împotriviri 
față de Dumnezeu decât au avut păcatele în sine asupra lor. Pentru că alţii, 
nepricepuţi, şi noi, nepricepuţi fiind, am încercat să scoatem paiul din ochiul 
fratelui nostru. 


„Am încercat” e un fel de a spune; am cunoscut un om care se lăuda că este medic, 
dar era doar asistent, şi când te primea acolo lua de la cineva un halat de medic şi 
îmi spunea: <Dacă aşa am spus, că sunt medic, acum trebuie s-o ţin până la capăt!> 
şi medicii îl lăsau să-şi joace rolul şi să le explice câte ceva mic prietenilor lui care 
veneau pe acolo, dar nu-l lăsau să dea tratamente. Vă daţi seama ce-ar fi făcut dacă 
ar fi dat tratament, dacă ar fi trecut el la mici operaţii, cum se lăuda el că ştie să 
facă? l-ar fi distrus pe oameni. Ei, aşa e şi faptul că noi credem că scoatem paiul 
din ochiul fratelui nostru, este mai mult un fel de mândrie a noastră — <iată, eu mă 

pricep să scot, să fac aceasta, am primit darul acesta de la Dumnezeu, eu cunosc, 
cu văd Lumina, ştiu cum trebuie făcut> — e ca şi cum te-ai îmbrăca într-o haină 
care nu e a ta. 


Nici cei mai mari duhovnici, nici sfătuitorii cei mari, nici oamenii lui Dumnezeu 
nu îndrăznesc să zică că ei ştiu cum trebuie făcut, ci aşteaptă mila şi ajutorul lui 
Dumnezeu, să-i înveţe EI, să poarte El mâna Lui duhovnicească peste sufletul 
acelui om şi să-i înveţe El cum să facă cu acela, nu ei înşişi. 


Deci în acel fel de a privi lucrurile e o nebunie. 


= În primul rând e o mândrie nebună a omului care crede că face el, rezolvă 
el, e o lăudăroşenie şi o părere de sine, ne îmbrăcăm într-o haină care nu e 
a noastră, a judecății şi a vindecării, pe care nu noi le facem, pentru că nu 
omul e în stare să le facă, ci judecata şi vindecarea sunt ale lui Dumnezeu. 

= În al doilea rând, facem un rău mult mai mare celnilalt om, pe care e mai 
bine să-l lăsăm aşa cum e, şi dacă e să îi arătăm într-un fel sau altul că nu 
trăieşte bine, să o arătăm mai mult prin faptele noastre şi prin ceea ce 
facem noi şi prin îndepărtarea noastră minimă de omul acela, cum zice 
Scriptura: Dacă fratele tău te duce în ispită şi trăieşte în păcate mari, dacă 
ochiul tău cel drept te sminteşte pe tine, scoate-l şi aruncă-l de la tine, căci 
mai de folos îţi este să piară unul din mădularele tale, decăt tot trupul să fie 
aruncat în gheenă. Și dacă mâna ta cea dreaptă te sminteşte pe tine, taie-o 
şi o aruncă de la tine, căci mai de folos îți este să piară unul din mădularele 
tale, decăt tot trupul tău să fie aruncat în gheenă, adică să ajungi şi tu la 
greşelile acelea. 


Aceasta să fie cel mult mirarea acelor oameni: că <acesta s-a mai îndepărtat de 
mine şi că acesta face altceva decât fac eu, nu se bucură de aceleaşi lucruri de care 
mă bucur eu>; poate aşa faci cel mai mic rău posibil, de fapt nu faci nici un rău, ci 
chiar faci un început de bine. Deci, prin a nu judeca, prin a nu scoate tu paiul din 
ochiul fratelui tău, începi de fapt să scoţi paiul din ochiul fratelui tău!“ 

Pr. Prof. Ene Branişte - Cuvânt la Sfântul Dimitrie Basarabov 


NITA 


PAGARABO 


„Lăudaţi pe Domnul întru Sfinţii Lui” 


Prăznuim astăzi pomenirea cea de peste an a Sfântului Dimitrie cel nou sau 
Basarabov, ale cărui sfinte moaşte odihnesc aici, în Catedrala Patriarhiei noastre. 
Cine a fost acest sfânt? Când şi cum a trăit? Ce fapte de seamă a făcut, pentru a fi 
cinstit astăzi de milioanele de credincioşi de pe întinsul ţării noastre şi al Bulgariei 
vecine? Răspunsul îl vom avea dacă vom asculta istoria vieţii lui, din care vom 
desprinde şi învăţătura cea de folos pentru sufletele noastre. 


De mult, acum vreo şase-şapte sute de ani în urmă, pe vremea când românii şi 
bulgarii alcătuiau o singură împărăție, într-un sat mic şi sărac de dincolo de 
Dunăre, numit Basarabov, trăia un tânăr cu numele de Dimitrie. Era fiul unor 
părinți sărmani, dar încă de mic strălucea prin smerenia, curăţia sufletească, 
nevinovăția, bunătatea şi blândeţea lui. Crescând cu anii, s-a făcut păzitor de vite: 
păzea pe câmp vitele satului, ducându-le la păşune. În liniştea câmpului, pe 
malurile înverzite ale râului Lom, care curgea pe acolo, tânărul Dimitrie se gândea 
des la Dumnezeu, Făcătorul a toate şi la cuvintele Sfintei Evanghelii pe care le 
auzea citindu-se Duminica în biserica satului. Avea un suflet blând, delicat şi plin 
de gingaşe simţiri. Era bun şi milostiv şi cu oamenii şi cu vitele pe care le păzea. 
Ca un bun păstor, le ducea totdeauna la păşunea cea mai grasă şi la apa cea mai 
limpede, mânându-le din urmă cu vorbe blânde. Dacă vreuna se răzleţea din turmă, 

o readucea înapoi cu dragoste şi răbdare. Aducea uneori în sat şi vitele rătăcite ale 
altora, care nu-i fuseseră încredințate spre pază. 


Umblând însă odată cu vitele prin iarba deasă a câmpului, a călcat cu piciorul, din 
nebăgare de seamă, un cuib de păsărele, strivind puişorii dintr-însul. Atât de 
mâhnit a rămas tânărul Dimitrie pentru moartea acestor nevinovate făpturi ale lui 
Dumnezeu, încât a hotărât să pedepsească piciorul vinovat pentru omorul fără voie: 
trei ani l-a ţinut desculț, iarna şi vara, târându-l prin arşiţa verii şi zăpada iernii, 
prin buruieni şi colţuri de stânci şi făcându-l să sângereze adesea din cauza rănilor 
şi a bătăturilor. Mai târziu, dorind să se desăvârşescă pe sine în viaţa cea după 
Dumnezeu, a lăsat îndeletnicirea de păzitor de vite şi căutând singurătatea, s-a 
retras la o mănăstire ce era într-o peşteră, pe malurile de piatră ale râului Lom, nu 
departe de satul Basarabov. Acolo s-a desăvârşit şi s-a sfințit prin ascultare şi 
smerenie în toate şi şi-a strunit corpul prin postirea îndelungată şi aspră, prin 
rugăciune neîntreruptă şi prin nesomnul privegherii. Pentru aceasta, s-a învrednicit 
încă din viaţă de darul facerii de minuni. Între altele, Dumnezeu i-a hărăzit să-şi 
cunoască dinainte sfârşitul vieţii. lar apropiindu-se clipa în care trebuia să-şi dea 
sufletul, Sfântul a ieşit din mănăstire, s-a dus şi-a aşezat truditu-i trup între două 
pietre dintr-o scorbură de pe malul stâncos al râului Lom şi acolo şi-a dat sfârşitul. 


A rămas acolo trupul sfinţit al Sfântului - între cele două pietre multă vreme, 
neştiut de nimeni. Dar, umflându-se odată râul din cauza ploilor multe, apa lui s-a 
revărsat peste maluri; valurile înfuriate s-au înălțat până la cele două pietre de pe 
stânca pe care odihnea trupul sfântului şi luându-le în curgerea lor, le-a prăvălit 
până jos în albia râului, cu trup cu tot. Şi iarăşi au rămas acolo osemintele sfântului 
multă vreme, ascunse sub apa râului care curgea peste ele. De albe şi curate ce 
erau, deoarece fuseseră înzestrate cu darul neputrezirii, ele străluceau în lumina 
soarelui ca aurul. În locul acela, oamenii din sat vedeau adesea jucând o vâlvătaie 
de lumină şi credeau că acolo se află o comoară. Dar fiind voia lui Dumnezeu ca 
ele să nu rămână multă vreme tăinuite, sfântul s-a arătat în vis unei copile din satul 
Basarabov, care pătimea de epilepsie şi 1-a arătat locul unde se aflau, spunându-i: 
„Dacă vei spune părinților tăi şi mă vor scoate de aici, eu te voi tămădur”. Şi fata a 
spus părinților săi, iar aceştia, luând oameni din sat şi preoţi, au venit cu lumini şi 
au scos moaştele sfântului din apă. Şi străluceau acestea ca aurul şi ca 
mărgăritarele. lar ei cunoscând că sunt ale unui sfânt şi că într-însele sălăşluieşte 
puterea lui Dumnezeu, le-au luat cu multă cinste şi ducându-le, le-au aşezat în 
bisericuţa din satul lor, ca pe o comoară scumpă. 


Și ducându-se vestea despre ele, au început a veni oameni mulţi din toate părţile şi 
de pe cele două maluri ale Dunării, ca să se închine moaştelor sfântului. Însuşi 

domnul de pe atunci al Ţării Româneşti a trimis bani şi meşteri de au făcut în satul 
Basarabov o biserică mai mare şi mai frumoasă decât cea dinainte şi au aşezat într- 
însa moaştele sfântului. Şi multe minuni au făcut ele cât au stat acolo, tămăduind 
pe mulţi bolnavi şi alinând multe suferinţe. Unele din ele au fost însemnate în scris, 
de oameni pricepuţi, care le-au văzut şi ele pot fi citite în cărțile noastre bisericeşti. 
Voi pomeni numai câteva din ele acum. 


Astfel, fata aceea, care suferea de epilepsie şi căreia 1 s-a arătat Sfântul, s-a 
tămăduit de boala cumplită de care zăcea îndată ce moaştele sfântului au fost 
scoase din apă. 


Un iubitor de Dumnezeu, episcop al Preslavului, cu numele de Ioanichie, căzând 
într-o boală foarte grea, încât nu putea fi purtat decât pe o targă şi neputându-se 
vindeca de fel, a fost adus de patru inşi în biserica Sfântului Dimitrie şi l-au pus cu 
aşternutul lui lângă sicriul cu moaştele sfântului. Şi slujindu-se Sfânta Liturghie 
pentru el, după trei ceasuri s-a sculat sănătos şi umbla pe picioarele sale, lăudând 
pe Dumnezeu şi mulţumind Sfântului. 


Iar între anii de la Hristos 1769 şi 1774, iscându-se război între ruşi şi turci, care 
stăpâneau pe atunci şi ţara vecină a bulgarilor, generalul rus Petru Salticov a trecut 
Dunărea şi a cucerit de la turci mai multe sate româneşti şi bulgărești de pe cele 
două maluri ale Dunării, între care şi Basarabov. Generalul a luat atunci, ca pradă 
de război şi moaştele sfântului, voind să le ducă în Rusia. Dar, întâmplându-se pe 
lângă el un binecredincios român cu multă trecere, numit Hagi Dimitrie, l-a rugat 
pe general să lase românilor sfintele moaşte, ca răsplată a ajutorului pe care ei îl 
dăduseră armatelor ruseşti şi ca despăgubire pentru stricăciunile suferite de satele 
româneşti din pricina războiului. Şi îndurându-se conducătorul oştilor ruseşti, a dat 
sfintele moaşte românilor, care cu multă bucurie le-au adus şi le-au aşezat cu cinste 
în biserica Sfintei Mitropolii din Bucureşti, Catedrala Patriarhală de astăzi, în care 
stau până acum. 


Aşa au ajuns moaştele Sfântului Dimitrie Basarabov, cu voia lui Dumnezeu şi a 
Sfântului, în ţara noastră, adăugându-se la cele aduse de mai înainte pe meleagurile 
româneşti (Sfânta Filofteia, de la Argeş, Sfântul Ioan cel nou, de la Suceava, Sfânta 
Parascheva, de la Iaşi). De atunci - 1775 - Mitropolia Țării Româneşti şi-a avut pe 
patronul şi ocrotitorul său, a cărui pomenire o săvârşim astăzi. La racla lui au 
îngenuncheat, de aproape două sute de ani, şiruri de strămoşi şi credincioşi ai 
noştri, căutând la el ajutor, alinare de necazuri şi suferinţe, izbăvire din nevoi, aşa 
cum căutăm şi noi astăzi și nu numai o dată şi-a arătat sfântul puterea şi mila sa. 

Pe la sfârşitul secolului trecut, o fată s-a vindecat de paralizie după îndelungate 
rugăciuni lângă racla cu moaştele sfântului. Căci în aceste sfinte moaşte 
sălăşluieşte sfinţenia şi puterea pe care Dumnezeu le-a hărăzit sfântului încă pe 
când era în viaţă şi care dau osemintelor sale darul neputrezirii şi al nestricăciunii. 
De aceea, ele sunt pentru noi izvor pururea curgător de daruri minunate, de 
sfinţenie, de binecuvântare, de ajutor şi vindecare mai presus de fire, din care sorb 
cu folos toţi cei ce aleargă la el cu credinţă. 


Care este taina acestor puteri minunate? Cum se explică mărirea cu care sunt 
încununați Sfinţii în ceruri şi cu care sunt cinstiți pe pământ? Ce minune a făcut 
dintr-un umil păzitor de vite, nebăgat în seamă de nimeni, unuia dintre sfinţii cei 
mai cinstiți în aceste părți? Cu Sfântul Dimitrie cel nou s-a întâmplat cu adevărat 
cele ce a spus odinioară Sfântul apostol Pavel: că Dumnezeu a ales pe cele slabe 
ale lumii ca să biruiască pe cele tari, a ales pe cele de jos ale lumii ca să ruşineze pe 
cele de cinste. Sfântul Dimitrie a fost un simplu păzitor de vite, un umil păstor, aşa 
cum fusese odinioară şi David însuşi înainte de a ajunge împărat şi sfântul prooroc 
Amos şi Sfântul Simion Stâlpnicul înainte de a se retrage în pustie şi Sfântul Martir 
Sozont (la 7 septembrie). Or, ce putea fi mai disprețuit şi mai nebăgat în seamă, în 
lumea de atunci, decât un păzitor de vite? Dar în sufletul acestui umil păstor de vite 
sălăşluiau atâtea alese însuşiri şi virtuţi, care au facut din el vas ales al lui 
Dumnezeu. Care erau acestea? Le-aţi auzit încă din istorisirea vieţii lui; erau, mai 
ales: smerenia, simplitatea şi nevinovăția inimii, bunătatea şi mila faţă de toate 
făpturile lui Dumnezeu, iubirea faţă de oameni şi de vieţuitoarele lhpsite de grai şi 
de apărare. 


Nu şi-a iertat toată viaţa greşeala de a fi curmat fără voie viaţa scurtă a unor 
sărmani puişori de pasăre. Cât respect faţă de viaţă, de cel mai mare bun pe care l-a 
dat Dumnezeu făpturilor Sale celor mai mici şi mai neînsemnate, câtă delicată 
simţire şi gingăşie în sufletul acestui simplu păzitor de vite! lată doar una din 
trăsăturile firii lui, care a făcut din el unul dintre sfinţii bineplăcuți lui Dumnezeu. 
Ce frumoasă lecţie ne dă sfântul prin aceasta, nouă, celor care adesea ne purtăm 
atât de sălbatic nu numai cu animalele, dar ofensăm, jignim şi adesea rănim de 
moarte sufletele semenilor noştri, prin cuvinte şi purtări aspre, nesăbuite, lipsite de 
atenţie, de delicateţe şi de iubire! 


„Smerit, fără de răutate, blând şi fără vicleşug, paşnic (lin) fiind, părinte, mai 
presus de om, cu adevărat, în trup stricăcios fără stricăciune, locaş vrednic lui 
Dumnezeu te-ai făcut, luând de la Dânsul daruri de tămăduiri şi nouă izvorându- 
le”; aşa zugrăveşte chipul sufletesc al Sfântului Dimitrie cel nou una din cântări 
sfintei slujbe de astăzi (Mineiul pe octombrie, ziua 27, stihira 3 de la Laude. Comp. 

şi stihira 4 de la „Doamne strigat-am” şi stihira 1 e la Litie, ibidem). Bunătate, 
blândeţe, compătimire şi iubire nesfărşită față de toți oamenii şi faţă de toate 
făpturile lui Dumnezeu sunt virtuțile care au ridicat pe un umil păzitor de vite pe 
treptele sfinţeniei şi au făcut din el un sfânt încununat cu slavă în ceruri şi cinstit de 
milioane de credincioşi pe pământ. Căci ele sunt rupte de-a dreptul din fiinţa lui 
Dumnezeu însuşi; pe ele se întemeiază armonia şi pacea dintru început a 
Paradisului în care trăiau primii oameni înainte de a fi căzut în păcat şi numai pe 
ele se va reconstrui pe pământ, în viaţa noastră şi a popoarelor, pacea, buna 
înțelegere şi armonia dintru început, tulburată de păcat, de ură şi de vrăjmăşie 
dintre oameni. 


Aceasta este mai ales lecţia pe care ne-o dă Dumnezeu prin viaţa minunată a 
sfântului pe care-l prăznuim astăzi. A fost ca şi Sfântul apusean Francisc din 
Assisi, un sfânt al smereniei, al bunătăţiui şi al milostivirii, virtuţi care au fost 
totdeauna în mare cinste la binecredincioşii români şi prin care a strălucit şi un alt 
sfânt al nostru, născut între noi: Sfântul Ierarh Calinic, episcopul Râmnicului şi al 
noului Severin, ale cărui sfinte moaşte odihnesc în Sfânta Mănăstire Cernica. Poate 
şi de aceea este Sfântul Dimitrie cel nou atât de mult un sfânt „al nostru”, un sfânt 
atât de mult cinstit şi iubit. 


Cinstiţi închinători, care aţi alergat astăzi din toate colţurile pământului românesc 
ca să luaţi parte la sărbătorirea sfântului nostru scump, dacă vreţi să aduceţi 
Sfântului Dimitrie cinstire vrednică şi bineplăcută lui însuşi şi lui Dumnezeu, care 
l-a prea mărit pe dânsul, străduiți-vă să vă asemănaţi lui, împodobindu-vă sufletul 
cu aceleaşi virtuţi prin care a strălucit el: smerenie desăvârşită, dragoste nesfârşită 
faţă de Dumnezeu şi de oameni, bunătate şi blândeţe. Să facem din inimile şi din 
faptele noastre izvor necurmat de mângâiere, de căldură şi de mulţumire pentru toți 
cei din jurul nostru, înnecând răutatea noastră şi a altora în noianul iubirii noastre. 
O rază din lumina lui Dumnezeu, o părticică din pacea şi armonia divină a cerului 
în care sălăşluiesc sfinţii se va cobori atunci şi în colţul nostru de viaţă şi-l va 
lumina, arzând toată necurăţia, toată urâţenia păcatelor şi toată nefericirea. 


Aşa să ne apropiem apoi, cu credință şi evlavie, de racla sfinţitelor moaşte ale 
Sfântului sărbătorit astăzi şi să fim încredinţaţi că ne vom întoarce mai îndreptaţi, 
mai uşuraţi, mai întăriți, mai mângâiați. Mâna ocrotitoare a sfântului, care a 
mângâiat în viaţă toiagul păstoresc, se va cobori nevăzută şi asupra capetelor 
noastre, ne va mângâia dulce frunțile. 


Cu inimi şi glasuri curate, să zicem deci Sfântului Dimitrie: „Bucură-te, odrasla 
cea minunată a Basarabovului! Bucură-te, podoaba sihaştrilor şi lauda cuvioşilor! 

Bucură-te, chip al smereniei şi al blândeţii! Bucură-te, ocrotitorule puternic al 
cetăţii noastre de scaun! Bucură-te, prea cuvioase Părintele nostru Dimitrie! 
(Comp. Icosul din slujba Sfântului). 


Dumnezeu, pentru rugăciunile sfântului să ajute tuturor cu marea Sa iubire şi 
îndurare, să ocrotească pe cei ce cu vrednicie poartă cinstitul nume de Dimitrie, pe 
toţi cei ce i se roagă cu credinţă, pe tot poporul românesc cel drepteredincios, care 
cinsteşte astăzi pomenirea cea de peste an a Sfântului Dimitrie cel nou. Amin! 


(Pr. Prof. Ene Branişte în Glasul Bisericii nr. 9, 1958). 

Pr. Nicolae Dascălu - La sărbătoarea Sfântului Dimitrie cel nou, un arc peste 
timp 


Când se apropie ziua lui, sfântul iese din Catedrală, ca să întâmpine pe cei care vin 
să-l venereze şi să-i atingă cu evlavie cinstitele sale moaşte. 


Cu 30 de ani în urmă, racla cu moaştele Sfântului Dimitrie cel nou era purtată de 
pe Dealul Mitropoliei în vale, la Biserica „Sfântul Nicolae”- Vlădica. Mergea cu 
smerenie acolo, ca să nu incomodeze dezbaterile pentru ultimele măsuri de edi- 
ficare a societăţii multilateral dezvoltate din „epoca de aur”. 


Dincolo de planurile cincinale realizate în avans, de lupta pentru pace şi cultul 
„conducătorului iubit”, de cozile la pâine, zahăr şi ulei, grăuntele de muștar al 
credinței creștea în taină, ca adevărată exprimare a libertăţii și demnității umane. 
Am văzut o generaţie tânără, care nu făcuse religie în școală, dar care n-a putut fi 
îngenuncheată de minciună şi impostură. Au îngenuncheat ei, tinerii, sub gloanțe, 
în decembrie 1989, ca să rostească împreună „Tatăl nostru”. Ocrotitorul Bucu- 
reştilor a fost în acele zile cu ei. 


S-au schimbat multe în oraşul ocrotit de Sfântul Dimitrie cel nou, în aceste trei 
decenii. Parlamentul ţării s-a mutat de lângă Patriarhie mai departe, în Casa 
Poporului, iar pe Dealul Arsenalului se înalță acum, cu turle aurii, Catedrala Naţio- 
nală. Tranziţia economică şi socială o experimentăm nu doar local, ci în contextul 
mai larg al Uniunii Europene şi al spațiului global multicultural. Pelerinajele şi 

comunicarea mediatică ne ajută să cunoaştem mai profund tradiţiile specifice Orto- 
doxiei de pe toate meridianele lumii. 


În fiecare an, Sfântul cuvios Dimitrie cel nou coboară printre oameni şi se întâl- 
neşte la Crucea brâncovenească cu alți sfinţi, ca să aducă binecuvântare pentru cler 
şi popor. Orașul freamătă mereu, străzile sunt aglomerate de mulțimea maşinilor, 
pe blocuri clipesc reclame multicolore, în decoruri cosmopolite. Capitala respiră 
aer globalizat, mulţi concetăţeni sunt azi plecaţi departe, în căutarea prosperității şi 
a unor experienţe noi de viață. 


Generaţia tinerilor din 1989 a devenit generația părinților de azi. Copiii lor învaţă 
religia la şcoală, nu mai poartă uniforme, dar sunt ași în mânuirea telecomenzii, 
tabletei şi telefonului mobil. Trăiesc, într-adevăr, într-o altă cultură. O lume fluidă, 
care poate lua forme variabile, de la totală dăruire şi bunăvoință la contestare şi 
conflict. 


În liniştea chiliei chivotului său de argint, Sfântul cuvios din Basarabi aude mai 
bine decât noi toţi valurile lumii trecătoare. Ca într-o cutie de rezonanță, nevi- 
novăţia pruncilor şi rugăciunile părinților, strigătele celor bolnavi şi singuri care 
vin să-şi plece fruntea și genunchii inimii la raclă se despart de indiferența sau 
ironiile celor cu idealuri seculare. Așa cum a vindecat pe mulți oameni suferinzi, a 
adus ploaie la vreme de secetă, a risipit epidemii de ciumă şi de holeră, ajutător al 
tuturor ce-l cheamă în ajutor, apărător puternic al cetății Bucureştilor în vremuri de 
grele încercări, sfântul cuvios ne ocroteşte şi acum pe toţi, şi pe cei drepţi, şi pe cei 
nedrepți. 


Generaţiile trec, idealurile pământești se schimbă, dar sfântul rămâne mereu de 
veghe, pe Colina Bucuriei, ca pe o piatră duhovnicească a credinței, speranței și 
iubirii de Dumnezeu și de oameni. 

Timotei Prahoveanul, episcop-vicar al Arhiepiscopiei Bucureştilor - Cinstirea 
Sfântului cuvios Dimitrie cel nou şi umilinţele anului 1989 


Sărbătoarea Sfântului cuvios Dimitrie cel nou aduna şi înainte de anul 1989 mulți 
credincioşi, chiar dacă nu la fel de mulţi ca în anii aceştia de libertate şi misiune 
specială pe care Biserica Ortodoxă Română o împlineşte. După moartea patriar- 
hului lustin Moisescu în anul 1986, cinstirea cuviosului Dimitrie a fost mult 
restrânsă, dacă nu chiar îngrădită. Regimul de tristă amintire a făcut eforturi deo- 
sebite, impunând tot felul de restricții aşa încât sărbătoarea din 27 octombrie să nu 
mai aibă amploarea de altădată. 


Până atunci moaștele Sfântului cuvios Dimitrie, cu prilejul hramului şi al unor mari 
sărbători, al vizitelor importante ale ierarhilor din Bisericile Ortodoxe surori, se 
aşezau afară, într-un baldachin, în fața Reşedinţei Patriarhale, astfel încât oamenii 
să poată rămâne la rând o perioadă de timp pentru a-şi spune păsurile Sfântului 
ocrotitor al Bucureştilor sau pentru a arăta dragostea lor faţă de acesta. 


Însă din toamna anului 1986 până în anul 1989 moaştele Sfântului Dimitrie au fost 
scoase doar în pridvorul catedralei. Dintr-un document - referat pe care l-am văzut 

în vremea slujirii mele la Catedrala Patriarhală, am reţinut programul aprobat de 
către patriarhul Teoctist, în 26-27 octombrie 1989. 


În anul 1989, a fost o situaţie neașteptată, căci Marea Adunare Naţională, care fun- 
cționa într-o clădire pe un teren care a aparținut dintotdeauna Bisericii şi se întru- 
nea de două ori, poate cel mult trei ori pe an, în chip voit a fost convocată tocmai 
în zilele pomenirii Sfântului cuvios Dimitrie. 


Hotărârea conducerii Statului Român a fost ca în zilele de 26 şi 27 octombrie tot 
Dealul Mitropoliei să fie închis, nu doar catedrala, unde nu s-a săvârşit Sfânta 
Liturghie, ci şi întreaga zonă. Spațiile dimprejurul catedralei, intrarea dinspre 11 
iunie şi Piaţa Unirii erau restricționate, forţe de ordine şi ochi vigilenți urmăreau 
orice mişcare şi apariție a cuiva dintre cei care osteneau sau locuiau în Reședința 
Patriarhală. Deși patriarhul Teoctist a încercat să obţină o aprobare specială, 
eventual amânarea şedinţei Marii Adunări Naţionale, nu a reuşit. 


S-a luat hotărârea ca sărbătoarea Sfântului cuvios Dimitrie să fie prăznuită în Bise- 
rica Sfântului Nicolae Vlădica, situată cel mai aproape de Catedrala Patriarhală. 


Puţini ştiu că această biserică închinată Sfântului ierarh Nicolae a fost reconstruită 
în anul 1784, de unul dintre mari mitropoliți ai Ungrovlahiei (Ţării Românești), 
Grigorie, de neam român, născut în preajma anului 1710. Era călugăr de la 
Mănăstirea Colțea şi, după ce a fost o vreme egumen al acestei mănăstiri care 
funcționa atunci în chip admurabil, avea să ajungă eclesiarh al mitropoliei şi apoi 
arhiereu cu titulatura al Mirelor Lichiei. Era apropiat al domnitorului Constantin 
Mavrocordat, iar în anul 1760 a urcat în tronul Mitropoliei Ungro-vlahiei, 
păstorind până la 18 septembrie 1787, când a trecut la Domnul şi a fost îngropat în 
curtea mitropoliei, după cum era obiceiul. 


Printre marile sale realizări se numără şi ctitorirea Bisericii „Sfântul Nicolae“ Vlă- 
dica, dar şi a Bisericii Oborul Vechi. Cu cheltuiala sa şi cu ajutorul unor preoți 
vrednici, cum a fost şi în cazul Bisericii „Sfântul Nicolae“ Vlădica, l-a însărcinat 
pe protopopul Stoica să se ocupe de refacerea Bisericuţei din Prund, cum se numea 
atunci, care era distrusă de vicisitudinile vremurilor. 


În timpul unei călătorii pe care a făcut-o împreună cu alţi ierarhi din Ţara Româ- 
nească şi Moldova la Sankt Petersburg pentru a prezenta țarinei Elisabeta a II-a 
nevoile şi încercările celor două ţărişoare, mitropolitul a primit foarte multe icoane 
şi daruri în vremea când în Rusia pravoslavnică erau în floare cultura şi frumuseţea 
obiectelor de cult, a veșmintelor şi picturilor. Multe dintre aceste icoane, odăjdii și 

obiecte de cult au fost dăruite ctitoriei sale de care s-a ocupat în mod deosebit, 
numită „Sfântul Nicolae“ din Prund (astăzi „Sfântul Nicolae“ Vlădica). Această 
biserică a mai fost ajutată în încercările istoriei de cunoscutul general Kusellef, 
care, dorind modernizarea Bucureştiului, a alocat la un moment dat fonduri pentru 
refacerea ei şi mai ales pentru amenajarea spațiului din jurul bisericii. 


Tot mitropolitul Grigorie al Ungrovlahiei a donat un clopot de vreo 500 kg, care 
pare să fi fost turnat de meşteri sibieni. EI a cerut acest lucru autorităților transil- 
vănene cu prilejul vizitei sale acolo când a solicitat repatrierea copiilor domni- 
torului Alexandru Vodă Ipsilanti. 


Amintim, în treacăt acum, de episcopul Nifon Ploieşteanul, care a fost şi el ctitor 
restaurator al acestei biserici, pe care a resfințit-o în anul 1904. 


Dar cel mai important lucru legat de viaţa marelui mitropolit Grigorie al Ţări 
Româneşti este acela că în vremea păstoririi lui, mai precis la 13 iulie 1774, 
generalul rus Petru Saltâcov 1-a dăruit moaștele Sfântului Dimitrie cel nou, care le- 
a aşezat în Catedrala Mitropolitană de atunci, unde se află şi astăzi. 


Generalul avea dorința de aduce în Rusia sfintele moaşte, temându-se de posibi- 
litatea profanăriui lor de către turci, în urma războiului dintre Poarta Otomană și 
Rusia, dar l-a întâlnit în capitala Ungrovlahiei pe alesul vlădică, evlavios, vrednic 
şi primitor de străini, întrucât generalul a poposit la reședința ierarhului. Cu 
ajutorul unui mare binefăcător al vremii, Hagi Dimitrie, care probabil a dăruit bani 
în acea împrejurare, s-a hotărât ca moaștele Sfântului cuvios Dimitrie să împo- 
dobească biserica mitropoliei, ce avea să devină în timp maică a bisericilor din 
această zonă. De atunci odoarele sfinte au rămas ca mărturie şi binecuvântare 
pentru cei care trăiesc frumos și simplu viaţa în Hristos. 


Pentru importantele sale împliniri în viaţa Bisericii, mitropolitul Grigorie al Ţării 
Româneşti a primit de la Patriarhul Ecumenic Sofronie al II-lea, la solicitarea 
domnului Alexandru Ipsilanti, titlul de locțiitor al Tronului din Cezareea Capa- 
dociei, păstrat până în prezent în Biserica noastră și folosit în titulatura oficială a 
patriarhului României, care este în același timp şi mitropolit al Munteniei şi Dobro- 
gei şi urmaş al lucrării marelui ierarh Grigorie din veacul al XVIII-lea. 

Din arhiva Eclesiarhiei Catedralei Patriarhale, am aflat că patriarhul Justinian era 
obligat să slujească singur sau cel mult însoțit de vicarii săi la sărbătoarea din 27 
octombrie, din pricina vecinătății cu sediul Marii Adunări Naţionale, acolo unde 
veneau adeseori activiştii comunişti, mai ales în acele zile. De asemenea, slujba se 
săvârşea în interiorul catedralei, iar moaştele erau aşezate fie în pridvor, fie lângă 
biserică, în ziua pomenirii Sfântului Dimitrie. 


În ultimul an al orânduirii regimului comunist, chiar la hotărârea lui Nicolae 
Ceauşescu, moaştele Sfântului Dimitrie au fost exilate pentru câteva zile în Bise- 
rica „Sfântul Nicolae“ Vlădica din apropiere, pentru ca prăznuirea lui să nu dis- 
turbe cumva liniștea autorităților de la Bucureşti. 


Avea să fie ultimul an al unor astfel de nedreptăţi, întrucât după anul 1990, în 
vremuri de mai multă libertate, Biserica a avut posibilitatea să organizeze după 
cuviință evenimentele, iar hramul Sfântului cuvios Dimitrie cel nou a devenit o 
sărbătoare la care sunt prezenţi mulţi ierarhi, preoți și credincioşi. 


Din 1995, slujbele sunt săvârşite într-un altar de lângă Catedrala Patriarhală, iar 
începând cu anul 2007, moaştele altor sfinți au fost aduse pentru binecuvântarea 
credincioșilor, alături de cele ale Sfântului cuvios Dimitrie cel nou. 


În legătură cu situaţia delicată a prăznuirii hramului în anul 1989, s-a hotărât ca 
moaştele Sfântului cuvios Dimitrie să fie duse la Biserica „Nicolae Vlădica”, cum 
se hotărâse de patriarhul Teoctist şi colaboratorii săi în situaţia de prigoană despre 
care am amintit. 


Cu acel prilej, rânduiala aprobată de patriarhul Teoctist preciza următoarele: În 
sunetul clopotelor, episcopul-vicar al Arhiepiscopiei Bucureştilor, Roman Ialo- 

mițeanul, avea să fie întâmpinat în naosul Bisericii „Sfântul Nicolae“ Vlădica” cu 
Sfânta Cruce de către ieromonahul leronim Creţu, însoțit de arhidiaconii catedralei, 
care îl vor aşeza pe umeri mantia arhierească. 


lujba Privegherii urma să fie săvârşită după rânduială de către un sobor de preoţi şi 
diaconi, între aceştia aflându-se nume cunoscute ale Bisericii noastre: Patriarhul 
Bisericii Ortodoxe Române de acum, atunci consilierul patriarhal Daniel Ciobotea, 
arhimandritul Casian Crăciun, arhimandritul Teofil Panait, arhimandritul Grigore 
Băbuş, protosinghelul Irineu Pop, ieromonahul Ieronim Creţu, arhidiaconul 
Evghenie Dascălul, fost mare eclesiarh al catedralei, şi diaconul Daniil Pantaze, iar 
după slujba Privegherii arhimandritul Casian Crăciun era desemnat să citească 
Acatistul Sfântului cuvios Dimitrie cel nou. 


În ziua de vineri, 27 octombrie, în sunetul clopotului mare, la orele 6 dimineaţa 
aveau să fie scoase sfintele moaşte şi așezate în fața Bisericii Sfântului Nicolae 
Vlădica pentru închinarea credincioşilor, iar la ora 9:30, episcopul Roman, 
înconjurat de soborul de preoți şi diaconi amintiţi, avea să săvârșească Sfânta 
Liturghie în ziua de cinstire a Sfântului cuvios Dimitrie cel nou. 


Ducerea moaştelor Sfântului cuvios Dimitrie din Catedrala Patriarhală către Bise- 
rica „Sfântul Nicolae“ Vlădica a fost un moment foarte greu pentru credincioși, 
care au participat la procesiune cu lumânări şi cu flori după obicei, iar mulţi dintre 
ei aveau lacrimi în ochi. Aceasta a fost una dintre marile nedreptăți pe care regimul 
comunist le-a făcut Bisericii şi unuia dintre sfinții bineplăcuți lui Dumnezeu, lucru 
care avea să fie înțeles mai târziu, atunci când smeritul Sfânt Dimitrie a grăbit 
căderea unui regim prigonitor al creştinilor rugători. 


Din mărturiile participanţilor știm că protosinghelul Irineu Pop a fost hirotesit întru 
arhimandrit în ajunul sărbătorii Sfântului Dimitrie, de către fericitul întru pomenire 
patriarh Teoctist, urmând ca, la scurt timp, noul arhimandrit să plece în misiunea sa 
de reprezentant al Patriarhiei Române pe lângă Patriarhia Ierusalimului şi Superior 
al Aşezămintelor Românești de la Ierusalim și lordan, ascultare care avea să o 
încheie în mai puțin de un an, întrucât în luna august 1990 a revenit în ţară în 
vederea alegerii şi a hirotoniei sale ca episcop-vicar al Arhiepiscopiei Vadului, Fe- 
leacului şi Clujului. 


În toamna anului 1989, fiind student la Institutul Teologic Universitar din Bu- 
cureşti, am slujit de mai multe ori în ctitoria Sfântului Antim Ivireanul şi am fost 
martor al încercării care împresurase deja martira Biserică Ortodoxă Română. 

La Mănăstirea Antim, printre credincioşi, am observat aproape o revoltă. Cereau 
pedepsirea comuniştilor şi-l rugau pe Sfântul cuvios Dimitrie să nu treacă cu vede- 
rea umilința aceasta. Părintele Sofian şi cei de lângă dânsul se arătau mâhniţi şi 
tăcuţi. Au trecut zilele acelea şi a venit aşa-numita libertate pe care o doreau toţi. 


Procesiunea cu moaştele Sfântului cuvios Dimitrie, organizată în mod restrâns, 
multă vreme săvârşită doar în jurul Catedralei Patriarhale, avea să arate atitudinea 
potrivnică a autorităţilor comuniste de la București. 


Aceasta a fost singura dată când moaștele Sfântului cuvios Dimitrie au părăsit 
Catedrala Patriarhală în perioada sărbătorii hramului. Din datele păstrate, în alte 
trei rânduri, odată cu prilejul ciumei lui Caragea, altădată în timpul unui incendiu 
cumplit şi în 1918, când s-a pus la cale înstrăinarea lor, moaștele Sfântului cuvios 
Dimitrie au fost purtate prin Bucureşti pentru a-i ocroti pe credincioşii cetăţii. 


In octombrie 1989, au cunoscut un exil, nu prea lung ca timp, dar totuşi umilitor, 
ce a arătat că pentru o conducere ateistă una dintre marile sărbători ale Bisericii nu 
reprezenta nimic. 


Biserica Sfântului Nicolae Vlădica a primit în octombrie 1989 ca un dar venirea 
moaştelor Sfântului Dimitrie, printr-o tainică legătură cu mitropolitul ei ctitor, 
astăzi fiind frumos împodobită şi restaurată după o perioadă îndelungată de ruină şi 
încercare, cauzată în parte de anii regimului comunist. 

Timotei Prahoveanul, episcop-vicar al Arhiepiscopiei Bucureştilor - 
Bunătatea şi discreţia cuviosului Dimitrie şi cetatea primitoare 


Ziua de pomenire a Sfântului cuvios Dimitrie cel nou, ocrotitorul Cetăţii Bucu- 
reştilor, este prilej de mare sărbătoare pentru Biserica Ortodoxă Română și, în 
special, pentru credincioşii din Capitală, unde se află sfintele lui moaște de două 
veacuri şi jumătate, ocrotind această cetate şi îndemnându-i pe oameni să-L 
urmeze pe Stăpânul lor din Ceruri. 


Cuvintele Evangheliei: Toate câte voiți să vă facă vouă oamenii, asemenea şi voi 
faceţi lor (Matei 7, 12), răsună mereu în inimile noastre, chiar dacă uneori nu 
reuşim să ajungem la înălțimea lor. Dar ce dorim să ne facă oamenii? Desigur, 
numai lucruri bune, iar sfinții aşa au lucrat în viaţa lor, gândindu-se la semeni și 
trăind pentru ei, slujindu-i, cum a făcut în smerita lui viaţă de păstor Sfântul cuvios 
Dimitrie. 


Xp XP Xp Xe Xe XP XP e e Xe Xe XP XP e Xe Xe XP e e e Xe Xe e e e Xe Xe Xe e e eX eX 

Tot din Sfânta Scriptură învăţăm că trebuie să fim blânzi şi smeriţi cu inima (Matei 
11, 29). Este un exerciţiu foarte greu pe care, de multe ori, noi nu reuşim să-l 
atingem nici măcar la nivel de intenţie. Învăţaţi de la Mine că sunt blând şi smerit 
cu inima, ne spune Mântuitorul Hristos. 


Sfântul cuvios Dimitrie cel nou a fost blând şi smerit cu inima, simplitatea înde- 
letnicirii lui ajutându-l să-și înalțe sufletul către Dumnezeu, preţuind ceea ce era cu 
adevărat esențial în viaţa lui. 


M-am gândit adeseori la această stare de smerenie pe care a avut-o Sfântul Dimi- 
trie în vremea viețuirii lui pe pământ. 


Născut într-un sat modest numit Basarabi sau Basarabovo (acum), nu prea departe 
de orașul Ruse de astăzi (fostul Rusciuc), Sfântul Dimitrie a trăit acolo la un veac 
şi mai bine, sau poate două, după ce Sfânta cuvioasă Parascheva, prăznuită şi ea în 
aceeași lună, s-a strămutat către cereștile locașuri. 


Aşadar, în veacul al XII-lea sau al XIII-lea, dincolo de Dunăre erau mulți oameni 
aleşi care ştiau cuvintele Evangheliei și le împlineau. Cei mai mulţi din această 
zonă se îndeletniceau cu creşterea vitelor şi munceau pământul, trudind din greu în 
ogoare şi grădini pentru a oferi hrană familiei şi pentru a-și putea duce, mai 
departe, traiul. Şi cum erau mulţi oameni săraci, care nu-și puteau trimite odraslele 
la şcoli, acest obicei fiind specific mai ales nobililor, mulţi dintre copii rămâneau 
acasă, cu părinţii, ca să-şi câştige existenţa, trudind alături de ei în lucrarea pă- 
mântului. 


Într-o astfel de atmosferă creştină, inspirat fiind de Duhul Sfânt şi ascultător al 
cuvintelor Evangheliei, tânărul Dimitrie a devenit unul dintre aleșii lui Dumnezeu, 
locuitor în mijlocul lumii, dar asemănându-se prin fapte îngerilor. 


In tinereţe a fost păstor, având grijă de animalele din satul său, în apropierea râului 
Lom, care curgea chiar în hotarele locului în care văzuse lumina zilei, iar o parte 
din ceea ce agonisea împărțea cu alţii, mai săraci ca el. 


Sinaxarul ne spune că într-o zi, aflându-se cu vitele la păscut, a călcat din greșeală 
peste cuibul unor păsări. Atunci a avut o mare părere de rău şi a vărsat multe 
lacrimi, iar vreme de trei ani nu a mai pus încălțăminte în picioare. Vara călca 
adeseori peste spinii de pe câmp, iar iarna frigul îl chinuia cumplit. Astfel, a crezut 
că şi-a ispăşit păcatul pe care îl făcuse fără voie. 

În apropierea satului Basarabi exista o mănăstire de călugări, care îşi săpaseră 
chiliile în stâncă. Astfel de rugători şi asceți care lucraseră ani mulți, asemenea 
Sfântului Daniil Sihastrul, pentru a-şi săpa în stâncă chilia în care se nevoiau se 
întâlneau altădată și în Dobrogea, în Munţi Buzăului şi în bisericile din Ţinutul 
Argeșului, cum există mărturii și în satul Basarabi, unde am fost pelerin pe urmele 
Sfântului cuvios Dimitrie. 


Trăirea înaltă a călugărilor din satul Basarabi l-a chemat şi pe tânărul Dimitrie să 
se alăture lor, prin fericită vieţuire şi lucrare duhovnicească, petrecută în rugăciune 
necontenită, smerită cugetare şi lacrimi. 


A fost mare nevoitor, iubitor de priveghere, ascultare şi dăruire pentru alții. Mai 
târziu avea să părăsească mănăstirea, alegând un loc în care se nevoia asemenea 
marilor sihaştri de altădată. Nu știm cu exactitate câți ani a vieţuit acolo şi care a 
fost anul trecerii lui către Domnul, însă este consemnat că înainte de a se muta din 
această viață, s-a așezat între două lespezi de piatră, ca într-un mormânt, 
încredințându-şi sufletul în mâinile lui Dumnezeu. Dar câți sihaştri nu au fost 
găsiți, peste ani, în peșterile sau locurile unde s-au nevoit, asemenea Sfântului 
Ioanichie de la Muscel, ori sfinții din Pustiul Hozevei sau al Iordanului care au 
arătat iubirea lor faţă de Dumnezeu prin vieţuire aspră, specifică celor care s-au 
lepădat de lumea cea deșartă! 


Odată, în urma revărsării apelor, râul Lom a erodat toate malurile, a scos mulți 
copaci din rădăcini şi a surpat peştera în care s-a nevoit odinioară Sfântul cuvios 
Dimitrie. Ajunse de această dată sub apă, sfintele lui moaște au rămas acolo o 
perioadă de timp, neştiute de nimeni, fără să fie atinse de stricăciune. Sfinţenia 
cuviosului s-a făcut vădită printr-o întâmplare minunată. 


În satul acela era o fată care suferea de o boală grea, iar Sfântul Dimitrie i s-a arătat 
în vis spunându-i că dacă părinţii ei îi vor scoate trupul din apă ea se va vindeca. 
Fata a povestit părinților ceea ce visase și, adunându-se mai mulți credincioşi, s-au 
îndreptat cu toții spre locul pe care sfântul îl amintise în vis. Atunci, mai mulți au 
mărturisit că noaptea vedeau acolo o lumină mare ca şi cum în mijlocul apei ar fi 
fost aprins focul şi, căutând sub prundișul apei, au găsit trupul sfânt al cuviosului 
Dimitrie, pe care l-au mutat apoi în biserica satului. Fata, dar şi mulți oameni 
bolnavi şi demonizați s-au vindecat, aşa cum se tămăduiau altădată la Epivata 
Traciei, după ce trupul necunoscutei îngropate în cimitirul săracilor de pe malul 
Măru Marmara a fost scos la lumină. Așa petrec sfinții, însoțiți de lumina faptelor 
lor, iar această lumină străluceşte în întunericul lumii de altădată și de astăzi. 

Dacă veți urma Mie, nu veţi umbla întru întuneric, ci veţi avea lumina vieții (loan 
8, 12). Aceasta este lumina pe care au dobândit-o sfinţii, despre care au dat măr- 
turie mai mulți beduini din Pustiul Hozeva care spuneau că în chilia în care vieţuia 
conaţionalul nostru, Sfântul loan lacob, vedeau adeseori o lumină puternică, 
strălucitoare. Cu siguranţă era lumina Duhului Sfânt, pentru că el de abia avea o 
lumânare pentru a-şi citi pravila ori pentru a scrie câteva versuri. 


După ce a stat o vreme în biserica satului, către sfârșitul veacului al XVIII-lea, 
între anii 1768 şi 1774, un război între Înalta Poartă şi Imperiul Țarist a tulburat 
oamenii locului. În urma acestuia, Ţara Românească şi Moldova au ajuns sub 
ocupație şi administrație militară rusă (1769-1774). Generalul Petru Salticov a 
trecut cu armatele rusești Dunărea şi a ajuns în satul Basarabi, iar pentru ca 
moaştele sfântului să nu fie profanate de turci, a poruncit să fie duse în Rusia. 


La București păstorea un ierarh evlavios, mitropolitul Grigorie al II-lea al Ţării 
Românești (1710-1787), iar un negustor bogat care fusese pelerin la Ierusalim, 
Dimitrie Hagi, l-a rugat pe general să dăruiască sfintele moaște Catedralei 
Mitropolitane din Bucureşti. Pentru faptul că, în urma acestui război, Ţara Româ- 
nească a avut mult de suferit, în cele din urmă, generalul rus a dăruit Catedralei 
Mitropolitane sfintele moaște, iar în anul 1774 a trimis mâna dreaptă a sfântului la 
Lavra Pecerska din Kiev. 


De atunci (245 de ani), Sfântul Dimitrie a devenit ocrotitorul Cetăţii Bucureştilor. 


Patriarhul Justinian Marina a hotărât, în anul 1950, generalizarea cultului Sfântului 
Dimitrie în toată Biserica Ortodoxă Română, aşa cum a făcut şi în cazul Sfintei 
prea cuvioase și mult milostivei maicii noastre Parascheva, împreună cu alți sfinți 
români rugători şi ocrotitori sau cu moaşte în bisericile de parohie şi mănăstire din 
cuprinsul țării. 


Cinstit în București pentru multele minuni pe care le-a săvârșit şi aşezat în Cate- 
drala Mitropolitană, devenită între timp Catedrală Patriarhală (1925), Sfântul Dimu- 
trie a rămas mai departe smerit, iar discreţia din timpul vieţii a însemnat o pildă 
pentru locuitorii din satul său, precum şi pentru cei din Bucureşti, unde a fost 
aşezat. 


Dumnezeu l-a răsplătit să fie aşezat într-o Catedrală Mitropolitană unde, timp de 
151 de ani, mitropolitul Ţării Româneşti și mai apoi patriarhii României, din 1925, 
dar şi mulți alți ierarhi, veniţi din diferite locuri ale lumii ortodoxe, îl cinstesc cu 
prăznuire mare, mulțimi de oameni venerându-i sfintele lui moaște după cuviinţă. 


kkkhkkrhkkhkhkkhhkkhhkkhkhkikhkikikyik 


e Xe e e e Xe Xe e e e Xe XP e e e e 2 e De e e e e e e e e 2 e e eX XX 


kkkkhkkhkhkkhkhkikhkhkhhkhkhkhkhkhkihkyikhyik 


Sfântul Dimitrie ne îndeamnă pe toți la pace, discreţie şi delicată sfială într-o lume 
marcată de atâtea şi atâtea încercări, tensiuni şi tulburări, reamintind tuturor cu- 
vintele Mântuitorului: Invăţaţi de la Mine, că sunt blând şi smerit cu inima. 

Prof. Dr. Mihaela Palade - Icoana cuviosului Dimitrie, cel retras din lume, 
pentru lume 

Fiecare făptură umană este unică, fiecare sfânt este unic, fiecare icoană este un 

unicat. În ciuda elementelor comune care leagă vieţile şi icoanele sfinţilor, ale 

celor care au luat cu asalt spiritual calea cea strâmtă, există întotdeauna ceva care 
particularizează, şi anume modul personal în care fiecare a înţeles să-şi asume şi să 

poarte jugul lui Hristos, aspect care se reflectă şi în iconografia sa. În cazul de faţă 

este vorba despre icoana cuviosului Dimitrie cel nou, ocrotitorul Bucureştilor, pd 
călugărul retras din lume, pentru lume. 


Intr-o familie de ţărani săraci din satul Basarabi, prin veacul al XIII-lea, s-a născut 
şi a trăit cel care avea să devină ocrotitorul Bucureştilor, Sfântul cuvios Dimitrie, 
despre care nu se cunosc foarte multe amănunte. d 


Se ştie doar că, după ce a păstorit un timp oile satului, a decis la un moment dat să 
îmbrace haina monahală. S-a sălăşluit într-o peşteră săpată în stâncile albiei 
Lomului, nu departe de Basarabi, unde şi-a îndeplinit canonul rânduit. 

La trei veacuri după ce sfântul şi-a dat sufletul în mâna lui Dumnezeu, apa Lomu- 
lui a inundat peştera, acoperind complet trupul sfântului. Totul ar fi putut sfârşi 
aici, istoria creştinismului fiind plină de sfinţi care dorm somnul de veci neştiuţi de 
nimeni decât Cel de sus, dar cu sfântul din Basarabi Dumnezeu a rânduit altfel. 


Paradoxal, nu oamenii l-au căutat, ci el i-a căutat pe ei. Din rânduiala lui Dumne- 
zeu îngerul s-a arătat în vis unei copile ce pătimea de duh necurat, arătându-i locul 
unde se aflau sfintele moaşte şi promiţându-i vindecarea. Din momentul în care ele 
au fost scoase la lumină, implicarea Sfântului Dimitrie în viaţa oamenilor a intrat 
pe un drum nou. 


Monahul cel retras din lume... 


Odată recunoscută sfinţenia sa, în mod firesc a fost stabilită şi o iconografie, ce 
urma să cuprindă momentele esenţiale ale vieţii şi activităţii sale. Dar despre viaţa 
sa nu se ştia mare lucru, singura certitudine fiind intrarea sa în monahism şi vie- 
țuirea sa deosebită, motiv pentru care este reprezentat iconografic conform cetei 
Cuvioşilor, ca un bătrân cu figură ascetică, cu barba albă şi rotundă, potrivit de 
lungă. Pe dedesubt poartă o tunică lungă, anteriu, de nuanţe roşu-oranj, prinsă la 
brâu cu o cingătoare. Semnul distinctiv al Cuvioşilor este schima monahală, purtată 
peste anteriu, ce ajunge până deasupra de genunchi, fiind decorată cu o cruce mare, 
având pictate instrumentele Patimilor Domnului - (trestia şi sulița). Deasupra este 
îmbrăcat în mantia sau melota monahală, de nuanţă roşu-violaceu. Pe cap poartă 
camilafca, marcată cu o cruce la nivelul frunţii. În mâna dreaptă ţine o cruce, 
simbolizând răstignirea voii proprii prin vieţuirea monahală, iar cu mâna stângă 
ține un rotulus desfăşurat pe care este înscris un scurt text cu caracter ascetic. 
(Ştefan Ionescu Berechet, „Sfinții Dimitrie în iconografia ortodoxă”, Ziarul 
Lumina, 23 octombrie 2013). 


În această atitudine apare pictat în icoane portabile, bust sau în picioare, sau pe 
zidurile bisericilor, unde este rânduit în pronaos, în rândul monahilor. Dar 
monahismul nu este lepădare de lume în sensul ignorării ei, ci este „o formă de 
autentică viaţă bisericească...ce constituie Biserica” (Stylianos Papadopoulos, 
Monahismul, munte greu de urcat), motiv pentru care şi Sfântul Dimitrie este mo- 
nahul dăruit lumii. 


Pentru lume 


După ce copila bolnavă a mărturisit visul părinților şi după ce toţi locuitorii au 
înţeles că lumina ce strălucea în apa Lomului venea de la moaştele sfântului, vestea 


kkkhkkrhkhkhkhkkhhkkikhkhkhkhkikhkikikyiyk 


e Xe Xe e e Xe Xe e e e Xe XP e e e e 2 e De e e e e e e e e 2 e e e Xe XX 


kkkkkkhkhkkhkhkkhkhkhkhkhkhkhkhkikhkikir ki 


Xp XP XP Xe Xe XP XP e e Xe Xe XP e e Xe Xe Xe e e Xe Xe Xe e e e Xe Xe Xe e e eX eX 


s-a răspândit cu iuţime, ajungând şi la domnul Țării Româneşti, care îndată a trimis 
preoţi şi boieri ca să le aducă în ţară. Dar „ajungând cu dânsele până aproape de un 
sat care se cheamă Ruşi, au stat sfintele moaşte la o fântână şi de acolo sfântul n-a 
mai vrut a merge mai departe. Aşa că au înjugat doi juncani tineri neînvăţaţi la 
carul cu moaştele sfântului şi i-au lăsat să meargă unde vor voi ei, căci din aceasta 
se va şti şi voia sfântului. Atunci juncanii s-au întors îndată la Basarabov cu 
moaştele sfântului şi au stat în mijlocul satului. lar preoţii şi boierii, întorcându-se 
fără nici o ispravă, au spus celui care i-a trimis despre toate acestea. Domnul 
Valahiei a trimis boieri cu bani şi au făcut o biserică cu numele cuviosului Dimitrie 
în satul Basarabov, în care au aşezat moaştele sfântului”. 


Ulterior, mai mulți creştini au dorit a lua o părticică din moaşte, dar n-au putut, ba 
chiar au fost pedepsiţi în fel şi chip. 


Două femei surori, Aspra şi Ecaterina, din Cernavodă, după ce au zidit o biserică, 
au furat o părticică din moaştele Sfântului Dimitrie dar, când plece cu căruțele lor, 
„caii nicidecum nu s-au putut mişca din locul acela, cu toate că vizitiii îi băteau 
mereu”. 


Iar „un oarecare monah Lavrentie, în vreme ce săruta moaştele, s-a ispitit ca să ru- 
pă cu gura o mică parte din moaştele sfântului şi a rămas cu gura căscată” (Vieţile 
Sfinților, Editura Episcopiei Romanului şi Huşilor, vol. 2, 1991). Dar iertarea a 
venit degrabă, sfântul primind pocăinţa lor. 


Acestor minuni s-au adăugat şi altele, fapt care a făcut ca faima de tămăduitor a 
Sfântului din Basarabi să crească, iar iconografia sa să capete o altă structură, cea a 
unor Mici scene, rânduite ca o cunună în jurul sfântului pictat în picioare, scene 
care înfăţişează momentele importante ale vieţii şi activităţii sfântului, înainte şi 
după adormirea sa. 


Apar astfel viaţa sa de păstor, tunderea în monahism, adormirea sa, visul copilei 
bolnave şi aflarea moaştelor sale în apa Lomului. Apoi, tentativa de aducere a lor 
la Bucureşti, strădania zadarnică a vizitiilor, minunile făcute pentru cele două 
surori şi pentru Lavrentie. 


Din păcate, în icoanele pictate până acum, implicarea sa în viaţa Bucureştilor este 
abia schițată, într-una apărând aducerea moaştelor sale în Capitală, iar în alta, 


izbăvirea de ciumă. 


Monahul Bucureştilor 

Moaştele sale au fost aduse aici în urma Războiului ruso-turc din 1769-1774, iar 
din 13 iulie 1774 ele au rămas în Catedrala Mitropolitană. Sfântului 1 s-a stabilit ca 
dată de prăznuire 27 octombrie, fiind considerat ulterior ocrotitorul Bucureştilor. 


La origine, monahos însemna singur, dar sfântul, care trăise o viaţă singur, odată 
ajuns în mijlocul bucureştenilor, s-a implicat în vindecarea lor de „ciuma lui 
Caragea” din 1812, de seceta din timpul domniei lui Grigore Ghica (1827), de 
holera din 1831. N-a mai voit să se întoarcă la locul său natal, săvârşind o altă 
minune, în timpul ocupaţiei germane din Primul război mondial, când soldaţi 
bulgari l-au răpit, dar au orbecăit prin jurul capitalei până-n zori, iar când au aflat 
drumul, li s-a stricat maşina, l-au pus într-o căruţă, dar au fost prinşi aproape de 
Giurgiu. Nu mai puţin minunată a fost statornicia sfântului care, în timpul 
comuniştilor, nu s-a lăsat dus din biserica sa, adunând zeci de mii de pelerini în 
preajma sărbătoririi sale. 


In concluzie, o analiză a iconografiei Sfântului cuvios Dimitrie aduce în faţa 
ochilor două tipuri. 


2 


Y În primul rând avem o icoană „monahos”, o prezență singuratică, „ana- 

horetică ”, a monahului retras din lume, 

Y iar în al doilea rând o icoană „chinovială ”, a unei obşti atipice, alcătuită de 
o parte a celor implicaţi în viaţa Sfântului Dimitrie Basarabov sau a celor 
ajutaţi de acest sfânt cuvios, care s-a retras din lume spre a trăi pentru 


lume... 

Sărbătoarea Sfântului Dimitrie cel nou (2017) : Patru conducători de Biserici 
Autocefale coliturghisesc în Bucureşti 


Bucureştiul se află în zi de sărbătoare. Ocrotitorul Capitalei României şi al 
Catedralei Patriarhale, Sfântul Dimitrie cel nou, este cinstit în aceste momente la 
Patriarhie de mii de credincioşi. 


Preafericitul Părinte Kirill prezidează Liturghia de hram în concelebrare cu 
Preafericitul Părinte Daniel, Patriarhul României, Preafericitul Părinte Anastasie, 
Arhiepiscopul Tiranei, Durresului şi al întregii Albanii, şi cu Preafericitul Părinte 
Rastislav, Mitropolitul Bisericii Ortodoxe din Ținuturile Cehiei şi din Slovacia. 


După citirea evangheliei, Preafericitul Părinte Patriarh Kirill a adresat o omilie 
pelerinilor aflaţi pe Dealul Patriarhiei cărora le-a spus că evlavia lor este o mărturie 
a înfloririi Ortodoxiei româneşti de astăzi. 


„Fie ca, pentru rugăciunile Sfinților cuvioşi Serafim de Sarov şi Dimitrie 
Basarabov, Domnul să apere pământul românesc şi poporul evlavios al acestuia de 
orice rău. Acest popor să fie plin de darurile Duhului Sfânt, să se nevoiască 
râvnitor pentru credinţa dată sfinților odată pentru totdeauna (lud. 1, 3) şi să 

păstreze neîndoielnic fidelitatea faţă de Biserica Ortodoxă cea Una, Sfântă, 
Sobornicească şi Apostolică, pe care nu au biruit-o toți prigonitorii ei”, a spus 
Patriarhul Rusiei. 


Din soborul slujitor fac parte ierarhi români, dar şi ierarhi din Biserici Ortodoxe 
din foste țări comuniste care au suferit în timpul regimului comunist. Aceştia se 
află în Capitala României în contextul Anului Comemorativ dedicat apărătorilor 
Ortodoxiei în timpul comunismului şi al aniversării a zece ani de patriarhat ai 
Preafericitului Părinte Daniel. 


Credincioşii care au venit la Hramul Catedralei pot aduce cinstire unui fragment 
din moaştele Sfântului Serafim de Sarov adus în dar de Preafericitul Părinte 
Patriarh Kurill. Delegaţia Bisericii Ruse a ajuns ieri în România, fiind prima vizită 
a unui patriarh rus în ţara noastră după 1989. La întâmpinarea sfintelor moaşte a 
fost oficiat aseară un polihroniu, apoi cei doi patriarhi au adresat câte un cuvânt de 
binecuvântare. 

Patriarhul Kirill, către poporul român: „Evlavia dumneavoastră este o 
mărturie a înfloririi Ortodoxiei româneşti de astăzi” 


Preafericirile voastre, Înaltpreasfinţiile şi Preasfinţiile voastre, prea cucernici 
Părinți, iubiţi frați şi surori, astăzi săvârşim pomenirea Sfântului cuvios Dimitrie 
Basarabov, ocrotitorul ceresc al cetății Bucureştilor şi, în cadrul Dumnezeieştii 
Liturghii, am auzit lecturându-se slujba cuviosului, un pasaj din Epistola Sfântului 
Apostol Pavel către Galateni despre răstignirea trupului, roadele Duhului şi viaţa în 
Duh (Gal. 5, 22 - 6, 2), iar după aceasta poruncile fericirilor din Evanghelia după 
Luca (Lc. 6, 17-23). 


Făgăduinţa fericirii cereşti pentru toți cei care Îi vor urma cu adevărat lui Hristos 
este descrisă diferit în Evangheliile după Luca şi după Matei. Evanghelistul Matei 
descrie Predica de pe Munte a Mântuitorului, în care ni se oferă un compendiu 
complet de nouă porunci ale fericirii, inclusiv poruncile smereniei, milosteniei, 
curăției inimii ŞI împăciuirii. 

Evanghelistul Luca, pe de altă parte, aminteşte doar patru porunci ale fericirii, în 
care se vorbeşte despre sărăcia cu duhul, despre flămânzire, despre cei supuşi urii 
altor persoane, despre cei prigoniţi şi supuşi necinstirii. Aceste porunci sunt 
deosebit de aspre şi ascetice: ele ne cheamă să urmăm calea lepădării de sine şi a 
răstignirii împreună cu Hristos. Nu este de mirare că anume acest pasaj evanghelic 
ne este propus de către Biserică în zilele de pomenire a sfinţilor care au bineplăcut 
lui Dumnezeu în viaţa monahală. 


Viaţa oricărui creştin înseamnă lepădarea de sine în calea lui către Hristos. Calea 
monahală către Dumnezeu este considerată a fi o asceză deosebit de dificilă, fapt 
pentru care monahii sunt adesea numiţi nevoitori. La botez toţi creştinii făgăduiesc 
că se leapădă de satana, însă la tunderea în monahism creştinii făgăduiesc ceva în 
plus, mult mai aspru. De dragul unei noi vieţi în Hristos, ei se leapădă într-un mod 
mai hotărât, mai evident de lume şi de tot ceea ce înseamnă aceasta. Dar oare prin 
ce se justifică o astfel de nevoinţă? Ce li se promite acestor oameni? 


Sfântul cuvios Serafim de Sarov, unul din cei mai iubiţi sfinţi nu doar în Biserica 
Ortodoxă Rusă, ci şi în întreaga lume ortodoxă, în cunoscuta convorbire „Despre 
scopul vieţii creştine” spune că „oricât de bune ar fi rugăciunea, postul, prive- 
gherea şi toate celelalte fapte creştine, totuşi, scopul vieţii creştine nu constă doar 
în aceste fapte”. Scopul adevărat al vieți creştine, după cuvântul Sfântului 
Serafim, constă în dobândirea Duhului Sfânt. Cu alte cuvinte, orice nevoinţă a 
vieţii creştine are sens doar în Duhul Sfânt şi doar în Duhul aduce roadele ei. 


Roadele Duhului, respectiv consecinţele acţiunii Sale asupra omului sunt virtuțile, 
după cum ne învaţă lectura Apostolului de astăzi: dragostea, bucuria, pacea, 
îndelungă-răbdarea, bunătatea, facerea de bine, credința,  blândeţea, înfrânarea 
(Gal. 5, 22). Apostolul spune că Duhul Sfânt anulează în om acțiunea legii trupeşti 
(Gal. 5, 23). Cât timp omul trăieşte în duh, el trebuie să şi umble în Duhul (Gal. 5, 
D>) 


Nu întâmplător acţiunea vădită a Duhului Sfânt asupra omului este descrisă ca 
fund o lumină: faţa profetului Moise strălucea după convorbirea cu Dumnezeu 
(eş. 34, 35); lumina l-a învăluit pe prigonitorul Saul [din Tars], atunci când i s-a 
arătat Hristos pentru a-l întoarce de pe calea greşită şi a-l chema la apostolat (Fapte 
9, 3); şi chipul Sfântului Serafim strălucea, conform mărturiei unui contemporan 
de-al lui, în timpul convorbirii despre Duhul Sfânt. 


Această lumină nu poate fi ascunsă, pentru că ea luminează înaintea oamenilor 
(Mt. 5, 16). Omul luminat le transmite şi altora lumina prin cuvântul bun de 


kkkhkkrhkhkhkhkkhhkkhhkkhkhkikhkikikik 


e Xe Xe e e Xe Xe e e e Xe Xe e e e e 2 De De e e e e e e e e 2 e e e Xe XX 


kkkkhkkhkhkkhkhkkhkhkhkhkhkhkhkihkikhkikir ki 


XP Xe e e Xe e e e e e e e e e e e E e e e e e e e e e E e e Xe e XX 


învăţătură, prin predica sa şi îi îndreaptă pe ceilalți cu duhul blândeţii, după cum ne 
spune lectura de astăzi (Gal. 6, 1). 


De aceea şi nevoinţa monahală este strâns legată de nevoinţa predicii creştine, a 
misiunii şi a luminării duhovniceşti. Însuşi cuvântul „luminare” are un sens 
duhovnicesc, acela de luminare a vieţii omului cu lumina harului dumnezeiesc. 
Mănăstirile au fost adesea tocmai astfel de centre de luminare duhovnicească a 
poporului din ținuturile învecinate. 


Și aceasta pentru că prin intermediul predici, mai ales a predicii convingătoare, se 
arată însăşi viaţa în Duhul Sfânt a omului credincios. Ascetul sau nevoitorul poate 
păstra tot timpul tăcerea, poate rosti neîncetat rugăciuni sau poate fi în singurătate, 
însă viaţa lui, transfigurată de harul Mângâietorului Ceresc, pe care el a dobândit-o, 
va mărturisi despre Hristos mai puternic decât orice cuvânt. 


Astăzi, ca pe vremuri, monahii cu experienţă mai bogată iau asupra lor greutatea 
îndrumării duhovniceşti a altor oameni. Din mila lui Dumnezeu, în aşezămintele 
monahale ortodoxe din Rusia, precum şi în România, este încă vie tradiţia relaţiei 
de călăuzire între duhovnic şi ucenici. 


Tâlcuind cuvintele Evangheliei (Mc. 9, 1), Sfântul cuvios Serafim de Sarov 
numeşte locuirea Duhului Sfânt în om „Împărăţia lui Dumnezeu care a venit cu 
putere”. La fel ca în vremurile străvechi, şi astăzi apar mulţi învăţători falşi, politici 
şi religioşi, care promit raiul chiar aici, pe pământ, însă fără Hristos. În veacul al 
XX-lea urmarea unor astfel de rătăciri a dus la experimente istorice îngrozitoare la 
nivel de stat, din cauza cărora Biserica Ortodoxă a avut de suferit foarte mult. 
Astfel, numai în Biserica Rusă au murit pentru credinţa în Hristos zeci de mii de 
slujitori ai Sfântului Altar şi monahi şi sute de mii de mireni. 


Martirii noştri credeau şi ştiau că singura posibilitate de a vedea Împărăţia lui 
Dumnezeu aici şi acum este doar prin vieţuirea în Duhul Sfânt. Ei au mărturisit 
prin propriul lor sânge că adevărata fericire, fericirea în sensul cel mai înalt al 
acestui cuvânt, este doar în Duhul Sfânt. Atunci când suntem în Duh suntem în 
pragul fericirii aici, pe pământ, şi în deplinătatea fericirii în lumea cerească, de sus. 
Acest adevăr este mai presus de minciună şi de ura prigonitorilor. 


Mântuitorul spune că Împărăţia lui Dumnezeu este înăuntrul nostru (Le. 17, 21). 
Aceasta însă nu înseamnă că ea nu are nici o legătură cu viaţa noastră pământească 
în comunitatea umană. Omul care tinde prin propria viaţa să dobândească Duhul 
Sfânt primeşte de sus înţelepciune şi puterea de a făuri în Dumnezeu propria 

familie, comunitatea bisericească, aşezământul monahal, societatea sau ţara. Să 
luăm aminte întotdeauna la cuvintele Mântuitorului: „Fără Mine nu puteţi face 
nimic” (In. 15,2). 


Mă bucur să văd astăzi mulțimea credincioşilor. Evlavia dumneavoastră este o 
mărturie a înfloririi Ortodoxiei româneşti de astăzi. Ne-am adunat aici la invitaţia 
Preafericitului Părinte Patriarh Daniel pentru a săvârşi soborniceşte Dumnezeiasca 
Liturghie, pentru a înălța rugăciuni împreună cu alți arhipăstori, păstori şi fii sau 
fiice duhovniceşti ale Sfintei Biserici Române în această zi atât de semnificativă 
pentru Bucureşti, ziua de pomenire a Sfântului cuvios Dimitrie Basarabov. În 
numele Biserici Ruse am adus aici în dar pentru Biserica Română o părticică din 
Sfintele moaşte ale cuviosului Serafim de Sarov, făcătorul de minuni, ca să fie 
întru amintirea unităţii noastre spirituale nedespărțite şi a patrimoniului duhov- 
nicesc comun. 


Fie ca, pentru rugăciunile Sfinţilor cuvioşi Serafim de Sarov şi Dimitrie Basarabov, 
Domnul să apere pământul românesc şi poporul evlavios al acestuia de orice rău. 
Acest popor să fie plin de darurile Duhului Sfânt, să se nevoiască râvnitor pentru 
credinţa dată sfinților odată pentru totdeauna (lud. 1, 3) şi să păstreze neîndoielnic 
fidelitatea faţă de Biserica Ortodoxă cea Una, Sfântă, Sobornicească şi Apostolică, 
pe care nu au biruit-o toţi prigonitorii ei. Amin. 


(Omilia Patriarhului Kirill al Moscovei şi al întregii Rusii la Sfânta Liturghie 
oficiată cu prilejul sărbătorii Sfântului Dimitrie cel nou, vineri, 27 octombrie 
2017) 

Cuvântul patriarhului Ierusalimului la Sărbătoarea Sfântului cuvios Dimitrie 
cel nou 


Preafericirea voastră, Părinte Patriarh Daniel, Iubit frate şi împreună liturghisitor 
întru Domnul, Înaltpreasfinţiile Voastre, Preasfinţiile Voastre, distinse autorităţi, 
prea iubiți monahi şi monahii, dragi fraţi şi surori, vă salutăm astăzi, în cadrul 
acestei slujbe solemne, aducându-vă harul Sfântului Mormânt al Domnului nostru 
lisus Hristos şi rugăciunile comunităţii creştine din Biserica Ierusalimului. Este o 
mare bucurie pentru noi să fim astăzi aici, la luminata sărbătoare a Sfântului cuvios 
Dimitrie cel nou, ocrotitorul Bucureştilor. 


Sfântul Dimitrie cel nou ne aminteşte de sensul vieţuirii în lisus Hristos şi de forţa 
de transfigurare a iubirii lui Hristos. Ca simplu păstor şi mai târziu, ca monah fidel, 
Sfântul Dimitrie L-a urmat întru totul pe Hristos, având în minte cuvintele 
Sfântului Pavel: „deci, vă rog, să-mi fiţi mie următori, precum şi eu lui Hristos!” (| 
Corinteni 4, 16). Vieţuind astfel, el a dat mărturie despre adevărul mântuitor al 
Logosului Dumnezeiesc întrupat. Prin viaţa sa plină de evlavie, asemenea vieţuirii 
altor cuvioşi şi martiri, Sfântul Dimitrie a dorit să vadă slava lui Hristos, care s-a 
descoperit pe Muntele Taborului în ziua Schimbării la Faţă înaintea apostolilor. Şi 
aceasta pentru că în viaţa sa evlavioasă el a renunţat la toate bunătățile pământeşti, 
ascultător fiind cuvintelor Sfântului apostol Pavel, care zice: „Cetatea noastră este 
în ceruri, de unde şi aşteptăm Mântuitor, pe Domnul lisus Hristos, Care va schimba 
la înfăţişare trupul smereniei noastre ca să fie asemenea trupului slavei Sale, 

lucrând cu puterea ce are de a-Şi supune Sieşi toate” (Filipeni 3, 20-21). Această 
experiență de transfigurare în Hristos a Apostolilor este pentru noi ca un far 
călăuzitor care, prin stăruinţă şi credincioşie, ne ajută să trecem prin lumea care se 
sufocă până la stricăciune şi moarte, biruite doar prin Învierea cea slăvită a lui 
Hristos. 


În vremea noastră, un nou val de suferinţă şi persecuție creştină a aruncat o umbră 
întunecată asupra multor părți ale lumii, mai ales asupra Orientului Mijlociu, care 
este leagănul creştinătăţii. În timp ce evoluţiile social-politice au adus frica şi 
disperarea în inimile multor oameni, noi facem apel permanent la cuvintele lui 
Hristos: „Acestea vi le-am grăit, ca întru Mine pace să aveţi. În lume necazuri veţi 
avea; dar îndrăzniţi. Eu am biruit lumea” (loan 16, 33). Puterea cerească a sfinților, 
ce vine de la Dumnezeu, chiar şi în faţa persecuțiilor, a suferinţei şi a morţii, este 
iubirea statornică a lui lisus Hristos. Şi aceasta pentru că drumul acestei iubiri 
întrupate este drumul îndumnezeirii (theosis), adică adevărata unire cu Dumnezeu 
şi aceasta este cea din urmă chemarea a fiecărui creştin, după cum spune şi Sfântul 
Apostol Petru despre noi, că trebuie să ne facem „părtaşi dumnezeieştiu fir” (2 
Petru 1, 4). 


Sărbătorim astăzi pe Sfântul cuvios Dimitrie cel nou, ocrotitorul Bucureştilor, atât 
de iubit de poporul român, ale cărui moaşte nestricăcioase au fost aduse la 
Bucureşti în vremea mitropolitului Grigorie al Ţării Româneşti, iar mai apoi 
păstrate cu sfințenie ca o comoară de mare preţ a credinţei noastre ortodoxe vii, 
care i-a ajutat pe oameni să îndure suferinţele războaielor. Biserica Ortodoxă 
Română a prins rădăcini adânci, pentru că a fost stropită, asemenea unui copac, de 
sângele nenumăraților martiri în anii de prigoană, mai ales în deceniile de 
persecuții împotriva Bisericii din timpul regimului totalitar al vremurilor de curând 
încheiate. Astăzi, noi „ne lăudăm şi în suferinţe, bine ştiind că suferinţa aduce 
răbdare, şi răbdarea încercare, şi încercarea nădejde. lar nădejdea nu ruşinează 
pentru că iubirea lui Dumnezeu s-a revărsat în inimile noastre, prin Duhul Sfânt, 
Cel dăruit nouă” (Romani 5, 3), după cum ne spune Sfântul apostol Pavel. Acum, 
Biserica Ortodoxă Română culege roadele renaşterii credinței în ţara voastră. 
Suntem martorii acestei vieţi noi şi martori ai încredinţării noastre de către 
Domnul, cum citim în Evanghelia după Matei, că porțile iadului nu vor birui 
Biserica (cf. Matei 16, 18). 


După cum vedem din viaţa Sfântului cuvios Dimitrie, vocaţia ascetică este o altă 
formă de mucenicie, „căci lupta noastră nu este împotriva trupului şi a sângelui, ci 
împotriva începătoriilor, împotriva stăpânulor, împotriva stăpânitorilor întu- 
nericului acestui veac, împotriva duhurilor răutăţii, care sunt în văzduh. Pentru 

aceea, luaţi toate armele lui Dumnezeu, ca să puteţi fi împotrivă în ziua cea rea şi, 
toate biruindu-le, să rămâneți în picioare ... Şi încălțați picioarele voastre, gata 
fiind pentru Evanghela păcii” (Efeseni 6, 12-13;15). 


Această Evanghelie a păcii şi a mântuirii este împlinită de bărbaţii şi femeile care o 
mărturisesc prin alegerea vieţii îngereşti monahale. Aceştia ne arată că se poate 
ajunge la pregustarea Împărăției Cerurilor, unde se află „Biserica celor întâi 
născuţi, care sunt scrişi în ceruri şi duhurile drepţilor celor desăvârşiţi” (Evrei 12, 
23). 


Fiecare creştin este chemat să urmeze calea lui Hristos pentru a da o mărturie vie a 
credinţei sale. Fie că îndură persecuții sau se dedică vieţii monahale sau trăieşte o 
viaţă de familie, creştinul este întotdeauna un martor al luminii lui Hristos în lume. 
Subliniem aceasta pentru că lumea noastră suferă greutăţi teribile, iar oameni din 
diferite părţi ale ei sunt zdrobiţi de războaie, sărăcie, boli, degradare, foamete, 
nedreptate, umilinţă şi înjosire. Peste tot vedem lipsă de respect pentru persoana 
umană, creată după chipul şi asemănarea lui Dumnezeu. 


În lumea noastră tulburată, Iubirea Întrupată a lui Dumnezeu în persoana Domnului 
nostru lisus Hristos şi învierea Sa, precum şi moaştele nestricăcioase ale slujitorilor 
lui Hristos, aşa cum este Sfântul cuvios Dimitrie, sunt farul viu al nădejdii noastre. 
Creştinul, ca membru al Trupului lui Hristos, Biserica Sa, este chemat să fie martor 
viu al iubirii. De aceea, la praznicul Sfântului cuvios Dimitrie, ocrotitorul acestei 
cetăţi istorice, ne reafirmăm această chemare, străduindu-ne să-i urmăm pilda, 
pentru că doar aşa, după cum ne spune Sfântul Vasile cel mare, îi putem cinsti cel 
mai bine pe sfinţi. 


Să dăm slavă Domnului şi Dumnezeului nostru lisus Hristos pentru mărturia 
nestinsă a sfinţilor Săi cuvioşi! Fie ca Hristos Dumnezeu, pentru rugăciunile 
Preasfintei Maicii Sale, Născătoarea de Dumnezeu şi Pururea Fecioara Maria şi 
pentru rugăciunile Sfântului cuvios Dimitrie cel nou, să ocrotească poporul 
binecredincios român, pe Preafericitul Părinte Daniel, Patriarhul României, fratele 
nostru prea iubit şi împreună lturghisitor cu noi, şi să dăruiască pace lumii şi 
inimilor noastre. Amin 

„Smerenie şi curaj, smerenie şi speranţă”, recomandă patriarhul României de 
Sfântul Dimitrie cel nou - 2019 


pă SI 


Publicat de Sorin loniţe 
27.10.2019 


Patriarhul le-a recomandat miilor de pelerini prezenți duminică pe „Colina Bucu- 
rie/” smerenia şi curajul femeii cu scurgere de sânge, smerenia şi speranţa lui Iair 
din textul evanghelic citit de Sfântul Dimitrie cel nou în altarul de vară al Cate- 
dralei Patriarhale (Luca 8:41-56). 


„Aceste două persoane devin pentru noi învățători ai smereniei, ai credinţei şi ai 
iubirii milostive”, a spus prea fericirea sa. 


Celor două exemple, patriarhul I-a alăturat pe Sfântul Dimitrie cel nou, „om smerit 
cu credință puternică şi iubire milostivă”, pe Sfânta muceniţă Filofteia „care avea 
vârsta tot de 12 ani ca şi fiica lui lair şi care a fost de asemenea credincioasă şi 
mult-milostivă, răbdătoare şi smerită”, dar şi pe Sfântul ierarh Dionisie al Cetăţii 

Albe din Basarabia, „ierarh smerit, milostiv şi cu credință puternică în vremuri 
tulburi”. 


„Credinţa şi smerenia aduc tămăduirea de boală şi învierea din morţi”, a spus 
părintele patriarh rezumând concluzia celor două minuni din textul evanghelic -: 
vindecarea femeii cu scurgere de sânge şi învierea fiicei lui Iair. 


Patriarhul Daniel a subliniat că „Mântuitorul lisus Hristos este foarte sensibil, 
simte suferința oamenilor, suferă împreună cu ei” dar răspunde prin aceste minuni 
şi la virtuțile lor. 


Prea fericirea sa a explicat că lisus Hristos răspunde chemării mai marelui sina- 
gogii, lair, pentru că a văzut la el trei mari virtuţi: 
=> smerenia - a căzut la picioarele lui lisus atunci când L-a rugat să vină în 
casa lui şi să-i vindece fiica, 
= credinţa - avea credinţa că numai lisus poate să scape de moarte pe fiica lui 
= și iubirea de tată milostiv - s-a identificat cu suferinţa fiicei sale. 


Totodată, prea fericitul părinte patriarh Daniel a evidențiat credința puternică şi 
smerenia multă a femeii cu scurgere de sânge vindecată de lisus în drum spre casa 
lui air. 


„Femeia aceasta smerită şi suferindă primeşte vindecare dar mai primeşte încă 
două daruri de la Dumnezeu”, a precizat patriarhul. 


„Văzând că ea tremură de sfială, de emoție lisus i-a zis «Indrăznește fiică! Credinţa 
ta te-a mântuit. Mergi în pace!». Deci i-a dăruit vindecare, onoarea de a fi numită 
fiică şi o viaţă pașnică”. 


La finalul predicii, patriarhul Daniel s-a rugat celor trei sfinți, pentru a căror cin- 
stire s-au adunat la Bucureşti mii de pelerini din toată ţara, să mijlocească pe lângă 
Mântuitorul lisus Hristos ca să ne dăruiască „smerenie adâncă, credinţă puternică 
şi iubire milostivă”. 

Zeci de ierarhi au slujit împreună cu patriarhul României de Sfântul Dimitrie cel 
nou în altarul de vară al Catedralei Patriarhale. Slujba se va încheia cu Proclamarea 
canonizării Sfântului ierarh Dionisie, episcopul Cetăţii Albe Ismail, cel mai nou 
sfânt român. 

Gabriel Vasile - Sfântul ierarh Dionisie Erhan pe Dealul Patriarhiei după 85 
de ani 


investitura P. S. Episcop Dionisie. 
Cortegiul de la Patriarhie spre Palatul Regal. 


25 oct, 2019 


Sfântul ierarh Dionisie Erhan, episcopul Cetăţii Albe-Ismail, a fost trecut în rândul 
sfinților în urma deciziei Sfântului Sinod al Bisericii Ortodoxe Române din 25 
octombrie 2018, cu data de prăznuire 17 septembrie. Anul acesta, cu prilejul săr- 
bătorii Sfântului cuvios Dimitrie cel nou, ocrotitorul Bucureştilor, la Altarul de 
vară de lângă Catedrala Patriarhală va avea loc proclamarea canonizării acestui nou 
sfânt al Bisericii noastre. Icoana şi sfintele sale moaşte sunt aduse în Bucureşti spre 
închinare timp de cinci zile. 


Cetatea Bucureştilor nu este străină de binecuvântarea blândului şi smeritului 
ierarh basarabean. episcopul Dionisie era cinstit de toată lumea încă din timpul vie- 
ţii. 


Ceremonia de învestitură în scaunul episcopal al Cetăţii Albe-Ismail 

În urmă cu 85 de ani, în anul 1934, a avut loc în capitala ţării ceremonia de în- 
vestitură a 1erarhului Dionisie Erhan, în scaunul de episcop al Cetăţii Albe-Ismail. 


Ceremonia a avut loc la Palatul Regal şi la Patriarhie, în prezenţa regelui Carol al 
II-lea, a înaltului cler, a tuturor membrilor guvernului, a preşedinţilor corpurilor 
legiuitoare, a tuturor parlamentarilor basarabeni și a numeroase personalități 
culturale. Deplasarea între cele două locaţii ale ceremoniei s-a făcut pe Calea 
Victoriei, cu plecare din curtea Patriarhiei până la Palatul Regal, după un program 
bine stabilit, cu un frumos cortegiu format din: „Prefectul Poliţiei Capitalei, 
Protoiereii Capitalei, două plutoane de cavalerie, trăsura Regală cu înalt prea 
sfințitul patriarh al Sfântului Sinod, cu prea sfințitul episcop al Cet. Albe-Ismail, 
nou ales, trăsura Regală cu înalt prea sfințitul mitropolit al Moldovei și Sucevei cu 
înalt prea sfințitul mitropolit al Basarabiei, două plutoane de cavalerie, trăsura 
noului ales va fi escortată de câte doi maiori sau căpitani. La intrarea cortegiului în 
curtea Palatului Regal, precum şi la plecare, garda va da onorul şi muzica va intona 
«Spre rugăciune». Investitura va fi dată prea sfințitului episcop, nou investit, va fi 
recondus la Sfânta Patriarhie (...). Atât la venire cât şi la întoarcere toate clopotele 
bisericilor vor suna...” (Buletinul Episcopiei Cetăţii Albe-Ismail, 1935, nr. festiv). 


După înmânarea diplomei de alegere, vrednicul păstor al Eparhiei de Sud a Basa- 
rabei a adresat Majestății Sale un cuvânt de mulţumire în care mărturiseşte dra- 
gostea şi patriotismul puse în slujba neamului românesc şi a Bisericii Ortodoxe 
Române. 


Redăm în rândurile de mai jos un fragment din cuvântul de mulțumire: „Sire, 
lucrurile lui Dumnezeu sunt minunate şi căile lui nenumărate. «Pentru că, cine a 
cunoscut gândul Domnului? Sau cine s-a făcut sfetnic Lui și i-se va răsplăti? Căci 
de la EI şi prin EI s-au făcut toate și Lui i se cuvine mărire în veci» (Romani XI, 
34-36). «De către EI se îndreptează paşii omului» (Ps. 37, v. 23). 


Cu voia lui Dumnezeu stând eu acuma înaintea Majestății voastre, mă întorc cu 
gândul înapoi, la zilele cele din început, la anii cei veşnici ca să cunosc lucrurile 
minunate ale Lui, prin care El orânduieşte soarta oamenilor... Mă gândesc și la 
mine, neputinciosul, care din tinerețe am lăsat coarnele plugului și mi-am aruncat 
soarta mea în noianul milelor şi al îndurărilor lui Dumnezeu, cel ce neîntrecut m-a 
povățuit cu judecăţile Lui, necunoscute de mine până-n clipa de faţă, când stau 
înaintea Majestății voastre, ca să primesc după rânduiala datinelor strămoșești, 
consfințită de veacuri, toiagul păstoririi. Acest toiag simbolizează pentru mine, nu 
un semn de stăpânire, ci va fi reazim în greutăţile, în răspunderile dregătoriei 

bisericești și în purtarea cu bine a crucii celei grele ce este pusă pe umerii mei 
neputincioşi. 


Îmi dau seama cât de grea este slujba apostolică în vremurile de față, pentru că 
sunt dator a priveghea, ziua și noaptea, apărând turma mie încredinţată... Voi fi 
dator să fiu propovăduitor al credinţei strămoşeşti, nu numai cu cuvântul viu, cu 
timp și fără timp, dar mai întâiu prin credința și prin faptele credinţei, care 
vorbesc mai mult decât orice predică, pentru că și EHristos, începătorul păstorilor, 
va cere de la noi nu cuvinte ci fapte. 


Turma mie încredințată este la hotarul de răsărit al Țării, hotar care desparte 
două lumi, adânc deosebite. Acolo cu ajutorul Domnului, eu mă voiu strădui să ţin 
drept steagul credinţei strămoşeşti şi al intereselor neamului meu iubit... Deviza 
mea în viață a fost credința, dragostea și pacea. Numai prin credință şi dragoste 
vor putea ajunge la roade fericite și cei din minorităţi, ce locuiesc alături de noi, 
vor Simţii sub ocârmuirea noastră, că nu sunt fii adoptivi, ci fii adevăraţi ai Patriei 
noastre Românești... În viața mea am supt învăţăturile Sfintei Scripturi şi ale 
Sfinţilor bărbaţi ai Bisericii noastre Ortodoxe, care m-au povățuit şi îndrumat în 
toate împrejurările și greutăţile din viaţa mea. 


După cuvintele Mântuitorului, eu am dat totdeauna lui Dumnezeu cele ce sunt ale 
lui Dumnezeu... iar ceea ce priveşte legătura cu neamul și cu ţara mea, de când m- 
am pomenit, gândul şi inima nu s-au oprit niciodată la Prutul vremelnic des- 
părțitor... 


Trăiască România în hotarele ei, pe veci întărite!” (Buletinul Episcopiei Cetăţii 
Albe-Ismail, 1935, nr. festiv) 


Predicator desăvârşit al Evangheliei lui Hristos 


Darurile deosebite ale Sfântului Dionisie au fost propovăduirea dreptei credinţe 
ortodoxe şi întoarcerea celor rătăciți la calea adevărată. A fost un povestitor rar, 
ştia să te poarte prin lumi necunoscute, avea cuvânt puternic și pătrunzător, prin 
care străbătea în cele mai adânci ascunzișuri ale sufletelor ascultătorilor. Nu era om 
să nu-l asculte şi să nu rămână nerăscolit în sufletul şi conştiinţa sa. 


Crescut de mic copil în spiritul creștin, îndrumat în cunoaşterea slovelor teologice 
de cărturarii Mănăstirii Suruceni, datorită virtuților sale înnăscute, Sfântul Dionisie 
a ajuns să cunoască temeinic Sfânta Scriptură şi întreaga literatură patristică. 

A fost cunoscut tuturor ca un învăţător şi apărător al credinţei şi Bisericii lui 
Hristos. Permanent, pe drum, în tren, în întâlnirile particulare sau publice, în bise- 
rică, blândul şi smeritul stareţ și ierarh împărtăşea tuturor cuvântul Evangheliei. 
Predicile lui erau pătrunzătoare, pentru că informaţiile şi sfaturile transmise prin 
cuvinte din Sfânta Scriptură erau certificate prin faptele și viaţa sa. Scopul tuturor 
cuvântărilor sale era de a oferi celor păstoriţi lumină, dragoste, adevăr şi pace. 


În pastorala sa dată cu ocazia sărbătorii Nașterii Domnului din 1936, Sfântul 
Dionisie spunea: „În mijlocul vostru duhul rău şi viclean seamănă sămânţa lui 
cea rea, dorind a schimba și a înăbuși credința străbunilor noștri, prin păreri şi 
învă-ţături Străine de neamul nostru, străine de credința noastră strămoșească, 
urmărind prin aceasta a zdruncina temelia Statului şi a Bisericii noastre 
dreptmăritoare. Căci dacă ar fi de la Dumnezeu, ar face lucrurile și faptele pe 
care ni le-a lăsat Hristos. Luaţi aminte la lucrurile şi la faptele acestor înşelători ”. 


Se adresa tuturor fără deosebire. Le vorbea ca și cum i-ar fi cunoscut pe fiecare, 
dojenindu-i şi sfătuindu-i frăţeşte şi părinteşte. 


Poetul Octavian Goga afirma în anul 1935 despre episcopul cu viaţă sfântă Dio- 
nisie că este „în adevăr un Gură de Aur”. 


Firul credinţei și al dragostei față de Dumnezeu şi de neamul românesc se găseşte 
în toate cuvântările Sfântului Dionisie. „/ubiți fii întru Domnul, în aceste împre- 
jurări grele prin care trece lumea întreagă şi chiar şi țara noastră, când suntem 
înconjurați de atâtea primejdii şi încercări dușmănoase, fiți viteji, tari în credinţa 
strămoşească, iubiți-vă unul pe altul, pace să aveți între voi şi Domnul îndurărilor 
și al milei va fi cu voi” (Buletinul Episcopiei Cetăţii Albe-Ismail, 1938, număr 
festiv). 


Ceea ce pecetluiește definitiv caracterul predici Sfântului Dionisie Erhan, aşezat în 
istorie ca un document al drepturilor României în Basarabia, este discursul din anul 
1938 cu ocazia instalării Rezidentului regal la Chişinău: „Domnule Rezident regal, 
pământul Basarabiei pe care călcaţi este plin de urmele înaintaşilor noştri. Dacă 
mă duc la Chilia-Nouă, văd biserica Sfântul Nicolae în pământ, zidită de către 
Vasile Lupu, dacă mă duc la Cetatea Albă văd cetatea lui Ștefan cel mare, dacă 
mă duc la mănăstirea de lângă Ismail văd tidve de oameni, adesea ieșite din 
pământ, şi atunci mă gândesc în sufletul meu: nu calc eu aici pe un pământ sfânt 
pentru noi? Un pământ sfânt unde sunt tidvele celor care poate au murit în robie, 
robiţi fiind de dușmanul neamului nostru, stăpânitor pe atunci - turcii? 

Așa că pe locul unde veți călca, să vă aduceţi aminte că nu sunteți străin acolo şi 
nu călcați pe loc străin, deşi poate veți găsi şi locuri locuite de străini, dar să ştiţi 
că călcaţi pe urmele strămoșilor. Veţi da pe urmele marelui Traian, care are şi el 
Valul lui Traian, care merge până în regiunea cu numele străin de Bolgrad. Acest 
val trebuie păstrat, căci este un monument istoric, care grăieşte de drepturile 
noastre pe aceste plaiuri. Tot ce avem din trecut, tot ce mărturisește trecutul 
nostru, trebuie păstrat cu sfințenie de noi și trebuie păzit pentru generaţiile 
viitoare ” (Buletinul Episcopiei Cetăţii Albe-Ismail, 1938, nr. 11). 


Sfântul Dionisie a fost un om cu un caracter șlefuit în lupte grele şi mari, un om 
închinat Bisericii și neamului, cu singura grijă în lumea aceasta de a crește puterea 
morală a păstoriților săi prin cuvânt şi pildă. A fost un neîntrecut duhovnic şi 
propovăduitor al Sfintei Evanghelii şi al dragostei față de neamul său. 

Fratele Dimitrie Erhan 
astăzi Vlădica Dionisie) de la mănăstirea 
Suruceni, în vârsta de 18 an.. 


După investitura Regală. 
1 P. S. Patriarh Miron, P. S. Episcop Dionisie, 
D-ul Ministru Popescu-Necgeşti şi D-ul Col, Drossu, 
Prefectul Palatului, în faţa Palatului Regal. 

Sorin loniţe - Canonizarea episcopului Dionisie Erhan a fost proclamată la 
Bucureşti de Sfântul Dimitrie cel nou 


Publicat de 27.10.2019 


Ceremonia de proclamare a celei mai recente canonizări a avut loc duminică, de 
sărbătoarea Sfântului Dimitrie cel nou, în prezența Patriarhului României, a mem- 
brilor Sfântului Sinod şi a miilor de pelerini veniţi la București. 


La finalul Sfintei Liturghii au fost prezentate Tomosul de proclamare şi icoana, 
apoi s-a intonat troparul Sfântului ierarh Dionisie, episcopul Cetăţii Albe-Ismail. 


Patriarhul României a evidențiat legătura Sfântului Dionisie cu Sfântul Dimitrie cel 
nou şi cu Sfântul Dimitrie, izvorâtorul de mir. 


„Sfântul Dionisie a primit la Botez numele «Dimitrie» şi a fost trecut în rândul 
sfinților, canonizat, anul trecut în data de 25 octombrie, cu o zi înainte de săr- 
bătoarea Sfântului mare mucenic Dimitrie al cărui nume l-a purtat de la Botez. lar 

acum, cu ocazia sărbătorii Sfântului Dimitrie cel nou, la un an după canonizare, are 
loc aici proclamarea canonizării sale”. 


SP | 


Tomosul sinodal de PEPE a canonizării a fost citit de episcopul vicar 
patriarhal Varlaam Ploieșteanul. 


La proclamarea canonizării sfântului basarabean au participat atât reprezentanţi ai 
Mitropoliei Chişinăului (Patriarhia Rusă) cât şi ai Mitropoliei Basarabiei (Patriar- 
hia Română). 


După ceremonia de proclamare, patriarhul Daniel a oferit câteva daruri şi distincții. 


Intre cei evidenţiaţi s-a numărat episcopul Veniamin al Basarabiei de Sud, cel care 
a inițiat demersurile de canonizare a ierarhului Dionisie Erhan. 


„Ne-am mirat şi noi, ne-am surprins că în timp de un an a făcut tot ce a trebuit: şi 
slujbă şi acatist, tot ce a fost necesar pentru canonizare”, a mărturisit patriarhul 
Daniel amintind că Sfântul Dionisie al Cetăţii Albe este ocrotitorul Eparhiei Basa- 
rabiei de Sud. 

Reprezentanții Mitropoliei Chişinăului au fost de asemenea, apreciați. 


Maica Epistimia Goncearenco, stareţa Mănăstirii Suruceni, şi arhim. Porfirie 
Dobre, stareţul Mănăstirii Sireţi, au primit Ordinul „Sfinţii împărați Constantin și 
Elena”. 


Maica Epistimia este stareţa mănăstirii unde a fost călugăr timp îndelungat Sfântul 
ierarh Dionisie şi unde a fost înmormântat. Ea a oferit patriarhului României, din 
partea mitropolitului Vladimir, un fragment din moaştele Sfântului ierarh Dionisie 
încadrat într-o raclă aurită în forma unei mâini. 


Totodată, Ordinul „Sanctus Stephanus Magnus” a fost acordat mai multor clerici 
din Mitropolia Chișinăului. 


Canonizat de Sinodul Bisericii Ortodoxe Române la o sută de ani de la Marea 
Unire, Sfântul ierarh Dionisie a fost toată viața un fervent militant pentru înfăp- 
tuirea acestui ideal național. 

Sorin loniţe - Tomosul sinodal pentru proclamarea canonizării Sfântului 
ierarh Dionisie Erhan, Episcopul Cetăţii Albe-Ismail 

Tomosul sinodal prezentat la proclamarea canonizării Sfântului ierarh Dionisie 
Erhan, episcopul Cetăţii Albe-Ismail, duminică, 27 octombrie 2019. 


Tomos sinodal al Bisericii Ortodoxe Autocefale Române pentru proclamarea 
canonizării Sfântului ierarh Dionisie Erhan, episcopul Cetăţii Albe-Ismail 


Sfântul Sinod al Bisericii Ortodoxe Române 


Preaiubitului cler, cinului monahal şi drepteredincioşilor creştini 
din Patriarhia Română, 
Har, pace şi bucurie de la Dumnezeu, iar de la Noi, arhiereşti binecuvântări! 


După sfintele predanii ale iubitorilor de Dumnezeu apostoli şi ale Sfinţilor noştri 
părinţi, lucru drept şi folositor este pentru plinătatea Bisericii a cinsti cu evlavie pe 
sfinţii care, cu dragoste şi cu bună cuviinţă, au urmat lui Hristos. Cinstind pe sfinţi, 
ÎI cinstim de fapt pe Dumnezeu, „Cel minunat întru sfinţii Săi” (Psalm 67, 36) şi, 
aducând laudă slujitorilor Săi, mintea ni se luminează, inima se încălzeşte şi voinţa 

se întăreşte spre buna lucrare a faptelor celor mântuitoare. De aceea, prorocul 
David glăsuieşte: „Eu am cinstit foarte pe prietenii Tăi, Dumnezeule, şi foarte s-a 
întărit stăpânirea lor” (Psalm 138,17). 


Unul dintre aceşti prieteni ai lui Dumnezeu este şi episcopul Dionisie Erhan, cinstit 
de popor şi cu numele de Vlădica Dionisie. Acesta s-a născut în satul Bardar, jude- 
țul Lăpuşna din Basarabia, la 2 noiembrie 1868, primind la botez numele Dimitrie. 
La vârsta de 15 ani, simțind dorul de Dumnezeu şi dorinţa de a îmbrăca haina mo- 
nahală, Dimitrie a intrat în obştea Mănăstirii Suruceni, aflată în apropierea Chi- 
şinăului. 


După şapte ani de ascultare a fost făcut rasofor, iar după alţi nouă ani a fost tuns în 
monahism, în anul 1899, primind numele Dionisie. în anul 1900 a fost hirotonit 
ierodiacon, iar în 1904 a fost hirotonit ieromonah. Remarcându-se printr-o viaţă 
aleasă, prin rugăciune stăruitoare şi prin participare cu multă evlavie la sfintele 
slujbe, prin dragoste de Dumnezeu, prin blândeţe, dar şi fermitate şi demnitate în 
apărarea credinţei şi a neamului, ieromonahul Dionisie s-a bucurat de aprecierea 
credincioşilor care îl căutau pentru sfat duhovnicesc. 


În anul 1908, prea cuviosul părinte Dionisie Erhan a fost ales stareţ al Mănăstirii 
Suruceni. Tânărul stareţ a avut un rol de seamă în acele vremuri grele, lucrând cu 
osârdie la realizarea idealului de unitate al românilor, în perioada premergătoare 
momentului istoric de la 27 martie 1918, dar şi după acesta. 


Pentru activitatea sa bisericească deosebită, dar şi pentru viaţa sa duhovnicească 
prin care ajunsese foarte cunoscut şi iubit de toţi basarabenii, a fost ales arhiereu 
vicar al Arhiepiscopiei Chişinăului şi Hotinului, fiind hirotonit la 22 sue 1918, în 
Catedrala mitropolitană din laşi. 


În anul 1932 a fost numit Locţiitor al eparhiei vacante a Cetăţii Albe-Ismail, iar în 
şedinţa din 18 aprilie 1934 Sfântul Sinod al Bisericii Ortodoxe Române l-a validat 
ca episcop al acestei eparhii. 


În această slujire, a contribuit la restaurarea şi zidirea de biserici în eparhia sa, la 
intensificarea vieţii duhovniceşti prin înfiinţarea de instituţii pentru formarea 
clerului, s-a îngrijit de educaţia tinerilor prin înfiinţarea sau dotarea corespun- 
zătoare a unor şcoli şi prin acordarea unor burse de studiu, a susținut material 
familiile defavorizate, a înfiinţat azile şi orfelinate, precum şi o asociaţie care să 
sprijine soțiile văduve ale preoților. 

De asemenea, s-a îngrijit de publicațiile eparhiale, de activitatea mănăstirilor şi a 
parohiilor şi a lucrat cu multă râvnă la înnoirea duhovnicească în sudul Basarabiei. 
Sfintele slujbe le săvârşea întotdeauna cu evlavie şi în linişte, nevorbind cu nimeni, 
ci fiind neîncetat în stare de rugăciune. 


Preasfinţitul părinte episcop Dionisie Erhan a păstorit eparhia Cetăţii Albe-Ismail 
până în 28 iunie 1940 când, din cauza anexării Basarabiei de către Uniunea 
Sovietică, s-a refugiat în Episcopia Argeşului, unde a păstorit între anii 1940-1941. 


Apoi, după eliberarea Basarabiei (1941-1944), împovărat de ani şi suferinţă, s-a 
retras la mănăstirea sa de metanie, Suruceni, trecând la Domnul, întru mireasma 
sfinţeniei, în data de 17 septembrie 1943. 


Sfintele sale moaşte au fost descoperite neputrezite în anul 2018, la împlinirea a 
100 de ani de la hirotonirea sa în arhiereu. 


Ținând seama de viaţa sa sfântă şi de râvna lui mare pentru luminarea turmei sale 
duhovniceşti şi de roadele minunate ale lucrării şi păstoririi sale, Sfântul Sinod al 
Bisericii Ortodoxe Române, în şedinţa sa de lucru din 25 octombrie 2018, a găsit 
că este bineplăcut lui Dumnezeu şi folositor obştii drepteredincioşilor ca el să fie 
prețuit cu cinstirea cuvenită şi să fie înscris în rândul sfinților ierarhi din calendarul 
ortodox. Drept aceea, pe temei canonic şi sinodal, chemând în ajutorul nostru harul 
Preasfintei, de viaţă făcătoare şi nedespărțitei Treimi, 


Hotărâm 


Ca, de acum înainte şi până în veac, părintele nostru Dionisie Erhan, episcopul Ce- 
tății Albe-Ismail, să fie cinstit în rândul Sfinţilor ierarhi de întreaga Biserică Orto- 
doxă Română, cu numele de Sfântul ierarh Dionisie, episcopul Cetăţii Albe-Ismail. 


Pentru pomenirea sa statornicim ziua de 17 septembrie a fiecărui an, când a trecut 
la cele veşnice, urmând ca această prăznuire să fie înscrisă în Sinaxar, în cărțile de 
cult, precum şi în calendarul Bisericii Ortodoxe Române. 


De asemenea, rânduim să se tipărească viaţa, slujba şi acatistul Sfântului ierarh 
Dionisie, să 1 se zugrăvească icoana, care să fie primită cu toată evlavia de drept- 
credincioşii creştini, iar chipul său să fie zugrăvit la loc potrivit, alături de ceilalți 
Sfinţi ierarhi de neam român, în bisericile care se vor ridica din temelie sau se vor 
zugrăvi de acum înainte. De asemenea, mai rânduim ca el să fie şi ocrotitor al unor 
sfinte lăcaşuri noi sau reînnoite. 

Pentru deplina statornicire a celor pe care le-am hotărât în chip sinodal şi canonic, 
am întocmit şi întărim cu semnăturile noastre acest Tomos Sinodal de proclamare a 
canonizării Sfântului ierarh Dionisie, episcopul Cetăţii Albe-Ismail, pe care îl adu- 
cem la cunoştinţa prea cucernicului cler, a prea cuviosului cin monahal şi a drept- 
credincioşilor creştini din Patriarhia Română. 


Acest Tomos Sinodal de Canonizare se proclamă astăzi, 27 octombrie, din anul 
mântuirii 2019, la Catedrala Patriarhală din Bucureşti. 


Harul Domnului nostru lisus Hristos şi dragostea lui Dumnezeu - Tatăl şi împăr- 
tăşirea Sfântului Duh să fie cu voi cu toţi! (2 Corinteni 13,13]. 


Preşedintele Sfântului Sinod al Bisericii Ortodoxe Române 
+ Daniel arhiepiscopul Bucureştilor, mitropolitul Munteniei şi Dobrogei, locţiitorul 


Tronului Cezareei Capadociei şi patriarhul Bisericii Ortodoxe Române împreună 
cu toţi membrii Sfântului Sinod al Bisericii Ortodoxe Române. 

Diac. George Aniculoaie şi Augustin Păunoiu - Minunile Sfântului Dimitrie cel 
nou 


mă me ea 
Racla cu moaştele Sfântului Dimitrie cel nou, 
din Catedrala patriarhală 


Prezenţa Sfântului Dimitrie cel nou în centrul oraşului Bucureşti vorbeşte lumii de 
astăzi despre harul şi binecuvântarea pe care Dumnezeu le dăruieşte celor ce se 
roagă cu credință Lui. Mijlocirile făcute de sfinţi pentru oamenii care le cer 
ajutorul aduc alinare sufletelor şi trupurilor. Multe fapte minunate s-au petrecut 
şi la racla moaştelor cuviosului Dimitrie cel nou. Câteva dintre ele ne-au fost 
povestite de mai mulţi părinţi, slujitori la Catedrala patriarhală, care adăposteşte, 
de mai bine de 200 de ani, trupul nestricăcios al smeritului păstor din Basarabi. 


Părintele Daniel Pantazi, mai întâi cântăreţ, începând cu anul 1973, iar mai apoi 
slujitor al Catedralei patriarhale din 1985, ne-a mărturisit: „Mi s-a întâmplat să 
aud de la cineva despre ajutorul deosebit primit de la Sfântul Dimitrie cel nou. 
Omul cu pricina avea meseria de horticultor, fiind şi un foarte bun cântăreţ 
bisericesc. Biserica unde mergea şi unde l-am întâlnit era situată lângă Poşta 
mare. Îl chema Dumitru şi venise în Bucureşti din Constanţa. Când a ajuns în 
Capitală, a început să muncească şi s-a căsătorit aici. Fata pe care o luase era 
una cu înclinații mai lumești. Văzând că nu se potrivesc, au hotărât să se despartă. 
Uşor de zis. Dacă divorța, băiatul rămânea fără casă, pentru că locuiau în 
apartamentul fetei. Văzându-l abătut, lumea din biserica unde cânta îl întreba: 
«Domnul Dumitru, de ce sunteţi aşa întristat?» El le răspundea: «Am nişte 

necazuri acasă. Acum Sunt pus în situația de a nu avea unde să locuiesc. Nu am 
unde mă duce». 


Dumitru a început să meargă des la Catedrală pentru a se închina la moaştele 
Cuviosului. Trecând mai multe zile, într-o noapte i s-a arătat Sfântul în camera 
unde se odihnea. Omul l-a recunoscut. Avea chipul asemenea cu cel zugrăvit în 
fresca de la raclă. Nu i-a spus nimic, doar a înclinat puţin capul, după care a 
dispărut. 


A doua zi, ieşind din biserică, Dumitru a plecat din nou îngândurat. Mergea fără 
nici o destinaţie. Din urmă, a fost ajuns de o bătrână. L-a întrebat: «De ce eşti 
mereu lipsit de bucurie?» 


«Nu am unde să mă duc. Soția mă goneşte de acasă, nu am unde locui». 


«Dacă cauţi gazdă, eu am două camere. Vino şi vezi». Dumitru a plecat la 
bătrânică şi a rămas la ea. S-a căsătorit cu nepoata acesteia şi viața lui a reintrat 
pe făgaşul normal. 


Pentru priceperea lui în aranjamentele florale, Dumitru a ajuns să fie cunoscut 
Chiar de Ceauşescu, care i-a dat sarcina să se ocupe de cele mai importante 
grădini publice din Bucureşti. Ba i l-a recomandat şi preşedintelui Iugoslaviei, 
Tito, care l-a primit la Belgrad pentru a înfrumuseţa grădinile din capitala sârbă. 
Dumitru are acum 80 de ani. “ 


Omul care a plecat fără cârje de la moaştele Cuviosului Dimitrie 


Părintele Iustin Bulimar, slujitor la Catedrala patriarhală din anul 1989, povesteşte 
despre faptele minunate petrecute în viaţa creştinilor care s-au rugat la moaştele 
Sfântului: ,, În 1989, în urma slujbei Sfântului Maslu, un credincios pe care eu l-am 
văzut de mai multe ori participând la această Sfântă Taină şi la celelalte slujbe ale 
Bisericii rămânea întotdeauna ultimul de se închina. Şi, într-una din zile, la fel 
procedând, a urcat la racla sfintelor moaşte (dar de ce rămânea ultimul să se 
închine ? - pentru că umbla cu cârje), şi-a aşezat cârjele, ca de obicei, ca să şi le 
poată lua după rugăciune, după îngenuncherea pe care o putea face el acolo în 
felul lui şi minunea s-a întâmplat: s-a ridicat, s-a închinat, a coborât treptele, n-a 
realizat pe moment că el de fapt îşi uitase cârjele şi de-abia după ce a coborât 
Dealul Patriarhiei şi-a dat seama de miracolul, de minunea întâmplată. S-a întors 
înapoi plângând şi mulțumind cu lacrimi în ochi lui Dumnezeu şi Sfântului 
Dimitrie, povestindu-i preotului de pe vremea aceea - era un arhimandrit deosebit, 

un preot evlavios, iubit de credincioşi, părintele Grichentie, care s-a retras după 
Revoluţie, la pensie, la Mănăstirea Secu - şi dânsul a rămas foarte impresionat, 
deşi mai văzuse şi alte minuni petrecute la racla Cuviosului Dimitrie cel nou. “ 


„Dacă nu te-aş fi văzut cu ochii mei şi nu te-aş fi consultat, 
nu te-aş fi crezut“ 


„O altă faptă minunată, îşi aminteşte pr. lustin Bulimar, este cea întâmplată unei 
doctoriţe de la Spitalul de Oncologie din Fundeni, care era fiică duhovnicească a 
unui părinte de la Catedrală, acum superiorul Aşezămintelor Româneşti de la 
Ierusalim, părintele Ieronim Creţu. Femeia a venit spunând că nu se simte bine şi 
Că, în urma unui examen făcut de colegii ei de la acelaşi spital, era suspectă de 
cancer ovarian. Bineînţeles că în urma consultării, fiind depistată pozitiv, primul 
drum pe care l-a făcut după rezultatul biopsiei, înainte de actul chirurgical, a fost 
la moaştele Sfântului Dimitrie. Acest caz s-a petrecut sub ochii mei, ştiam deci 
despre ce este vorba şi cu emoție aşteptam toţi rezultatul - să vedem dacă e cancer 
sau nu. 


Primul drum pe care l-a făcut a fost acela de la Spitalul Fundeni la Catedrala 
patriarhală. Disperată, într-un fel, dar având în suflet o credinţă nemărginită, s-a 
rugat, a venit zile la rând, a urmat un program de cobaltoterapie, în urma căruia a 
mers la aceeaşi comisie care a investigat-o prima dată şi un mare medic, 
profesorul Pavel, care era pe vremea aceea şeful Clinicii de Oncologie de la 
Fundeni i-a spus: «Dacă nu te-aş fi văzut înainte de tratament şi nu te-aş fi 
consultat eu cu ochii mei şi ai fi venit acum să-mi spui că ai fost bolnavă, ţi-aş fi 
spus că eşti nebună». 


Deci, Sfântul Dimitrie, la fel, a făcut minune şi a vindecat-o, iar dânsa şi astăzi e o 
mărturie vie, lucrează în continuare şi vindecă, la rândul ei, persoane bolnave de 
cancer. 


Și cred că sunt şi alte multe minuni pe care Sfântul Dimitrie le-a săvârşit celor ce 
s-au rugat cu credinţă la racla lui de-a lungul timpului. Eu v-am spus doar două 
pentru că la acestea am fost martor ocular.“ 


Pelerinajul, marea minune a Sfântului Dimitrie cel nou 
Părintele protosinghel Arsenie Muscalu, fost slujitor şi duhovnic la Catedrala 


patriarhală ne-a spus: „Pe lângă vindecarea sufletului şi a trupului, dobândirea 
liniştii şi a împăcării, primirea de ajutor în lipsuri şi nevoi, Sfântul Dimitrie cel 

nou săvârşeşte an de an o minune pe care o trecem cu vederea de multe ori şi 
anume aceea că la ziua lui de prăznuire reuşeşte să adune atâția oameni care, mai 
ales în lumea agitată şi grăbită de astăzi, găsesc cu cale să lase deoparte toate 
grijile şi preocupările venind să-i aducă cinstire, stând ore întregi, de multe ori pe 
vreme rea, cu frig sau ploaie, rămânând chiar peste noapte ca să sărute sfintele 
moaşte, primind în schimb ajutorul Cuviosului. “ 


„Roagă-te lui Dumnezeu şi Sfântului Dimitrie şi 
n-0 Să rămâi fără răspuns!“ 


Despre minunile Sfântului Dimitrie am aflat şi de la părintele Antim David, mare 
eclesiarh la Catedrala patriarhală. 


„Multe dintre minunile Sfântului Dimitrie, care se săvârşesc permanent la racla 
sfintelor sale moaşte, sunt cunoscute numai de cei asupra cărora s-au produs şi de 
Hristos Domnul. Foarte puţine sunt cuprinse în Vieţile Sfinților. Eu însumi am fost 
martor la câteva minuni pe care Sfântul Dimitrie le-a săvârşit aici, în Catedrala 
patriarhală. 


Aş dori să scot în evidenţă una care pe mine m-a marcat foarte mult. 


Aveam aici, la Catedrala patriarhală, o creştină, una dintre cele mai fidele, care 
venea zilnic şi se închina la sfintele moaşte. Avea o mare suferinţă, vorbea foarte 
rău, stâlcit. Venea şi se spovedea de multe ori la mine. Ar fi trebuit să golesc 
biserica de lume, căci vorbea foarte tare. De aceea, preferam să o spovedesc într-un 
loc separat, fără a înţelege mare lucru din spovedania sinceră pe care această 
persoană o făcea înaintea lui Dumnezeu. Aveam totdeauna grijă să îi spun: 
«Roagă-te lui Dumnezeu şi Sfântului Dimitrie şi n-o să rămâi fără răspuns!». 
Acestea erau cuvintele pe care i le strecuram în suflet totdeauna.“ 


„Părinte, eu vorbesc!“ 


„Într-o zi de vară, în urmă cu câţiva ani, era puţină lume în catedrală şi o văd pe 
Stela (aşa o cheamă) cum se aşează la moaştele Sfântului Dimitrie. A stat, cred, un 
ceas rugându-se Sfântului. Și s-a ridicat, venind cu bucurie mare în suflet. Atâta 
mi-a spus: «Părinte, eu vorbesc!». Şi din acea zi sora Stela vorbeşte, o auzim cu 
toții cum se exprimă clar, datorită Sfântului Dimitrie, după ce, mai înainte, nu 
putea să lege două vorbe“. 

Stela are în jur de 50 de ani. Este căsătorită şi are două fete. „Avea o viaţă mai 
dificilă cu soţul ei. Era o fiinţă foarte chinuită. După aceea aveam să aflu, din 
ceea ce mi-a relatat această creştină, că, de fapt, neputinţa aceasta îi venise din 
multele bătăi pe care le primise de la soţul ei“, a mai adăugat eclesiarhul 
Catedralei. 


»» Vreau să mă duc la Sfântul Dimitrie, căci el m-a făcut sănătoasă!“ 


„Într-o altă zi, dimineaţa, îşi mai aminteşte părintele Antim, înainte de începerea 
Sfintei şi dumnezeieştii Liturghii, a venit la mine un creştin a cărui soţie era în 
comă la spital. Aveau 5 copilaşi, 3 dintre ei erau cu el. M-a marcat suferinţa şi 
lacrimile lor. Verdictul medicului era: «Nu mai am ce să-i fac. Luaţi-o acasă». 
Le-am spus să se roage Sfântului Dimitrie. S-au rugat cu toţii, iar Sfântul i-a mai 
liniştit. S-au întors la spital cu inima împăcată. Acolo, chiar pe holul din faţa 
salonului unde era internată soția, au găsit o hărmălaie de nedescris. Bolnava, 
fiind conectată la aparate, ca orice om în comă, îşi revenise datorită Sfântului 
Dimitrie şi îşi scosese toate tuburile. Striga pe holul spitalului, ţinută fiind de 
asistente şi medici: «Vreau să mă duc la Sfântul Dimitrie, căci el m-a făcut 
sănătoasă!». Era o zarvă nemaipomenită, avea să îmi spună soţul mai târziu. La 
patul ei se prezentase cineva, în vedenie, care i-a spus: «Scoală şi du-te acasă la 
copii şi la soți». Era Sfântul Dimitrie cel nou, de aceea striga în gura mare că vrea 
să meargă să îi mulțumească. N-au avut ce să-i facă. Au venit la Sfântul Dimitrie, 
parcă şi acum văd, cu cei 5 copilaşi, cu soțul, în hohote de plâns, mulțumindu-i 
Sfântului pentru miraculoasa vindecare. După aceea, s-au întors la medici să 
confirme minunea negrăită pe care Sfântul Dimitrie a făcut-o “, ne-a spus părintele 
Antim o altă minune a Sfântului Dimitrie, pe care a văzut-o cu ochii săi. 


„„ Părinte, eu vreau să mă spovedesc“ 


„Multe sunt minunile Sfântului Dimitrie, dar mai importantă decât vindecarea 
trupească este lucrarea tainică pe care Sfântul Dimitrie o săvârşeşte în sufletul 
omului, faptul că foarte mulţi credincioşi vin şi îngenunchează la sfintele sale 
moaşte şi se ridică senini, luminaţi, îndreptaţi, pocăiţi şi iertaţi prin rugăciunea şi 
binecuvântarea sfântului. Aceasta cred că este cea mai mare vindecare pe care 
Sfântul Dimitrie o săvârşeşte. De altfel, vezi un om care n-a călcat în faţa altarului 
de multă vreme, care se ridică din faţa raclei şi spune: «Părinte, eu vreau să mă 
spovedescy sau «Părinte, am făcut cutare păcat». «Dar cine v-a îndemnat?», îi 
întreb. «Părinte, nu ştiu ce se întâmplă cu mine, dar când m-am pus la moaştele 
Sfântului Dimitrie, am simţit că trebuie să mărturisesc păcatul acesta pe care îl 
tăinuiesc de ani şi ani de zile». Cea mai mare lucrare pe care Sfântul Dimitrie cel 

nou 0 Săvârşeşte asta este, aici în mijlocul acestui oraş atât de zgomotos şi 
preocupat de cele materiale. De foarte multe ori, noi, creştinii, căutăm să 
vindecăm trupul, să ne vindecăm de cancer, de boli, dar uităm adesea de lucrarea 
tainică, harică, pe care Dumnezeu o săvârşeşte prin aceste minuni ale sfinților în 
viața noastră. Și mai mult decât atât, este importantă îndreptarea. Nu poți să 
rămâi cum ai fost, după ce te-ai închinat la moaştele unui sfânt “, a conchis 
părintele Antim David, mare eclesiarh al Catedralei patriarhale. 


„Antihristul“ pocăit 


Părintele protosinghel Dimitrie Irimia, slujitor al Catedralei patriarhale, dă şi el 
mărturie despre vindecările de boli săvârşite prin mila Sfântului Dimitrie cel nou: 
„De obicei, în Biserica Ortodoxă, noi nu contorizăm cazuri de minuni, pentru că 
aşa Mântuitorul a spus: «Fericit eşti, Toma, că ai văzut şi ai crezut, dar mai 
fericiţi sunt cei care n-au văzut şi au crezut». Deci, pe acest principiu ne orientăm 
şi noi în Biserica Ortodoxă şi aşa cum am spus, nu căutăm să scoatem în evidenţă 
aceste minuni, pentru că foarte uşor s-ar putea cădea în acest extremism, adică să 
se creeze la Catedrală un fel de «fenomen Maglavit». 


Minunea se produce în sufletul omului, nu trebuie ca, după ce s-a produs 
minunea, omul să fie interesat, adică accentul se pune pe credinţă, pe relația 
omului cu Dumnezeu, aşa cum avem şi exemplul Sfântului Dimitrie care s-a 
rugat şi a fost atât de discret toată viaţa, încât cei din timpul său n-au ştiut că el 
este un sfânt. De unde vine discreţia aceasta? din faptul că el a înţeles că 
rugăciunea îl face pe om să aibă o relaţie personală cu Dumnezeu, îl face pe om 
nu numai Să practice rugăciunea, ci Să 0 trăiască şi Să trăiască în şi pentru 
Dumnezeu. Vă vol povesti şi eu două cazuri pe care le consider minuni ale 
Sfântului Dimitrie. 


Unul, petrecut în anul 2004 - a venit la mine cineva în jur de 30-35 de ani şi mi-a 
spus că doreşte să i se facă special, numai dânsului, dezlegări, pentru că are 
păcate foarte grave. Sigur, am întrebat despre ce păcate este vorba. Mi-a spus că 
în timpul regimului comunist a scris o carte care avea subiect anticreştin, 
împotriva lui Hristos. 


Când a ajuns la mine, omul era bolnav, avea o semiparalizie. l-am spus Să scrie 
de-acum şi să îndrepte ce a făcut rău, tot prin Scris. Sigur că i-a fost foarte greu, 
adică nu mai avea aceleaşi pârghii pe care le avusese înainte. Cert este că el a 
venit tot timpul la Catedrală, a venit în special la moaştele Sfântului Dimitrie, s-a 
rugat şi după multă vreme, a ajuns să se îndrepte. EI era adus cu maşina, altfel nu 

se putea deplasa; era în cărucior, paralizat. Numai că, după câțiva ani, şi-a 
revenit şi el însuşi a mărturisit că, deşi doctorii nu i-au dat nici cea mai mică 
şansă de vindecare, credinţa în ajutorul Sfântului Dimitrie l-a făcut sănătos. “ 


„Eu numai cu o mână am zgâriat, dar îmi curge sânge din amândouă “ 


„Un alt caz care m-a impresionat, îşi aminteşte părintele Dimitrie Irimia, a fost 
acela al unei doamne ce avea în jur de 40 de ani care, efectiv, a fost revoltată 
asupra celor din familia ei pentru că veneau şi stăteau la Sfântul Dimitrie foarte 
multe ore în şir, în ploaie, în frig. De aceea, a venit cu gând vrăjmaş la racla 
Cuviosului Dimitrie. Ea nu concepea, nu putea înțelege şi a venit cu acest gând de 
răzbunare împotriva Sfântului şi cu o mână a zgâriat cu unghiile moaştele 
Sfântului Dimitrie în locul unde ele sunt descoperite spre a fi sărutate de 
credincioşi. 


Când a venit la mine, mi-a spus, ascunzând fapta sa: «Părinte, am fost la toți 
doctorii; am o boală foarte rară - îmi curge sânge din buricele degetelor». I-am 
făcut dezlegări, apoi s-a mai liniştit; era foarte agitată. I-am explicat că trebuie să 
se spovedească, să ţină post, şi atunci mi-a spus: «Eu numai Cu o mână am zgâriat 
acolo, dar îmi curge sânge din amândouă mâinile». 


Apoi, a venit cineva din familie şi mi-a spus că s-a vindecat. De atunci nu am mai 
văzut-o, dar acest caz a fost unul deosebit din câte am văzut şi auzit. “ 


Extras Sfântul cuvios Dimitrie Basarabov cu sfintele moaşte la Bucureşti. Viaţa, 
istoricul moaştelor, minunile, acatistul, paraclisul, Editura Sophia, Bucureşti, 
2009) 

Din minunile cuviosului Dimitrie cel nou săvârşite asupra unor credincioşi din 
zilele noastre 


Minunea pelerinilor 


Toţi cei care an de an, în ziua de 27 octombrie, urcă să se închine la sfintele moaşte 
ale cuviosului Dimitrie, iau asupra lor povara dulce a răbdării. Astfel ei se 
înstrăinează de cursul vieţii cotidiene şi intră într-o altă ordine lăuntrică. De altfel, 
cuvântul pelerin provine din latinescul peregrinus care înseamnă străin. Practic toţi 
cei care se pun la rândul ce duce la sfintele moaşte, se aşază duhovniceşte chiar în 
faţa Sfântului Dimitrie. La trecerea pe dinaintea raclei nu poţi zăbovi prea mult — 
astfel încât scurta „întrevedere” cu moaştele Sfântului este o mică încununare a 
dorinţei de a-i fi alături în vecii vecilor. De aceea, mulțimea mare a pelerinilor 
rămâne un lucru deopotrivă uimitor şi îmbucurător. Asta cu atât mai mult, cu cât 
nu ştim care dintre politicienii noştri [...] ar putea să adune în jurul lor măcar cinci 
oameni care să nu urmărească vreun interes pământesc. 


„Multe sunt minunile Sfântului Dimitrie, dar mai importantă decât vindecarea 
trupească este lucrarea tainică pe care Sfântul Dimitrie o săvârşeşte în sufletul 
omului, faptul că foarte mulţi credincioşi vin şi îngenunchează la sfintele sale 
moaşte şi se ridică senini, luminaţi, îndreptaţi, pocăiţi şi iertaţi prin rugăciunea şi 
binecuvântarea Sfântului. Aceasta cred că este cea mai mare vindecare pe care 
Sfântul Dimitrie o săvârşeşte. 


2 5 e 


Dobândind mângâiere prin caldele tale ocrotiri, alergăm către tine, Sfinte 
Dimitrie, şi te rugăm: izbăveşte-ne de lucrul mâinilor noastre şi ne luminează ca 
să pricepem că tu însuţi eşti cel care iconomiseşte lucrarea fiecărui cuvânt care 
mărturiseşte faptele şi minunile tale. 

Uşoară precum un fulg 


Vreme de doi ani, tânăra Alexandrina P., care era stăpânită de un duh necurat, a 
încercat să-şi găsească izbăvirea prin mijlocirile şi rugăciunile mai multor preoţi. 
Povara acestei asupriri demonice se datora unor blesteme necugetate ale părinţilor 
ei. 


În cele din urmă, preotul din parohia în care fata locuia, a sfătuit-o că lucrul cel 
mai bun ar fi să meargă dimpreună la moaştele Sfântului Dimitrie Basarabov, 
aflate la Patriarhie şi astfel să ceară ajutorul lui. Lucrul acesta urma să se întâmple 
a doua zi, tocmai la praznicul cuviosului. 


În noaptea care a urmat, tânăra a visat un chip hidos, care a înspăimântat-o foarte 
tare şi care 1-a spus cu ură: 
- Trebuie să ies din tine, de frica Sfântului Dimitrie. Dar voi fi la pândă şi mă 
întorc la primul pas greşit! 


A doua zi, pe 27 octombrie, fata l-a însoţit pe preotul paroh la Patriarhie, pentru a 
se aşeza la rândul ce urca dealul. În cele aproape zece ore de aşteptare, până când a 
ajuns în faţa raclei ce fusese scoasă afară pentru închinare, Alexandrei 1 se făcea 
din ce în ce mai rău. Când mai avea câţiva paşi, a cuprins-o leşinul, iar în clipa 
când a sărutat moaştele Sfântului a simţit o arsură de parcă îi luase foc gura. Pe tot 
drumul de întoarcere spre casă, părintele a sprijinit-o, iar ea nu se mai putea opri 
din plâns. După un lung şi greu somn, fata s-a trezit vlăguită, dar cu senzaţia că 
este uşoară precum un fulg. De atunci, Alexandrina P. a fost izbăvită de asuprirea 
drăcească şi foarte adesea vine la căpătâiul ocrotitorului ei, prin ale cărui sfinte 
moaşte şi-a aflat tămăduirea. 

Curăţia vieții tale le este înfricoşătoare necuraţilor draci şi de aceea, nerăbdând ei 
darurile milostivirii tale, încă o dată îi vădeşti că sunt vrăjmaşi ai firii omeneşti. 
Milostiveşte-te asupra noastră, Preacuvioase Dimitrie şi ne izbăveşte de toată 
asuprirea şi de poticnirea întru gânduri spurcate. 


În ceasul al XIII-lea 


„Sunt chirurg ginecolog de aproape două decenii şi multă vreme am trăit în pace şi 
din belşug! Începând din 1999, viaţa mea s-a dat peste cap din senin... într-o 
noapte, am visat o mulţime de nou-născuţi care parcă înotau pe sub apă, într-un 
acvariu uriaş, aflat chiar în fața mea şi păreau că se sufocă; fiindcă pipăiau cu 

disperare peretele de sticlă, căutând o ieşire. N-am să le mai pot uita niciodată 
ochii aceia mari şi disperaţi ce priveau spre mine! De a doua zi, au explodat în 
existența mea câteva necazuri grave, care m-au adus până în pragul disperării. 
Soţiei 1-a fost diagnosticat un cancer la sân şi a suferit o operaţie ce a mutilat-o pe 
viaţă, fără a i se putea măcar garanta supraviețuirea. În scurt timp, fiul meu — licean 
pe atunci — mi-a mărturisit, într-o manieră suspectă, că datorează o sumă mare de 
bani cuiva şi că viaţa i-ar putea fi în pericol dacă nu îşi achită datoria. Foarte 
repede am aflat că devenise dependent de heroină şi se împrumuta tot mai des, 
pentru că nu-i mai ajungeau banii ca să-şi plătească dozele aproape zilnice. După 
nici o săptămână, mi-a fost furată maşina — un Volkswagen Passat nou-nouţ — pe 
care nu apucasem să o asigur împotriva furturilor. Și pentru că tabloul sumbru să 
fie complet, interiorul vilei noastre spaţioase a fost parțial distrus de un incendiu... 


Eram pur şi simplu copleşit! Deşi eram un om relativ credincios, fără să frecventez 
prea des bisericile, mi-a venit deodată gândul să urc în Dealul Patriarhiei, căci 
culmea disperării mele a coincis cu ziua de 27 octombrie, când se face pelerinaj la 
moaştele Cuviosului Dimitrie Basarabov. În orele cât am aşteptat la coadă, m-am 
rugat pe tăcute, întrebându-l pe Sfânt, în faţa raclei căruia urma să îngenunchez, 
unde greşisem, de se abătuseră atâtea nenorociri, dintr-o dată, pe capul meu şi ce 
era de făcut. Când am ajuns în faţa moaştelor, nici n-am mai putut gândi ceva... 


Am izbucnit doar în plâns şi nu m-am putut opri decât târziu, după ce coborâsem 
dealul. Ei bine, vă rog să mă credeţi că în noaptea următoare l-am visat pe Sfântul 
Dimitrie cel nou, care mi-a vorbit cu multă blândeţe, dezvăluindu-mi adevărul pe 
care eu îl ignorasem cu desăvârşire, ca un nelegiuit ce eram! Mi-a spus că acei 
nou-născuţi pe care îi văzusem în vis erau cei 187 de copii ce nu mai apucaseră să 
ajungă pe lumea asta, pentru că eu le făcusem chiuretaje mamelor lor, la cererea 
acestora şi primisem o mulțime de bani necuveniţi, în schimbul acestor crime. 


Sfântul a continuat să mă lumineze cu aceeaşi blândeţe, lămurindu-mă că dacă voi 
continua să comit asemenea pruncucideri, nenorocirile ce se vor abate asupra mea 
vor fi şi mai mari. Mai mult decât atât, mi-a cerut să botez un număr de copii egal 
cu cel al bebeluşilor pe care îi omorâsem cu mâinile mele, avertizându-mă: «Vei 
vedea ce se va întâmpla, pe măsură ce vei duce la capăt o asemenea faptă bună! Şi 
nu mai păcătul...» 


De a doua zi, n-am mai făcut nici un chiuretaj şi mi-am câştigat existenţa din 
consultaţii, naşteri sau intervenţii chirurgicale care ajutau venirea pe lume a unor 
copii. La foarte scurt timp, am pornit cu soția mea prin orfelinate, însoțiți de 
preotul de la noi din parohie, botezând cel puţin un copil în fiecare lună! Vreau să 

vă spun că lucrurile au luat, pe nesimţite, o cu totul altă întorsătură în viaţa mea... 
Astăzi, după cinci ani, soţia se simte bine, chiar dacă şi-a pierdut un sân, iar fiul 
meu, după terminarea liceului, m-a rugat să-l ajut să se interneze într-o clinică de 
dezintoxicare. Acum este pe deplin vindecat. Analizele medicale ale soției 
dovedesc că pericolul de cancer a fost îndepărtat. Ne-am refăcut casa, cu greu, dar 
temeinic şi — surprinzător pentru un păcătos ca mine — câştigurile noastre băneşti 
nu s-au diminuat foarte tare, în absenţa chiuretajelor! Eu am devenit un om cu 
adevărat credincios, care a înţeles, măcar în ceasul al XIII-lea, că totul se plăteşte 
în viaţă, după măsura faptelor rele, dar deopotrivă, totul se răsplăteşte în viaţă, 
după măsura faptelor bune. Vedeţi cum lucrează Dumnezeu prin Sfinţii Săi?! 


Cuviosul Dimitrie Basarabov nu a făcut cu mine o minune «obişnuită», nu mi-a 
salvat viaţa la modul spectaculos, dintr-un accident de maşină, să zicem, ci mi-a 
deschis mintea şi m-a ajutat să mă salvez prin propriile mele fapte“ 


(Alexe I., 49 de ani, medic specialist chirurg, obstetrică şi ginecologie, Bucureşti). 


2 5 e 


Blândeţe de necuprins cu mintea se adevereşte întru iconomia lucrărilor tale, 
Preacuvioase Părinte Dimitrie, de aceea, având inimile pline de molcomele tale 
cuvinte, te rugăm să ne ajuţi ca făptuirile din această viaţă să ne fie arvună şi 
temei nemincinos al vieţii ce va să fie. Amin. 


(din: Sfântul cuvios Dimitrie Basarabov cu sfintele moaşte la Bucureşti. Viaţa, 
istoricul moaştelor, minunile, acatistul, paraclisul, Editura Sophia, 2009) 

Cele două surori evlavioase şi părticica din moaştele Sfântului Dimitrie cel 
nou 


Multe minuni a săvârşit Sfântul Dimitrie cel nou celor care au năzuit cu credinţă 
către dânsul. 


Odată, două femei surori, anume Aspra şi Ecaterina din Cernavodă, au făcut o 
biserică prea frumoasă, punându-i hramul Adormirea Preasfintei Născătoare de 
Dumnezeu şi s-au sfătuit între ele cum ar putea să ia vreo părticică din moaştele 
Sfântului Dimitrie, ca să o aducă în biserica lor; căci a le lua cu totul socoteau că 
nu va vrea Sfântul, precum a şi fost. 


Deci, venind cu smerenie şi cu evlavie şi închinându-se Sfântului, au luat în taină o 
mică părticică din moaştele lui şi vrând să se ducă cu căruțele lor, caii nicidecum 
n-au putut a se mişca din locul acela, deşi vizitii îi băteau mereu. Atunci, coborând 
din căruţe, cu lacrimi au alergat şi au căzut la moaştele Sfântului şi punând 
părticica la locul ei, s-au rugat să le ierte greşeala şi aşa, izbăvindu-se de nevăzuta 
oprire, s-au dus cu pace în satul lor. 


(Viaţa, Acatistul şi paraclisul Sfântului cuvios Dimitrie cel nou, Editura 
Cuvântul Vieţii, a Mitropoliei Munteniei şi Dobrogei, Bucureşti, 2011, pp. 25-26) 

Monahul Lavrentie şi moaştele Sfântului Dimitrie Basarabov 


Altădată, a venit Preasfinţitul Mitropolit al Târnovei, anume Nichifor, cu soborul 
lui, ca să se închine cinstitelor moaşte ale Sfântului Dimitrie. Şi, închinându-se mai 
întâi Mitropolitul şi sărutând sfintele moaşte, s-a depărtat puţin şi a şezut pe un 
scaun; după aceea, mergând pe rând toţi ceilalți din sobor şi sărutând sfintele 
moaşte, un oarecare monah, anume Lavrentie, în vremea sărutării, încercând să 
rupă cu gura o mică părticică din moaştele Sfântului, a rămas cu gura deschisă şi 
toți, căutând la dânsul şi văzându-l cu gura deschisă, nu pricepeau ce a pătimit, iar 
Mitropolitul i-a poruncit să se dea la o parte, ca să se închine şi ceilalți. 


Dar el, fiind mut şi fără glas, de-abia s-a depărtat puţin de la sicriul Sfântului. După 
ce au ieşit toţi, a căzut cu lacrimi la moaştele Sfântului, cerându-şi iertăciune şi 
astfel i s-a dezlegat limba şi a grăit ca mai înainte. A mers apoi cu Mitropolitul la 
cel care-i găzduia şi i-a spus toate cele ce a pătimit. 


Iar el a zis: „O, păcătosule, cum n-ai socotit, că de-ar fi fost să se împartă sfintele 
moaşte la toţi care vin să se închine lor, până acum n-ar mai fi rămas nimic. Deci, 
de acum pocăieşte-te, că ai greşit lui Dumnezeu şi Sfântului!" 


(Viaţa, Acatistul şi paraclisul Sfântului cuvios Dimitrie cel nou, Editura 
Cuvântul Vieţii, a Mitropoliei Munteniei şi Dobrogei, Bucureşti, 2011, p. 26) 

Ioanichie, episcopul care s-a vindecat lângă racla Sfântului Dimitrie cel nou 


Mult ajutor şi mare folos câştigă toţi cei care cu credință năzuiesc la moaştele 
Sfântului Dimitrie Basarabov! 


Odată, un iubitor de Dumnezeu, Episcop al Preslavului, anume Ioanichie, căzând 
într-o boală foarte grea, era purtat de patru inşi şi neputând a se vindeca, l-au dus în 
biserica Sfântului Dimitrie. 


Acolo l-au pus jos cu aşternutul lui şi slujindu-se Sfânta Liturghie, după trei 
ceasuri s-a ridicat sănătos şi umbla pe picioarele sale, lăudând pe Sfântul şi 
mulţumindu-i. 


(Viaţa, Acatistul şi paraclisul Sfântului cuvios Dimitrie cel nou, Editura 
Cuvântul Vieţii, a Mitropoliei Munteniei şi Dobrogei, Bucureşti, 2011, p. 30) 

Sărbătoarea cuviosului Dimitrie cel nou ( Basarabov) - Părintele Gheorghe 
Calciu şi Sfântul Serghie Meciov despre moaştele Sfinţilor şi cinstirea lor 


- Sfintele moaşte sunt cinstite cu mare evlavie de românii credincioşi. De ce? 
Pentru că aşa au fost învăţaţi sau pentru că simt că le sunt de ajutor? 


- (...) Dumnezeu înzestrează cu un anumit dar, chiar şi după moarte, persoanele 
care au o viaţă spirituală înaltă. Dar nu insist în privinţa aceasta. Vreau doar să 
spun că există o relație strânsă între sufletul Sfântului şi moaştele pe care le 
venerăm. Este bine să le cinstim. Neîndoios că această sete de venerație a 
moaştelor ţine şi de o anumită relaţie care se stabileşte între credinciosul care se 
roagă sfântului şi sfântul respectiv. Sunt convins că fiecare credincios îşi dă seama 
că nu moaştele în sine aduc vindecări sau consolări, ori scăpări de necazuri, ci 
Sfântul, prin harul pe care Dumnezeu i l-a dat, poate să opereze prin acele părticele 
de moaşte. Dacă există persoane care cred că moaştele fac bine, nu Dumnezeu 
Însuşi, înseamnă că au căzut într-un exces, foarte aproape de idolatrie. 


- Dacă Sfântul lucrează prin harul căpătat de la Dumnezeu şi nu prin moaşte 
Sau prin icoana — numită în popor “făcătoare de minuni” - n-ar fi mai bine să ne 
rugăm direct sfântului, fără să mai mergem dinaintea moaştelor şi icoanelor? 

- Sunt oameni care fac şi lucrul ăsta. In primul rând, contează rugăciunea, dar este 
de folos şi contactul cu Sfintele moaşte sau cu icoanele. Pentru că omul are nevoie 


de anumite trepte pentru ridicarea în viaţa sa spirituală. Relaţia cu sfântul se 
stabileşte mai bine aşa, în mod personal. Părinşele Stăniloae se întreba: “Cum se 
face ca un milion de oameni se roagă unui Sfânt, iar Sfântul le răspunde 
tuturor?” Explicaţia este că Sfinţii primesc de la Dumnezeu darul de a asculta 


în acelaşi timp un milion de rugăciuni, de a face distincţia şi de a le da ajutor 
tuturor. 


Prezenţa moaştelor este, însă, pentru cei mai mulți, certitudinea că minunea este 
posibilă. Atâta vreme cât vezi trupul neputrezit al unui Sfânt, înseamnă că acela 
poate să te ajute. Am constatat că, indiferent dacă eşti credincios sau ateu, nevoia 
de miracol este la fel de mare. În Occident, vrăjitoarele şi ghicitoarele sunt la mare 
căutare. Este o rătăcire pentru noi, oamenii, născocită de diavol, pentru a satisface 
setea noastră de miracol. Probabil că şi aici, în ţară, sunt oameni care merg la 
moaşte, dar şi la vrăjitoare. Este un amestec neîngăduit. 


- Părinte, dar dacă oamenii Sunt ataşaţi de moaştele Sfinţilor, de ce majoritatea 
dau buzna să se închine dinaintea moaştelor doar la hramuri? E mai mare harul 
sfântului atunci? 


- Nu, dar noi ne legăm de anumite date, de aniversări şi comemorări. Oamenii cred 
că atunci puterea sfântului creşte. Şi cred că au dreptate până la urmă, căci 
nădejdea şi credinţa oamenilor e mai mare atunci şi sfântul răspunde altfel. Când 
eram profesor la Seminar, studenţii şi elevii făceau de gardă la Sfintele moaşte din 
biserica noastră, pentru a păstra ordinea celor care doreau să se închine la ele. Într- 
una din zile, un băiat care făcea de gardă, foarte deştept şi curat, pe care îl 
consideram cu multă credinţă, a venit la mine şi mi-a spus: “Părinte, acuma cred”. 
Asistase la o minune: o femeie paralizată a fost vindecată de Sfântul Dumitru. 
Deci, minunea este făcută nu numai pentru cel vindecat, ci şi pentru cei care sunt 
de faţă. Apoi, rugăciunea comună, care se face la o astfel de prăznuire, este mai 
ascultată de Dumnezeu decât cea individuală, pentru că se creează o emulaţie 
spirituală în care sufletul este mai adânc implicat. Şi sigur că răspunsul este pe 
măsura credinţei noastre. Oamenii se adună şi se încurajează în spirit, fără să ştie, 
pentru credinţă, pentru venerarea moaştelor. 


Important este însă ca oamenii să nu-şi facă idol. Să nu uite că dincolo de moaşte 
este Sfântul şi mai ales, este Dumnezeu, care îi dă putere sfântului şi care face ca 
minunea să se realizeze. Se ştie că acolo unde credinţa se bazează exclusiv pe 

minuni, nu este credinţă tare. Dar de multe ori, printr-o minune, se realizează 
convertiri, unele chiar dramatice. 


- Cum realizăm că suntem dinaintea unor moaşte? 


- Moaştele sunt consacrate de Biserică, asta e garanţia. Vindecările sau întoarcerea 
la credinţă sunt consecinţe ale acestui fapt, că moaştele sunt consacrate de Biserică. 


- Dar dacă ne aflăm în faţa rămăşiţelor pământeşti, neputrezite, binemirositoare 
şi chiar făcătoare de minuni ale unui om care încă nu a fost canonizat de 
Biserică?... Cum se întâmplă cu trupul Părintelui Ilie Lăcătuşu din Giuleşti, 
care are toate semnele sfintelor moaşte, dar Părintele nu e canonizat. Sunt sfinte 
moaşte sau nu? 


- Sunt moaşte dacă sunt împlinite toate canoanele şi fac minuni. Insă constatarea 
Bisericii este importantă şi ea vine prudentă, după ce se verifică toate semnele. Nu 
e rău că se întâmplă astfel. 


- Părintele Iustin Pârvu, starețul Mănăstirii Petru Vodă — Neamţ, a atras atenţia 
că țara este plină de sfinte moaşte nerecunoscute de Biserică. Şi spune Sfinţia Sa 
că şi din această pricină ne bate Dumnezeu. Părintele Iustin a arătat că în 
gropile comune unde au fost depuse trupurile deţinuţilor politici morţi pentru 
credinţa în Hristos, aşa cum este cea din Râpă Robilor de la Aiud, sunt sfinte 
moaşte. De altfel, Părintele Iustin a luat de acolo mai multe rămăşiţe pământeşti 
şi le-a depus într-o raclă în biserica mănăstirii. Cum ne raportăm la aceste 
rămăşiţe pământeşti ale unor oameni martirizaţi pentru credinţa lor? 


- Ierarhii Bisericii Ortodoxe Române nu au curaj să declare că rămăşiţele 
pământeşti ale foştilor deţinuţi politici ucişi pentru Hristos în temniţă sunt moaşte. 
De altfel, la Patriarhie au fost depuse mai multe dosare de canonizare, cum e cel al 
Părintelui Ilie Lăcătuşu, despre care eu cred cu tărie că este sfânt sau cel al lui 
Valeriu Gafencu. Şi Sinodul nu s-a pronunţat. În majoritate, foştii deţinuţi politici 
au fost legionari şi ierarhii se tem ca gestul lor să nu fie interpretat politic. Trebuie 
să ne raportăm cu înţelepciune şi cu atenție. Dacă Dumnezeu vrea, prin sfinți, char 
necunoscuţi sau nerecunoscuţi de noi, ne poate face bine. 


- Am constatat că în Bucureşti sunt multe biserici care au moaşte de la acelaşi 
sfânt. Cum se întâmplă ca din trupul unui Sfânt să ajungă moaşte la mai multe 
biserici? 

- În general, cei care au în grijă trupul unui sfânt, în momentul în care o biserică 
solicită o părticică, dau. Şi se întâmplă ca preoţii, când află că la cutare biserică s- 
au adus sfinte moaşte ale unui anume sfânt, să încerce să obţină şi ei părticele. 
Unele moaşte au fost cumpărate şi depuse în anumite biserici. Dar dacă trupul 
întreg rămâne neputrezit, în general este păstrat astfel. Trupul Sfântului Nectarie a 
fost neputrezit timp de 20 de ani, după care carnea a dispărut şi a rămas numai 
scheletul. Cei care îl aveau în grijă au început să dea părticele. Putrezirea lui a 
stârnit unele decepţii, sunt persoane care s-au gândit că Dumnezeu nu a lăsat 
sfinţenia în el. Preoţii au stabilit însă că Dumnezeu a lăsat aşa ca părticele din 
Sfântul Nectarie să meargă în toată lumea, iar prin puterea divină să facă minuni. 


- Nu există pericolul să se facă un comerţ cu moaşte? 


- EI, şi Sfinţii sunt supuşi unui risc, unor obiceiuri ale noastre... (zâmbeşte). Eu mă 
gândesc că poate sfântul s-a rugat la Dumnezeu să ajungă, chiar şi cumpărat pe 
bucățele, în anumite locuri unde oamenii au mai multă nevoie de el. 


- Cineva din afara ortodoxiei ar putea considera un ritual barbar această 
împărțire a trupurilor unor morți, chiar dacă Sunt Sfinţi... 


de wie 


masă de oameni să aibă parte de lucruri minunate, de ajutor şi mângâiere. Nu toată 
lumea poate călători să se roage la racla cu Sfintele moaşte ale unui sfânt anume, 
care i-ar putea fi de ajutor. 


(...) — O biserică, adică o clădire, nu o comunitate de credincioşi, este mai bună, 
mai puternică, mai de folos oamenilor dacă adăposteşte sfinte moaşte? 


- Sfântul lucrează în sensul acesta: oamenii înşişi sunt stimulaţi să vină la biserică 
şi să creadă. Dar toate bisericile sunt pline de har, iar Dumnezeu este pretutindeni, 
nu numai unde sunt moaşte. Nu toţi sfinţii devin moaşte. Dumnezeu lucrează prin 
diverse haruri pe care le pune în anumiţi oameni. Moaştele sunt numai un fel de 
manifestare a divinității. 


- Sfinţia voastră vă amintiţi mari minuni care au impresionat mase de oameni în 
România? 


- Minuni au fost multe, cum e şi aceea cu elevul meu, despre care v-am spus, dar 
nu se face publicitate şi este mai bine aşa. Să nu fie un fel de orgoliu al bisericilor 

care au sfinte moaşte şi unde se întâmplă minuni. Dacă e publicitatea prea mare şi 
vânzoleala prea multă, nu e bine. 


- Sfinţiei voastre vi s-a întâmplat vreo minune? 


- Da. Odată, prin anul 1972 sau 73, am fost cu elevii mei de la Seminar la Biserica 
Sfântul Gheorghe, unde este depusă mâna Sfântului Nicolae. După ce am trecut 
toţi şi ne-am închinat în faţa raclei, mâna sfântului a început să răspândească adiere 
de bună mireasmă. Până atunci nu mirosea şi am socotit asta ca un semn din partea 
sfântului. Poate că-mi prevestea ce mi se va întâmpla sau poate că era bucuria 
sfântului că elevii aceia erau potriviţi să fie buni preoți. 


- La finalul acestui interviu, pentru care vă mulțumesc, Să ajungem la o 
concluzie: ce trebuie să ştie un creştin ortodox despre cinstirea Sfintelor moaşte 
şi despre închinarea la icoane? 


- Toate sunt trepte, doar trepte în urcuşul către Dumnezeu. Creştinul nu trebuie să 
se limiteze la rugăciunea dinaintea moaştelor ori chiar la rugăciunea către Sfântul 
invocat. Creştinul să fie conştient că Dumnezeu Însuşi lucrează prin sfinți şi 
răspunde rugăciunilor făcute la icoane sau la moaşte. Altminteri, va fi foarte 
aproape de idolatrie. Pericolul e foarte mare, mai ales pentru oamenii care sunt 
adânc credincioşi, dar nu au o bază a înţelegerii lui Dumnezeu”. 


(extras din interviul apărut în Formula As, nr. 741/2006) 

Sfântul Serghie Mociov: Despre moaştele sfinţilor 


“Nu cunoaştem o mulțime de lucruri dintre cele care alcătuiesc esenţa vieții 
bisericeşti şi poate că unul dintre cele mai grele şi smintitoare evenimente pe care 
le-am trăit în ultimii ani noi, credincioşii ortodocşi, a fost aşa-numita “scoatere la 
lumină a moaştelor”. 


Pentru aceia dintre noi care nu prea se descurcă în adevărata viaţă a Bisericii, care 
se bizuie nu pe experienţa Sfinţilor Părinţi, ci pe cutare sau cutare cărți ori cuvinte 
auzite, evenimentele din ultima vreme au fost cutremurătoare. Ca atare, vreau să vă 
lămuresc această problemă pe temeiul adevăratei învățături patristice a Bisericii şi 
dacă pentru mulţi au fost neaşteptate rezultatele scoaterii la lumină a moaştelor, 
poate că pentru ei nu vor fi mai puţin neaşteptate lucrurile pe care le voi spune. 


Mulţi cred că moaştele trebuie să fie “nestricate”, adică să păstreze aspectul 
trupului - iar dacă lucrurile nu stau aşa, ei strigă: “înşelăciune!”. Cel puţin, asta este 
ideea pe care se străduie din răsputeri să ne-o bage în cap. 


Cuvântul “moaşte” se întrebuinţează în primul rând cu acelaşi înţeles ca latinescul 
reliquia sau grecescul “lipsana”, care înseamnă pur şi simplu “rămăşiţe 
pământeşti”. Cuvântul nostru moşci (moaşte) vine de la rădăcina moşci (tărie), 
ceea ce pentru om e tocmai scheletul, acel reazim lăuntric pe care se ține tot trupul. 
Dacă e să luăm Molitfelnicul — cartea care îl însoţeşte pe creştin întreaga viaţă, de 
la naştere până la moarte — şi îl deschidem la “Rânduiala îngropării mirenilor”, 
îndată întâlnim acolo cuvântul “moaşte” întrebuințat cu înţelesul de “rămăşiţe 
pământeşti”: 

“Murind vreunul dintre creştini, îndată rudeniile să cheme pe preot; acesta, venind 
la casa unde este trupul (în slavona moşci, “moaştele” — n. tr.) mortului, îşi pune 
epitrahilul, pune tămâie în cădelniţa şi cădind trupul mortului şi pe cei de faţă, 
începe: Bine este cuvântat Dumnezeul nostru...”. 


La sfârşitul prohodirii, când răposatul este dus la groapa însoţit de cântarea “Sfinte 
Dumnezeule”, avem: 


“Apoi, ridicând trupul (moşci) mortului, îl duc la groapă...”. 
Şi în continuare: 


“iar după ce se pune trupul (moşci) în groapă, arhiereul sau preotul, luând 
pământ cu lopata, aruncă cruciş deasupra trupului (verhu moşcei), zicând: Al 
Domnului este pământul şi plinirea lui, lumea şi toţi cei ce locuiesc într-însa“. 
(Textul este dat conform Molitfelnicului slavon) 


În primele veacuri ale creştinismului, când moaştele Sfinților Mucenici erau 
cinstite la fel ca şi acum, ele nu erau socotite deloc “trupuri nestricate”, adică 
întregi, în înţelesul pe care îl dăm noi de obicei acestui cuvânt. Lucrul acesta apare 
foarte logic în lumina faptului că mulți dintre ei erau daţi la fiare şi chiar arşi: ce 
trup întreg putea să mai rămână din ei? Şi totuşi, mărturii despre cinstirea Sfintelor 
moaşte aflăm deja la Eusebie al Cezareii, care spune despre rămăşiţele pământeşti 
ale Sfinților Mucenici că ele, aceste rămăşiţe care reprezentau în sine țărână şi 
cenuşă, “sunt mai de preţ decât pietrele scumpe şi mai nobile decât aurul”. 


Din cuvintele acestea reiese limpede că rămăşiţele Sfinţilor Mucenici nu erau 
nicidecum socotite “nestricate” în înţelesul literal al cuvântului. 


Și Sfântul loan Gură de Aur, spunând despre fericitul Vavila: “a trecut vreme 
îndelungată de la îngroparea Sfântului Vavila, aşa încât în groapă au rămas numai 
oasele”, nu socotea, în mod evident, că trupul unui Sfânt trebuie să fie neapărat 
neputrezit. 


O mărturie asemănătoare întâlnim şi în Cuvântul lui despre Macabei: “Nu îmi 
vorbi despre ţărână, nu pune înainte cenuşă şi oasele lor putrezite de vreme, ci 
deschide ochii credinţei şi priveşte la puterea lui Dumnezeu care este în ele, la 
harul Duhului care le îmbracă la slava luminii cereşti care le înconjoară”. 

Şi Sfântul Ambrozie al Mediolanului spune că este uimitor să vezi cum trupurile 
stricăcioase ale Sfinţilor fac minuni. Se pot aduce de la numeroşi Sfinți Părinţi 


mărturii care să arate că în Biserica greacă nu s-a înţeles niciodată “trup neputrezit” 
prin cuvântul “moaşte”. 


lar dacă e să luăm practica athonită, ne vom trezi în faţa unui tablou de-a dreptul 
uimitor. Acolo este răspândită părerea potrivit căreia în privinţa fiecărui om trebuie 
să fie ad litteram cuvintele: “Ţărână eşti şi în ţărână te vei întoarce”. După ce au 
îngropat un călugăr mort, athoniţii îi scot din pământ după un anumit răstimp ca să 
vadă dacă a putrezit. Dacă trupul lui este nevătămat, ei socot că omul cu pricină a 
fost foarte păcătos, că “pământul nu-l primeşte”, încep să se roage cu osârdie 
pentru el ca Domnul să-l ierte şi pământul să îl primească. Aşadar, aici nu poate fi 
deloc vorba de nestricăciunea trupului. 


De altfel, dacă e să luăm moaştele Sfinților greci, cum ar fi loan Gură de Aur, vom 
vedea că sunt pur şi simplu părți ale scheletului. Aşa stăteau lucrurile în Biserica 
greacă. 


Dar pe pământ rusesc era altă învățătură? Să ne amintim din nou înţelesul 
= cc 


cuvântului rusesc moşci, care vine de la o rădăcină care înseamnă “puternic, tare”. 
Inţelesul acestei idei ni se va limpezi în cele ce urmează. 


lată ce spune, pe baza cercetării vechilor cronici ruseşti, Evgheni Golubinskii: 
“Concepţia corectă este aceea potrivit căreia moaştele Sfinților sunt uneori trupuri 
mai mult sau mai puţin întregi, iar alteori numai oase. Însăşi denumirea de “sfinte 
moaşte (moşci)” a rămăşiţelor arată că strămoşii noştri înțelegeau prin ele cu 
precădere oasele, deoarece cuvântul mosci înseamnă anume “oase”. 


În anul 1472, la Moscova, cu prilejul renovării catedralei Adormirii Maicii 
Domnului, au fost deschise sicriele mitropoliţilor pentru ca trupurile acestora să fie 
cercetate şi despre rezultatul acestei cercetări scrie într-o cronică: “Pe Ilona l-au 
aflat întreg, pe Fotie întreg fiind nu tot, ci doar picioarele din trup, iar pe Ciprian 
putrezit cu totul, doar moaştele”: este cu totul limpede că “doar moaştele” 
înseamnă “doar oasele”. În anul 1667 au fost descoperite moaştele Cuviosului Nil 
din ostrovul Stolbnai (Stolobenskii), despre care s-a adus la cunoştinţa 
mitropolitului Pitirim al Novgorodului în următorul mod: “Sicriul şi trupul lui cel 
sfânt s-au dat pământului, iar sfintele lui moaşte sunt toate întregi”. Este limpede 
că spusele “iar sfintele lui moaşte sunt toate întregi” înseamnă “iar oasele sunt 
toate întregi”. 

În aceeaşi lucrare a lui Golubinskii vedem în continuare că şi un conservator cum 
era Cuviosul Iosif de la Volokolamsk, în “Luminătorul” său, scrie despre moaşte: 
“Oasele acestea sunt la vedere pulbere şi ţărână, însă dracilor sunt de groază şi pe 
cei orbi îi luminează, pe cei leproşi şi slăbănogi şi suferinzi de orice boală îi 
vindecă... dacă vedem pe vreunul dintre Sfinţi sau os din trupul lui sau ţărână de la 
mormântul lui, le avem întru toată cinstea, ca pe nişte odoare sfinte şi cu frică ne 
închinăm lor şi cu iubire le sărutăm“. 


Mitropolitul Daniil (alt conservator — amintesc de asta întrucât tocmai la acesta era 
de aşteptat o altă învăţătură despre moaşte, fiindcă atunci era deja răspândită 
concepţia potrivit căreia moaştele înseamnă trupul întreg, nestricat) le scrie 
monahilor într-unul din cuvintele sale de învăţătură: “Cu adevărat, minune prea 
slăvită este că oasele goale izvorăsc tămăduiri“. 


Zaharia Kopastenskii, în “Palinodia” sa, explicând cuvântul “moaşte”, scrie: 
“Moaşte, adică oasele şi trupurile Sfinţilor... moaşte, adică părți din oasele şi 
trupurile Sfinulor”. 


Bineînţeles, toate acestea nu înseamnă că nu există moaşte întregi. Trupurile 
multora dintre sfinţii noştri s-au păstrat fie în întregime, fie în parte. Un exemplu 
de acest fel, mărturisit de puterea sovietică, sunt moaştele făcătorilor de minuni din 
Iaroslavl. Când au fost scoase la lumină, s-a alcătuit un act privitor la faptul că 
Sfinţii Cneji Theodor, David şi Constantin “au conservate corpul, oasele, 
cartilagiile şi pielea în stare uscată”. Bineînţeles, acesta nu e singurul caz. Aici la 
noi, în muzeu, se află trupul Sfântului Ierarh Ioasaf al Belgorodului. În Cernigov 
odihnesc moaştele Sfântului Ierarh Theodosie, căruia 1-a putrezit numai o parte din 
călcâiul unuia dintre picioare. Moaştele mitropolitului Pavel al Tobolskului, care se 
păstrează în Lavra Peşterilor din Kiev, sunt de asemenea întregi, deşi nu sunt 
socotite moaşte de sfânt. 


Dacă punem cap la cap toate aceste lucruri, devine limpede că, pe de o parte, 
Biserica, în persoana dascălilor săi, ce reprezintă conştiinţa bisericească, adică în 
persoana sfinţilor, ierarhilor şi aşa mai departe, nu a învăţat niciodată că moaştele 
sunt numai trupuri nestricate (în înţelesul pe care îl dăm noi acestei expresii) şi pe 
de altă parte, că au existat întotdeauna asemenea tendinţe. 


Proslăvirea moaştelor unui Sfânt se săvârşeşte indiferent de faptul că trupul lui a 
putrezit sau nu. Sfântul este proslăvit pentru viaţa sa şi pentru ajutorul ceresc pe 
care îl arată oamenilor atât în vremea vieţii, cât şi după moarte. lar moaştele sunt 

rămăşiţele pământeşti ale unui om sfânt, fie ele trupuri păstrate în întregime, fie 
oase şi chiar ţărână şi cenuşă. Aşa a învăţat întotdeauna Biserica. 


În ce priveşte proslăvirea unui sfânt, condiţiile legate de “nestricarea” moaştelor, 
adică de neputrezirea rămăşiţelor lui pământeşti, au apărut şi au căpătat o largă 
răspândire de-abia în ultima vreme. Ne aducem cu toţii aminte de scoaterea la 
lumină a moaştelor cuviosului Serafim din Sarov. Multora li s-a părut atunci 
smintitor faptul că au fost descoperite numai oase. În Petrograd s-au răspândit 
zvonuri potrivit cărora Starețul Serafim nu era deloc sfânt, că moaştele au fost 
scoase la lumină doar pentru că aşa au vrut Sinodul şi Suveranul; se povestea că 
actele autentice ale scoaterii la lumină a moaştelor sunt ascunse de popor. 
Zvonurile acestea tulburau societatea şi răposatul mitropolit Antonie al 
Petrogradului a fost silit să emită o enciclică în care spunea că proslăvirea 
moaştelor sfinților nu se săvârşeşte nicidecum întrucât aceştia ar avea trupuri 
nestricate, ci pentru viaţa lor. Această mărturie a secolului XX este însemnată în 
primul rând fiindcă a fost publică, iar în al doilea rând deoarece confirmă cu privire 
la marele sfânt lucrurile de care povesteau bunicii noştri - nu încape îndoială 
asupra sfinţeniei bine plăcutului lui Dumnezeu Serafim, asupra nevoinţelor lui, 
asupra rugăciunii lui, asupra ajutorului arătat de el celor în pătimiri. 


Conceptul de “moaşte nestricate” a existat, totuşi, încă din vechime. Lucrul acesta 
pare de neînțeles în fața mărturiilor pe care tocmai le-am invocat. Evident, 
cuvântul “nestricat” era folosit într-un alt înţeles. 


“În anul 1667, voievodul de Suzdal a cercetat în biserica satului Kideksa, care se 
afla la 4 verste de Suzdal şi era moşia marelui cneaz lurii Vladimirovici 
Dolgorukii, mormântul lui Boris, fiul lui Iurii, care fusese îngropat acolo în 1159. 
În raportul său către arhiepiscopul Suzdalului, ce se află la Moscova, scria că “în 

gropniță zac moaşte, oase întregi”. 


Aici este din nou important pentru noi să ne amintim că vorba rusească “moaşte” 
vine de la cuvântul moşci, adică puterea, tăria omului, care este legată de gradul de 
dezvoltare al scheletului, al oaselor lui. 


Încheind această introducere patristică, vom vorbi acum la esenţă. Când Domnul I- 
a zidit pe om, a luat din pământ ţărână şi a suflat în ea suflare de viaţă. Omul este 
numit “cununa zidirii”, el este “ împreună tăinuitor al tainelor dumnezeieşti”, cum 
spune Grigorie Teologul. Chiar şi îngerii au însemnătate de fiinţe slujitoare, pe 
când omul a fost zidit ca să admire zidirea lui Dumnezeu. La început a fost zidită 
lumea cea nevăzută — tăria cerului, după aceea lumea văzută şi atunci Domnul l-a 

cea 


zidit pe om, în care a unit amândouă lumile. Omul este menit să fie “înger în trup”, 
după cum se cântă în troparul Prorocului Ilie — şi Biserica lăudându-i pe sfinți, 
spune despre ei: “Cea ce pe pământ sunt îngeri, iar în cer oameni ai lui 
Dumnezeu”. Omul trebuie să îşi ridice trupul până la nivelul sufletului. Sarcina 
omului este îndumnezeirea — şi nu numai a sufletului, ci şi a trupului. Sufletul a 
fost însoțit cu trupul pentru că el, după cum spune Sfântul Ierarh Grigorie 
Teologul, “ca şi pe cel ce este mai prejos (trupul — n.a.), desfăcându-l treptat de 
grosime, să-l atragă la sine şi să-l înalțe, aşa încât el, făcându-se îndrumător 
materiei slujitoare şi prefăcând-o în împreună slujitoare lui Dumnezeu, să fie 
pentru trup ceea ce Dumnezeu este pentru suflet”. 


La noi, oamenii, sufletul nu poate fi despărțit de trup (el se desparte numai la 
porunca lui Dumnezeu, când murim şi asta numai pentru o vreme), iar dacă sufletul 
omenesc e sfânt şi trupul lui este tot sfânt. 


În general, pot exista două viziuni asupra trupului. Prima este exprimată foarte clar 
în testamentului lui Lev Tolstoi, care numea trupul lucru respingător şi inutil, ce 
trebuie cât mai degrabă înlăturat ca să nu încurce viaţa altora: “... într-adevăr, m- 
am lepădat de Biserică, am încetat să mai îndeplinesc ritualurile ei şi le-am scris în 
testamentul meu celor apropiaţi ca atunci când voi muri să nu-i îngăduie lângă 
mine pe slujitorii Bisericii şi să se debaraseze de el cât mai rapid, fără nici un fel de 
invocaţii şi rugăciuni asupra lui, aşa cum se înlătură orice lucru respingător şi 
inutil, ca să nu-i încurce pe cei în viaţă”. 


După cea de-a doua viziune, trupul este socotit ca fiind de neapărată trebuință 
pentru mântuirea noastră: aceasta este viziunea Bisericii Ortodoxe. Şi Sfântul 
Ierarh Grigorie Teologul spune că sufletul va intra în lumea de Sus împreună cu 
trupul, făcându-se cu el un singur duh, o singură minte şi un singur dumnezeu — 
dumnezeu în sensul îndumnezeirii. 


Hristos a venit nu doar ca să ne întoarcă la Adam dintâiul, ci să înlăture pentru 
totdeauna din sufletele noastre putinţa de a nutri față de Dumnezeu mândrie şi 
invidie. 


“Vreţi să fiți dumnezeii? Nu aveţi decât: fiți desăvârşiţi, precum Tatăl vostru Cel 
ceresc desăvârşit este (Mt. 5, 48), fii milostivi, precum şi Tatăl vostru Cel ceresc 
este milostiv (Lc. 6, 36). Calea către îndumnezeire este deschisă, n-aveţi decât să 
umblaţi pe ea, iar acolo de voi depinde cât veţi înainta”. 


Dar ce înseamnă cuvântul “trup”? In creştinism există trei înţelesuri ale lui: 


kkkhkkrhkkhkhkkhkhkkikhkkhkhkikhkikikyik 


Xp Xe Xe e e Xe Xe e e e Xe Xe e e e e Xe e De e e e e e e e e 2 e e e Xe eX 


kkkkhkkhkhkkhkhkkhkhkhkhkhkhkhkihkikhkiir ki 


Xp XP XP Xe Xe XP XP e Xe e Xe XP e e Xe Xe Xe e e Xe Xe Xe e e e Xe Xe Xe e e e XE eX 


1) cel de trup fără de păcat, sfânt, zidire a lui Dumnezeu, acel trup despre care s-a 
zis: Cuvântul trup S-a făcut (În. 1, 14) şi care s-a sfinţit în Hristos într-aşa măsură 
încât Mântuitorul spune: cel ce mănâncă Trupul Meu... are viață veşnică (În. 6, 
54), 2) cel de “trup”, “trupesc”, adică “păcat”, “păcătos”, în antiteză cu “duh”, 
“duhovnicesc” şi 

3) trupul nostru, în care se regăsesc amândouă înțelesurile de mai înainte. Chiar 


dacă trupul nostru e păcătos, nu trebuie să uităm că el a fost zidit de Dumnezeu. 


Cine a ascultat cu luare-aminte slujba panihidei îşi aminteşte spusele următoare: 
“Plâng şi mă tânguiesc când mă gândesc la moarte şi văd în mormânt frumuseţea 
noastră, cea zidită după chipul lui Dumnezeu, zăcând grozavă, fără slavă şi fără 
chip”. 


Nu despre suflet se spune aici că a fost făcut după chipul lui Dumnezeu, ci despre 
trupul care zace în sicriu. 

Scopul vieţii creştine este dobândirea Duhului Sfânt — însă nu numai pentru suflet, 
ci şi pentru trup, precum dau mărturie prin experienţa lor, prin viaţa lor, sfinţi lui 
Dumnezeu. Cu trupul Său, Domnul a făcut minuni, a înviat chiar morți (fiul 
văduvei din Nain, fiica lui Iair). Prin trup, însăşi haina lui Hristos se sfințea şi 
devenea făcătoare de minuni — prin simpla atingere de ea s-a vindecat femeia cu 
curgere de sânge. În acelaşi fel făcea şi umbra Apostolilor minuni — cei asupra 
cărora ea cădea se vindecau de bolile lor. 


Nu am putea trăi în afara trupului. Doar cu voia lui Dumnezeu se rupe pentru o 
vreme această legătură firească. Aşadar, oamenii trebuie să devină făptura nouă şi 
trebuie să-şi amintească întotdeauna ceea ce spune Apostolul: sau nu ştiţi că trupul 
vostru este templu al Duhului Sfânt Care este în voi, pe Care Îl aveţi de la 
Dumnezeu şi că voi nu sunteţi ai voştri? (| Cor. 6, 19-20). 


După învăţătura Sfinților Părinți, trupul nostru ia de la viaţă toate cele cu care 
trăieşte sufletul: ia şi păcatul, ia şi binele; ia şi sfinţenia, ia şi sluţenia.Când vorbim 
despre păcat, vedem că Sfinţii Părinți ne sfătuiesc să învinuim pentru greşelile 
noastre nu trupul, ci duhul, gândul, pentru că răul începe nu de la trup, ci de la 
suflet şi invers — dacă în suflet este agonisită Duhului Sfânt, ea se transmite 
trupului, şi încă în aşa fel că se sfinţeşte fiecare parte a lui, fiecare os, fiecare 
mădular. 


Amintiţi-vă rugăciunile de mulțumire de după Sfânta Impărtăşanie: “Ci mai vârtos 
intră întru alcătuirea mădularelor mele şi întru toate încheieturile, în pântece şi în 

inimă, arde spini tuturor păcatelor mele... încheieturile le întăreşte cu oasele 
dimpreună; numărul drept al celor cinci simţuri îl luminează”. 


Dacă vom înţelege în acest fel legătura dintre trupul lui Hristos şi trupul nostru, 
vom pricepe de ce pentru credincioşi mormintele sfinţilor nu sunt acelaşi lucru ca 
locul unde este cinstit un oarecare om de seamă. În mormintele sfinţilor se ascunde 
harul. Una din două: ori nu credem deloc, în nimic, ori credem în agonisirea 
Duhului Sfânt de către toată fiinţa noastră — atunci şi trupurile sfinților vor fi 
pentru noi sfinte. De credem că putem primi harul lui Dumnezeu nu numai cu 
sufletul, ci şi cu trupul, vom înţelege şi cuvintele pe care le-am citat din loan Gură 
de Aur mai înainte: “Deschide ochii credinţei şi priveşte la puterea lui Dumnezeu 
care este în ele, la harul Duhului care le îmbracă, la slava luminii cereşti care le 
înconjoară”. 


Este limpede că pentru noi acele oase, ţărâna aceea vor fi de preţ nu pur şi simplu 
ca rămăşiţe pământeşti ale unor oameni dragi, ci ca vase pline de har: “cinstitele 
tale moaşte ca pe un vas al harului plin, care se revarsă, ni le-ai lăsat”. 


Aşadar, Biserica Ortodoxă ne învaţă că scopul omului întâi-zidit se atinge prin 
harul lui Dumnezeu, ce se arată prin trupurile sfinților şi prin moaştele lor. La 
Macarie Egipteanul se vorbeşte mult despre faptul că sfinții dobândesc Duhul Sfânt 
al lui Dumnezeu nu doar cu sufletul, ci şi cu trupul. 


De aceea, pentru noi dumnezeieştile slujbe nu înseamnă doar adunarea a doi sau 
trei în numele lui Dumnezeu — nu e aşa de simplu, gata, ne-am adunat şi putem 
săvârşi deja slujba. Centrul cultului e Sfânta Euharistie. Dacă dumnezeieştile slujbe 
sunt săvârşite de către noi, oameni întinați, păcătoşi şi credem că în condiţiile 
acestea se săvârşeşte cu adevărat prefacerea Sfintelor Daruri şi că atunci când ne 
împărtăşim cu Sfintele Taine avem cu adevărat înaintea noastră Trupul Domnului 
şi Sfântul Lui Sânge, ce oare ne dă această încredințare? Poate că deseori suntem 
numai cu trupul în biserică şi nu ne rugăm deloc, poate că nu se roagă nici preotul 
săvârşitor al Tainei şi cu toate astea credem că Taina se săvârşeşte. 


Trebuie să ne amintim că Biserica este întâi de toate Biserică Cerească şi că 
săvârşind Euharistia o săvârşim în numele întregii Biserici cereşti şi pământeşti, în 
numele sfinților, care cu nevoinţa cea bună s-au nevoit şi mai întâi de toate în 
numele Maicii lui Dumnezeu. Și preotul ce săvârşeşte prefacerea darurilor crede că 
ea se săvârşeşte nu datorită meritelor lui şi a rugăciunilor lui, ci în numele întregii 
Biserici cereşti: “încă aducem ie această slujbă cuvântătoare pentru (adică în 
numele — n.a.) cei adormiţi intru credință: Strămoşi, Părinţi, Patriarhi, Proroci, 

Apostoli, Propovăduitori, Evanghelişti, Mărturisitori, Pustnici şi pentru tot sufletul 
care s-a săvârşit întru bună credinţă; mai ales pentru Preasfânta, Preacurata, 
Preabinecuvântata Stăpâna noastră de Dumnezeu Născătoare şi Pururea Fecioară 
Maria” - aşadar, preotul se roagă aici în numele celor pe care el însuşi îi cheamă 
mereu în rugăciunea sa. 


În esenţă, pentru cei ce nu cred în sfinţi şi întreabă: “Dar cum se poate să ne rugăm 
sfinților, să le adresăm cereri?” nici nu se poate pune problema Tainelor, nici 
măcar a dumnezeieştilor slujbe în general. Dacă nu am avea împărtăşire cu sfinţii 
ca şi cu nişte mădulare vii ale Bisericii, n-ar putea exista nici Trupul lui Hristos, 
nici Biserica şi nici Tainele. În Biserica pământească sunt şi acum aleşi, poate că ei 
se află şi printre noi, însă noi nu-i ştim. Prin rugăciunile lor avem plinătatea vieții 
bisericeşti. Dacă pentru noi toate acestea nu sunt doar vorbe, este de înţeles pricina 
pentru care Liturghia s-a săvârşit şi se săvârşeşte pe moaşte, încă din catacombe şi 
de ce al cincilea Sinod Ecumenic a întărit acest obicei. Creştinii au crezut 
dintotdeauna că sfinte nu sunt doar sufletele, ci şi trupurile drepţilor şi al şaptelea 
Sinod Ecumenic a hotărât că fără antimis cu părticică din sfinte moaşte să nu se 
poată sfinți Biserica. 


Avem nu numai suflet, ci şi trup şi trebuie să ne rugăm împreună cu cei ce au avut 
la rândul lor trup, l-au sfințit şi ni l-au lăsat nouă. Trupurile lor au rămas şi pentru 
noi şi putem căpăta ajutor nemijlocit de la trupurile acestea. Dacă credem în 
minunile Domnului şi ale sfinților Lui, dacă credem că prin trupurile şi chiar prin 
hainele lor s-au săvârşit minuni, vom înţelege de ce credincioşilor le sunt dragi 
până şi lucrurile sfinților. 


Problema este că în vremea de acum am uitat de toate acestea, nu mai înţelegem 
nimic aşa cum trebuie, ni se pare ca trupurile noastre sunt o treabă, iar sufletele 
noastre cu totul alta — şi asta deşi avem ca exemplu viaţa lui lisus Hristos şi viețile 
sfinților. Trupurile sfinţilor sunt chezăşia a ceea ce săvârşesc cu noi dumnezeieştile 
slujbe. Trupul nostru este frumuseţe zidită după chipul lui Dumnezeu şi poate fi la 
fel de sfânt şi de nestricăcios ca sufletul. Dacă ne vom aduce aminte că păcatul e 
stricăciune, dacă pe de altă parte, vorbim de stricăciunea sufletului, este cazul să 
vorbim şi de stricăciunea sau nestricăciunea trupului. 


Intr-o rugăciune dinainte de împărtăşanie citim: “O, înfricoşată taină! O, bună mila 
lui Dumnezeu! Cum eu, fiind tină, mă împărtăşesc cu dumnezeiescul Trup şi Sânge 


şi mă fac fără stricăciune”. 


“Tină“ — asta se spune nu despre suflet, ci despre trup. 

În mod asemănător şi botezul face nestricăcios nu numai sufletul, ci şi trupul. 
Acum vom înţelege, poate, ce înseamnă expresia ““moaşte nestricate”, “oase 
nestricate”. lar pentru omul care s-a rupt de Biserică ea poate reprezenta o 
sminteală la fel cum pentru mulți poate părea smintitoare rugăciunea de cerere a 
curăţiei care se face la săvârşirea Tainei cununiei — dar curăţia nu presupune 
neapărat fecioria. Dar dacă abordaţi lucrurile acestea din altă perspectivă, din 
perspectiva bisericească, veţi vedea că noi, care avem trup, trebuie să-l facem 
împreună slujitor lui Dumnezeu şi dacă e să vorbim despre nestricăciunea 
sufletului, atunci lucrarea pentru care a venit Hristos este refacerea chipului lui 
Dumnezeu şi în trup. 


Pentru noi este ceva de neînțeles atunci când, la prohodirea unui prunc, Biserica se 
roagă pentru el ca pentru un “nestricat”. Cum adică “nestricat”? Doar o să 
putrezească! Da, dar va veni vremea, va veni ceasul în care toți cei din morminte 
vor auzi glasul Fiului lui Dumnezeu... şi vor ieşi (În. 5, 28-29); atunci va învia şi 
trupul pruncului cu pricina şi se va arăta “nestricat”. Cum va învia sufletul, aşa va 
învia şi trupul. De obicei, noi, raționalişti fiind, nu înţelegem aşa nestricăciunea 
trupului. 


Trupul nostru e stricăcios în sine şi e nevoie de altceva — de sfinţenie — pentru a-l 
face nestricăcios. Se poate vorbi de nestricăciunea sufletului şi a trupului, însă 
aceasta este lucrare dumnezeiască şi sfinţenia stă în faptul că Domnul ne dăruieşte 
această nestricăciune — “haină de nuntă”. Noi nu avem această haină şi ne rugăm ca 
să o primim: “Cămara Ta, Mântuitorule, o văd împodobită şi haină nu am ca să 
intru într-însa...” Şi noi avem încă o haină — trupul, pe care suntem datori să îl 
luminăm şi să-l înălțăm până la suflet, cu ajutorul lui Dumnezeu. 


Dacă respingem cinstirea Sfintelor moaşte, trebuie să respingem tot creştinismul, 
pentru că altfel rugăciunile noastre de la slujba înmormântării sunt hulitoare: “Cel 
ce cu mâna dintru neființă m-ai zidit şi cu chipul Tău cel dumnezeiesc m-ai cinstit, 
iar pentru călcarea poruncii iarăşi m-ai întors în pământ, din care am fost luat, la 
cel după asemănare mă ridică, cu frumuseţea cea dintâi iarăşi împodobindu-mă”. 


Firea noastră este alcătuită din suflet şi trup. Trebuie să ne îngrijim de suflet şi 
dacă acesta va deveni mai curat şi mai bun, atunci şi trupul se va curăţi. Când veţi 
începe să gândiţi aşa, veţi putea înţelege şi acea rugăciune de după împărtăşanie în 
care se vorbeşte mult de trup. 

Aşadar, Biserica a rânduit cinstirea Sfintelor moaşte în primul rând pentru că ele 
sunt “vase pline de har” şi în al doilea rând pentru că ele sunt chezăşia faptului că 
sfinții sunt împreună cu noi nu doar cu sufletul, ci şi cu trupul. 


(Sfântul Serghie Meciov, Cum să supravieţuim duhovniceşte, Editura Sophia, 
Bucureşti, 2008) 

Cinstirea Sfintelor moaşte 


Cât priveşte moaştele sfinților, Biserica şi credincioşii au convingerea că prin 
atingerea de ele şi prin rugăciunile adresate sfântului lângă moaştele lui, adeseori 
se înfăptuiesc vindecări şi alte fapte minunate datorită legăturilor duhovniceşti care 
se stabilesc între credincioşi şi persoanele reprezentate în icoane sau ale căror 
moaşte s-au păstrat şi în ultima analiză datorită lui Hristos, prin energiile necreate. 


Un temei pentru cinstirea moaştelor şi al credinţei în puterea ce iradiază din ele ni-l 
dă Sfânta Scriptură prin învierea unui mort aruncat peste osemintele proorocului 
Elisei (IV Regi 13,21). Dar nu orice trup care nu se descompune poate fi considerat 
trup sfințit, fiindcă uneori hpsa de descompunere este rezultatul păcatului şi nu al 
virtuţii. De aceea, la slujba înmormântării se citeşte rugăciunea de dezlegare a 
trupului, pentru ca trupul să se elibereze din legătura păcatului şi să se întoarcă în 
pământul din care a fost făcut. Cu adevărat sfinte sunt moaştele sfinţilor care au 
fost canonizaţi ca atare de Biserica sobornicească şi care s-au dovedit că făcătoare 
de minuni. Incoruptibilitatea sfintelor moaşte nu este rezultatul unor fenomene 
naturale, ci este darul lui Dumnezeu faţă de cei care L-au prea mărit prin viaţa lor 
sfântă şi curată. 


Puterea dumnezeiască ce lucrează prin trupurile Sfinţilor după moartea lor e o 
continuare, dar şi o intensificare a puterii ce lucra prin trupurile lor cât au fost în 
viaţă. Chiar umbra trupului lui Petru avea puterea să vindece pe bolnavii peste care 
trecea (Fapte 5, 15). Unii bolnavi se vindecau prin simpla atingere de ştergarele 
folosite de Sfântul Apostol Pavel (Fapte 19, 11). 

Menţinerea osemintelor lor în stare de incoruptibilitate este o arvună a viitoarei 
menţin incoruptibile pentru că în ele se menţine o putere dumnezeiască din vremea 
când trupurile lor erau unite cu sufletul. Ba, mai mult, asupra lor se prelungeşte 
starea de îndumnezeire sporită a sufletelor lor din starea actuală. Aceasta se 
datorează faptului că puterile sufletului şi harul dumnezeiesc din el îşi prelungesc 
lucrarea şi în trup, înfăptuind şi în acesta o stare de sfinţenie, cât timp sfântul 
trăieşte pe pământ şi un fel de stare de incoruptibilitate, după trecerea sufletului 
sfântului, prin moarte, la o stare mai accentuată de îndumnezeire. 


Menţinându-se incoruptibile, osemintele Sfinților arată că sufletul lor şi harul 
Sfântului Duh din ei rămân mai departe într-o legătură cu trupurile lor, aşa cum 
arăta şi Sfântul Grigore de Nyssa. De aceea, cei ce se roagă lângă osemintele 
sfântului nu se adresează propriu zis acestor oseminte, ci persoanei sfântului. 
Cinstirea trece la persoană, ca şi în cazul cinstirii icoanelor. Moaştele sunt astfel o 
anticipare a trupului pnevmatizat de după înviere. Cultul sfintelor moaşte păstrează 
vie în conştiinţa credinciosului ideea că trupul n-a fost făcut să moară, ci să învieze 
ŞI să se înveşnicească în Hristos“. 


Pr. Dumitru Popescu, “Cinstirea Sfintelor Moaşte” 

Gheorghe Vasilescu - Sfântul Dimitrie cel nou, ocrotitorul Capitalei 

Dată fiind evlavia poporului nostru drept-credincios, Bucureştiul a avut, ca şi alte 
aşezări ale ţării, încă de la începuturile existenţei sale ca târg de meşteşugari şi 
negustori, un patron spiritual, un sfânt ocrotitor, recunoscut şi cinstit ca atare de 
obştea locuitorilor săi. Sfântul cuvios Dimitrie cel nou, un smerit monah din 
secolul al XIII-lea, trăitor la sudul Dunării, a devenit ocrotitorul Capitalei odată 
cu aşezarea moaştelor sale în Catedrala Mitropoliei, la 13 iulie 1774, în timpul 
ocupaţiei ruseşti a Țării Româneşti (1769-1774). Sfântul cuvios Dimitrie a fost 
proclamat oficial ocrotitorul oraşului Bucureşti de către mitropolitul Filaret al 
II-lea (1792-1793). De atunci şi până astăzi, popularitatea lui n-a scăzut cu nimic. 
Și astăzi, ca şi acum două sute de ani, nu numai bucureştenii urcă zilnic şi în număr 
mare Colina Mitropoliei, ca să se închine cu evlavie la sfintele lui moaşte, dar şi 
mulţi credincioşi din toată ţara. 


În lipsa unor mărturii directe privind pe cel dintâi patron spiritual al Bucureştiului, 
nu ne rămâne decât să ne ghidăm după sigiliul Sfântului „orăşenesc“, ţinând seama 
de faptul că, potrivit unei mai vechi tradiţii, sfântul ocrotitor era reprezentat pe 
emblema (stema) conducerii administrative a oraşului. Numai că, deşi existenţa 
cetăţii Bucureşti este atestată documentar încă de la 20 septembrie 1459, într-un 
hrisov domnesc al lui Vlad Ţepeş, totuşi, de la această dată şi până la 13 mai 1563, 
de când datează primul document marcat cu sigiliul oraşului, cunoscut până astăzi, 

nu avem nici o altă dovadă privind organizarea administrativă a aşezării de pe 
malurile Dâmboviţei. 


Seria actelor pecetluite cu sigiliul oraşului începe, deci, la 13 mai 1563, şi se 
încheie la 10 martie 1699, când Constantin Vodă Brâncoveanu, nemaitolerând 
instituţia Sfatului orăşenesc, ales anual de obştea târgoveţilor pentru administrarea 
Bucureştiului, a desfiinţat acest organ administrativ şi a trecut atribuţiile sale pe 
seama dregătorilor domneşti. 


Maica Domnului, ocrotitoarea Bucureştiului 


Întreaga activitate a conducerii administrative a Bucureştiului era legată în această 
epocă de biserica „pazarului“ (Bazarul sau târgul oraşului) de lângă Curtea 
domnească. Deosebită de biserica Curţii domneşti, biserica din „pazar“ era aceea 
numită a Doamnei Maria şi a Doamnei Stana, distrusă de turci la 1595. În această 
biserică se făcea alegerea membrilor Sfatului orăşenesc, în fiecare an, primăvara, 
unde li se încredinţau şi însemnele demnităţii lor, împreună cu catastiful oraşului, 
în care se treceau schimbările de proprietăţi, şi tot acolo se păstra sigiliul 
Bucureştiului. 


Cum sigiliul oraşului înfățişa în această vreme pe Maica Domnului cu Pruncul 
lisus, logic este că biserica din „pazar“ avea acest hram. Şi, potrivit tradiţiei, 
hramul bisericii în jurul căreia se desfăşura viaţa obştească era luat ca regulă 
generală, drept patron al oraşului. Acest patronaj spiritual s-a menţinut şi după 
dispariția bisericii din „pazar“, care n-a mai fost refăcută, cum se vede pe sigiliul 
oraşului folosit până la 1634. Aşadar, în secolul al XVI-lea, Bucureştiul a avut ca 
ocrotitor spiritual pe Maica Domnului. 


După anul 1634, şi îndeosebi din 1659, când Domnul țării îşi muta definitiv 
reşedinţa de la Târgovişte la Bucureşti, creşte importanţa Curţii domneşti (Curtea 
Veche), în jurul căreia începe să se desfăşoare viaţa publică a oraşului. Odată cu 
aceasta sporeşte şi prestigiul bisericii Curţii domneşti, al cărei hram, „Buna 
Vestire“, înfățişând pe Fecioara Maria şi Sfântul Arhanghel Gabriel, înlocuieşte pe 
Maica Domnului în sigiliul oraşului, tot timpul până la 1698, când Sfatul orăşenesc 
se desfiinţează. Prin urmare, în secolul al XVII-lea, sărbătoarea oraşului 
Bucureşti era Buna Vestire. 


Pelerinaj la hramul Sfinţilor Împărați Constantin şi Elena 

În veacul al XVIII-lea, cum aflăm din izvoare literare, căci nu mai avem sigilii ale 
Sfatului orăşenesc până în epoca modernă, Bucureştiul şi-a luat ca ocrotitori 
spirituali pe Sfinţii Împărați Constantin şi Elena, hramul frumoasei biserici a 
mănăstirii lui Constantin Vodă Şerban (1654-1658), devenită oficial, la 1668, 
catedrală şi reşedinţă a Mitropoliei Ţării Româneşti. În fiecare an, la 21 mai, în 
ziua hramului Sfinţilor Împărați Constantin şi Elena, se făcea mare „alai“ la 
Mitropolie, adică pelerinaj, cu boieri şi popor, în frunte cu Vodă. Alaiul pornea de 
la Curtea domnească, în sunetul clopotelor de la toate bisericile bucureştene, care 
băteau de sărbătoare, urca Colina Mitropoliei şi era întâmpinat în uşa bisericii de 
mitropolit, cu Evanghelia şi crucea, înconjurat de arhierei, de preoți şi diaconi. 
Liturghia era săvârşită de mitropolit, împreună cu arhiereii şi cu stareţii tuturor 
mănăstirilor din Bucureşti. După Liturghie, Vodă se întorcea la Curtea domnească 
cu acelaşi alai cu care venise la Mitropolie şi împărțea caftane şi slujbe la boieri, 
ierta pe osândiţi şi scădea pedepsele cele mari. 


Aducerea moaştelor Sfântului Dimitrie la Bucureşti 


Cu vremea, Sfinţii Împărați Constantin şi Elena au încetat a mai fi patronii 
Bucureştiului, luându-le locul Sfântul Cuvios Dimitrie, un smerit monah din 
secolul al XIII-lea, trăitor la sudul Dunării, ale cărui moaşte au fost aşezate în 
Catedrala Mitropoliei la 13 iulie 1774, sub păstorirea mitropolitului Grigorie al 
II-lea (1760-1787), în timpul ocupaţiei ruseşti a Ţării Româneşti (1769-1774). 


Se presupune că el a trăit pe vremea dinastiei româneşti a Asăneştilor sau cel mai 
târziu pe vremea Cruciadei a IV-a (1204-1261). Peste câteva sute de ani, pe timpul 
stăpânirii turceşti în Peninsula Balcanică, moaştele sale neputrezite au fost 
descoperite în albia râului Lom şi duse în satul Basarabov, din dreapta Dunării, 
vizavi de oraşul Giurgiu. Auzind despre această descoperire, domnul creştin al 
Țării Româneşti a trimis meşteri şi bani şi au ridicat acolo o biserică, în care au fost 
aşezate moaştele Sfântului. În vremea războiului ruso-turc din 1769-1774, 
generalul rus Petru Saltacov a trecut Dunărea, călcând Rusciucul şi o serie de sate, 
între care şi Basarabov. Găsind moaştele Sfântului Dimitrie, generalul evlavios le-a 
ridicat şi le-a adus la Bucureşti, în Catedrala Mitropoliei, cu gândul de a le duce în 
Rusia, dar la rugămintea bogatului şi influentului boier român Hagi Dimitrie, de a 
nu înstrăina sfintele moaşte, generalul rus s-a înduplecat şi le-a lăsat închinătorilor 
de aici. 


Chestiunea originii etnice a Sfântului cuvios Dimitrie este mai presus de orice 
încercare ştiinţifică de a o clarifica, deşi unii hagiografi îl consideră bulgar, iar alţii 
ca fiind de neam român sau aromân. In vremurile acelea foarte vechi şi acoperite 

de legendă, când se presupune că a vieţuit acest cuvios, populația din peninsula 
Balcanică nu era pe deplin diferențiată din punct de vedere naţional, încât cine mai 
poate să spună astăzi de ce neam a fost un sfânt asupra vieţii căruia evlavia 
credincioşilor şi depărtarea veacurilor au făcut să înflorească atâtea flori de 
hagiologie? Privind însă lucrurile în contextul împrejurărilor istorice în care a 
fost adus la Bucureşti, putem afirma cu certitudine că moaştele sale au fost luate 
din Imperiul Otoman şi Strămutate într-o ţară creştină, unde buna păstrare şi 
cinstire era asigurată chiar de cei care moralmente şi canoniceşte aveau asupra 
lor dreptul de ctitorat (patronat). 


Credincioşi din toată ţara, la racla Sfântului Dimitrie 


Sfântul cuvios Dimitrie a fost proclamat ocrotitorul oraşului Bucureşti de către 
mitropolitul Filaret al II-lea (1792-1793), cum ne spune Melchisedec Ştefănescu, 
episcopul Romanului, într-un studiu din 1887 consacrat vieţii acestui mitropolit, 
care n-a făcut decât să confirme marea evlavie a bucureştenilor pentru acest cuvios 
Părinte Dimitrie, împământenit la noi. De atunci şi până astăzi, popularitatea lui n- 
a scăzut cu nimic. Şi astăzi, ca şi acum două sute de ani, nu numai bucureştenii 
urcă zilnic şi în număr mare Colina Mitropoliei ca să se închine cu evlavie la 
sfintele lui moaşte, dar şi mulţi credincioşi din toată ţara. 


Sfântul cuvios Dimitrie a fost numit şi „cel nou“ pentru a nu fi confundat cu 
Sfântul mare mucenic Dimitrie, izvorâtorul de mir, înscris în calendar la 26 
octombrie, ale cărui moaşte se păstrează în catedrala din Tesalonic (Grecia). 


În anul 1955, constatând marea cinstire a Sfântului cuvios Dimitrie în evlavia 
românilor din întreaga ţară, la propunerea marelui patriarh Justinian Marina, 
Sfântul Sinod a proclamat generalizarea cultului său în întreaga Biserică Ortodoxă 
Română, stabilindu-i ca zi de prăznuire 27 octombrie, a doua zi după sărbătoarea 
Sfântului mare mucenic Dimitrie. Această hotărâre sinodală, primită cu mare 
bucurie de credincioşi, a fost şi un act de curaj al patriarhului Justinian față de 
intenţia edililor atei ai oraşului, care, incomodaţi de prezenţa zilnică şi în număr 
mare a bucureştenilor pe Colina Mitropoliei, la moaştele Sfântului cuvios Dimitrie, 
căutau să-l scoată din Catedrală şi să-l ducă la una din mănăstirile din împrejurimi. 


Pelerinaj timp de o lună la moaştele Sfântului 
Au bucureştenii evlavie şi pentru moaştele altor sfinți din oraşul lor, dar ei nu 


aleargă să se închine cu mai mare cinstire şi cu neclătinată credinţă ca la moaştele 
Sfântului cuvios Dimitrie. Când moaştele Sfântului, în vremuri de grea cumpănă, 

au părăsit Catedrala, ca în 1821, de pildă, ascunse de călugări de frica 
„Zzavergiilor, carjaliilor şi altor lifte păgâne“, sau în 1918, în timpul ocupaţiei 
germane, răpite de soldaţii bulgari pentru a fi duse la sudul Dunării, 
bucureştenii nu şi-au recăpătat liniştea până când nu le-au văzut iarăşi pe 
Colina Mitropoliei. 


Când s-a întors după zaveră, „Sfântul a fost întâmpinat la capul Podului 
Mogoşoaiei de Grigore Vodă Ghica, de mitropolit şi episcopi, de beizadele, de 
boierime, de neguţătorime şi de toată obştea bucureşteană - se spune în 
Memoriul Dârzeanului, publicat în Trompeta Carpaţilor din anul 1865 - şi a fost 
însoţit de acolo, de jos, cu capetele goale, de toţi bucureştenii, cu Domnul în 
frunte, până sus pe colină, unde a stat trei zile sub cerul liber să i se închine şi 
Să-i Ssărute mâna toţi bucureştenii, de s-au îngrozit şi nemţii -, consemnează 
documentele Mitropoliei, în fruntea cărora se aflau mitropolitul, arhierei, preoţi 
şi călugări. S-au făcut rugăciuni de mulțumire înaintea bisericii, după care racla 
cu moaştele Sfântului Cuvios Dimtirie a fost aşezată la locul de unde, cu trei zile 
în urmă, cu necinste a fost luată. A urmat un mare pelerinaj al bucureştenilor, 
care a durat o lună“. 


Minunile izbăvirii de molimă, secetă şi holeră 


Îl iubesc bucureştenii pe Sfântul cuvios Dimitrie, şi-l iubiră de la venirea lui la 
Mitropolie, pentru marea lui dragoste faţă de oraşul lor, fiindu-le ocrotitor şi 
izbăvitor. Şi, într-adevăr, Sfântul a apărat de multe ori Bucureştiul de primejdii şi 
răutăţi. În vremea lui Caragea, la 1815, de pildă, întinzându-se ciuma în Bucureşti, 
la cererea lui Vodă, călugării au scos moaştele Sfântului de la Mitropolie şi au 
ocolit oraşul, citind rugăciuni de tămăduire. Din acea zi, molima a scăzut treptat şi 
Bucureştiul a scăpat de această mare năpastă. 


La 1827, sub domnia lui Grigore Ghica, o secetă năpraznică lovind oraşul, s-a 
făcut procesiune cu moaştele Sfântului Dimitrie, purtate de preoți pe umeri, 
pornind de la Mitropolie, şi după ce ocoliră câteva străzi, „când sosiră în capul 
Podului Mogoşoaei, începu să plouă. Vodă şi boierii şi norodul care erau după 
Sfânt fură udaţi până la piele. Şi ploaia a ţinut trei zile, cu mici întreruperi“, ne 
spune în memoriile sale colonelul D. Pappazoglu, care a luat parte la această 
procesiune. 


În 1831 se ivi holera şi mulţi bucureşteni fugiră care pe unde putură, încât oraşul 
rămase aproape pustiu. La porunca generalului Kiseleff, preşedintele Divanului 
Țării Româneşti, moaştele Sfântului au fost duse pe Câmpia Filaret, - era în 15 


kkkhkkrhkkhkhkkhhkkikhkkhkihkikhkikikyik 


e Xe Xe e e Xe Xe e e Xe Xe Xe e e e e 2 De De e e e e e e e e 2 e e e Xe eX 


kkkkkkhkhkkhkhkkhkhkhkhkhkhkhkhkikhkikir ki 


Xp Xe Xp e Xe XP XP e e e Xe Xe e e Xe Xe Xe e e Xe Xe Xe Xe e e Xe Xe Xe e e eX eX 


septembrie, - unde mitropolitul şi călugării au făcut rugăciuni pentru încetarea 
molimei, în prezenţa generalilor şi ofiţerilor ruşi, a boierilor, clerului şi poporului 
care mai rămăsese în oraş. „Din ziua aceea şi până la începutul lunii octombrie - 
ne spune tot colonelul D. Papazoglu - a scăzut repede numărul morţilor, care până 
atunci atinsese 160 pe zi“. 


Iată numai câteva dintre minunile pe care Sfântul cuvios Dimitrie le-a făcut pentru 
ocrotirea bucureştenilor, şi exemplele pot continua până în vremea noastră. Am 
mai adăuga zădărnicia intenţiei autorităţilor comuniste de a strămuta Catedrala şi 
Reşedinţa Patriarhiei de pe locul actual. Abandonarea acestei intenții de către 
autorităţi, într-un mod inexplicabil, la scurtă vreme după anunţarea ei, se poate 
pune şi pe seama refuzului Sfântului Cuvios Dimitrie de a părăsi Mitropolia, unde 
sălăşluieşte de peste două sute de ani, a dorinţei sale de a rămâne în mijlocul 
bucureştenilor, ca să se roage în continuare pentru ei la tronul Milostivului 
Dumnezeu. 


De aceea, şi bucureştenii ţin la el mai mult ca la oricare sfânt. Zilnic ei vin la 
Catedrala Patriarhiei să se închine şi să se roage la sfintele lui moaşte. Iar la 27 
octombrie, ziua de prăznuire a Sfântului Cuvios Dimitrie cel Nou, ba chiar cu 
două-trei zile înainte, în fiecare an, prin faţa raclei cu sfintele lui moaşte, aşezată 
sub un baldachin, lângă Catedrală, trec sute de mii de pelerini. 


De ce chipul Sfântului nu apare pe stema Bucureştiului 


Cu toate aceste dovezi de netăgăduit ale cinstirii Sfântului cuvios Dimitrie ca 
ocrotitor al oraşului Bucureşti, el nu este reprezentat pe stema (emblema) capitalei 
României. În 1831, odată cu reînființarea Sfatului orăşenesc al capitalei Bucureşti, 
în urma introducerii Regulamentului Organic, se adopta şi un sigiliu al oraşului, 
dar fără simboluri iconografice, care se menţine până după Unirea Principatelor din 
1859. 


Alexandru loan Cuza, la propunerea lui Mihail Kogălniceanu, ministru de interne, 
şi la solicitarea Consiliului orăşenesc Bucureşti, a stabilit prin decret domnesc din 
7 decembrie 1864 o nouă stemă pentru Capitala ţării, reprezentând „un scut cu 
Sfântul mare martir Dimitrie (patronul oraşului)“, ținând într-o mână sulița şi în 
alta crucea (vezi Monitorul Oficial nr. 2.771/1864). Or, aici a intervenit o 
inexplicabilă confuzie, remarcată şi de unii istorici şi heraldişti de seamă, precum 
Ştefan D. Grecianu, Dan Cernovodeanu, Maria Dogaru şi alții, care se menţine 
până astăzi. Patronul spiritual al capitalei nu este Sfântul Mare Mucenic Dimitrie, 
Izvorâtorul de mir, înscris în calendar la 26 octombrie, un sfânt militar roman, 

martirizat la Tesalonic, la anul 303, în timpul împăratului Dioclețian, ci Sfântul 
Cuvios Dimitrie cel Nou, un monah ascet, nevoitor şi rugător la Mântuitorul 
Hristos pentru binele semenilor săi, prăznuit a doua zi, la 27 octombrie, ale cărui 
moaşte întregi se află în Catedrala Mitropoliei din Bucureşti de la 13 iulie 1774 şi 
naturalizat la noi prin cinstirea lui în evlavia bucureştenilor. 


Stema Bucureştiului s-a menţinut în această reprezentare, cu unele schimbări 
neesenţiale privind înfăţişarea Sfântului mucenic Dimitrie - care apare fie ecvestru, 
cu mantie pe umeri şi în mână cu o lance cu vârful în jos, în lupta cu balaurul, fie 
pedestru, în armură romană, având în mâna dreaptă crucea, iar în stânga lancea - 
până în anul 1930. În acest an se adoptă o nouă stemă pentru Capitala ţării, care 
menţine confuzia, căci îl înfăţişează tot pe Sfântul mucenic Dimitrie, cu tunică 
romană şi sandale, purtând crucea în mâna dreaptă şi sulița în cea stângă. Această 
stemă a fost folosită până în 1948, când Capitala, ca şi celelalte oraşe ale ţării, a 
rămas fără emblemă. În 1970, când s-au fixat noile steme ale judeţelor şi 
municipiilor, Bucureştiului 1 s-au atribuit noi simboluri heraldice, menite să arate 
că este Capitala ţării şi totodată un centru cultural şi industrial. 


În 1992, Consiliul Municipal Bucureşti a reluat stema din 1930, fără nici o 
modificare, perpetuând astfel confuzia făcută încă din 1864, care se cere să fie 
îndreptată. Pe bună dreptate bucureştenii se întreabă de ce să figureze în emblema 
oraşului Sfântul mare mucenic Dimitrie, un sfânt militar, care nu este din neamul 
nostru şi nu are moaştele la noi în ţară, şi să nu fie reprezentat Sfântul cuvios 
Dimitrie cel nou, naturalizat la noi prin evlavia credincioşilor şi cu moaştele în 
Catedrala Patriarhiei, proclamat de Biserica noastră sfânt autohton, ca şi Sfânta 
Parascheva de la laşi sau Sfânta Filofteia de la Curtea de Argeş ori Sfântul 
Grigorie Decapolitul de la Bistriţa. Desigur, aceasta nu-i împiedica pe bucureşteni, 
şi chiar pe edilii oraşului, să-l cinstească pe Sfântul cuvios Dimitrie cel nou ca pe 
patronul lor spiritual şi să se închine cu evlavie la sfintele lui moaşte, care au 
fost binecuvântate de Dumnezeu cu har deosebit, de a fi izvor de sfinţenie, de 
tămăduire de boli, de izbăvire de primejdii, revărsând asupra celor ce-i cer 
ajutorul adevărate daruri duhovniceşti. 


(Ziarul Lumina.ro) 

Augustin Păunoiu - Sfântul Dimitrie cel nou în istoria mai veche şi mai nouă a 
Bucureştiului 


Din 1774, anul în care au poposit pe pământ românesc, moaştele Sfântului Dimitrie 
cel nou au reprezentat un sprijin pentru toţi care cer mijlocirea sfinților în viaţa lor. 
De atunci, Muntenia a trecut prin multe încercări, iar Sfântul a răspuns la chemarea 
celor care au avut nevoie de ajutorul lui, fiind socotit, pe drept cuvânt, ocrotitorul 
Bucureştilor. Despre faptele minunate petrecute în decursul timpului la moaştele 
Sfântului, aşa cum s-au păstrat în cronicile vremii, l-am întrebat pe părintele Florin 
Șerbănescu, Consilier patriarhal, coordonator al sectorului Patrimoniu Cultural din 
cadrul Patriarhiei Române. 


Sfântul Dimitrie Basarabov, ca de altfel toţi plăcuţii lui Dumnezeu, nu a rămas fără 
răspuns la rugăciunile pe care oamenii i le-au adresat, mai cu seamă în vremuri de 
necaz. Părinte profesor, care ar fi principalele momente consemnate de istoria 
bisericească, când credincioşii munteni au beneficiat de ajutorul Sfântului 
Dimitrie Basarabov? 


Primul fapt minunat săvârşit de cuviosul Dimitrie s-a petrecut pe la începutul 
secolului al XIX-lea, în timpul domnitorului Caragea, când la Bucureşti a izbucnit 
0 epidemie de ciumă care s-a extins cu repeziciune în tot oraşul. Era în 1814, iar 
„Ciuma lui Caragea“, cum apare menţionat în istorie acest eveniment, începea să 
facă ravagii. Văzând că boala nu conteneşte, ci se răspândește tot mai mult, la 
cererea domnului, călugării au scos moaştele cuviosului Dimitrie care se aflau la 

Mitropolie şi au ocolit oraşul în procesiune, citind rugăciuni prin care implorau 
ajutorul Sfântului în oprirea molimei. Din acea zi, ciuma a scăzut în intensitate, şi 
locuitorii Capitalei au reuşit să scape de cumplita epidemie. 


„Vodă, boierii şi norodul fură udaţi până la piele“ 


Sfântul s-a arătat nu numai ajutător în bolile care decimau populaţia din trecut, ci a 
răspuns credincioşilor şi în vremurile de secetă. Sub domnia lui Grigore Ghica, pe 
la 1827, în Muntenia, lipsa apei făcuse ca recolta să fie pe cale de a se compromite. 
Foametea bătea la uşă şi din nou oamenii au chemat în ajutor pe Sfântul Dimitrie 
cel Nou. Se ştie că moaştele nu erau scoase din biserică decât în cazuri 
excepționale. Seceta năpraznică a făcut ca racla Cuviosului să fie din nou scoasă şi 
purtată de preoţii catedralei pe umeri, în procesiunea care s-a desfăşurat în oraş. 
Memoriile colonelului Papazoglu, el însuşi participant la acest moment, surprind 
cel mai bine evenimentele din acea vreme. „După ce au ocolit câteva străzi (preoți 
şi credincioşi cu racla având trupul Sfântului), când sosiră în capul Podului 
Mogoşoaiei, începu să plouă. Vodă şi boierii şi norodul care erau după Sfânt fură 
udaţi până la piele. Și ploaia a ţinut trei zile, cu mici întreruperi.“ 


Oprirea în chip minunat a epidemiei de holeră 


Pentru Muntenia, secolul al XIX-lea a fost unul plin de încercări. Apariţia holerei a 
fost una dintre ele. Cum a fost stopată răspândirea acestei boli, ştiind că în acea 
vreme nu existau medicamente adecvate? 


Tot colonelul Dimitrie Papazoglu a fost martor la un alt fapt minunat, oprirea 
holerei care s-a abătut asupra Bucureştiului în anul 1831. Oraşul, mărturisesc 
cronicile, rămăsese aproape pustiu, locuitorii fugind care pe unde au putut din 
calea groaznicei maladii. Preşedintele Divanului Țării Româneşti pe atunci era 
generalul Pavel D. Kiseleff. La cererea lui, în data de 15 septembrie, moaştele 
Sfântului au fost duse pe câmpia Filaret, unde, în prezenţa autorităţilor militare 
ruse, generali şi ofiţeri, a preoților şi credincioşilor care nu părăsiseră oraşul, 
mitropolitul şi călugării au făcut rugăciuni pentru încetarea urgiei. „Din ziua de 15 
septembrie şi până la începutul lunii octombrie, numărul morţilor, care până 
atunci atinsese 160 pe zi, a scăzut repede.“ 


Bulgarii rătăciţi în ceaţă 


Sfântul Dimitrie a iubit locul unde a poposit de aproape 300 de ani. Istoria 
consemnează că au existat şi încercări de răpire a acestora... 

O minune petrecută cu moaştele cuviosului Dimitrie Basarabov istoria o 
consemnează la începutul secolului al XX-lea. Este vorba de încercarea soldaților 
bulgari de a răpi racla cu Sfântul, pentru a o duce în sudul Dunării. În anul 1918, în 
condiţiile în care Bucureştiul era ocupat de forţele germane, în timpul Primului 
Război Mondial, un pluton de soldaţi bulgari, care erau aliaţi ai nemților în acel 
moment, venind într-o seară cu o maşină, au pătruns în catedrală şi au luat pe 
ascuns moaştele Cuviosului, încercând să plece cu ele în Bulgaria. Dar s-a 
întâmplat un lucru care a zădărnicit planurile răpitorilor. Asupra Capitalei s-a lăsat 
în noaptea şi în dimineaţa care a urmat o ceaţă groasă, din cauza căreia multă 
vreme bulgarii au rătăcit prin Bucureşti, neaflând drumul care îi scotea afară din 
oraş. Au pierdut mult timp din pricina aceasta. Apoi, maşina care transporta racla 
cu trupul Sfântului s-a defectat. Acest lucru a permis ca în urma alarmei pe care 
paraclisierul catedralei a dat-o dimineaţa, bulgarii să poată fi ajunşi din urmă la 
Călugăreni. 


Pelerinajul după revenirea moaştelor a durat o lună 


Documentele Mitropoliei menționează bucuria cu care locuitorii Bucureştiului au 
întâmpinat revenirea moaştelor în capitală. „Sfântul a fost primit la bariera 
Bellului de mii de bucureşteni, de s-au îngrozit şi nemţii. În fruntea lor se aflau 
mitropolitul, arhierei, preoți şi călugări. S-au făcut rugăciuni de mulțumire 
înaintea bisericii, după care racla cu moaştele Sfântului Cuvios Dimitrie a fost 
aşezată la locul de unde, cu trei zile în urmă, cu necinste a fost luată. A urmat un 
mare pelerinaj al bucureştenilor care a durat o lună.“ 


„ Patriarhii au rezistat tuturor presiunilor“ 


Prezenţa raclei Sfântului Dimitrie şi pelerinajul săvârşit la aceasta în fiecare 
toamnă deranjau vizibil autorităţile de stat din perioada comunistă. Acestea au 
încercat să mute moaştele Sfântului. Care a fost răspunsul smeritului păstor din 
satul Basarabi? 


Al doilea fapt important legat de moaştele cuviosului Dimitrie care s-a petrecut în 
secolul al XX-lea se referă la timpul când a început construirea centrului civic din 
Bucureşti. Ceauşescu a făcut mari presiuni asupra ultimilor doi patriarhi, Iustin şi 
Teoctist, pentru a muta Reşedinţa patriarhală din locul unde se află şi astăzi. Li s- 
au oferit mai multe variante, Văcăreştiul, Mănăstirea Cernica şi chiar Căldă- 
ruşaniul. Principalul obstacol în calea acestui plan al comuniştilor era tradiția 
extraordinară a pelerinajului la moaştele Sfântului Dimitrie şi prezenţa lor în 
catedrală. 

De aceea, în 1984, autoritățile vremii, deranjate de prezenţa zilnică şi în număr 
mare a credincioşilor pe Dealul Patriarhiei, au hotărât mutarea Cuviosului Dimitrie 
într-o altă locaţie. Îndepărtarea moaştelor era deci obiectivul major al planului, 
care, în final, viza desfiinţarea Centrului patriarhal. Dar ani de zile acest plan nu a 
putut fi dus la îndeplinire. Prin ajutorul Sfântului, patriarhii au rezistat tuturor 
presiunilor care s-au făcut. În 1987, la un an de la întronizarea ca întâistătător al 
Bisericii Ortodoxe Române, asupra patriarhului Teoctist s-au făcut presiuni pentru 
mutarea vetrei patriarhale. Știu acest lucru pentru că în 1989, pe când lucram la 
sectorul Patrimoniu al Arhiepiscopiei, ca muzeograf, stăteam cu frica de a fi 
evacuaţi în orice moment din birourile pe care Arhiepiscopia le deţinea pe Dealul 
Patriarhiei. Dar acest plan care urmărea ştergerea de pe harta Bucureştiului a 
principalului reper spiritual nu a putut fi realizat. 


Pedeapsa Sfântului 

A existat un singur moment în care Ceauşescu a luat o măsură de mână forte. În 
chiar anul în care a fost dat jos din fruntea statului, el a fixat exact în ziua 
praznicului Sfântului Dimitrie Basarabov o sesiune a Marii Adunări Naţionale. 
Având justificare politică, voia să determine mutarea întregului pelerinaj de pe 
Dealul Patriarhiei. Deşi a fost presat, patriarhul Teoctist nu a mutat departe 
moaştele Sfântului, ci le-a dus foarte aproape, la Biserica „Sfântul Nicolae“, 
Vlădica coborând propriu-zis în direcția opusă Pieței Unirii racla Cuviosului. 
Pelerinajul s-a făcut tot pe lângă Dealul Patriarhiei. Îmi amintesc cum stătea lumea 
înşirată de-a lungul bulevardului care se numeşte astăzi Regina Maria, pe atunci se 
chema George Coşbuc. Dealul a rămas chiar şi în aceste condiţii în centrul acestui 
pelerinaj. La două luni distanţă, Ceauşescu a căzut. Multă lume a făcut o legătură 
între necugetata îndrăzneală a lui Ceauşescu de a muta moaştele Sfântului şi 
evenimentul petrecut la puţină vreme după aceea, sfârşitul dictatorului comunist, 
considerând că a existat o pedeapsă din partea Cuviosului Dimitrie. 


(Ziarul Lumina.ro) 

Veşmântul cuviosului Dimitrie cel nou 


Credincioşii care vin la Catedrala patriarhală pentru a se închina la moaştele 
cuviosului Dimitrie cel nou au putut observa că veşmântul ocrotitorului 
Bucureştilor nu este întotdeauna acelaşi. Acesta este schimbat de mai multe ori pe 
an. 


„De câteva ori pe an, în preajma unor sărbători importante aşa cum este Învierea 
Domnului sau Naşterea Mântuitorului, înaintea începerii Postului Păresimilor, a 
Postului Sfintelor Paşti, înaintea Postului Crăciunului şi cu alte câteva ocazii legate 
de marile sărbători şi mai ales de pomenirea Sfântului cuvios Dimitrie cel nou, 
veşmântul care acoperă cinstitele sale moaşte este schimbat. Aceste veşminte se 
schimbă de către personalul Catedralei Patriarhale. 


Un slujitor al Catedralei Patriarhale citeşte Acatistul Sfântului cuvios Dimitrie cel 
nou în timp ce ceilalți schimbă veşmântul. Este demn de amintit faptul că mâinile 
Sfântului cuvios Dimitrie au fost lăsate dincolo de un veşmânt care le acoperă în 
întregime. Astfel încât toţi credincioşii care venerează cinstitele sale moaşte pot 
săruta unul dintre degetele Sfântului cuvios Dimitrie cel nou. În cazul altor sfinţi 
din Biserică Ortodoxă Română sau chiar din alte locuri cunoscute ale Ortodoxiei 
nu se pot atinge direct moaştele sfântului respectiv”, a mărturisit Arhim. Timotei 
Aioanei, Mare Eclesiarh al Catedralei patriarhale. 

S-a încetățenit obiceiul ca veşmintele să fie donate de credincioşi, ca dar adus 
pentru multele binefaceri primite de la cuviosul Dimitrie cel nou, informează 
Trinitas TV. 


Moaştele cuviosului Dimitrie cel nou au fost aşezate în Catedrala patriarhală la 13 
iulie 1774. Cuviosul a fost proclamat ocrotitorul spiritual al Catedralei şi al 
oraşului Bucureşti de Mitropolitul Filaret al II-lea. 


Istorioară - Prietenii creștinului 


Un om i-a zis prietenului său: "Vreau să-l văd pe împărat, vino cu mine”. 

Prietenul îi răspunde: "Vin cu tine până la jumătatea drumului”. 

Atunci el îi zice altui prieten: "Vino tu şi mă conduce până la împărat". 

Acesta îi răspunde: "Te duc până la palatul împăratului". 

Omul zice şi unui al treilea prieten: "Vino cu mine până la împărat". 

EI îi răspunde: "Merg, intru în palat, stau, vorbesc şi te duc la împărat“. 

Primul prieten este asceza, care îl conduce pe călugăr o bucată de drum; al 
doilea este curăţia, care merge cu el până la cer; al treilea este milostivirea, care- 
I duce până la Împăratul nostru Dumnezeu, cu îndrăzneală! 

Semnificaţia numelui Dumitru 


Dumitru 


i Dima mitică Mitruţ 
Mitru Mica 
Dimutrie Dumitrina 


Dumitru, Dumitra - din greacă: pământul-mamă, în sensul legăturii sfinte dintre om 
şi natură, dintre om şi pământul din care a fost făcut. Omul nu poate trăi rupt de 
natură în mijlocul căreia a fost creat de Dumnezeu. Aşa cum trebuie să păstrăm în 
ordine şi în curăţenie casa sau gospodăria noastră, la fel, după puterile fiecăruia, 
trebuie să ne îngrijim de tot ce ne înconjoară; natura întreagă este "casa" în care 
trăim împreună, cu toţii. Pe stradă, în parc, în excursie - peste tot trebuie să păstrăm 
curăţenia şi ordinea. - "Pământ eşti şi în pământ te vei întoarce!" - Sfânta Scriptură, 
Facerea III, 19. 


Derivate: Dimitrie, Dumitrache, Mitru, Mitra, Dima, Mimi ş.a. 
De-a lungul vremii, au trăit mai mul sfinţi cu acest frumos nume. 


Sfântul mare mucenic Dimitrie (299) este unul dintre cei mai preţuiți sfinţi din ca- 
lendarul creştin, multe şi mari minuni fiind legate de numele acestuia. Sărbătoarea 
Sfântului mare mucenic Dimitrie este 26 octombrie. 


În ţara noastră se bucură de o cinstire deosebită Sfântul Dimitrie Basarabov, care a 
fost un cuvios retras, ce şi-a petrecut viaţa în post şi în rugăciune. După ce a murit 
au fost descoperite sfintele sale moaşte care, de sute de ani, săvârşesc minuni în 
sufletul şi în viaţa celor ce vin şi se închină la ele cu credinţă şi speranţă. Sfintele 
sale moaşte se află în Catedrala Patriarhală din Bucureşti, Sfântul Dimitrie 
Basarabov fiind ocrotitorul acestui oraş. Sărbătoarea acestui mare sfânt este 27 
octombrie, zi de pelerinaj în inima Bucureştiului. 


(Leon Magdan, Numele meu - mic dicţionar ortodox, Editura Corint Turism, 
Bucureşti, 2004, pp. 15-16) 

Mihai-Alex Olteanu - Sfântul cuvios Dimitrie cel nou în iconografie 


Sfântul cuvios Dimitrie cel nou este zugrăvit asemenea celorlalți cuvioşi, ca un 
bătrân cu figură ascetică, cu barbă albă şi rotundă, potrivit de lungă. În partea 
inferioară se observă anteriul sau dulama, în nuanţe de roşu-oranj, prinsă în jurul 
taliei cu un brâu. 


Sfântul Dimitrie poartă schima monahală peste anteriu, asemenea cuvioşilor. 
Aceasta ajunge până la genunchi, având însemnele Pătimirilor Mântuitorului, 
Crucea, trestia şi sulița. Schima monahală este prinsă de corp cu ajutorul unor 
şireturi lungi, de culoare neagră. 


Peste anteriu, Sfântul este îmbrăcat în mantie, numită şi melotă monahală, de 
nuanţe vişiniu-violaceu, iar pe cap are camilafea. Încălțările sfântului sunt de 
culoare roşu închis. În mâna dreaptă ţine o cruce, iar în mâna stângă ţine un rotulus 
desfăşurat pe care sunt înscrise cuvintele: „Cerurile spun slava lui Dumnezeu şi 
facerea mâinilor Lui o vesteşte tăria”. 


De obicei, Sfântul Dimitrie cel nou este zugrăvit în cadrul programului iconografic 
în registrul din pronaos, alături de alţi sfinţi cuvioşi, dar şi în icoana de hram de pe 
catapeteasmă. 

Teodor Danalache - Mănăstirea Sfântul Dimitrie Basarabov 

Mănăstirea Sfântul Dimitrie Basarabov este o mănăstire ortodoxă înfiinţată în 
peştera în care s-a nevoit Sfântul Dimitrie cel Nou. Peştera şi mănăstirea se află 
în localitatea bulgară Basarabovo, la o distanţă de aproximativ 80 de kilometri de 
oraşul Bucureşti. Trecând Dunărea prin vama de la Giurgiu, ajungem în oraşul 
Russe, iar de aici şi până în localitatea Basarabovo nu mai sunt decât 10 kilometri. 


Satul Basarabov se află la 3-4 kilometri de Dunăre, în linie dreaptă, însă vatra 
vechiului sat Basarabov era inițial mai aproape de Dunăre. Noua aşezare s-a mutat 
puţin mai spre Ivanovo, mai aproape de peşteră unde s-a nevoit Sfântul Dimitrie. 


Aşezat în pitoreasca vale a Râului Lom, satul Basarabov şi râul Lom îşi întâmpină 
pelerinii cu peştera în care s-a nevoit Sfântul Dimitrie cel nou. 


fiinţă în peştera iubitorului de nevoinţe Dimitrie cel nou şi este singura 
mănăstire săpată în stâncă încă locuită din întreaga Bulgarie. 


Peştera S fântului cuvios Dimitrie cel nou 


De la vărsarea Lomului în Dunăre, urcând spre Ivanovo, se întâlnesc peste 300 de 

chilii săpate în mâlul stâncos al râului. Dintre acestea, 40 au ajuns biserici, în care 

s-a slujit Sfânta Liturghie mai multe sute de ani. Urme de frescă se văd pe pereţii DA d 
peşterilor până în zilele noastre. Chiluile şi bisericile de la Ivanovo fac parte astăzi 

din patrimoniul UNESCO. 


Mănăstirea Sfântul Dimitrie Basarabov - scurt istoric 


Mănăstirea Basarabov a fost ctitorită de familia Basarabilor chiar înainte de 
întemeierea Ţării Româneşti. Satul, moşia şi mănăstirea au aparținut lui loan 
Basarab I, primul domn al Țării Româneşti. Cât de mult unea Dunărea cele două 
maluri ale sale, se poate vedea chiar şi din hărțile mai târzii ale nordului Peninsulei 
Balcanice; judeţul Teleorman exista odinioară atât la nord cât şi la sud de Dunăre. 


Biserica actuală din Peştera Sfântului Dimitrie a fost construită în anul 1865, cu 
mai multe ajutoare primite din România. Mănăstirea actuală constă într-o 
bisericuţă, zidită în Peştera Sfântului cuvios Dimitrie, şi câteva chilii săpate în 
stânca din apropiere. 

Mănăstirea arde în anii 1877-1878, în timpul războiului ruso-româno-turc. Tot 
acum sunt furate peste 60 de icoane valoroase din biserică. Probabil că aşa s-a 
întâmplat şi în anii 1769-1774, în timpul războiului ruso-turc, când satul 
Basarabovo este complet distrus, iar moaştele nu puteau să mai rămână în biserica 
pustiită de acolo. 


Cele mai vechi mărturii istorice în legătură cu Mănăstirea şi Peştera din Basarabov 
aparţin secolului al XV-lea, putând fi găsite în unele dintre registrele de taxe ale 
Imperiului Otoman. O amplă descriere a proprietăților deţinute în acea vreme de 
către liderul valah Ivanko Basarab, socrul ţarului Ivan Alexander - descriere 
numită "timar" - se găseşte într-unul dintre aceste registre; aceasta "timar" este cea 
mai veche mărturie scrisă în care găsim menţionat numele localităţii Basarabov - 
"Mănăstirea Basarab”. 

În anul 1911, un Comitet al Vestigiilor Istorice a fost înființat la Muzeul Naţional 
de Arheologie din Sofia. Principala sarcină a acestui comitet era de a elabora o 
mapă arheologică pentru întreaga Bulgarie. 

Faimosul pelerin ceh Karel Skorpil, care a întreprins mai multe călătorii ştiinţifice 
pe teritoriul bulgar în anii 1887 şi 1892, a fost chemat pentru a face parte din 
comitet. În anul 1912, cehul Skorpil a plecat într-o călătorie pe valea râului Lom; 
el va vizita şi va descrie şi faimoasa Mănăstire Basarabov. 

Anul în care mănăstirea a fost părăsită de către cercetătorii arheologi, datorită 
stăpânirii otomane din Bulgaria, este încă necunoscut. Știm doar că viitorul episcop 
de Smolyan, părintele Tihon, a îngrijit Mănăstirea Basarabov în jurul anului 1919, 
iar în anul 1937, călugărul Hadji Hrisant din Mănăstirea Preobrazhene s-a aşezat 
într-o chilie a mănăstirii, începând şi restaurarea complexului monastic. 

În acelaşi an va fi înfiinţat şi un nou comitet. Numit cu numele de "Comitetul de 
Ridicare a Capelei Sfântului Dimitrie Basarabov", acesta avea principala sarcină de 
a ridica o clădire de chilii, în chiar curtea din faţa peşterii sfântului. Chiliile 
mănăstirii au fost terminate şi binecuvântate în data de 14 mai 1937, însă nu au 
supravieţuit decât până în anul 1940, când o inundație a distrus întreaga clădire. 


Reinnoitorul Mănăstirii Basarabov a fost ieromonahul Hrisant, care s-a aşezat în 
aceste locuri în 1937 şi a trăit până în anul 1961. După retragerea apelor, părintele 
Hrisant a început să strângă donaţii pentru refacerea celor stricate. Astfel, în mai 
puţin de o lună, el a strâns suficiente fonduri pentru a ridica două chilii în 
apropierea bisericii din peşteră. Acestea au fost terminate în dată de 30 august 
1940. 


Xp XP XP e Xe XP XP e e e Xe XP e e Xe Xe Xe e e Xe Xe Xe e e e XE Xe Xe e e eX eX 
Xp Xe Xe e e Xe Xe e e Xe Xe XP e e e e 2 e De e e e e e e e e 2 e e e Xe XX 


khkkhkkhkhkikhkkhhkhkhhkhkhkihkikhikikyikyk 


Călugărul Hrisant a fost vizitat de Patriarhul Iustinian în anul 1953, împreună cu 
actualul Patriarh Teoctist, pe atunci vicar patriarhal. Monahul Hrisant şi-a săpat 
timp de 100 de zile mormântul într-o peşteră de aici. 

In prezent, Mănăstirea din peştera Basarabov funcţionează şi se află în bună stare 
de păstrare. In mănăstire, slujbele se ţin în special sâmbăta şi duminica. Pelerinii ce 
vin să se închine şi să calce pe sfintele locuri de nevoinţă ale lui Dimitrie, intră 


într-o curte cu câţiva copaci plantați şi cu o clădire cu chilii. In curte se află şi o 
fântână, săpată chiar de către părintele Dimitrie, care are grijă de mănăstire. 


Două camere şi o sală de mese săpată în stâncă, construite în anul 1956, se află 
aşezate la poalele muntelui de piatră. Din curte şi până la biserica amenajată în 
Peştera Sfântului Dimitrie Basarabov, pelerinul trebuie să urce o serie de 48 de 
trepte de piatră. 


În capătul scării de piatră ne aşteaptă o bisericuţă şi un pangar. Bisericuța, săpată în 
partea dreaptă a stâncii, încă păstrează iconostasul sculptat în lemn în anul 1941. 0 


icoană de mari dimensiuni îl înfăţişează pe Sfântul Dimitrie cel nou din Basarabi, 
stând în picioare, iar de jur-împrejur 10 scene din viaţa acestuia ne descriu 
minunile şi faptele sale deosebite. Icoana păstrează o inscripţie în limba română, 
scrisă cu litere chirilice, şi una în limba greacă. 


În partea stângă a peşterii se află un pangar săpat în piatră şi pictat în exterior. De 
la bisericuţa din peşteră porneşte o altă serie de trepte săpate în piatră, acestea 
ducând la o a doua peşteră naturală, chilie şi loc de înmormântare al părintelui 
călugăr Hrisant. Mai târziu, această peşteră va păstra şi rămăşiţele altor călugări ai 
mănăstirii. Acum câţiva ani, osemintele călugărilor au fost luate şi puse în cimitirul 
mănăstirii. 


Sfântul Dimitrie cel nou din Mănăstirea Basarabov 


Unii cercetători sunt de părere că Sfântul Dimitrie cel nou din Basarabov a trăit în 
perioada de maximă înflorire a isihasmului, în timp ce alţii cred că a trăit în secolul 
al XII-lea. Paisie de la Hilandar consemnează în istoria sa că Sfântul Dimitrie încă 
mai trăia în anul 1685, fiind un sfânt recent al vremii. Într-o copie a Istoriei slavo- 
bulgare făcută la Russe, de către ieromonahul Pantelimon, se spune că Sfântul 


Dimitrie a trăit în secolul al XVII-lea şi a fost îngropat la Mănăstirea din 
Basarabov. 

Nici în ceea ce priveşte naționalitatea sfântului lucrurile nu sunt foarte clare, 
deoarece multe sate aveau populaţie mixtă; or, în perioadele de restrişte, locuitorii 
lor se mutau pe celălalt mal al Dunării, în Țara Românească. Acest lucru s-a 
întâmplat şi cu satul Basarabov, în secolul al XVIII-lea, când, în urma distrugerii 
lui, localnicii se mută în satul Slobozia de lângă Giurgiu, însă se reîntorc, în parte, 
spre sfârşitul secolului, formând actualul sat Basarabov. 


Sfântul Dimitrie cel nou, al cărui nume îl poartă şi mănăstirea din peşteră, este 
menţionat de către Sfântul Paisie de la Hilandar în renumita sa carte "Istoria 
slavo-bulgară"!. Sfântul Dimitrie cel nou din Basarabov a dus o viaţă simplă de 
mirean. Aflăm din însemnările învățătorului Nicolae Nemtov (1898) din 
Basarabov, printre altele, despre casa natală a sfântului, despre biserica Sfântului 
loan, la care acesta mergea în fiecare duminică şi sărbătoare, despre faptul că, 
păzind vacile satului, el nu primea decât pâine şi sare, iar aceasta numai de la 
oamenii înstăriți. 

Sfântul Dimitrie se va călugări mai târziu în Mănăstirea lui Basarab | de la 
marginea satului natal. Învățătorul descrie şi felul în care s-au descoperit moaştele 
Sfântului Dimitrie Basarabov. Se spune că o tânără fecioară din satul Cerven 
Vodă şi-a pierdut vederea. Într-o noapte, visează că a mers la Mănăstirea 
Basarabov, unde s-a spălat pe faţă cu apă din fântâna Sfântului Dimitrie, după 
care şi-a recăpătat-o. 


Tânăra povesteşte visul părinţilor săi şi hotărăşte să meargă la Basarabov, cale 
de 17 kilometri. Ajungând aici pe înserat, rămâne peste noapte, împreună cu 

părinţii săi, dorind să se spele cu apă din fântână a doua zi dis de dimineaţă. 
Noaptea, având dureri îngrozitoare de ochi, merge la fântână, se spală şi îşi 
recapătă astfel vederea. Privind spre apa Lomului, ce trece prin faţa mănăstirii, 
vede, deasupra râului, mai multe candele şi făclii aprinse. Se apropie şi zăreşte 
în apă moaştele Sfântului Dimitrie strălucind. 


Tatăl fetei este chemat, însă nu zăreşte nimic. A doua zi, trupul este scos din râu 
de către preoţii din Russe. Moaştele Sfântului Dimitrie sunt luate mai întâi 
pentru a fi duse în oraşul Russe, însă boii care trăgeau carul se opresc în faţa 
casei părinteşti a sfântului. Aici se va construi biserica ce îi va purta mai apoi 
hramul. 


Tradiţia din zonă spune că turcii, în vremea unui atac, din ispita diavolească, îl 
dezgroapă după o vreme, în căutarea unei închipuite comori. Aflând sfintele 
moaşte, le aruncă în râul Lom, unde Stau ascunse între mal şi pietre timp de 33 
de ani, până ce sunt descoperite de un creştin evlavios. După aflarea acestora, 
ele au fost duse în satul Basarbov, unde au săvârşit nenumărate minuni. 

Într-o minune consemnată mai înainte ca moaştele să fie strămutate la Mitropolia 
din Bucureşti se vorbeşte despre un turc care a vrut să fure într-o noapte candelele 
de argint din biserica Sfântului Dimitrie. Acestuia îi paralizează picioarele şi este 
găsit dimineaţă de către preot căzut în faţa raclei cu sfintele moaşte. 


În timpul războiului ruso-turcesc din anii 1768-1774, sfintele sale moaşte au fost 
transportate în oraşul Bucureşti de către generalul Petru Saltikov. Acestea au 
fost aşezate cu mare evlavie şi bucurie în Catedrala din Bucureşti "Sfinţii 
Împărați Constantin şi Elena”, unde se află până în ziua de astăzi. 

În anul 1895, învățătorul Nicolae Nemtov vizitează Mitropolia de la Bucureşti şi se 
închină la moaştele Sfântului Dimitrie, rugând pe mitropolit să-i deschidă racla. 
Făcând o descriere a veșmintelor şi a înfăţişării sfântului, învățătorul consemnează 
că o mână este mai albă, iar cealaltă pare puţin înnegrită din cauza mulțimii 
închinătorilor care o sărută. 

Pr. Silviu Cluci - Mănăstirea „Sfântul Dimitrie cel nou” - Basarabov, Bulgaria 


Mănăstirea „Sfântul Dimitrie Basarabov”, ridicată în preajma peşterii în care s-a 
nevoit Sfântul Dimitrie cel nou, se află la 10 kilometri de oraşul Russe, Bulgaria. 

Mănăstirea Basarabov (Foto: pr. Silviu Cluci) 


Aşezată în pitoreasca vale a râului Lom, mănăstirea Basarabov îşi întâmpină pele- 
rinii cu o minunată privelişte către peștera Sfântului Dimitrie cel nou. De altfel, 
aceasta este singura mănăstire săpată în stâncă - încă locuită din întreaga Bulgarie. 


De la vărsarea Lomului în Dunăre, urcând spre Ivanovo, în mâlul stâncos al răului 
se întâlnesc peste 300 de chilii săpate, dintre care 40 au fost biserici. Urme de 
frescă se văd pe pereţii peşterilor până în zilele noastre. 


Scurt istoric 


Mănăstirea Basarabov a fost ctitorită de familia Basarabilor; satul, moşia și mă- 
năstirea au aparţinut lui loan Basarab I, primul domn al Ţării Româneşti. Cele mai 

vechi mărturii istorice despre Mănăstirea şi Peştera din Basarabov se găsesc în 
unele registre de taxe ale Imperiului Otoman din secolul al XV-lea. 


În timpul războiului ruso-turc (1769-1774), satul Basarabovo a fost complet distrus 
şi, astfel, sfintele moaște ale Sfântului Dimitrie cel nou au fost mutate la Bucureşti. 
Mănăstirea a ars a doua oară între anii 1877-1878, în timpul războiului ruso-ro- 
mano-turc, iar peste 60 de icoane valoroase au furate din biserică. 


În preajma anului 1919, părintele Tihon, viitorul episcop de Smolyan, a luat în 
grijă Mănăstirea Basarabov, iar în anul 1937, monahul Hrisant Hadji (71961) din 
Mănăstirea Preobrazhene s-a aşezat într-o chilie a mănăstirii, începând restaurarea 
complexului monahal. Chilule mănăstirii au fost terminate și sfințire la 14 mai 
1937, însă nu au supravieţuit decât până la inundația din 1940. După retragerea 
apelor, în mai puţin de o lună, părintele Hrisant a strâns suficiente fonduri pentru a 
ridica două chilii în apropierea bisericii din peşteră. Acestea au fost terminate în 
dată de 30 august 1940. 


Mănăstirea astăzi 


Ansamblul monahal de astăzi cuprinde bisericuţa din peștera Sfântului Dimitrie și 
câteva chilii săpate în stânca din apropiere, dar şi o biserică nouă - împreună cu 
două corpuri de chilii. 


Din curte şi până la biserică amenajată în Peştera Sfântului Dimitrie Basarabov, 
pelerinul trebuie să urce o serie de 48 de trepte de piatră. În capătul scării de piatră 
se află o bisericuţă săpată în partea dreaptă a stâncii, ce păstrează iconostasul 
sculptat în lemn în anul 1941. 


O icoană de mari dimensiuni îl înfățișează pe Sfântul Dimitrie cel nou din Basarabi 
stând în picioare, iar de jur împrejur 10 scene din viaţa acestuia ne descriu minu- 
nile şi faptele sale deosebite. Icoana păstrează o inscripţie în limba romană scrisă 
cu litere chirilice şi una în limba greacă. 


În partea stângă a peşterii se află un pangar săpat în piatră şi pictat în exterior. De 
la bisericuţa din peşteră porneşte o altă serie de trepte săpate în piatră, acestea 
ducând la o a doua peşteră naturală, cu o chilie și locul de înmormântare al 
părintelui călugăr Hrisant. 


Date de contact 

Adresă: Basarbovo Monastery, 7071 Basarbovo, Bulgaria 
Telefon: + 359 82 800 765 


Program de vizitare: aprilie-octombrie între orele 8:00-19:00 / noiembrie-martie 
între orele 8:00-17:00 

Pr. Silviu Cluci - (Foto) Pelerin pe urmele Sfântului Dimitrie cel nou la 
Mănăstirea Basarabov 


Mănăstirea Basarabov a fost inițial ctitorită de familia Basarabilor. Biserica actuală 
din Peştera Sfântului Dimitrie a fost construită în 1865 cu mai multe ajutoare pri- 
mite din România. Aceasta a suferit un incendiu în anii 1877-1878, în timpul răz- 
boiului ruso-româno-turc. 

Dorina Zdroba - Pe urmele Sfântului Dimitrie cel nou: Mănăstirea de Piatră 
de la Basarabovo 


Sute de mii de pelerini vin în fiecare an în Capitală, mai ales în preajma zilei de 27 
octombrie, când Biserica Ortodoxă Română îl prăznuieşte pe cuviosul Dimitrie cel 
nou Basarabov, pentru a se închina la moaştele Sfântului aflate în Catedrala 
Patriarhală de pe Dealul Mitropoliei. Foarte mulți sunt însă şi pelerinii care aleg să 
meargă, mai ales vara dar şi toamna, în ţinutul natal al cuviosului, la Basarabovo, 
la aproximativ 15 km. de Ruse, în Bulgaria, pentru a păşi pe urmele Sfântului 
Dimitrie. 


Am ajuns la Basarabovo într-o frumoasă zi de toamnă, umbrită însă puţin de ceața 
dimineţii ce învăluie deseori aceste locuri situate doar la câţiva kilometri de 
Dunăre. În apropierea satului, pe malul Lomului, o stâncă uriaşă abruptă 
adăposteşte Mănăstirea de Piatră, cu biserica săpată în stâncă la înălțime, străjuită 
de chilia în piatră în care a vieţuit şi s-a nevoit Sfântul Dimitrie cel nou. 

La baza muntelui dar şi sus pe stâncă se zăresc schele şi materiale de construcţii, 
semn că viața monahală de aici capătă amploare. 


Alin Hotcoleanu de la Biroul de pelerinaje al Patriarhiei Române ne introduce în 
atmosfera încărcată de sfinţenie a acestui loc: 

„Suntem la Mănăstirea de Piatră de la Basarabovo, mănăstirea Sfântului Dimitrie 
cel nou. Ceea ce vedem aici este doar o mică parte dintr-un foarte vast complex 
monahal care se întindea cândva pe toată valea râului Lom, până la Ivanovo. 
Viața monahală a început aici înainte de secolul al XII-lea şi a cunoscut o 
perioadă de maximă înflorire în secolul al XIV-lea. 


Au viețuit aici monahi isihaşti care trăiau în linişte, în rugăciune, în chiliile din 
peşteri săpate în stâncile calcaroase. Când se adunau mai mulţi monahi, se sapă şi 
o bisericuţă şi astfel s-a creat de-a lungul vremii o aşezare monahală foarte mare. 
După năvălirea otomană, modul evlavios de viaţă al monahilor isihaşti a fost 
distrus. S-ar putea ca mulţi dintre ei să fie martiri, suferind moarte pentru 
credință. Mănăstirile de piatră au căzut în paragină iar cântările şi rugăciunile au 
încetat. Singura mănăstire de piatră care a devenit din nou activă în această zonă, 
în secolul trecut, este aceasta de la Basarabovo unde ne aflăm acum." 


Urcăm pe treptele săpate în stâncă până sus la bisericuţa din peşteră. Ce! mai 
important lucru din istoria mănăstirii este că, în secolul al XVII-lea, a vieţuit 
aici singurul sfânt cunoscut din regiunea Ruse, cuviosul Dimitrie cel nou 
Basarabov. Despre viaţa Sfântului şi despre minunata descoperire a moaştelor sale, 
ghidul nostru povesteşte: 

„„Sfântul Dimitrie Basarabov a trăit în secolul al XVII-lea şi este singurul sfânt 
cunoscut cu numele din această regiune a Bulgariei. Cuviosul s-a născut în satul 
Basarabovo din apropiere. Când era tânăr mergea cu vitele la păscut pe valea 
Lomului şi, fiind atras de viaţa monahală, a venit aici şi s-a călugărit şi a trăit ca 
ascet în linişte, în rugăciune, în această peşteră. Viaţa lui monahală a fost plină 
de smerenie şi iubire faţă de Dumnezeu. Anii au trecut şi sătenii din Basarabovo 
au uitat de existența monahului care trăia ca un Sfânt. Viaţa lui s-a stins în 
linişte, neobservată de nimeni. Sfântul Dimitrie se afla atunci pe malul Lomului, 
exact în faţa rocii unde azi este biserica de piatră ce poartă numele lui. 

Apele râului s-au ridicat şi au înghiţit trupul lui prea curat. 

Se spune că turcii, venind pe-aici, zăreau de multe ori o lumină puternică în 
această zonă şi, crezând că este o comoară ascunsă, au căutat şi au dat de 
moaştele Sfântului Dimitrie, dar văzând că nu găsesc nici o comoară au aruncat 
moaştele în albia Lomului. 


Au trecut încă vreo 30 de ani până când moaştele au fost descoperite în mod 
minunat. Sfântul Dimitrie s-a arătat în vis unei copile din satul Basarabovo care 
era bolnavă, spunându-i că, dacă va merge şi va scoate moaştele sale din albia 
Lomului, o va tămădui. Fetiţa le-a povestit părinţilor ei visul iar ei împreună cu 
preotul satului au venit aici şi au găsit moaştele Sfântului Dimitrie în prundiş, în 
locul arătat de fetiță. Iată ce comoară minunată se găsea de fapt în albia 
Lomului! Moaştele Cuviosului au fost luate şi duse în biserica satului Basarabovo. 
Pe atunci, satul nu era atât de aproape de peşteră, era situat mai aproape de Ruse, 
însă prin secolul al XVIII-lea din cauza unei invazii turceşti locuitorii de-aici s-au 
refugiat peste Dunăre, în satul Slobozia de lângă Giurgiu, satul lor fiind distrus. 


Câţiva ani mai târziu, ei au revenit în aceste locuri şi au construit actualul sat 
Basarabovo mai aproape de peştera Sfântului Dimitrie. Aşadar, Sfântul a fost dus 
acolo în biserica satului. Vestea despre aflarea moaştelor şi despre minunile 
săvârşite de Sfântul Dimitrie s-a răspândit în împrejurimi şi chiar la noi în ţară." 

Dumnezeu a făcut nenumărate minuni prin sfintele moaşte ale cuviosului Dimitrie 
cel nou. Într-un scurt istoric al Mănăstirii de la Basarabovo se menţionează că 
"voievodul valah a dorit să ia moaştele sfântului şi să le ducă la Bucureşti. 
Primind binecuvântare de la Patriarhia Constantinopolului el s-a ocupat cu 
mutarea Sfintelor moaşte din Basarabovo la Bucureşti. Mergând trimişii 
domnitorului în sat, au luat moaştele Cuviosului şi au vrut să pornească spre 
Țara Românească. Și iată o minune! Caii nu puteau Să mişte căruţa din loc. Au 
schimbat caii, dar nici aceasta n-a fost de folos, ei înțelegând atunci faptul că 
sfântul nu vrea să părăsească locul lui natal. Au lăsat încercările şi au plecat. 

În anul 1774 s-a terminat unul dintre războaiele ruso-turce, conduse de împărăteasa 
Ecaterina cea mare. Comandantul armatelor a fost generalul Piotr Saltikov. Fusese 
semnat şi tratatul de pace de la Kuciuk Kainardja, din nord-estul Bulgariei. Victoria 
aparținea Rusiei. Generalul Saltikov, auzind despre preacuviosul Domnului, 
Dimitrie din Basarabovo, a dorit să se închine sfintelor lui moaşte făcătoare de 
minuni. Între timp a fost aranjată şi mutarea lor în Rusia. Dar minunate sunt căile 
Domnului! Ruşii au luat moaștele Sfântului şi au trecut Dunărea. Drumul lor trecea 
prin Bucureşti iar acolo era epidemie de ciumă. După ce-au intrat cu sfintele 
moaşte în oraş, nimeni nu s-a mai îmbolnăvit şi nu a mai murit nimeni din pricina 
bolii. Atunci locuitorii oraşului, printre care şi mulţi bulgari, l-au rugat pe generalul 
Saltikov să lase moaştele la Bucureşti. Şi până astăzi sfintele moaşte sunt aşezate 
la Catedrala Patriarhală din Capitală - bucurie duhovnicească şi mângâiere 
pentru creştinii ortodocşi, amintire minunată pentru Slava şi mila lui Dumnezeu 
în lume datorită prea cuviosului Dimitrie Basarabov. 


Sfintele sale moaşte sunt izvor de credinţă curată, o mărturisire pentru viaţă 
sfântă, întărind năzuinţa noastră spre desăvârşire, pentru moştenirea Împărăției 
Cerurilor.” 

Multe alte minuni s-au întâmplat la moaştele Sfântului Dimitrie. Despre câteva 
dintre ele aflăm chiar de la ghidul nostru, Alin Hotcoleanu: 


„În timpul celui de-al doilea război mondial, un bulgar a vrut să fure moaştele 
Sfântului Dimitrie şi să le aducă înapoi în ţara lui. A mers noaptea în Catedrala 
Patriarhală şi a luat moaştele. Le-a pus într-o maşină şi, toată noaptea, el şi 
însoțitorii lui s-au chinuit să găsească ieşirea spre Giurgiu, dar n-au reuşit să iasă 

din Bucureşti. Şi-n zorii zilei au fost întâmpinați de poliţie, au fost prinşi iar 
moaştele au ajuns din nou la Catedrală. Multe tămăduiri s-au petrecut la moaştele 
Sfântului Dimitrie. 


Să vă mai spun o întâmplare. Două femei surori, Asfra şi Ecaterina, au vrut Să fure 
o părticică din moaştele Sfântului Dimitrie pentru biserica pe care o construiau în 
satul lor. S-au apropiat de moaştele Sfântului, s-au închinat şi au rupt cu gura o 
părticică din sfintele moaşte crezând că n-o să observe nimeni. Însă când s-au 
urcat în căruță ca să plece, caii nu mai porneau. Atunci ele şi-au dat seama de 
păcatul lor. S-au întors şi au pus înapoi părticica din sfintele moaşte. 

Odată chiar un călugăr a vrut să fure din moaştele Sfântului Dimitrie. 

O delegaţie de clerici, condusă de Prea Sfinţitul Nichifor, Mitropolit al Târnovei, 
venise să se închine la moaştele Cuviosului. S-a închinat mitropolitul, apoi s-a dat 
deoparte şi i-a lăsat pe ceilalți să se închine. La un moment dat, un călugăr, după 
ce s-a închinat, s-a lăsat ispitit de către diavolul ca să fure o părticică din sfintele 
moaşte pentru sine. Şi a rămas cu gura căscată şi n-o mai putea închide. Nu se mai 
putea mişca, era înspăimântat, nu mai putea vorbi. De-abia a reuşit să se 
depărteze puţin de raclă. După ce au ieşit toți, a căzut cu lacrimi la moaştele 
Sfântului, cerându-şi iertare. A pus moaştele la loc şi s-a tămăduit. I s-a dezlegat 
limba şi a putut să vorbească din nou. I-a mărturisit apoi şi Mitropolitului ce a 
făcut şi ce a pătimit, pocăindu-se că a greşit în faţa lui Dumnezeu şi a Sfântului." 


În bisericuţa săpată în stâncă de la Basarabovo se află şi o foarte frumoasă 
icoană cu o părticică din moaştele cuviosului Dimitrie cel nou. Icoana a fost 
dăruită de către Patriarhia Română în urmă cu patru ani. În timpul verii icoana este 
aşezată spre închinare aici la Mănăstirea de Piatră, dar iarna, când clima e mai 
vitregă, icoana e dusă la Ruse, la Biserica „Sfântul Arhanghel Mihail" unde 
slujeşte părintele Ioan Ivanov. 


Părintele loan însoţeşte uneori grupurile de pelerini români care vin la Basarabovo 
iar la sărbătoarea hramului părintele ajută, cu cunoştinţele sale de limba română, la 


Sfânta Liturghie arhierească oficiată la mănăstire atât în limba bulgară cât şi în 
limba română. 


Părintele loan este la rândul lui martor al minunilor pe care Sfântul Dimitrie le face 
şi în zilele noastre: „Intr-o dimineaţă s-a făcut o minune în biserica noastră de la 
Ruse. În timpul Utreniei a venit o doamnă care a cerut să vorbească cu părintele 

stareț Emilian din Basarabovo. Femeia respectivă ne-a povestit cum a ajuns la 
biserică la noi chiar dacă a venit de departe. 


Doamna are doi fii căsătoriţi dar cel mai tânăr n-a reuşit până acum să aibă copii. 
Stând acasă în faţa icoanei, ea s-a rugat la Dumnezeu să-i arate la ce mănăstire să 
facă o donaţie pentru nora sa care nu poate să zămislească în pântecele sale şi, iată 
că, în ziua în care pomenim minunata zămislire a Sfintei Ana, mama Maicii 
Domnului, a venit această doamnă la noi, spunându-ne că a auzit voce de bărbat 
care i-a spus să meargă la Basarabovo. Această doamnă nici nu auzise până atunci 
despre această sfântă mănăstire. S-a informat de la o colegă şi a aflat că există într- 
adevăr mănăstirea şi a venit la biserica noastră „Sfântul Arhanghel Mihail" de la 
Ruse, ca să vorbească cu părintele stareţ Emilian care este şi preot paroh aici la noi. 
A lăsat un pomelnic şi o donaţie. lată că minunile Sfântului Dimitrie nu încetează!" 


Xp XP Xp e Xe XP XP XP e e Xe XP e e Xe Xe Xe e e e Xe Xe e e e Xe Xe Xe e e eX eX 
Xp Xe Xe e e Xe Xe e e e Xe Xe e e e e 2 De De e e e e e e e e 2 e e e Xe eX 


kkkhkkhkhkrkrhkkhhkhkhhkhkhkhkikhikhkik i 


Mănăstirea Basarabovo este singura mănăstire de piatră cu activitate în 
Bulgaria. În anul 1937 a venit aici, de la Mănăstirea Preobrajenski (Schimbarea la 
Faţă) de lângă Târnovo, monahul Hrisant care a trăit ca pustnic în acest loc timp de 
aproape douăzeci de ani. Mormântul lui se află sus într-o peşteră în stâncă. 


Ya „e CKANEH MAHACTUP | Ai a 


“CB. AWMUATbP BACAPBOBCKU” 


ROCK MONASTERY 
ST. DIMITAR BASARBOVSKI 

Practic, reînfiinţarea mănăstirii este consemnată în istoricul acestui aşezământ în 
perioada celui de-al treilea Regat Bulgar condus de Țarul Boris al treilea 
Unificatorul (1948) şi 


în 1961, în timpul conducerii Înalt Prea Sfinţiei Sale Mihail, Mitropolit de Cerven 
şi Ruse. Acelaşi Mitropolit a construit Biserica „Sfântul Arhanghel Mihail"din 
Ruse. Mănăstirea de Piatră de la Basarabovo este mănăstire de călugări însă nu are 
decât doi vieţuitori. Părintele stareţ Emilian a început construirea unei biserici mari 
şi are în plan lărgirea ansamblului monahal de-aici. Au fost deja ridicate clopotniţa 
şi stăreţia iar arhondaricul este în faza finală a lucrărilor. Şi, bineînţeles, Părintele 
stareţ speră să mai vină aici şi alţi călugări. Acum există două chilii mai Jos şi una 
se află sus în stâncă, lângă pangar. 

Pentru cei care doresc să sprijine Mănăstirea de Piatră "Sfântul Dimitrie 
Basarabov", datele de contact sunt următoarele: 


Ruse 7071, ţel: 0035982800765 
www.monastery.mlnk.net 
rockmonastery Qjusoft.net 


j bd 5U ȘI 
pA d pA d 
Das Mănăstirea aşteaptă donatorii săi: bd 
DA d IBAN BG75 STSA 9300000 6364656 Ad 
A BIC (cod bancar) STSABGSF Yu 
N Banca DSK- Ruse E 
pp Pentru rugăciunile Sfântului părintelui nostru Dimitrie, dăruieşte, Doamne, pd 
În pace şi binecuvântare tuturor închinătorilor acestei Sfinte Mănăstiri. Amin. d 

(Foto) Catedrala Patriarhală din București 


foto: Oana Nechifor 

(Foto) La racla Sfântului Dimitrie cel nou 


foto: Oana Nechifor 

(Foto) Scenele din viaţa Sfântului Dimitrie cel nou de pe racla sfintelor sale 

Sfântul Dimitrie cel nou se zugrăveşte după chipul sfinților cuvioşi, purtând mantie 
cu glugă, iar în mână ţinând o cruce. 

(DIHUERIE. CANTEMIR» 


AR 

Troparul Sfântului Cuvios P. 
Dimitrie cel Nou, 
“Ocrotitorul Bucureştilor 


| 27 Octombrie - Glasul 8 
| 


Întru tine, părinte, cu osârdie s-a 
| mântuit cel după chip; că, luând 
crucea, ai urmat lui Hristos; şi 
lucrând, ai învăţat să nu se uite 
| la trup, căci este trecător; ci, să 
poarte grijă de suflet, de lucrul 
„cel nemuritor. Pentru aceasta 


bucură, Preacuvioase Părinte 
Dimitrie, duhul tău. 


şi cu îngerii împreună se 


Troparul Sfântului Cuvios PI 
Dimitrie cel Nou, 
"Ocrotitorul Bucureştilor 


| 27 Octombrie - Glasul 8 
| 


Întru tine, părinte, cu osârdie s-a 
| mântuit cel după chip; că, luând 
crucea, ai urmat lui Hristos; şi 
lucrând, ai învăţat să nu se uite 
la trup, căci este trecător; ci, să 
poarte grijă de suflet, de lucrul 


| cel nemuritor. Pentru aceasta 


bucură, Preacuvioase Părinte 
Dimitrie, duhul tău. 


şi cu îngerii împreună se 

Bucură-te, Sfinte prea cuvioase părinte Dimitrie! 


Sf GU DIHIDA «. MON 

Să ne rugăm Sfântului Dimitrie cel nou să ne fie ocrotitor în necazuri, izbăvitor 
de boale şi alte suferinţe, mângâietor în întristare şi grabnic ascultător. 


